
HERREGAARDE OG SLOTTE. 



I vor Tid er der en jævn og næsten umærkelig Overgang fra 
den velstaaende Bybolig til Villaen og fra denne atter til 
Herregaards-Hovedbygningen og Slottet. Forskellen betinges af 
det ulige fordelte Rum og Raad til at efterkomme Bekvemmelig- 
hedens og Skønhedens Krav. Helt anderledes stillede Forholdet 
sig i det 16de Aarhundrede. Den i Købstadboligerne paaviste 
Udvikling fik ikke Lov til jævnt at fortsættes, fremspirede i By- 
luft egnede de sig ikke til uden videre at omplantes i Friland. 
Selv Ole Bagers prægtigste Købstadhus maatte næsten helt være 
ombygget, hvis det skulde have afgivet en brugelig Hovedbygning 
paa Landet. 

Det Nye, der kom til i Herregaardene og Slottene, var, nær- 
mere sét, egentlig ikke noget nyt, men kun et gammelt og med- 
født. Det var nemlig blot Hensynet til Selvforsvar, der paa ny 
med Kraft gjorde sig gældende og stillede hvert andet Krav i 
Skygge. Bøndergaardene laa ganske eller dog forholdsvis enligt. 
De trængte til Værn men ydede kun lidet. Købstadhusene laa i 
Fold sammen. I Stand til at holde en fælles Vold til Vogter, 
var hvert enkelt af dem efterhaanden kommet ud af Vane med 
at værge sig selv. Herregaardene og Slottene forbandt Bønder- 
husenes enlige Beliggenhed med Købstædernes Evne til at sørge 
for Dækning, og disse to Betingelser, Trang og Evne, frembragte 
da i Forening en ejendommelig Bygningsvis. 

Den alt gennemtrængende Grundtanke i de adelige og konge- 
lige Gaarde : Hensynet til Forsvar, var selvfølgelig af gammel 
Oprindelse. Nedarvet gennem Aarhundreder omspændte den 

mange Slægtleds Synsmaade, bestandig videre udviklet omsluttede 
den Erfaringer lige fra Normannernes Dage ned til Datiden. Men 
det, der giver det 16de Aarhundrede ganske særlig Interesse, er, 
at vi her træffe denne Tanke fuldest og renest gennemført, præget 
i Sten paa en Maade, hvor intet vidner hverken om skortende 
Evne eller om Tvivl og indtraadt Forfald. Mange gunstige Om- 
stændigheder maatte træffe sammen for at frembringe denne 
Blomstring. I Forening skabte de et Glanspunkt i den nordiske 
Bygningshistorie. Ingensinde hverken før eller efter har Bygnings- 
kunsten hos os i den Grad været ypperste Tolk for, hvad der 
laa paa Sinde, saa fyldigt som da formaaet at udtrykke paa en- 
gang Virkelighedens Krav og den Enkeltes Attraa og Længsler. 

Ville vi søge at forstaa Grunden til denne mærkelige Frem- 
toning, saa laa Hovedforudsætningen først og fremmest i Sam- 
fundsforholdene, der gjorde sligt et stensat Forsvar nødigt. Men 
denne Nødvendighed, der i umindelige Tider havde været tilstede, 
var yderligere bleven ægget paa forskellig Vis. Retten til at be- 
fæste Gaarde havde lidt et betydeligt Skaar under Dronning Mar- 
grethe, i Nørrejylland havde hun end ogsaa ligefrem forbudt det;^ 
Forbudet stod ved Magt i omtrent 100 Aar, indtil Kong Hans' 
Tronbestigelse.^ Saa kom Reformationstiden og Unionens Op- 
løsning med dens Kampe, fremfor alle Grevens Fejde i Danmark. 
Her førtes det blodige Bevis for, hvad det betød ikke at have 
Gaarden i fuldstændig Forsvarsstand paa Farens Dag. En al- 
mindelig og dybt følt Trang til Befæstning blev Følgen. Længe 
opstemmet, nu pisket frem, rev den som en ustandselig Strøm 
alle med sig. 

Enhver vilde sikre sig, koste hvad det vilde. Og det lod 
sig virkelig udføre. Kapløbet mellem Artilleri og Panser, som 
vor Tid har set foregaa for Skibes Vedkommende, fandt dengang 
Sted paa et andet Omraade. Den enkelte Ridderrustning havde 
vist sig for svag, en Brynje kunde gennembores af Pistol som 
af Bøsse. Men Væddekampen overførtes da paa et nyt Felt, mel- 
lem Kanoner og Brystværn. Foreløbig tegnede det til, at Murene 
skulde sejre. Dækket bag favnetyk Stensætning kunde man le 
ad de smaa Bagladnings-Kanoner. Vel forandredes snart For- 
holdet, da man opfandt Forladnings-Skytset, men Følgerne af 
denne Opfindelse tøvede for Nordens Vedkommende en god Stund 
med at indtræde. Endnu langt ind i det 17de Aarhundrede var 
der Tale om for Herregaarde at forsvare sig. Aar 1627 udholdt 

Ranzauernes gamle Herresæde Breitenburg i Holsten en Belejring 
af Wallensteins samlede Hær og blev først taget ved Storm, da 
svcert Skyts og henved 10,000 Mand var bragt til Stede. Endnu 
i Aaret 1644 maatte baade Breitenburg og Vorgaard i Vendsyssel 
erobres som andre Fæstninger ved Belejring.* Under saadanne 
Forhold var der godt Haab for de befæstede Gaarde. Hvad ska- 
dede det dem, at de kunde skydes sønder og sammen med det 
nye Skyts, naar dette laa mange Mile derfra gemt i et Tøjhus 
og kun med allerstørste Vanskelighed lod sig bringe til Stedet! 
Nu som før kunde de tage Kampen op saavel mod en sammen- 
løben Bondeflok som mod en Afdeling Landsknægte. 

Der var Trang til at befæste, der var Mulighed for at gøre 
det med Held; Evne og Villie svigtede ikke heller. En opad- 
gaaende Bølge fra Aarhundredets Midte bragte voksende Velstand, 
det inddragne Kirkegods berigede Kongerne, de stigende Korn- 
priser Adelen. Hertil kom det ubestemmelige, men maaske virk- 
somste Led i Bevægelsen, den stærke Drift, som Renaissancens 
Aand vakte i Sindene. Forhen havde Bygningskunsten været 
Kirkens Sag, nu tog Folket Arv efter Kirken. Opsat paa at ud- 
føre noget Stort, sprudlende af Livslyst og Trang til Idræt tog 
man fat paa Opgaven, den eneste, der ret laa for og gav alle 
Sjælens Evner Næring. Thi hvor skulde denne Slægt ellers vende 
sig hen? Følende paa nordisk, talende Latin, var den afskaaren 
fra Digtekunsten. Videnskab var kun Hovedbrud, selv dens 
bedste Form Historien meldte blot om Bedrift, udførte den ikke. 
Religionsstridigheder? Herhjemme troede jo alle ens. End ikke 
i Sverige drev man det til et ærligt Blodbad for Religionens 
Skyld. Krig og Rejser blev man ked af i Længden. Saa var 
der kun Bygningskunsten tilbage. Stigende mod Sky, redeligt 
meldende om hver Skilling, der var medgaaet, undfangne paa 
lange Rejser jQernt fra Hjemmet, møjsommeligt opførte paa fædrene 
Jordbund forenede disse Borge alt i sig, en virkeliggjort Drøm, 
et Værn mod Vold, et Minde for Eftertiden. Hvad Under da, 
at denne Tidsalder frembragte Bygherrer som Gustav Vasa og 
Johan den Tredie, Frederik den Anden og Christian den Fjerde, 
med samt den hele Stab af Adelsmænd, der kun veg dem i Evne, 
men ikke i Lyst, i Trang til at bygge. 

Saa rejste sig da som ved et Trylleslag hele Landet over 
fra Elben til Målarens Bredder en Hær af stolte Bygninger. Ud- 
saaede over Bjerg og Dal, ved Sø og ved Elve gav de Landskabet 



8 Forsvar. 

sit Præg. Fremgaaede af Virkelighedens Krav og dog en stensat 
Digtning bar de som Tiden selv, der skabte dem, Vidne om en 
ejendommelig Kraft, et af disse faa lykkelige Øjeblikke i et Folks 
som den Enkeltes Liv, hvor der er fuld Harmoni mellem Tanke 
og Udtryk. 

Ville vi søge at forstaa disse Boliger, er der ingen Tvivl om, 
fra hvilken Side vi skulle betragte dem. Forsvaret er den 
Grundtanke, der gaar gennem Alt. Vi maa da nærme os ikke 
som Gæst og Ven, men som Fjende, selv ligesom Skridt for Skridt 
overvinde Modstanden, tilkæmpe os Forstaaelsen af det Meget, 
som Nutiden har bevaret eller genoptaget som blot Prydelse, 
medens det dengang var ment for ramme Alvor. Først naar vi 
saaledes have tilegnet os det Væsentlige, vil der blive Lejlighed 
til flygtigt at dvæle ved den Form for Hygge, som ogsaa her til 
Trods for alle Hindringer lod sig opdrive. 



Allerede Valget af Beliggenhed var betinget af Forsvars- 
Hensyn. Der var aabenbart to mulige Maader, hvorpaa Jords- 
monnet kunde yde virksom Hjælp. Et Sted kunde være util- 
gængeligt enten paa Grund af dets stejle Højde, eller fordi det 
var omsluttet af Vand. Den første Art af Borgplads, der var saa 
almindelig i Tyskland, forekom kun sjældent i Norden. I Norges 
vildeste Klippeegne fandt ingen paa at anlægge Borge; hvor disse 
derimod havde hjemme, savnedes gerne det bratte Fjeld. Det 
var da kun faa Slotte, der som Bahus, Elfsborg, Varberg og til- 
dels Akershus havde deres væsentlige Styrke i at ligge paa stejl 
Klippe, i Reglen maatte man være glad endda, om man som ved 
Upsala, Helsingborg eller Tranekær paa Langeland havde blot 
en anselig Banke at anbringe Slottet paa. 

Ganske anderledes hyppigt anvendtes Vand i Norden til 
Befæstningsmiddel. Paa utallige Maader søgte man at komme i 
Forhold dertil, og faa vare de Gaarde, hvor saadant Værn ganske 
savnedes. Den simpleste Maade at opnaa Betryggelse paa var 
ved at opføre Bygningen paa en Holm i en Sø. Saaledes var 
f. Eks. Skanderborg og Kalø, Sandholdt paa Fyen, Frederiksborg 
og Birkholm (Løvenborg) paa Sjælland, Gyllebo, Tunbyholm, 
Ørup^ i Skaane og mange andre anlagte. Havde Naturen ikke 
besørget alt, kunde man komme den til Hjælp ved at bygge 

Gaarden paa et Næs ud i Søen og saa bagefter gennemskære 
Næsset med en Grav. Paa denne Vis har man baaret sig ad 
ved Hald i Jylland,^ Lækø og Aranæs ved Vencm* o. fl. Delvis 
kunde samme Goder opnaas, naar man byggede enten ved Ha- 
vets Kyst eller ved rindende Vand og bødede den landfaste Side 
ved at gennemgrave denne. Beliggenheden ved Havet var na- 
turligvis særlig yndet, da den ydede andre, betydelige Fordele. 
Mange af Borgpladserne her havde derfor ogsaa været i Brug i 
umindelige Tider og skiftevis baaret højst forskellige Befæstninger 
lige fra Vikingernes ned til Kanonernes Dage. Som Mærkepunkter 
afprikkede de Kysterne og betegnede ved deres Talrighed, hvilke 
Farvande der var Hovedveje. Ved Øresund laa saaledes paa 
Sjællands Kyst Kronborg og Københavns Slot, i Skaane Helsing- 
borg, Landskrona Slot og Malmøhus. Ved Målaren, der skønt 
Indsø frembød omtrent de samme Fordele som Havet, laa et 
lignende Antal af Slotte. Som Eksempel paa en Borg, hvor man 
havde vidst at benytte rindende Vand, kan nævnes Vegholm i 
Skaane. Aabredden var her bleven gennemgravet, saa at Gaar- 
den kom til at ligge paa en Holm med Strøm paa alle Sider. ^ 
Men stundom, og det netop hvor man mest trængte dertil, 
kunde Vand være vanskeligt at opdrive. Dette gjaldt ikke saa 
meget om de elvfyldte Lande Sverige og Norge som om Dan- 
mark. Just her i Skaanes, Øernes og Jyllands frugtbareste og 
tættest befolkede Strøg, hvor man havde mest Grund til at 
befæste, savnede man ofte den dertil fornødne Aa eller Sø. Her 
var da intet andet for end ved Kunst at skabe dem. Den sæd- 
vanlige Maade at udføre dette paa var ved at anbringe Gaarden 
i Mose, paa sumpig, moradsig Grund, og omgive den med brede 
Grave, der da af sig selv fyldtes med Vand. At en saadan Be- 
liggenhed maatte være usund, fulgte af sig selv. Endnu tydeligere 
var det, at Anlæget maatte i høj Grad fordyres, men det fik ikke 
at hjælpe. Forsvaret gik for alt. Kun sjælden tilbød nemlig slig 
Sump en ophøjet Tue i Midten med fast Grund, saaledes som 
vistnok har været Tilfældet ved Hesselager paa Fyen.* I Reglen 
maatte fast Bund først dannes, enten ved Paafyldning af Kampe- 
sten (Nørlund i Jylland)^ eller — hvad der hyppigst fandt Sted 
— ved Nedramning af Pæle. Paa en saadan underjordisk Pæle- 
bygning hvile flere af de største Herregaarde i Danmark: Spøt- 
trup i Jylland, Egeskov, Rygaard paa Fyen, Borreby paa Sjæl- 
land® o. fl. Endnu i Aaret 1644 opførtes Marsvinsholm i Skaane 

paa denne Vis, idet man dog her valgte at ramme Grunden fast 
med Bøge- i Stedet for med de ellers almindelige Egebjælker.^ 
Om Egeskov berettes, at der ovenpaa de nedrammede Pæle blev 
desuden krydsvis lagt et dobbelt Lag af svære Egebjælker. Om- 
kring Aar 1830 mente man, naar Vandet i Graven stod lavt, at 
kunne skimte disse Bjælker, hvis Tykkelse man beundrede.^ 
Hvorledes det end hermed monne forholde sig, er selve Navnet 
»Egeskov* fortjent med Rette. Thi ikke blot er de nedrammede 
Pæle Egetømmer; men i hele Bygningen findes der ikke en Bjælke 
eller et Spær uden at det jo er Egetræ,* saa at en hel Egeskov, 
som Sagnet melder, vel kan tænkes at være gaaet med til Op- 
førelsen. 

Det er sandsynligt, at saadan Pælebygning er bleven anvendt 
paa mangt et Sted, hvor Nutiden ikke aner det, da Sporene ligge 
skjulte dybt i Grunden. Rent tilfældigt hører vi saaledes Tale 
om, at man «bukkede> Pæle ned i Grunden ved Malmøhus, 
da Porthuset skulde ombygges.* Vist er det, at den hele Byg- 
ningsvis var ligesaa kostbar som møjsommelig. Efter Sagnet 
skal der være blevet arbejdet i samfulde syv Aar paa den 
Grundvold, hvorpaa den anselige Timgaard i Jylland blev rejst.* 
Skyede man imidlertid intet Offer, kunde ogsaa ad denne Vej 
opnaas en fortrinlig Sikkerhed. Jo mindre man anvendte Jord- 
opfyldning, men lod Bygningen hvile blot paa Pæle, des lettere 
blev det at lade denne hæve sig lige op af Vandet som en stejl 
Klippevæg, hvor Angriberne, selv om de kom over Graven, ikke 
kunde finde noget Fodfæste. 

Hele denne Bygningsvis paa opfyldt Grund i Sump vakte, 
som naturligt var, allerede Samtidens Beundring. Kun forstaaelig 
under den ene Forudsætning: som Dæknings-Middel, gav den 
snart Anledning til eventyrlig Udsmykning og Forklaring. Det 
er saaledes et oftere forekommende Sagn i Danmark, at Gaarde 
anlagdes i Morads paa lunefuldt Bud af en Kvinde, der mente 
ved slig Betingelse for sin Haand at have krævet en Umulighed. 
(Spøttrup, Nørlund o. fl.) 

Maatte man tage et saa overvejende Hensyn til, hvad Jords- 
monnet bød af gunstige Vilkaar, gik det naturligvis ikke an at 
forspilde noget af det Vundne ved at anbringe Bygningerne uhen- 
sigtsmæssigt. Saa nødigt man vilde, maatte man da i mange 
Tilfælde fravige den ældgamle Regel, nedarvet fra den hedenske 
Tid, gaaet i Arv endog til de kristne Kirker, at Bygninger skulde 

ligge solret. Ved en Mængde af Datidens Slotte og Herregaarde 
blev denne Grundregel overtraadt. Det er imidlertid betegnende 
for, hvor indgroet Befolkningens Hang var til den gammeldags 
Ordning, at Sagnet lader Peder Gyldenstjerne myrde sin Byg- 
mester, fordi denne ved Opførelsen af Timgaard havde fraveget 
Regelen.^ 



Forsvarets yderste Ring dannedes stundom af en Række 
Palissader, et Bulværk, der løb uden om Gravene. Dækket bag 
Stolperne kunde Skytter herfra endnu til det Sidste gøre lyst 
blandt Angriberne, førend den egentlige Belejring begyndte. Et 
sligt Forsvar forudsatte imidlertid en talrig Besætning, og Ulem- 
pen var, at Skytterne, naar Angrebet blev til Alvor, ofte kunde 
have ondt ved at slippe tilbage over Graven, ligesom Palissaderne 
bag efter ydede Fjenden et kærkomment Læ mod Ilden fra 
Gaarden. Det er derfor et Spørgsroaal, om dette Trævæm dog 
ikke var et misligt Forsvarsmiddel, naar Gaarden ikke havde 
Kanoner nok til bagefter at skyde det ned. Dobbelt farligt for 
de Belejrede selv kunde dette Udenværk blive, naar det bestod 
ikke blot af Palissader, men tillige af en fortløbende Jordvold i 
Mands Højde. I saa Fald maatte der sættes al Kraft ind paa at 
forsvare det, thi var det først i Fjendens Magt, lod det sig ikke 
tilintetgøre. Saadant Udenværk af blotte Palissader fandtes endnu 
langt ned i Tiden ved Gaarden Raabeløv i Skaane.^ Paa Lillø 
sammesteds samt Nørre Vosborg i Jylland vides den fastere Form, 
Jordvold med Palissader, at have været anvendt. Spor deraf sy- 
nes ogsaa at forekomme ved Tranekær paa Langeland, Hjortholm 
ved Fursøen paa Sjælland og flere Steder.* 

Det første ret paalidelige Værn begyndte med Graven. Her 
var nu det store Spørgsmaal, hvad og hvormeget der skulde 
omgives af denne. Det var jo ønskeligt at inddrage saa meget 
som muligt bag Forsvarslinien; men paa den anden Side, hvis 
man gjorde denne for udstrakt, svækkedes hele Forsvaret. At 
have Ladegaarden indenfor Graven, saa at man ikke straks fra 
første Færd afskares fra hele Kvægbesætningen, kunde være 
yderst fristende; men man maatte saa blot være klar over, at 
dette krævede en betydelig Forøgelse af Gaardens Mandskab. 

I Virkeligheden træffe vi Spørgsmaalet besvaret paa de mest 

forskellige Maader, alt efter Plads, Vilkaar og Ejerens Tykke. 
Nogen bestemt Regel lader sig ikke paavise; de rigest udstyrede 
Borge havde stundom det knappeste Rum indenfor Graven, og 
omvendt. Paa Ranzausholm (Brahetrolleborg) i Fyen ligesom 
paa flere af Henrik Ranzaus Gaarde i Holsten,^ paa Spøttrup i 
Jylland,** paa Lyngbygaard, Vanaas og Ellinge* og vistnok ogsaa 
paa Tunbyholm og Ørup* i Skaane vide vi, at Ladegaarden laa 
uden mindste Dækning uden for Graven, prisgiven til den første 
den bedste Angriber. Andre Steder havde man trukket Lade- 
gaarden over med paa Borggaards-Øcn, saaledes paa Raabeløv og 
Tommerup i Skaane.^ Eller man havde dækket Ladegaarden med 
en forsvarlig Mur med Taarne og Skydeskaar, der fra Borggraven 
som en frelsende Arm rakte sig ud og omsluttede den, saaledes 
paa Skarholt^ i Skaane, Gisselfeld^ paa Sjælland. Paa Eliinge i 
Skaane^ og maaske paa Tirsbæk i Jylland^ synes man at have 
foretrukket at sikre Haven og givet den Plads sammen med 
Hovedbygningen paa Borggaards-Øen. Mest betryggende, men 
ganske vist ogsaa meget kostbar var dog den Ordning, som 
oftere anvendtes ved de stærkest befæstede Gaarde: at dele For- 
svaret ligesom i to Hold ved at anbringe Ladegaarden som et 
Udenværk med selvstændige Grave, udenfor den egentlige Borg- 
gaard. Saaledes var Forholdet f. Eks. paa Vegholm, Løberød, 
Vidskøfle, Torup, Kragholm og Billesholm i Skaane/® paa Bro- 
holm ^^ i Fyen, Faarevejle^* paa Langeland, Hevringholm ^* og 
Endrupholm^* i Jylland, Nuschau i Holsten.^^ Paa Faarevejle 
havde man ruttet i den Grad med Plads i dette Udenværk, at 
der endog var Rum til en anselig Have; paa Barsebæk i Skaane 
havde man end ikke skyet det Offer at anlægge en særskilt tredje 
Grav om Haven. ^^ Omvendt træffe vi Gaarde med to ja med 
tredobbelte Grave omkring, uden at dog Bygherren har fundet 
det tilraadeligt at medoptage Ladegaarden i Befæstningen, end 
sige da Haven. Spøttrup, Timgaard og Hesselager^' synes alle 
at have været holdte i denne alvorlige Stil. 

Fandt der saa store Afvigelser Sted i Besvarelsen af Hoved- 
spørgsmaalet, vil det være indlysende, at der hvad Enkelthederne 
angik næppe har været to Gaarde, der var ganske ens ud- 
styrede. Om Hestestald, Bryggers, Bagers, Smedje, Kornloft, 
Folkekamre o. s. v. rettelig hørte hjemme i Borggaard eller i 
Ladegaard, det var alt sammen Spørgsmaal, der til dagligt Hold 
kunde besvares forskelligt.^® Var Fredstankerne oppe, søgte man 

at feje saa meget som muligt ud af Borggaarden; tænkte man 
paa en Belejring, syntes hver Del uundværlig. Og Ulykken var, 
at en hvilken som helst Løsning kunde i det afgørende Øjeblik 
blive skæbnesvanger. 

Kun én Ting stod fast, det var, at Ordningen maatte være 
truflFen i Fredens Dage. Thi var først Fjenden der, saa borgede 
intet for, at der vilde blive Tid til andet end at slippe over 
Vindebroen og faa Alting gjort klart til varm Modtagelse. Graven 
dannede da, maaske for lange Tider, den skarpe Grænse mellem 
Gaarden og hele den øvrige Verden. 

For tilfulde at kunne tjene til Adskillelse maatte Graven 
være baade dyb og bred. Hvor Gaarden ikke laa i en Sø, men 
alt maatte skabes fra ny, kunde denne Del af Befæstningen være 
møjsommelig nok, synende af mindre, men dog maaske ligesaa 
kostbar som Murene, der rejste sig bagved. Det er i al sin Ube- 
tydelighed et malende Udtryk, naar Jørgen Rosenkrands betegner 
sin paabegyndte Opførelse af RosenhoM med de Ord: ti dette 
Aar begyndte jeg at bygge og grave der.»^ Og det var meget 
naturligt, at man ved den Tids Taksationer brugte at vurdere 
ikke blot Bygningerne, men Gravene tillige.* 

Den ringeste Fordring, der kunde stilles til en Grav, var, 
at den skulde være saa bred, at ingen kunde springe, saa dyb, 
at ingen kunde vade derover. Men dette Lavmaal af Fordringer 
blev naturligvis i de fleste Tilfælde langt overtruffet. Rent fraset 
de Tilfælde, hvor Graven gik over i en ligefrem Sø, saa træffe 
vi meget anselige Anlæg. Ved Tirsbæk i Jylland ere den sydlige 
og den vestlige Grav omtrent 70 Fod brede;® ved Faarevejle paa 
Langeland er den nordostlige Grav 80 Fod bred;"^ om Breitenburg 
i Holsten var alle fire Grave hver 85 Fod brede,* og omkring 
Kindholm paa Sjælland endog 90 Fod brede.^ Man faar imidlertid 
først det rette Begreb om slige Anlægs Størrelse, naar man sam- 
tidig erindrer, at f. Eks. Gravenes samlede Længde om Tirsbæk 
var over 700 Fod, om Kindholm ligesaa og om Faarevejle endog 
2400 Fod, hvortil endnu kom en indre, smallere Grav omkring 
selve Hovedbygningen. Og dog kunde disse Arbejder maaske 
ikke maale sig med, hvad der var udført enkelte Steder i Sve- 
rige, tilsyneladende af langt mindre Betydning. Lækø Slot i 
Vestgøtland f. Eks. laa paa en Odde ud i Venern og havde 
saaledes de tre Sider fri, kun Landsiden skulde dækkes. Men 

Da^i^ Liv i Norden. UI. 2 

her var Grunden det haarde Fjæld, og man havde da maattet 
sprænge Graven ud i selve Fjældet.^ 

Gravenes Dybde var vel sjælden stort mere end fire Alen, 
hvorved jo al Vadning derover var udelukket.^ Men hvad man 
maatte passe paa, var, at de ikke lidt efter lidt tabte denne deres 
oprindelige Dybde. Tilgroning med Siv, det aarlige Løvfald, det 
meget, der Tid efter anden kastedes, blæste eller flød ud i dem 
og uformærket højnede Bunden, alle disse Fjender kunde og 
burde bekæmpes ved hyppige Opmudringer. Kun en Daare sør- 
gede ikke for paa denne Vis at holde alt i Orden. Man forstaar 
derfor det Nedsættende i en Erklæring som denne, afgiven af 
adelige Besigtelsesmænd om Vorgaard i Vendsyssel, da Kongen i 
Aaret 1578 ønskede at mageskifte den bort: «Gaarden ligger i en 
gammel, forgroet Sø, som der løber to Bække til; Broerne ere 
ikke at regne for nogen Bygning, thi der er grundet Vand under 
dem> o. s. v.* 

En langt værre Ulempe var det, at Gravenes Sider nødven- 
digvis efterhaanden skred ud og saaledes forringede Gravenes 
Dybde og Bredde. Herimod hjalp det kun at grave dem op 
paany, men saa maatte Vandet helst ledes bort saalænge, hvad 
der let kunde blive farligt. For at sikre sig en Gang for alle 
veg man da ikke tilbage for at stensætte eller ligefrem opmure 
Gravenes Sider og Bund, en Anlægsmaade, der i høj Grad for- 
øgede Omkostning og Arbejde. Erik den Fjortende lod Graven 
om Kalmar belægge med Fliser.* Paa Tirsbæk ere endnu alle 
fire Grave opsatte med Kampesten paa Siderne."'' Paa Vidskøfle 
i Skaane vare Gravene ligefrem murede.^ I Ruinerne af Skov- 
gaard i Jylland ses tydelige Spor af, at Borgvoldens Sider har 
været satte med hugne Sten af betydelig Størrelse; alt det øvrige 
er nu blot en kratbevokset Grushob, kun disse forsvarlige Sten- 
vægge har holdt ud, og hæve sig endnu næsten fire Alen over 
Vandet i Graven."^ 

Behørigt udstyrede afgav Gravene et fortrinligt Værn. Det 
var en alt andet end hyggelig Stilling, selv om man var nok saa 
mandstærke, at færdes derudenfor uden Læ og Dækning, me- 
dens Kugler og Pile peb og suste fra Voldens Besætning. At 
tage Tyren ved Hornene og storme Broen var sjældent tilraade- 
ligt, med mindre man havde nok af Mandskab at ofre, thi denne 
Adgang var i Reglen den bedst beskærmede. Saa var det snarere 
et Forsøg værd, om man ikke ved Nattetide kunde faa lavet et 

Vadested, opkastet en Dæmning eller slæbt Flydebroer til, saa 
at man kunde komme over paa et svagt Punkt. Aller bedst var 
det, naar om Vinteren Kulden blev Bundsforvandt og slog Isbro* 
over; gjorde Angriberne deres Pligt, skulde det ikke lykkes Be- 
sætningen ret længe at holde en Rende aaben i Isen. En i Dan- 
mark oftere anvendt Fremgangsmaade var den, at lede Vandet 
bort af Graven. Sligt lod sig gøre overalt, hvor Vandstanden 
med Kunst var gjort høj ved Opstemning, eller hvor der blot 
fandtes et lavere Punkt i Nærheden, hvorhen Vandet ved Grav- 
ning kunde ledes. Da Christian den Andens Tilhængere under 
Grevens Fejde belejrede Nyborg Slot, tvang de det til Overgivelse 
ved at bortlede Vandet, saa at Graven tørlagdes og Beboerne 
kom til at mangle Drikkevand.^ Nogle Aartier tilforn sagdes Ly- 
bækkerne i Krigen mod Kong Hans at have anvendt samme Fif 
under en Belejring af Tranekær paa Langeland, dog uden at 
Slottet derfor blev taget.* 

Den Adgang over Graven, der i Fredstid benyttedes, var 
Vindebroen. Som Navnet selv angiver, var et Stykke af den til 
at vinde eller hejse op, en Art Lem, der nedladt knap bemær- 
kedes, men opslaaet spærrede som en lukket Port bag det mang- 
lende Broled. Længe efter at de øvrige Former for Befæstning 
havde tabt al Betydning, vedblev man at bevare disse Broer som 
særlig hensigtsmæssige, endnu i det 18de Aarhundrede fandtes de 
ved de fleste Herregaarde og Slotte. 



Bag Graven laa der gerne et Fæstningsværk, der alt efter 
Omstændighederne dannedes af en Jordvold eller en Mur. Selv 
hvor kun Hovedbygningen var omgiven med Grave, laa Huset 
som oftest nogle Alen inde paa Øen, saa at dets Fod kunde 
skærmes af Volde. Det fælles Navn for Øen: tVoldstedet* tyder 
ogsaa paa denne Skiks Almindelighed. Det var forholdsvis kun 
faa Gaarde, der som f. Eks. Marsvinsholm og Torup^ i Skaane, 
Egeskov paa Fyen, Rosenholm og Rosenvold i Jylland og de af 
Henrik Ranzau opførte holstenske Gaarde Wandsburg, Melbeck, 
Redingstorp og Nuschau* søgte deres Styrke i, at Bygningens 
Mure hævede sig lige op af Graven. 

Datiden synes ikke at have været ret klar over, hvilket der 
var at foretrække til denne Fæstningsring, Mur eller Jordvold. 

2* 

Mur var aabenbart det dyreste, men frembød den Fordel, at de 
stejle Vægge ved en Storm ydede væsentlig Hindring og kun lod 
sig bestige ved Hjælp af Stiger. Skydeskaar kunde ogsaa an- 
bringes overalt paa en Mur, i en Vold derimod kun foroven. 
Men førte Fjenden Kanoner med sig, havde Muren den Ulempe, 
at den langt hurtigere skødes ned end den bløde Vold, der roligt 
opfangede Kuglerne i sig. 

Som en Følge af disse forskellige Hensyn vaklede man i 
sin Dom. Det var ikke blot ved gammeldags Anlæg, at man 
kunde træffe Ringmure — Helsingborg Slot var omgivet af en 
saadan,^ det ældre Vorgaard i Vendsyssel havde en Ringmur 
langs Graven, fire Alen høj paa Portsiden, syv Alen høj paa alle 
de andre og fem til syv Fod bred* — men sely paa nylig op- 
førte Gaarde traf man dem. Sten Rosensparre anvendte saaledes 
Murbefæstning paa Skarholt,* Peder Oxe paa Gisselfeld,* og endnu 
i det 18de Aarhundrede var der en Ringmur om Tranekjær Slot, 
saa bred, at en Vogn her oppe kunde køre omkring Slottet.* 
Men ved Siden heraf kunde man ogsaa møde blotte Jordvolde. 
Erik den Fjortende lod anlægge høje Volde om Kalmar; for at 
faa Jorden til at fæstne sig anvendte han det Middel at besaa 
dem med Sennep.^ Volde, ofte med Stakit foroven, fandtes ogsaa 
om Malmøhus, ^ Bahus,^ Akershus^ o. fl. Endelig slog Frederik 
den Anden ind paa en Mellemvej, iøvrigt kendt tilforn, da han 
ved Opførelsen af Kronborg lod Murene udadtil være beklædte 
med svære, bugne Sten, indadtil forede med Jordvolde. ^^ 

Var man usikker med Hensyn til Bygningsemnet, saa næ- 
rede man derimod ingen Tvivl om Formen. Det var en Regel, 
kendt fra Oldtiden af, at Fæstningsværker burde anlægges saa- 
ledes, at der fremkom indadgaaende Vinkler, i hvilke Fjenden 
under Angrebet kunde beskydes fra flere Sider. ^^ Da imidlertid 
denne Form betydeligt fordyrede Anlæget, krympede man sig 
ofte ved at efterkomme Reglen og overlod det til Hovedbygningens 
Hjømetaame at afgive den fornødne Krydsild. Lige Mur eller 
Vold uden Afbrydelser var da vistnok det almindelige ved Herre- 
gaarde som de var flest, kun Slotte og meget rige Herresæder 
søgte yderligere Betryggelse. 

Den fælles Maade at skaffe sig denne paa var ved at lade 
Muren eller Volden være buklet; men indenfor dette Fælles 
lader tre forskellige Udviklingstrin sig tydeligt paavise. 

Ved Synet af Slotte som Helsingborg og Kallundborg^* kunde 

Ingen være i Tvivl om, at Befæstningsmaaden her var gammel- 
dags. Udenværket dannedes af en høj Ringmur, der ovenfra set 
tog sig ud som et Knudetov, idet der med visse Mellemrum var 
anbragt Murtaarne, paa Helsingborg ikke mindre end tolv runde 
og to firkantede. Ejendommeligt for Anlæget var, at Muren saa 
vidt muligt undgik bratte Drejninger og kendeligt tilstræbte at 
danne en Kreds. Taarnene vare i Følge gammel Regel anbragte 
i Pileskuds Afstand fra hinanden, saa at de to og to kunde række 
hinanden en hjælpsom Haand og beskyde en fremstormende 
Fjende i begge Flanker. Men hermed nøjedes de ogsaa og sprang 
ikke mere frem end højst nødvendigt, stillede sig aldrig dristigt 
foran Geledet beredte til Enekamp. Naar de brød Linien, var 
det egentlig kun for som Albueplademe paa en Rustning at skjule 
et svagt Punkt og yde Dækning. De skrev sig øjensynligt fira en 
Tid, da Buer og ikke Kanoner bestemte Fæstningsværkernes Form. 
Selv en saa vældig Fløjmand som Taamet tFars Hat> paa Kal- 
lundborg Slot, der havde dobbelt Højde og Hjelm paa Hovedet, 
var i Følge sin Bygning meget mindre beregnet paa at føre langt- 
rækkende Skyts end paa at forsvare sig med Pile og i værste 
Fald, hvis Fjenden fik Fodfæste paa Ringmuren, da ved Hjælp 
af sin Højde ovenfra at stryge denne ren igen. 

Saa tog de nymodens Taame sig ganske anderledes ud end 
disse indeklemte Sparebøsser. De holdt sig ikke længere tilbage 
som en blot buklet Del af Muren. Frit og truende med deres 
Kanongab til alle Sider laa de som en vældig, undersætsig Masse 
paa hvert af de fire Hjørner. Muren sank næsten ned til en blot 
Spærrings-Lænke, der kædede dem sammen. Det var denne nye 
Art af Taame, der under Navnet rondelles var trængt op til 
Norden og her under den mere hjemlige Gengivelse af Navnet: 
«Runddele> fandt livlig Udbredelse saa vel i Danmark som i 
Sverige. Det var saadanne Taame, som Christian den Tredje 
f. Eks. opførte ved Malmøhus og Landskrona, Frederik den Anden 
ved Indgangen til Frederiksborg, Gustav Vasa og Erik den Fjor- 
tende ved Vadstena og Kalmar. Ilde medtagne af Fjendehaand 
og Aarhundreders Vanrøgt har disse smaa, støtte Runddele holdt 
ud trods de stolteste Bygninger og med Stormhuen trykt i Panden, 
strittende imod med de stærke Sider, ladet Tiden gaa over sig. 
Endnu staar der to trohgt paa Vagt ved Malmøhus som ved 
Vadstena, endnu titter en enkelt fra Landskrona Slotsvold ud 
over Sundet, endnu, efter at det gamle Frederiksborg forlængst 

er forsvundet, staa de to Runddele ved Indkørselen, trængte ud 
mod Graven men trodsigt paa tværs af det vældige Porttaarn. 

Hvor stærke end disse Runddele kunde være — i Syvaars- 
krigen skræmte fire saadanne kraftige Vogtere Daniel Ranzau fra 
Angreb paa Vadstena Slot^ — saa opfyldte de dog ikke alle de 
Krav, man med Grund kunde stille til dem. Skulde de være 
forsvarligt bygte, blev Pladsen indvendig grumme ubekvem. I 
Runddelene paa Vadstena er Muren ti Fod tyk,^ paa Stenvigsholm 
skal den have været 16—17,* paa Vaxholm 20,* og paa Malmø- 
hus er i det mindste i den vestre Runddel Murene den Dag i 
Dag over 25 Fod tykke.*' Den indre Stue ligner her en mørk 
rund Brønd med en lang Gang hen til hvert af de fire Vinduer. 
Selve Fordelene affødte da betydelige Mangler; thi vel lod Taarnet 
sig ikke let skyde ned, men hvorledes skulde man kunne bakse 
med en Kanon i disse smalle Gange? Ganske vist bredte de sig 
tragtformigt henimod Vinduet, men Pladsen tillod dog kun i ringe 
Grad at dreje Kanonen, saa at Angriberne snart maatte kunne 
komm^ udenfor Skudlinjen. Nej, saa var det langt mere hen- 
sigtsmæssigt at anbringe Kanonerne i det Fri, alene bag Bryst- 
værn, hvor man kunde rette dem som man vilde, hvor ingen 
var for stor eller manglede Plads til Tilbageløb, og hvor Mand- 
skabet kunde komme til fra alle Sider. 

Saaledes naaede man da til Bastionerne, ifølge deres Op- 
rindelse jordbygte Hjørnetaarne uden Tag, fuld Jord eller med 
Kassematter for neden og Skytset kun anbragt for oven. De var 
en simpel Følge af de forbedrede Kanoner; thi her som tidligere 
havde Skytset været det fremaddrivende i Udviklingen. Medens 
Murtaarnene havde svaret til den Tid, da man brugte Pile og 
en Kanon kun var en Bøsse, > Runddelene » til Forskellen mellem 
Kanon og Gevær, saa fremkaldtes Bastionerne af de stedse vok- 
sende Kanoner, hvem Pladsen i Runddelens Gange blev for trang, 
og mod hvis Skud ingen Mur kunde staa sig. 

Saavidt man véd, anvendtes Bastioner først i Frankrig i Slut- 
ningen af det 15de Aarhundrede. I deres ældste Form var de 
ikke Led af Muren eller Volden men selvstændige Værker foran 
denne, især brugelige hvor det galdt at dække en Port mod 
Qendtlig Ild. I deres ældste Form vides de dog ikke at være 
naaede op til Norden. Men snart efter begyndte man at anbringe 
dem som Knudepunkter i selve Volden, og under denne nye 

Skikkelse vandrede de Evropa rundt som en yderst vigtig For- 
bedring i Befæstningsvæsenet.^ 

Det er af ganske særlig Interesse at lægge Mærke til deres 
Navn i Datidens Sprog. Der er ikke det alier mindste, der 
kunde tyde paa, at Opfindelsen skulde være sket i Norden. Ikke 
desto mindre blev de bekendte overalt under et nordisk Navn, 
som de tiltvang Borgerret i alle de evropæiske Sprog. Hvor de 
kom frem, kaldtes de nemlig for <Bulværk>, hvad der sikkert 
nok er et Ord af nordisk Rod og betyder Plankeværk, Palissade- 
værk. Maaske har man alt fra Normannernes Tid brugt at an- 
bringe stærke Palissadeværker foran Portene, og Bastionerne have 
da arvet baade disse Værkers Plads og Navn. Maaske har man 
beklædt de ældste Bastioner med Planker og derved givet Anled- 
ning til Navnets Overførelse. Men hvilken end Grunden monne 
være, vist er det, at det nordiske Ord brød ind i alle de evro- 
pæiske Sprog. I det 15de Aarhundrede kom det frem i Tysk som 
tBollwerk*,^ paa Engelsk kaldtes Bastion for tbulwark*, paa 
Russisk: ^boluerk^, Polsk: tbolwark^. Paa Fransk omdannedes 
Ordet til tboulevardT> , paa Italiensk blev det til ^taluardo*, Spansk: 
*baluarte^y Latin: ^bolevardus^ (forekommer først Aar 1483). Kun 
et eneste Sprog ydede nogen Modstand, det var det franske. Ved 
Siden af Benævnelsen boulevard^ som ganske vist var den hyp- 
pigste, opstod der ogsaa det hjemlige Navn ^bastion* eller rettere 
^bastillon*, et lille Hus (af bastille)} I det 17de Aarhundrede, 
da Ludvig den Fjortendes Krigskunst blev den toneangivende, og 
franske Benævnelser for Krigsvæsenets Enkeltheder fortrængte 
alle andre, trængte ogsaa Ordet bastion igennem og fordrev sin 
Medbejler fra de evropæiske Sprog. I moderne Fransk minder 
endnu Navnet boulevard — en beplantet Gade, hvor før har været 
Vold — om Ordets tidligere Forekomst og Betydning. 

Til Norden naaede Sagen selv, under begge Benævnelser, 
vistnok først i Begyndelsen af det 16de Aarhundrede. Da imid- 
lertid Ordet <Bulværk> kun lidet var skikket til hos Nordboere 
at vække Begrebet om en jordfast Skanse, foretrak man her 
ubetinget den franske Benævnelse «Bastion>. Udtalt som «Postej» 
vakte dette Ord just Erindringen om noget rundt, fast og mørk- 
ladent, og denne Benævnelse holdt sig derfor haardnakket i det 
16de Aarhundrede, om end de indforskrevne Bygmestre nok saa 
meget kaldte Bastioner for «Bollwerk».* 

De første t Postejer*, der omtales i Norden, var vistnok de 

to, der fandtes paa Krogen Aar 1559.^ Da dette Slot senere af- 
løstes af Kronborg og Fæstningsværkerne skulde udvides til en 
regelmæssig Firkant, synes dog Frederik den Anden ikke at have 
været klar over Bastionernes Fortrin, i hvert Fald gav han Be- 
faling til at bygge <Runddele> i de to andre Hjørner. Især ud 
mod Søsiden krævede Værket meget Arbejde, et Skib maatte 
sænkes, og « Stenkister* opføres til Værn om Grunden som For- 
poster mod Bølgeslag og Isgang. Midt under Arbejdet fik imid- 
lertid Bygmesteren Afsked, og Kongen synes med det samme at 
have skiftet Sind. < Runddelene* kappedes af foroven, tildækkedes 
med Jord og Brystværn, saa at de omdannedes til blotte Kasse- 
matter i to nye « Postejer*.* I Strid maaske med Skytsets For- 
dringer, men i fuld Overensstemmelse med den henrivende Ud- 
sigt lod saa Frederik den Anden saavel paa « Ridderpostejen* som 
paa « Strandpostejen* opføre to nydelige Sandstens-Pavilloner, be- 
stemte til Lysthuse for Kongen og hans Gæster. 

Kronborg synes at have været den eneste større Fæstning i 
Danmark, der i det 16de Aarhundrede udstyredes med Bastioner; 
end ikke Københavns Volde blev forsynede hermed.* I Sverige 
derimod fulgte Johan den Tredje fuldt saa godt med Tiden som 
hans Nabo mod Syd, og allerede Aar 1572 var han ivrig for at 
befæste Kalmar By med « Postejer*, medens Slottet selv maatte 
nøjes med at faa sine <Runddele* forbedrede.^ Hvad der har 
særlig Interesse, er, at Johan den Tredje, rimeligvis vejledt af 
sine italienske Bygmestre, her anvendte den for nylig i Italien 
opfundne Anlægsmaade. Medens de franske Bastioner vare but- 
tede Udvækster paa Volden, enten ligefrem runde eller lidt spidst 
udløbende — den sidste Form havde endnu de paa Kronborg* 
— saa lignede Kalmars t Postejer* Hellebardblade, med to lange 
smalle Flige til hver Side og kun ved en tynd Hals landfaste 
med Volden,^ en italiensk Forbedring, hvorved man for det Til- 
fælde, at Fjenden erobrede Bastionen, søgte at sikre sig mod, at 
Volden skulde blive tagen med det Samme.'' Ogsaa Slottet Wit- 
tensten i Estland lod Johan den Tredje befæste med Bastioner.^ 
Men til disse tre kongelige Anlæg: Kronborg, Kalmar og Witten- 
sten og saa nogle ganske faa Herregaarde ^ indskrænkede vistnok 
ogsaa Anvendelsen af Bastioner sig i det 16de Aarhundrede, først 
i det følgende Aarhundrede blev de almindelige. 

Vi have betragtet Ringmurens og Voldens Form, tilbage 
staar endnu blot deres Højde. Denne overgik betydeligt, hvad 

man efter Nutids Begreber skulde vente, idet den var bestemt 
til Brystværn ikke blot for Mandskabet men for selve Hoved- 
bygningen. Det var da ikke alene paa gamle Slotte, som Kal- 
lundborg og Helsingborg, at man saa høje Mure; mange nymodens 
Anlæg gav dem intet efter. Ved Malmøhus ^ og Spøttrup* i Jyl- 
land er der tydehge Spor af, at Volden har naaet op omtrent til 
Bygningens Tagskæg, et fortrinligt Værn i en Tid, hvor man kun 
brugte at skyde lige ud med Kanonerne og aldrig Bueskud, en 
trist og trang Udsigt fra Vinduerne i den indespærrede Hoved- 
bygning. 

Det var klart, at hele Udenværket udgjorde en overordentlig 
vigtig Del af Befæstningen, paa hvis Forsvar de Belejrede sikkert 
vilde ofre, hvad der stod i deres Magt. Men det var dog kun 
ved de tarveligst befæstede Gaarde, at man ved at trænge over 
Graven og erobre Volden eller Muren, straks kunde komme Hoved- 
bygningen selv til Livs. Som ovenfor omtalt var mange Gaarde 
omgivne af flere Grave — om Timgaard i Jylland' og paa Land- 
siden af Aranås ved Venern* var der endogsaa tredobbelt Grav — 
og i Reglen var det netop de anseligste Borge, om hvilke det 
gjaldt, at man ved at komme over Graven og op paa Muren kun 
havde opnaaet lidet. Det man nemlig her i saa Fald havde 
erobret var kun, hvad der ved mange Gaarde forud laa ganske 
blottet: Ladegaarden. Hvor denne var indoptagen med i Befæst- 
ningen, udgiorde den gerne et selvstændigt Udenværk, der maatte 
tages, førend man kunde komme til at angribe den egentlige 
Borg. Den bar derfor det betegnende Navn: Forborgen (Fransk: 
faabourg). 

De Fordele, der opnaaedes ved Erobringen af Forborgen, 
var højst forskellige. Det kan ikke nægtes, at enkelte Gaarde 
var anlagte uforsigtigt, saa at Forborgens Fald rimeligvis vilde 
blive skæbnesvangert for selve Hovedbygningen. Mangel paa Evne 
til at bestride de store Omkostninger, maaske ogsaa Hensynet til 
det dagligdags Bekvemme, havde stundom tilbagetrængt Forsvarets 
strængere Krav. Selv ved en saa stærkt befæstet Gaard som 
Faarevejle paa Langeland, hvor disse Hensyn ikke havde faaet 
Lov til at gøre sig gældende, ser det, i det mindste for en Nu- 
tids Betragter, ud, som om Borggaarden maatte være alvorlig 
truet, naar den omgivende var i Fjendernes . Hænder. I Læ 
af Ladegaards-Bygningerne kunde de her komme Hovedbygningen 
tæt paa Livet, den indre Grav var kun smal, og hvis der gjordes 

Udfald, dannede nu Porttaamet et fast Værn og Støttepunkt for 
selve Fjenden.^ 

Anderledes stillede Sagen sig andet Steds. Ved Hesselager 
paa Pyen var saaledes det Syn, der aabnede sig for Angriberne, 
naar de sejrrigt besteg Forborgens Vold, kun lidet opmuntrende. 
Vejen fra den yderste Vindebro til den indre ved Borggaards- 
Graven var en eneste Fæstningsrække : først to jævnsides liggende 
Bygninger, hver paa tvende Stokværk, saa et svært ottekantet 
Taarn, alle bemandede og i Stand til kraftigt Forsvar, hver især 
at tage, førend der kunde være Tale om at komme over til Borg- 
gaarden.* Paa Bahus Slot havde man drevet det saa vidt med 
adskilte Indelukker, at man skulde gennem syv Porte eller over 
syv Volde og Mure, førend man endelig naaede op til tFars Hat» 
og «Mors Hue», Slottets to Hovedtaame.* 



Borgen selv. Hovedbygningen, dannede naturligvis For- 
svarets egentlige Kærne. Dens Form havde i Tidernes Løb gen- 
nemgaaet en mærkelig Udvikling, hvis enkelte Trin ikke blot 
den Gang stod tydelige, men endnu den Dag i Dag med Sikker- 
hed lade sig bestemme. Ville vi have et klart Indtryk af Ud- 
viklingens Yderpunkter, behøve vi blot at betragte de to levende 
Talsmænd, som en gunstig Skæbne har bevaret os Side om Side: 
Helsingborgs «Kårna> og Kronborg. Nu er de begge gamle, i 
det 16de Aarhundrede hilste Sundet her paa den ældste og yngste 
i hele Flokken. 

Den Bygningsmaade, som Helsingborg Slot repræsenterede, 
var kun lidet sammensat. Naar man nu ser det svære Taarn, 
der fra Bakken syner vidt ud over Søen, tænker man sig det 
uvilkaarligt som Resten af et Hele, slutter fra, hvad der staar, 
til Storheden af det, der her er sunket i Grus. Med Urette. 
Selv i sin Velmagt har Kårnan staaet enligt, kun omgiven af 
Ringmure og mindre Bygninger, der ved Siden af den tog sig 
ubetydelige ud.^ Det er denne Bygningsvis, som kendes saa vel 
fra Frankrigs og Tysklands ældste Borge: I Midten et mægtigt 
Taarn, Borgherrens Bolig, men kun et Par Rum heri til Be- 
boelse, Resten Vagtstue, Forraadskamre, Fængsel, alt fra øverst 
til nederst indrettet paa Forsvar, beregnet paa, naar Stigen var 
trukken op og Døren stænget, at kunne udholde en langvarig 

Belejring bag disse favnetykke Mure. Udenom og ofte i god 
Afstand fra dette Taarn løb saa Ringmuren. I Borggaarden der- 
imellem eller langs Ringmurens Inderside, kun med Halvtag over 
sig, laa spredt en Mængde Smaabygninger, Bryggers, Bagers, 
Kornhus, Rum til Besætningen o. s. v., alle som paa Springet til 
at forsvare Muren men i ærbødig Afstand fra det mægtige Ho- 
vedtaam.^ I sin simple, naturlige Ordning lignede det Hele en 
forstenet Lejr, Høvdingestadet i Midten, derom Hæren i Ring, 
paa Vagt og i Hvile, hver Mand selv i Søvne støttende sig til 
Skjoldet. 

I Frankrig kaldtes sligt et Taarn for ^donjon^y i Tyskland 
med det gamle Navn <Bergfried>, i Norden synes man at have 
haft Tilbøjelighed til at benævne det: «Kerne», hvad enten nu 
herved sigtedes til, at det udgjorde Befæstningens inderste og 
vigtigste Del, eller til dets Lighed med en Smørkerne. I sidste 
Tilfælde maa Navnet have passet bedre til et Taarn, der som 
Stockholms tKerne* var rundt ^, end til Helsingborgs, der er 
firkantet. Benævnelsen « Faders Hat» derimod, der oftere kommer 
igen, var vistnok blot en spøgefuld Hentydning til Taames Tag- 
form og anvendtes i hvert Fald ikke alene om Hovedtaamet, 
men ogsaa om Taarne i Ringmuren.* I denne Stil: en Kerne 
bag Ringmur, vides foruden Helsingborg og Stockholm tillige 
Gurre, Laholm, Skanør og Aahus Slotte* at have været opførte. 
Maaske var ogsaa <Gaasetaamet> paa Vordingborg og Taamet 
< Folen* paa Kallundborg Slot^ oprindeligt c Kerner*, der dog, 
ved senere Opførelse af andre Bygninger foruden, havde tabt 
deres alt beherskende Præg. I det 16de Aarhundrede tilfreds- 
stillede imidlertid disse Taarn-Borge ikke længere. Flere af dem 
forfaldt eller nedbrødes, saaledes Gurre, hvis Sten blandt andet 
endte i Helsingør, hvor de anvendtes til Skorstene;^ andre om 
byggedes, som Stockholm Slot. Kun ganske undtagelsesvis op 
førtes der endnu Bygninger af denne gamle Art. De mærkeligste 
vare Viborg Fæste i Finland, Vaxholm ved Indløbet til Stockholm 
og det saakaldte Valkendorfs Taarn i Bergen. Ved dem alle tre 
var der dog særlige Omstændigheder, der paa en Maade atter 
ophævede deres Betydning som « Kerner*. Viborgs faste Taarn 
var omgivet af en Ringmur, der i den Grad var belemret med 
Husrum, at den snarere maatte kaldes en Husrække end en 
Mur. ^ Vaxholm lignede mest en «Runddel» og skulde vistnok 
kun i yderste Nød gøre Tjeneste som Bolig.* Valkendorfs-Taarnet 

endelig var ganske vist bygget som Afløser for et ældre og ind- 
rettet helt som Hovedbygning: Fængsel for neden, Beboelse for 
oven, Vagtstue og Plads til Kanoner.^ Men til dagligt Hold be- 
høvede det ikke at anvendes saaledes, thi lige over for i Borg- 
gaarden laa den gamle, rummelige Hakons-Hal med dens Sal og 
Karnapper, Fruerstuen og flere andre Bygninger,* lutter Vidnes- 
byrd om, at Taarnet, som det hævede sig dér beherskende Bryggen 
og Vaagen, ikke var bestemt til at være hele Slottet, men kun 
dets ypperste Værn, bygget med nymodens Kunst og gammeldags 
Omsigt. 

Hovedmanglen ved < Kernerne* var deres højst begrænsede 
Plads. Man kunde stille nok saa ringe Krav til Bekvemmelighed 
og Hygge, i sligt et Cellefængsel lod de sig ikke tilfredsstille, 
mindst naar Besætningen, hvad Forsigtighed krævede, altid skulde 
være tilstede i behørigt Antal. Rummet maatte udvides, men 
hvorledes? Man kunde enten gøre den egentlige Kerne højere 
og større — Helsingborgs Kårna, der er yderst anselig og tid- 
ligere vistnok har været mindst tyve Fod højere,* er uden Tvivl 
en af de mægtigste Bygninger i sin Art i Norden — eller ogsaa 
kunde man opgive den gammeldags runde eller firkantede Form 
og udvide Bygningen ved at brede den til Siden, med andre Ord 
forandre Taarnet til et Hus. 

Denne Fremgangsmaade var aabenbart den mest hensigts- 
mæssige. Det var ogsaa den, der blev den sejrrige. Valkendorfs- 
Taarnet viser os ligesom en Overgangsform mellem Kernen og 
Huset. Paa rent udvortes Vis har her en Udvidelse fundet Sted, 
idet Bygningen bestaar af to i hinanden indbyggede Taame, efter 
Traditionen opførte af Valkendorf og hans Efterfølger, Erik Ro- 
senkrands, i hvert Fald vistnok byggede med kortvarigt Mellem- 
rum. Følgen er bleven, at Dobbelttaamet alle Vegne fra set 
syner som Hus. Men den Forvandling, som her fremtræder paa 
blot udvortes Maade og med Tilfældighedens Præg, var langt 
tidligere alt blevet gennemført andetsteds med fuld Bevidsthed. 
Det ypperste Minde, som endnu staar tilbage om det til aflangt 
Hus udvidede Taam, er sikkert Glimminge i Skaane. Dette faste 
Hus er opført 1499 af Jens Holgersøn Ulfstand, bygget af svære 
Sandsten, hele Huset 100 Fod langt, 40 Fod bredt og 87 Fod op 
til Gavlspidserne.* Et Par Mils Vej der fra ligger Ørup, lidt 
mindre end Glimminge, men lignende dette, opført af Kampesten 
saa vidt vides af samme Bygherre.^ Forskellen mellem de gamle 

firkantede Taarne og disse Huse laa alene i Størrelses-Forholdene. 
Naar Længden blev større end Højden, blev Taarnet til Hus. I 
Udstyring derimod var de vistnok temmelig ens, i Reglen lig- 
nede de almindelige Landsby-Rirketaarne i Danmark. Det er 
sikkert saadanne Huse, vi maa tænke os opkaldte i alle de mange 
Slotsnavne, der endte paa Hus (Riberhus, Aalborghus o. s. v.). 

Fordelene ved disse Huse var betydelige. Man behøvede 
nu ikke længere at nøjes med et enkelt Rum i hvert Stokværk; 
der kunde indrettes flere alt efter Bekvemmelighedens Krav. Og 
desuden indvandt man i øverste Stokværk Plads til en stor Sal, 
der, hvad enten det saa gjaldt Fest eller Forsvar, ypperligt lod 
sig anvende. Men en Mangel heftede der ved den nye Bygnings- 
form: Overblikket tabtes. Tidligere havde man fra hver enkelt 
Stue kunnet holde Øje til alle Ranter, nu indskrænkedes dette 
alene til det øverste Rum. Stod man i en af de nedre Stuer, 
kunde Fjenden være i Lag med den modsatte Gavl, uden at man 
anede det. Vende tilbage til det Gammeldags af denne Grund 
gik ikke an; men afhjælpes maatte Manglen. Den lod sig bøde, 
saa fremt man paa engang kunde forbedre Udkigget og samtidig 
skærpe Forsvaret, saa at, selv om et Angreb først sent blev op- 
daget, det hurtigt kunde mødes med fordoblet Kraft. Begge 
disse Goder var opnaaelige, saa fremt man anbragte et lille Ud- 
hængstaarn i hvert af Bygningens fire Hjørner. Højt nok oppe 
til at være dækket nedadtil, kunde man fra disse murede Kar- 
napper have Udsigt til i det mindste to Sider ad Gangen, og hvis 
Fjenden stormede, modtage ham med dobbelt Krydsild. Turde 
man tillige anbringe et Skydehul ned efter, kunde man herfra 
forstyrre hvert Forsøg paa at benytte Bygningens Hjørner, dens 
mindst beskyttede Parti, til Læ eller Angrebspunkt. 

Saadanne firkantede Huse med et Horn i Panden mod hvert 
Hjørne bleve da naturligt det næste Led i Rækken. I Frankrig 
havde Huse med slige Smaataarne (tourelles) længe været i Brug 
og var vel kendte under Navnet manoirs;^ til Norden sjmes de 
først sent at være naaede. De ypperste Eksempler paa denne 
Bygningsart her ere Ørbyhus og Vik i Upland og Bergqvara i 
Småland.^ De to sidste er begge opførte i Slutningen af det 15de 
Aarhundrede og altsaa ældre i Aar om end yngre i Art end de oven- 
omtalte Repræsentanter for de slette og rette Stenhuse. Alle ud- 
mærkede de sig ved deres kække, trodsige Ydre, der ikke lidet 
forøgedes ved deres uforholdsmæssige Højde. Paa Vik skal der 

i sin Tid have været ikke mindre end elleve Stokværk, Bergqvara 
var 80 Fod højt og kun 68 Fod langt Ejendommelig for disse 
to var ogsaa den gamle, om < Kernerne* mindende Maade at 
dække Indgangen paa. Døren sad højt oppe paa Huset, øjen- 
synligt beregnet paa, at man efter at være stegen op ad den 
løse Trappe skulde kunne trække denne op til sig, og dermed 
afspærre al Adgang. Denne sidste Bygningsskik fulgtes endnu i 
forrige Aarhundrede i det sydlige Gotland.^ 

Husets Udvikling var begyndt, men langt fra til Ende. Trangen 
til Udvidelse gjorde sig bestandigt indenfra gældende og drev 
ustandseligt paa. De fire vordende Lemmer, som her vare an- 
tydede i Husets Hjørner, skulde vokse fuldt ud og ende som 
vældige, jordfaste Hjørnetaarne. Huset selv skulde uddybes og 
spaltes i Midten, indtil det endelig stod der som fire tydeligt ad- 
skilte Længer. Udviklingen skulde ikke standse, førend Huset 
var blevet til Gaard. 

Det var hele denne Udvikling fra Hus til Gaard, som i 
Norden med stigende Fart gik for sig i det 16de Aarhundrede. 
Paa Afstand set lade Udviklingens Trin og deres Rækkefølge sig 
nogenlunde sondre, vanskeligere faldt dette vistnok i Tiden selv. 
Thi det var netop det ejendommelige og tiltrækkende ved denne 
Bygningernes Vækst, at den foregik uophørligt. Intet Parti fik 
Lov til helt at afblomstre og visne, medens Kræfterne gik andet- 
steds hen. Der var samtidigt Liv overalt. Helt ned i det 16de 
Aarhundrede vedblev man prøvende at genoptage de opgivne 
Former for om muligt at vinde frem til et Bedre. Dette Lys- 
levende giver sig særlig tilkende i Overgangen fra Huset til Gaarden. 
Hvilken Form, der sejrede, er der ingen Tvivl om; men ved 
Siden af Sejrherren fremtræder der andre, højst mærkelige Former, 
Forsøgs-Arter, Sideskud, Medbejlere, der ikke vandt Prisen. Vi 
faa gennem disse et Indblik baade i Artens Tilbliven og det Væld 
af Kræfter, der her var oppe, hvor meget der maatte gaa til 
Spilde, for at Et kunde blive til. 

Thi det var klart, at et Hus kunde leddeles paa mange 
Maader. Der var først den simple Maade: at flække det paa 
langs. Med andre Ord, naar der var Trang til mere Plads, end 
det ene Hus afgav, kunde man jo bygge to Huse Side om Side, 
hvert selvstændigt med eget Tag men med Langsiderne sammen- 
voksede, saa at disse dannede en fælles Brandmur mellem begge. 
Herved maatte vel hvert Hus give Afkald paa en Side Vinduer^ 

men des færre Ydermure blev der ogsaa at forsvare. Og hvilken 
Fordel, naar Fjenden beskød Huset fra den ene Side, blot at 
behøve at bringe Kvinder, Børn og Forraad over til den anden. 
Kuglerne skulde vel give tabt mod den vældige Brandmur i 
Midten. Denne Bygningsmaade, der uvilkaarligt minder om to 
sammenvoksede Tvillinger, blev meget yndet. I denne Stil byg- 
gede Frederik den Anden sit Frederiksborg,^ Peder Oxe Tølløse 
paa Sjælland og Frants Brokkenhus det stærke Egeskov paa 
Fyen. Penningby i Upland synes at være bygget paa samme 
Vis,^ og ligesaa Svanholm i Skaane.^ Henrik Ranzau, der nø- 
digt stod tilbage for andre, overtraf dem alle ved at opføre paa 
Nuschau i Holsten et sammenvokset Trillinghus.^ 

Men et Hus kunde jo ogsaa deles paa tværs. Her var i 
saa Fald ingen Form saa naturlig og nærliggende som den fra 
Kirkerne vel bekendte Korsform. Paa denne Maade fremkom 
der ganske vist en Mængde Ydervægge, men til Gengæld lod 
Krydsild sig næsten overalt anvende. I denne Stil byggedes 
meget tidligt Gjorslev paa Sjælland, og Korsformen gennemførtes 
ligeledes, om ikke fuldt saa udpræget, i Tynnelsø Slot i Søder- 
manland.^ 

En langt mere uregelmæssig Figur fremkom, naar man lod 
de nye Fløje skyde ud som Tænderne paa en Kam fra den ene 
Side af Moderhuset. Hensyn til Forsvaret alene har næppe frem- 
kaldt denne Bygningsmaade, snarere stedlige Forhold, Grundens 
Form maaske, eller simpelthen et Lune. Om Eiler Grubbe for- 
tæller Sagnet, at han gav Hovedbygningen paa Lystrup denne 
Form, for at den skulde ligne et E, medens Ladegaarden op- 
førtes som et G. I samme Kamform byggede Johan Fris Borreby, 
Frederik den Anden Badstuen ved Frederiksborg og Christian den 
Fjerde Ibstrup (Jægersborg), alle paa Sjælland. 

Indlysende var det imidlertid, at jo uregelmæssigere man 
gjorde Gaardens Form, des flere Kræfter stod man Fare for at 
spilde, des mere Qernede man sig fra det, der dog var Maalet, 
et samlet, sluttet Forsvar. Ved Bygninger derfor som Uranien- 
borg paa Hveen eller Svartsjø Slot i Upland med deres mægtige 
Midterklokke over en Vrimmel af vildt udvoksende Fangearme 
— Fostre af ubændig Indbildningskraft parret med hensigtsklart, 
men fredsælt Snille — maatte man næsten helt opgive Forsøget 
paa at støbe alt dette i Fæstningsform og derfor henlægge For- 
svaret alene til Udenværkerne. 

Ganske anderledes stemmende med Forsvarets Krav og en 
Indskydelse af uberegnelig Værd var det derimod, da man faldt 
paa at lægge alle disse fremvoksede Fløje i Kres, saa at der bag 
Volden kom til at ligge et Værk af egen Art, paa en Gang 
Ringmur, Hus og vældigt Taarn-Fodstykke. Betydelige Fordele 
opnaaedes ad denne Vej. Her kunde spares ikke lidet i Sten, 
thi kun Bygningskresens Ydermure behøvede nu den gamle Tyk- 
kelse. Fra en dækket Gang under Tagskægget Huset rundt kunde 
man tilstrækkeligt holde Udkig med Fjenden, og uset af denne 
bringe alt i Sikkerhed til den Fløj, hvor Angrebet ikke stod paa. 
I Gaards-Rummet vandt man en sikker og rummelig Plads af 
overordentlig Betydning. Og Husdøren, Bygningens svageste Punkt, 
kunde nu lægges ind mod Gaardsrummet, medens Udgangen til 
Udenværkerne omdannedes til en svær, velbefæstet Port. 

Helt rund opførtes vel næppe nogen Gaard, dertil stred 
denne Figur for meget mod saavel Stenenes som Tømmerets 
Form ; men i Mangekant opførtes flere. Kallundborg Slot, Køben- 
havns Slot, Gripsholm vare alle byggede i uligesidet Mangekant. 

Erfaringen maatte imidlertid snart godtgøre, at jo flere 
Kanter, des flere Mangler. At anbringe et Ydertaarn overalt, 
hvor Muren drejede, kunde let blive for kostbart, og undlod . 
man dette, henstod det blottede Hjørne som et svagt Punkt. Det 
gjaldt aabenbart om at indskrænke Mangekantens Sider til det 
mindst mulige Antal. At bygge Gaarden i Trekant lod sig dog 
ikke godt gøre, da Fordelene ved det indvundne Gaardsrum her- 
ved igen forspildtes; saa vidt vides er heller ingen Gaard i Nor- 
den opført i denne Figur. Derimod frembød Firkanten ubetinget 
de fleste Fordele. Skænkende en fortræfielig Gaardsplads kræ- 
vede den kun fire Hjørnetaarne; her var dog nogen Mulighed 
for at faa Bygningerne solrette; og Mur- som Tømmer-Forbin- 
delserne i Hjørnerne frembød ingen Vanskeligheder, Gaarden 
kunde bygges ligefrem som fire, regelrette Huse. 

Med fuld Føje sejrede da denne Form over alle andre. 
Efter at Udviklingens Strøm med ustandselig Fart havde bevæget 
sig fremad fra Taarn til Hus, fra Hus til Gaard, fandt den 
endelig i den firlængede Gaard den gunstigste Form af alle 
og faldt derfor her i Leje. Saa grundig var Sejren, at Antallet 
af firkantede Gaarde i Norden kom til langt at overgaa Summen 
af alle andre Bygningsmaader til Hobe. Og kun denne Form lykkedes 
det at trænge igennem videre til Købstadhuse og Bønderboliger. 

For Købstædernes Vedkommende blev Omslaget ikke saa tydeligt, 
da Grundenes Form her ofte traadte hindrende imellem; paa 
Bøndergaardene derimod blev Paavirkningen ligesaa afgørende 
som let at paavise. Endnu den Dag i Dag lader Adelens 
forskellige Indflydelse i det 16de Aarhundrede sig aflæse i 
Bøndergaardenes Form. Medens i Danmark Eksemplet fra oven 
har tvunget alle Bøndergaarde i Firkant, har det i Norge ikke 
mægtet at paatvinge Husklyngen forandret Skik. I Sverige ud- 
straaler den firlængede Form fra de to Brændpunkter for Adelens 
Magt: Skaane og Målarens Bredder. Helt op i Dalarne lader 
den nye Skik sig forfølge, her dog ubevidst modvirket af den 
gammeldags Bygningsvis. Medens nemlig Længerne slutte sig 
firkantet sammen og kun tilstede Indgang gennem den enlige 
Port, staar Adgang til Gaarden fremdeles aaben for hver, der 
lyster at krybe under den Længe, der udgøres af Stolpeboden. 

Som naturligt er, krævede Firkantens Sejr Tid til at gennem- 
føres. Et af de ældste, firlængede Slotte var uden Tvivl Krogen, 
bygget af Erik af Pommern i Begyndelsen af det 15de Aarhun- 
drede. Ved Midten af det 16de Aarhundrede var Sejren sikret 
for Herregaardenes Vedkommende, og den nye Form begyndte 
«it Indtog i Købstæderne. Temmelig hurtigt synes Bøndergaardene 
at være fulgt efter. ^ 

Med Borgens firlængede Form var ogsaa Taarnenes Antal 
^vet. Naar alt var, som det burde, fandtes der fire Hjørnetaarne, 
hvortil, som vi siden skulle se, endnu kom et Porttaam og inde 
i Gaarden et Trappetaarn. Seks Taame var altsaa det, som For- 
holdene krævede. Men denne Fordring var yderst kostbar at 
efterkomme. Hyppigt kunde det knibe nok med at faa alle fire 
Længer rejste; mangen Gang maatte Bygherren, hvor nødigt 
han end vilde, holde inde for en Tid eller overlade sin Efter- 
mand at bygge den manglende Fløj. Under saadanne Forhold 
var Taamene det værste at komme over. Det var derfor ogsaa 
i Reglen kun Slottene, der kunde opvise det fulde Antal eller 
endog flere end nødvendigt. Nykøbing paa Falster, Kronborg, 
Nykoping i Sodermanland, Eskilstuna og hele denne støtte Flok 
med Runddele paa Hjørnerne: Malmøhus, Landskrona, Vadstena, 
40lrebro, Borgholm og først og fremmest Kalmar maatte alle siges 
at være vel udstyrede med Taarne. Derimod stod det prægtige 
XJpsala Slot ufuldendt, med kun to Længer og tre Hjørnetaarne, 

Da^lgt LiT i Norden. III. 3 

Og Hansberg ved Haderslev kunde, skønt ellers fiildt færdigt, 
kun opvise to Hjørnetaame.^ 

Gaves der alt Undtagelser blandt Slottene, maatte deres Tal 
blandt Herregaardene blive langt større. Gaarde, der som Holluf- 
gaard paa Fyen, Visborggaard paa Jyllands Østkyst^ og senere 
Lækø i Vestgotland ved Venern^ prangede med ikke mindre end 
syv Taarne, var rene Særsyn. Det var overhovedet næppe Halv- 
delen, der naaede at faa de fire. Resten nøjedes med to eller et. 
Her var der imidlertid en Maade at bøde Mangelen paa, der var 
meget hensigtsmæssig. Selv om Hjørnetaarnenes Antal kun var 
to, kunde Krydsild overalt opnaas, naar de blot anbragtes i de 
to hinanden modsatte Hjørner. Saaledes var de anbragte paa 
Hansborg ved Haderslev, paa Stenvigsholm i Norge, paa Torup 
i Skaane, Rungs-Norby i Østergotland^ og flere Steder. 



Vi har dvælet ved Hovedbygningens Form, set dens Ud- 
vikling og Vækst gennem Tiderne. Vi skal nu gaa over til at 
se den med andre Øjne, med deres, der, efter at Forborgen var 
erobret, mylrede ned om den inderste Grav, spejdende efter den 
bedste Maade at komme Borgen til Livs. 

Det var et Øjeblik, der, hvor truende det end kunde være 
for Besætningen, dog ubetinget var ubehageligst for Angriberne. 
Idet de nemlig saaledes kqm Ansigt til Ansigt med Bygningen, 
forandredes med ét Kampmaaden, og al Fordelen var for en 
Stund paa de Belejredes Side. Tidligere havde man saa nogen- 
lunde kunnet beregne Skuddene og Skytternes Plads, ofte set 
Stormhuer og Bøsseløb kigge over Brystværnet. Nu var det 
næsten ikke muligt at vare sig. Thi fra Muren stirrede en Masse 
Glugger, Skydeskaar og Huller En i Møde, hvert især tilsyne- 
ladende tomt og intet at tage Sigte efter, og dog udsendende 
dræbende Kugler paa nært Hold. En Røgsky fra Murhullet, et 
Drøn mellem Taarnene, en Mand mindre blandt Angriberne, 
saaledes gik det nu ud for et, lige til Porten var taget og der 
kunde blive Tale om at gøre Gengæld. 

Lagde man Mærke dertil, saa kom gerne de stærkeste Skrald 
fra Taarnene og Bygningens øverste Stokværk, medens Stuens 
jærngitrede Vinduer kun udsendte Bøssekugler og Pile. Det laa 
simpelthen i, at Kanonerne i Reglen var anbragte for oven> 

hvorfra man havde Udsigt ud over Volden, og Skytset altsaa 
kunde anvendes ogsaa mod Qernere Fjender. I andre Henseender 
var denne Plads uheldig, idet Rystningen af Skuddet herved fik 
større Magt over Bygningen; men Murene maatte nu en Gang 
for alle være byggede saa faste, at de ikke sitrede sig Revner til. 
Man krævede i saa Henseende betydeligt af dem. Paa Kronborg 
blev der fra det søndre Taarn allerede givet det glatte Lag, før- 
end Bygnings-Arbejdet var færdigt;^ paa Vidskøfle laa der ikke 
mindre end 25 store Kanoner i øverste Stokværk;' paa Skarholt 
var der beregnet i det seks Stokværk høje Taarn at bruge Ka- 
noner i begge de to øverste.* 

Pladsen til Kanoner var forholdsvis let at skaffe i Hjøme- 
taamene og endnu mere i den øverste Sal i Hovedbygningen, 
saafremt denne kun bestod af ét Hus. Her oppe i Riddersalen 
kunde man da skyde til alle Sider, og der var Rum nok til, at 
Kanonen kunde rulle tilbage efter Skuddet. Men helt anderledes 
stillede Sagen sig, hvor Gaarden bestod af fire Længer. En 
Riddersal, der løb gennem dem alle, kunde man ikke holde. 
Forbindelsen Bygningerne rundt og Udkig til alle Sider maatte da 
skaffes ved Hjælp af en Vægtergang, en smal Korridor med 
Glugger paa Siden, der tæt under Taget gik rundt om alle Læn- 
ger. Men hvad denne var god for paa den ene Led, skadede 
den paa den anden. Den hjalp til Udkig, men spærrede for 
Skytset. At lægge Vægtergangen som en aaben Altanomgang 
langs Tagskægget ovenfor Vinduerne, saaledes som man havde 
gjort paa Kronborg, var misligt. Under en Kamp tabte den ganske 
sit Værd, thi hver Mand, der vovede sig ud paa den, kunde ses 
og pilles ned af Skytterne udenfor Slottet. Og til dagligt Hold 
voldte deh kun Bryderi, naar Regnvandet her blev staaende og 
gennemsivede Muren eller raadnede Bjælkehovedeme.* Nej, Væg- 
tergangen maatte være lukket og i Flugt med øverste Stokværk. 
Men saa spærrede den for Skytset. Her var da ikke andet for 
end, saa godt det lod sig gøre, at anbringe Kanonerne i selve 
Vægtergangen. Saaledes løste man Opgaven f. Eks. paa Vidskøfle og 
Gisselfeld.^ Men var Vægtergangen alt vanskelig at passere for- 
inden, saa maatte den blive det end mere nu; mørk, snæver og op- 
fyldt var den uhyggelig til daglig og kun halvvejs hensigtsmæssig 
under en Kamp. Paa mange Gaarde foretrak man da vistnok 
at svække Forsvaret ved kun at anbringe Kanoner i Hjørne- 
taarnene, medens Vægtergangen overlodes alene til Skytter. 

3» 

Til dette Brug var den ganske særlig skikket, især naar den 
var bygget paa en egen Maade. Det kunde jo nemlig ikke nægtes, 
at man trængte til et Middel for at bøde paa de tykke Mures 
Mangler. Kanoner anbragte i øverste Stokværk kunde kun i 
ringe Grad rettes nedefter mod en fremstormende Fjende, og 
selv fra Vinduerne i de nederste Stokværk kunde det være svært 
at sigte nedad, naar Muren var flere Alen tyk. Følgen blev, at 
der ved Bygningens Fod let fremkom en død Vinkel, et Fristed 
for Fjenden paa det aller farligste Punkt. Det var netop for at 
raade Bod herpaa, at man var faldet paa at give Vægtergangen 
en egen Form. Man lod den ikke være blot en Gang indenfor 
øverste Stokværk, men byggede den ud over Muren, lod den 
hænge frem over denne som en tykladen Gesims, en fortløbende 
Række af tilmurede Svalereder. Herved opnaaede man at kunne 
anbringe i Vægtergangens Gulv eller nederste Væg en Række 
skraa Huller, hvorfra der uset kunde skydes og hældes kogende 
Vand paa enhver, der troede sig sikker ved Bygningens Fod. 
Saadan fremspringende Mur med dækkede, skraa Huller kaldtes 
i Udlandet for machicoulis og havde dér naaet en høj Grad af 
Fuldkommenhed.^ Med dens fintformede Kragesten til Støtte tog 
den sig udenfra set ud som en Gardinkappe om Muren med 
nedhængende Kvaster. I Norden var denne Bygningsvis anvendt 
f. Eks. paa Hesselager i Fyen, Gisselfeld og Borreby paa Sjæl- 
land. I Vægtergangen paa Hesselager findes der ud mod hver 
Side tretten saadanne skraa Huller;^ i Vægtergangen paa Gissel- 
feld følger Kanon-Skydeskaarene foroven og de skraa Huller for- 
neden vekselvis efter hinanden.^ Især over Hovedindgangen 
maatte slige nedadgaaende Skydeskaar være hensigtsmæssige. To 
saadanne ses den Dag i Dag over Porten til Malmøhus.^ Paa 
Glimminge, hvor der ingen Vægtergang fandtes, havde man oven 
over den eneste Indgang anbragt en fremspringende Kvist — en 
moucharabi som den i Kunstsproget kaldtes^ — af Form som en 
fredelig Pakhusluge med en Vinde, men beregnet paa at kaste Sten 
og kogende Vand ned paa Fjenden, naar han trængte frem for 
at sprænge Døren. ^ 

Det var egentlig ikke til at undres over, om alle disse Ind- 
retninger til at berede Fjenden en varm Modtagelse kunde gøre 
Angriberne betænkelige. Selv om Stormen foretoges paa den 
rette Maade: pludseligt og med et saa overvældende Antal Folk, 
at der paa en Gang kunde angribes alle Vegne, saa at Forsvarets 

Opblussen ligesom blev kvalt ved Mængden, saa kunde Erobringen 
dog umuligt gaa af uden et betydeligt Mandefald. Langt fordel- 
agtigere var det aabenbart, om man føleligt kunde ramme Be- 
sætningen ved, selv i Læ, at berøve den Livsbetingelserne. Om 
Udhungring kunde der vistnok i de fleste Tilfælde næppe være 
Tale, men vel om at berøve den Drikkevandet. 

Vi har allerede tidligere set, hvorledes det var et virksomt 
Ångrebsmiddel: ved Bortledning af Vandet at tørlægge Graven, 
for saaledes at lette Stormen. Først naar dette anvendtes ved 
den inderste Grav blev det imidlertid farligt for Besætningens 
Ophold, thi hyppigt var Graven Borgens eneste Vandforsyner. 
Selv et saa fast Slot som Riberhus synes 1 Aaret 1595 ikke at 
have haft nogen særskilt Brønd, men hentet sit Drikkevand fra 
Graven.^ Ganske vist blev det i det 16de Aarhundrede mere og 
mere almindeligt at lede Vandet fra Qernere Kilder gennem 
underjordiske Render ind i Borgen; men lykkedes det Fjenden 
at finde og overskære disse Render, blev Virkningen for Besæt- 
ningen ligesaa skæbnesvanger. Paa denne Maade blev Stenvigsholm 
i Norge i Aaret 1564 gentagne Gange tvungen til Ovei^velse, efter 
at Besætningen sidste Gang i otte Dage havde søgt at opholde 
Livet ved Saltvand.^ Hvor man kunde det, gravede man da en 
Brønd, helst i en af Hovedbygningens Kældere. En saadan 
fandtes f. Eks. paa Glimminge,^ Timgaard^ og flere Steder. I 
Taarnet paa Breitenburg i Holsten var man saa heldig at have en 
naturlig Kilde.^ <Absalons Brønd* sikrede Københavns Slot. Paa Ba- 
hus Slot havde man med utrolig Anstrængelse gennemboret Klippen 
og endelig i 300 Fods Dybde stødt paa Vand.* Under Kronborgs Op- 
førelse vakte det med Rette Glæde, da man, efter at have maattet ind- 
lede Vand gennem Render fra et Sted syd for Helsingør, uventet 
opdagede et Kildevæld paa selve Fæstningens Grund. ^ Men hvor al 
Anstrængelse og Søgen glippede, var der intet andet for end at 
løbe an paa tilstrækkelig Regn under Belejringen. Til denne usikre 
Mulighed var dog langt færre Borge i Norden henviste, end Til- 
fældet var i sydligere Lande. Selv saa stærkt et Slot som Wart- 
burg havde ingen Brønd, men kun Cisterner.^ 

Skulde Borgen tages med Storm, var der intet Punkt saa 
indbydende til Angreb som Porten. Her førte Vindebroen lige 
paa, og om end Porten selv var nok saa jæmbeslagen, var den 
dog til at faa op. Med god Grund søgte man derfor at dække 
denne Adgang saa meget, som Omstændighederne tillod. 

Det var en gammel Regel, at Porten skulde være overbygget 
med et Taarn, hvorfra Forsvaret med Fynd kunde føres. Dette 
blev end mere nødvendigt, hvor Gaarden ikke var firlænget, men 
Indkørslen blot førte gennem en Mur. Muren var da som oftest 
tindet — bag hver Tinde var Plads til en Mand, der i Læ kunde 
staa og sigte, — ofte løb en Vægtergang langs Muren (saaledes 
f. Eks. paa Spøttrup og Løvenborg,^ og man sørgede gerne for, 
at Porten laa lige for Hovedfløjen, saa at den derfra kunde be- 
stryges. Fra Murens og Porttaarnets Skydeskaar, fra Hovedbyg- 
ningens Gaardvinduer kunde der da rettes en heftig Uå mod 
dem, der stormede Broen. 

Porttaarnet selv udmærkede sig først og fremmest ved sin 
Styrke. Om dets Spir var højt, kom mindre Sagen ved; hvad 
der her spurgtes om, var et eller flere Stokværk til Skytter og 
muligt Kanoner. Porttaarnet lignede da hyppigt slet ikke, hvad 
vi nu forstaar ved et Taarn, men var blot en fremspringende 
Udbygning, højere og sværere end dens Naboer, med Gennem- 
kørsel under. Datiden kaldte undertiden saadanne Taame med 
det betegnende Navn: « Kviste opmurede fra Grunden af>.* 

Den egentlige Port var det meget vanskeligt at faa efter 
Ønske. Opgaven var i sig selv næsten umulig at løse. Til daglig 
skulde den aabne let Adgang, under Kamp paa en Gang være 
Udfaldsport og Mur. En Del kunde der opnaas ved at gøre 
den saa solid som muligt, enten af svære, jæmbeslagne Ege- 
planker eller endog af fuldt Metal. Om Nørlund i Jylland véd 
Sagnet endnu at melde, at man i de nærmeste Landsbyer kunde 
høre, naar Kobberportene paa Gaarden lukkedes i.' Fløjporte 
anvendtes nødigt, næsten altid enkelt Port, der da ofte blev af 
en uformelig Størrelse. Paa Skarholt i Skaane er den svære, 
enkelte Port ikke mindre end seks Alen bred.^ 

Men selv alt dette var ikke nær nok. En halv Snes Mand i 
Løb med en Bjælke som Rambuk skulde mageligt faa saadan en 
Port slaaet ind. Og en Kanonkugle kunde i hvert Fald nok faa Laasen 
til at give efter. Paa Vadstena Slot har man søgt at sikre sig mod 
Kugler ved paa hver Side af Porten at anbringe en vældig Sten- 
opstander i Form af et Skilderhus.^ Som Stenpuder skulde de 
dække mod Sideskud, forfra opfangede den optrukne Vindebro, 
saa længe den ikke var tagen. Kuglerne i sig som i et Skjold. 
Men var først Fjenden ovre, og gjorde han Forsøg paa at sprænge 

Porten eller med Løftestænger at lette den af Hængslerne, maatte 
der andet til for at holde den i Lave. 

Det Middel, der her i de aller fleste Tilfælde anvendtes, var 
at styrke Porten hagved med en Bom. Ind i Muren indenfor 
Porten var der da et dybt, firkantet Hul, hvori der var anbragt 
en svær, løsliggende Bjælke. Hver Gang nu Porten forsvarligt 
skulde lukkes, halede man Bjælken frem, førte dens ene Ende 
gennem et Par Bøjler paa Portens Bagside og ind igen i et andet fir- 
kantet Hul i den modsatte Mur. Bjælken maatte altsaa være saa 
lang, at den kunde spænde over Portrummets Bredde og endda 
naa et Stykke ind i hvert af de to Murhuller. Den maatte derfor 
ogsaa være muret md fra først af, thi at faa ny Bom sat ind 
siden var et vidtløftigt Stykke Arbejde, en stor Del af Muren 
maatte da rives ned for at skaffe den paa Plads. Men var den først 
derinde, kunde den ogsaa gøre fortrinlig Nytte. De kunde saa 
dundre paa Porten baade med Sten og med Rambuk; de kunde 
stikke Løftestænger ind og vrikke i Takt for at faa Porten af 
Led. Egebommen knagede kun men knækkede ikke for saa lidt. 
Der maatte Kanonskud til, eller Angriberne maatte møjsommeligt 
skrælle Hul med Økser paa Porten, førend de kunde faa Bom- 
men hugget over. 

Sporene af denne gammeldags Slags Lukke er nu for største 
Delen udslettede. Hullerne i Muren er som oftest bleven murede 
til. Enkelte Steder har de dog holdt sig, saaledes f. Eks. baade 
paa Vadstena Slot og Skarholt.^ Den gamle Benævnelse for 
Portner: < Bomslutter > minder ogsaa endnu om hine Forhold. 

Som yderligere Værn var stundom midt i Porten anbragt et 
Faldgitter, der, til dagligt optrukket, i paakommende Tilfælde 
kunde sænkes og saaledes som en stor Jæmrist afspærre Porten. 
Det kunde blive en meget ubehagelig Overraskelse for Fjenden, 
naar Porten var sprængt, at standses af denne nye Hindring. 
Havde Besætningen faaet Tid til at ordne sig, kunde den fra en 
Barrikade i Portens anden Ende skyde løs paa Angriberne, der, 
standsede men ikke dækkede af Gitteret, tæt som en Stime 
trængtes sammen af dem, der trykkede paa udenfra. Et Par 
Skydeskaar i Portrummet nær ved Faldgitteret kunde ogsaa gøre 
fortrinlig Nytte. Levninger af sligt et Faldgitter ses endnu paa 
Akershus i Gangen, der fører ind til den indre Slotsgaard.' I 
Porten paa Stenvigsholm er endnu Spor af den Fals, hvori Git- 
teret har gaaet op og ned.' Hvor almindelige saadanne Gitre 

har været hele Evropa over, kan bedst ses af, hvor hyppigt de 
findes afbildede i Stadssegl.^ Det er troligt, at de have været 
indrettede meget forskelligt, thi her var Mulighed for mange 
snilde Konstruktioner: Gitre, der nedlodes af sig selv, naar man 
traadte paa en hemmelig Fjeder, Gitre, der uventet kunde styrte 
ned og knuse dem, der stod under, Gitre, der svingede paa Tap 
og kun tillod at gaa ud, men ikke at gaa ind o. s. v., o. s. v.^ 

Saa fredelig som da Porten kunde tage sig ud til daglig 
med Portlygten under Loftet® og Væggens Stensæder* — især 
paa Københavns Slot synes Porten at have været et yndet Til- 
holdssted, hvis faste Besætning af Portner, « Liggere* og Bøsse- 
skytter aldrig savnede Besøg af Ansøgere, Smaaborgere, Skole- 
drenge efter Middagsmad, Piger efter Vand^ — ligesaa uhyggelig 
var den at trænge ind i som Fjende. Skummel i sig selv, en vel 
indrettet Mordergrube fra Ende til anden. Dette Indtryk paa- 
trænger sig uvilkaarligt den Dag i Dag ved Synet af disse lave, 
smalle, lange Kælder-Aabninger, der under Navn af Port lede 
ind i Borggaarden, stundom med Flid førte i Bøjninger, for at 
ikke en Kanon skal kunne gøre lyst derinde. Der kræves en 
høj Grad af Hensynsfuldhed mod Fortids-Minder for fremdeles 
at bevare dem. Som Eksempel kan nævnes Porten paa Tirsbæk 
i Jylland. Sytten Alen lang og paa sine Steder kun lidt over 
tre Alen bred gør den et grumme snævert og lavt Indtryk. Der- 
til er den saa uregelmæssigt bygget, at næppe to Steder i den 
har ens Højde og Bredde. Det er betegnende for dens Værd 
som Port i Nutiden, at da Frederik den Sjette engang vilde be- 
søge Gaarden, maatte han staa af udenfor, da den kongelige Kusk 
mistvivlede om at kunne bringe Vognen igennem.^ 



Var Porten erobret, stod dermed Adgangen aaben til Borg- 
gaarden, men ogsaa kun til denne. Fra Bygningerne var der 
nemlig endnu Mulighed for at føre en Kamp, der langtfra kunde 
betegnes som haabløs. Alt var indrettet paa at gøre Adgangen 
til dem saa vanskelig som mulig. Hertil sigtede først og fremmest, 
at Vinduernes Antal og Størrelse var indskrænket til det mindste. 
Paa det anselige Rosenvold i Jylland f. Eks. fandtes der paa Ho- 
vedbygningens ene Halvdel i alt kun siger og skriver to Vinduer.' 
I de nederste Stokværk, hvor der kunde være Tale om Forsøg 

paa at krybe ind ad dem, var det almindelig Skik at have dem 
omhyggeligt tilgitrede. Den eneste Adgang var da kun ad Trappen, 
men denne var sikret paa bedste Maade. 

Det var en Regel, som meget sjældent blev overtraadt, at 
Opgangen til Bygningen skulde være i et Taam ad en Vindel- 
trappe. Herved ofrede man den Bekvemmelighed, som de ma- 
gelige Trapper og lette Adgange frembød. Røbstadhusene med 
deres frie Indgang fra Gaden og Svale med Nedgang til Gaarden 
viste bedst, at man var sig Ofret bevidst, og at det ikke var af 
Ukyndighed, at man holdt sig til Vindeltrapperne. Grunden 
hvorfor disse blev foretrukne, var ene og alene den, at de 
frembød de bedste Betingelser for Forsvar. Paa en Vindeltrappe 
kunde nemlig en Fjende aldrig faa Lov til at anvende sin fulde 
Styrke. Der var intet aabent Rum til at skyde op igennem. Kun 
én ad Gangen i kejtet Stilling kunde man stige op, og én be- 
hændig Mand var til enhver Tid i Stand til at drive de Optræn- 
gende tilbage. Derfor passede man ogsaa omhyggeligt at lade 
Sneglegangen dreje fra venstre til højre, saa at altsaa den Op- 
stigende havde Trappens Kjærne paa højre Haand. En ukyndig 
Eftertid har stundom taget fejl i saa Henseende, Datiden vidste 
bedre Besked. Thi herpaa beroede Vindeltrappens væsentlige 
Værd, kun saaledes lagt lettede den Forsvaret, idet den Opstigende 
alene fik venstre Haand fri og altsaa blev halvvejs værgeløs, 
medens Husbeboeren ovenfra, fremadbøjet, venstre Arm om 
Trappesøjlen, kunde med højre Haand jage et Spyd i den, der 
kom op, førend denne engang fik ham set. Lagdes Trappen 
med fejlagtigt Sving, omskiftedes Kaarene.^ 

Indgangen fra Gaarden var gerne gennem et Trappetaarn 
paa Hovedbygningens Midte eller, saa fremt Gaarden var firlænget, 
gennem to Trappetaarne, et i hvert Hjørne ved Hovedfløjen. Jo 
færre Opgange, des lettere at forsvare. Ud mod Gaarden endte 
Vindeltrappen i en svær, egeplanket Dør, hvert Stokværk kunde 
afspærres fra Trappen ved en lignende, og stundom havde man 
tillige paa Trappen anbragt Faldgitre, der her, hvor kun faa 
kunde komme til ad Gangen, kunde volde Fjenderne en ube- 
hagelig Standsning. De nedre Stokværk havde næsten altid Sten- 
gulve og hvælvede Lofter, hvorved Angriberne hindredes i at 
indebrænde de Belejrede, ligesom det ogsaa næsten umuliggjordes 
at bane sig Vej op efter ved at hugge Hul i Loftet. 

Maatte Besætningen Skridt for Skridt vige, kunde den, saa 

fremt den blev afskaaren fra Trappen, søge Tilflugt i et af de 
svære Hjørnetaarne. Hvis dette, hvad hyppigt var Tilfældet, var 
en < Runddel*, kunde man ved Forsvar af den snævre Gang, der 
førte derind, endnu vinde lidt Tid og i hvert Fald sælge sit Liv 
saa dyrt som muligt. Rigtigere var det dog, stadigt kæmpende, 
at trække sig opad, for tilsidst at ende, hvor Vindeltrappen 
standsede ved øverste Loft. Her oppe paa Riddersalen maatte 
den sidste Kamp føres. For sidste Gang tilbød sig her endnu 
en gunstig Stilling, idet man flere i Flok kunde hugge løs paa 
dem, der kun enkeltvis kunde komme op ad Trappen. Fordelen 
formindskedes imidlertid betydeligt, naar denne mundede ud ved 
Væggen. Derfor havde man stundom netop af Hensyn til denne 
sidste Kamp gjort en væsenlig Forandring ved Opgangen til Rid- 
dersalen. Istedetfor at føre Vindeltrappen helt op gennem Taamet, 
lod man den standse ved øverste Stokværk, og en ny Trappe 
herfra føre op midt i den store Sal. Saaledes var det f. Eks. 
Tilfældet paa Ravnstrup paa Sjælland.^ Til ikke ringe Afbræk 
under fredelige Forhold, en Hindring for Dans, en Faldgrube 
for Berusede, var denne Form for Opgang ubetalelig under en 
Kamp. Forfra, bagfra, fra Siden kunde man her støde de Op- 
trængende ned, i Kreds om Trappehullet kunde man stadigt for 
en Tid kaste det til, indtil endelig Kræfterne svigtede. 



Var Borgen taget eller lige derved, begyndte der et Efterspil 
af ganske egen Art. Skønt sete til det Sidste kunde ofte en eller 
flere af dem, som man helst havde ønsket at faa fat i, pludseligt 
og sporløst forsvinde. De aller fleste Gaarde indesluttede nemlig 
et hemmelig Skjulested, der i yderste Nød kunde unddrage 
nogle enkelte for Forfølgernes Hævn. 

Som rimeligt er, har vi kun faa skriftlige Beretninger om 
disse skjulte Rum og deres Benyttelse. Stundom har det vel 
kunnet hænde, at de i Tidernes Løb helt er blevne glemte, 
idet de Indviede har taget Hemmeligheden med sig i Graven. 
Vor Kundskab til dem skriver sig væsentligt fra Bygningerne 
selv. Skønt vistnok meget her er gaaet tabt eller forblevet upaa- 
agtet, besidde vi dog nok til at kunne danne os et nogenlunde 
paalideligt Begreb om denne ejendommelige Forsvarskunst. 

Der var to mulige Formaal, enten at slippe helt bort eller 

blot for en Tid holde sig i Skjul i selve Bygningen. Midlerne 
til at slippe bort bestod i de aller fleste Tilfælde i Løngange, 
der udgaaende fra meget forskellige Punkter førte under Jorden 
videre ud til det Fri. Sagnet har hyppigt haft travlt med at 
overdrive Længden af disse Gange. Intet Steds har man, saa vidt 
vides, endnu haft Lejlighed til at følge nogen Løngang i dens 
hele Udstrækning. Sammenstyrtede Vægge, Vandsamlinger eller 
forpestet Luft har overalt dannet uovervundne Hindringer. Naar 
Sagnet da beretter, at der f. Eks. fra Tølløse skal have ført en 
underjordisk Gang til Gisselfeld,^ fra Kronborg en til Lundehave 
(Marienlyst)* eller fra Gaarden Vik i Upland en til Bjerget Rodøn 
ved Søen,^ saa er det let at overbevise sig om, at her finder en 
Overdrivelse Sted. Men lige saa sikkert synes det at være, at der 
virkelig fra disse Gaarde har ført en underjordisk Løngang ud 
til det Fri. Om Gravningen af en hemmelig Gang paa Kron- 
borg besidde vi endnu Frederik den Andens Befaling til Lens- 
manden;^ paa Tølløse kan man tydeligt se, hvor i Kælderen den 
nu tilmurede Udgang har været ;^ og paa Vik er i <Kolkållaren> 
Begyndelsen til den underjordiske Gang endnu synlig.^ Aar 1591 
høre vi Tale om to < hemmelige Gange > ved Skanderborg Slot, 
hvilke Kongen lod nedbryde.' I Helsingborg nær ved Toldbod- 
bygningen findes endnu Nedgangen til en underjordisk Gang, i 
hvilken man kan trænge en 50 Skridt frem, indtil den bliver saa 
snæver og det løse fugtige Skiferlag, hvori den er anlagt, saa 
tilbøjeligt til Sammenstyrtning, at Lysten forgaar til at trænge 
videre frem. Den fører i Retning ad Slottet, men det er ikke 
lykkedes i dettes Kælder at finde den tilsvarende Udgang. Det 
staar altsaa hen, om vi her have en blot paabegyndt Minegang 
mod Slottet eller en virkelig Løngang fra dette.^ 

Medens det saaledes er meget vanskeligt at blive ret klar 
over Løngangenes underjordiske Del, staa derimod de dertil 
svarende hemmelige Trapper i selve Bygningerne ganske ander- 
ledes tydeligt. Udgangen under Jorden maatte selvfølgelig være 
fra Kælderen, men at komme skjult her ned til kunde ofte være 
af afgørende Betydning. En Vrimmel af Løntrapper, der alle 
føre ned til dette nederste Rum, lade sig den Dag i Dag paavise 
udgaaende fra de mest forskellige Dele af Huset lige fra Stue til 
Tag. Paa Ravnstrup i Sjælland føre flere Løntrapper i Muren 
fra første Stokværk ned til Kælderen;^ paa Hesselager paa Fyen 
er den hemmelige Nedgang gennem en hul Pille.^^ Paa Gissel- 

feld forbandt en Løntrappe vestre Fløjs Kælder med andet Stok- 
værk i søndre Fløj.^ Paa Rygaard,^ Ravnholt, Rosenvold, Ru- 
gaard,^ Vidskøfle* og andre førte en eller flere hemmelige Gange 
fra Riddersalens Ydermur eller Vægtergangen ned til Kælderen. 
I det saakaldte Valkendorfs-Taarn paa Bergenhus er ikke mindre 
end to Løntrapper. ^ 

Medens alle disse Løntrapper og hemmelige Gange tillod en 
dobbelt Benyttelse, idet man baade kunde liste sig bort ved 
Hjælp af dem eller forblive der i Skjul, var der andre Smut- 
huller, som kun tillod den sidste Art af Brug. Paa Spøttrup i 
Jylland findes der saaledes i Muren paa Loftet tæt ind under 
Taget nogle Huller, fire Alen dybe, tre Kvarter brede, saa at en 
voksen Mand her kan holde sig skjult; til yderligere Bekvemme- 
lighed er der anbragt et lille Sæde i hvert af dem. Et lignende 
Rum findes i den ældste Bygning paa Vorgaard i Jylland.^ Paa 
Skovsbo i Pyen var af to, udvendig set ens, murede Piller den 
ene hul. Den bestod af to Rum, hvoraf det øverste var stort nok 
til, at et Menneske der kunde finde Plads. "^ Paa Gisselfeld paa 
Sjælland findes der en Kælder, kaldet «Peder Oxes Huh, som 
tidligere har været uden Dør. Adgangen maa have været gennem 
det hvælvede Loft, hvor der er en med Flid indrettet, firkantet 
Aabning, stor nok til at et Menneske kan krybe derigennem. 
For Luftskifte og Varme er der sørget ved en Kamin. ^ Paa 
Vorgaard i Jylland findes i den ældste Bygnings nordre Mur et 
Hul, der gaar helt igennem Muren og ender mellem Bjælke- 
hovederne oppe paa Loftet. Det var vistnok beregnet paa, at man 
derigennem skulde kunne hemmeligt hisse Mad ned til den, der 
holdt sig skjult i Kælderen.^ Et lignende Rør men noget større 
gaar paa Rygaard i Fyen gennem Trappetaarnet fra Loft til 
Kælder.^^ Paa Højris i Jylland nedstyrtede i Aaret 1816 et Stykke 
af Salens Ydervæg og blottede et Rum af Mandshøjde, tre Kvarter 
bredt, beklædt med Egeplanker. Under dette Rum saas Begyn- 
delsen til et andet, der syntes at have været af lignende Be- 
skaffenhed men næsten ganske fyldtes med det nedstyrtede Grus. 
I det øverste fandtes Levninger af Menneskeben, som straks hen- 
smuldrede ved Berøring, maaske et Vidnesbyrd om, at den ulyk- 
kelige, der her har søgt Tilflugt, er omkommen af Hunger. Da 
Ejeren ikke var til Stede, bleve de nærmere Forhold desværre 
ikke behørigt undersøgte.^^ 

I nært Slægtskab med disse hemmelige Rum er de oftere 

forekommende Talerør og Lyttegange, der gennemkrydse flere 
Bygninger. Paa Vidskøfle i Skaane^ og Odden i Jylland' findes 
der især flere saadanne, hvis Aabninger nu dog for en Del er 
tilmurede. Paa Vorgaard fører der et Talerør fra Kælderen til 
venstre for Porten op til Hovedbygningen, saa at man herfra 
hviskende kan føre en Samtale med den, der befinder sig i Kæl- 
deren, og ligeledes belure, hvad dér maatte blive sagt.' Paa Glim- 
minge i Skaane endelig findes de i en Form, der tydeligt viser, 
at de er beregnede paa særlige Forhold. Fra to godt skjulte Rum 
i Kælderen, til hvilke man maa krybe ind, men som hver kan 
rumme et Menneske, føre to Talerør op, et til andet, et til tredie 
Stokværk. Endnu kan man gennem disse Rør tydeligt høre selv 
den sagteste Tale.* 

Det laa i Sagens Natur, at alle disse hemmelige Indretninger, 
Løntrapper, Smuthuller, Talerør o. s. v., for en stor Del tabte 
deres Værd, naar Flere var Medvidere i Hemmeligheden. En 
kunde imidlertid ikke holdes udenfor, det var Bygmesteren. Selv 
om man ved Penge eller Trusler søgte at bevæge ham til Taus- 
hed, kunde han dog ufrivilligt komme til at forraade, hvad han 
vidste, ved for Andre at bygge Løndomme af lignende Art. Dette 
var uden Tvivl en af de mange Grunde til, at man helst ind- 
forskrev fremmede Mestre, der atter skyndsomst rejste, naar Byg- 
ningen var færdig. En mere grundig Maade at sikre sig paa 
var den at dræbe Bygmesteren, naar Værket var fuldbragt. Denne 
Fremgangsmaade omtales oftere i middelalderlige Beretninger. 
Den berømte franske Bygmester Lanfred skal saaledes være bleven 
dræbt efter Opførelsen af Slottet Ivry, for at dette hans Værk 
skulde blive ret enestaaende.^ Ogsaa iier i Norden beretter Sagnet 
om slig hurtig Maade at afgøre Sagen paa. Peder Gyldenstjerne 
skal under Opførelsen af Timgaard have ihjelstukket Bygmesteren 
under Paaskud af, at Længerne ikke var blevne lagte solret. En 
anden Bygmester skal han have sendt en Karl efter med Befa- 
ling til at hugge ham ned, saafremt han, naar der raabtes, at 
Gaarden sank, vendte sig om. Bygmesteren gik imidlertid ikke 
i Fælden og slap saaledes uskadt bort.^ Om Ingeborg Skeel for- 
tæller Sagnet, at hun skilte sig af med Bygmesteren, der havde 
opført Vorgaard, ved at støde ham ud i Borggraven, hvor han 
druknede.'' 

Ligger der end i disse Sagn blot en Efterklang af andre 
Tiders Forhold, saa bærer de dog Vidne om, at Folketroen tid- 

ligt knyttede Begrebet om noget Uhyggeligt til de nye Borge. 
Man tager næppe fejl, naar man anser denne Tilbøjelighed for 
særlig vakt og næret ved Forvisningen om, at hver af disse Byg- 
ninger indesluttede noget Hemmelighedsfuldt og Ukendt. End ikke 
det Fremskridt i Hygge, som disse Boliger dog utvivlsomt beteg- 
nede i Forhold til Fortidens Tilstand, formaaede at berolige den 
skræmte Indbildningskraft. 

Som bekendt er i de siden forløbne Aarhundreder denne 
Tilbøjelighed til at lade de gamle Herregaarde huse noget Ræd- 
selsfuldt tagen til. Selv under ellers oplyste Forhold vedbliver 
mangen Steds Overtroen paa dette ene Punkt haardnakket at 
hævde det Overnaturlige en Plads. Ogsaa i denne Henseende 
lader Virkningen af hine hemmelige Rum sig spore. For blot at 
nævne et: paa Kronborg har f. Eks. Troen paa, at det i etvæ- 
relse ved Porten i den nordre Fløj ikke gik rigtigt til, holdt sig 
indtil ned over Midten af det 19de Aarhundrede. Selv de paa- 
lideligste Mænd har bevidnet, her ved Nattetid at have hørt for- 
underlige Lyd, Hvisken^ dybe Suk, Trin af En, der stønnende 
slæbte sig opad en Trappe og derpaa pludseligt hylende styrtede 
ned. For nylig* er man ved Undersøgelse af denne Fløj i Nær- 
heden af dette Værelse uformodet stødt paa en for begge Ender 
tilmuret Løntrappe. Der er høj Grad af Sandsynlighed for, at 
det er en lille Spalte i Muren ind til denne, der fremkalder disse 
forunderlige Toner, naar Blæsten slipper ind men ikke atter kan 
komme ud.^ 

Et Rum, der, skønt vel bekendt, ikke skulde bidrage til at 
give Borgen noget hyggeligt Præg, var Fængslet. I Reglen var 
det anbragt i en af de hvsélvede Kældere, helst under et af Taar- 
nene. Den værste Form herfor var de underjordiske Rum, hvor- 
til der ikke engang førte nogen Dør eller Trappe, men hvor den 
Ulykkelige sænkedes ned gennem et Hul i Kælderens Loft, for 
efter al Sandsynlighed at forsmægte dernede af Kulde, Mørke og 
Stank. Et saadant fandtes vistnok i Gaasetaarnet paa Vording- 
borg. I Taarnene «Farshat> og «Morshue> paa Bahus blev disse 
barbariske Fængsler anvendte endnu for hundrede Aar siden. ^ 
I Helsingborgs Kårna findes et lignende Rum, der ganske gør 
Indtrykket af at have været brugt paa samme Maade. Den eneste 
Nedgang er gennem en Lem i Loftet, det mørke Rum er tyve 
Fod højt, kun en svag Lysstribe falder gennem en Ridse i Muren, 
fire Tommer bred og lidt over en Fod lang, der for Sikkerheds 

Skyld er anbragt tretten Fod over Kælderens Bund. Ifølge Sag- 
net skal den sidste Forbryder, der nedsænktes her, være bleven 
plaget til Døde af Øgler og Orme.^ 

Lidt bedre var dog de Fængsler, hvortil der førte en Dør. 
Selv om man til Gengæld skulde savne hvert Lufthul, saa var 
man dog ikke levende begravet, et svagt Haab var endnu ladt 
tilbage om at sprænge Døren eller slippe ud, naar den aabnedes, 
Saadanne Fængsler er endnu bevarede flere Steder f. Eks. 
paa Bergenhus, Vadstena Slot, Hesselager, Tirsbæk, Vorgaard. 
Paa Tirsbæk er der et lille Lufthul og desuden et Sæde i Muren. 
Stenene ved Lufthullet bære tydelige Spor af, at Fanger forgæves 
har anstrængt sig for at gennembryde Muren. I Væggen findes 
en Jernring til at fastgøre Lænken, Rummet er saa lavt, at en 
velvoksen Mand ikke kan staa oprejst, Døren er af Egeplanker 
paa tre Tommers Tykkelse.* I Vadstena Slot er Taamfængslet 
uden andet Lys end det sjældne, naar Døren aabnes; denne be- 
staar af tredobbelte Fyrreplanker, hver paa to Tommers Tyk- 
kelse, udvendigt forsynede med svære Jæmbeslag.' Paa Hessel- 
ager har man sikret sig ved at fastgøre Lænkerne i Loftet, saa 
at den Fangne ophængt som et Barn i Ledebaand vel næppe 
engang har kunnet naa hen til Fængslets Vægge.^ Værst er dog 
Fængslet paa Vorgaard, cRosodonten> som det kaldes, en mørk 
skummel Kælder uden anden Adgang for Luft og Lys end den 
lange, smalle Gang, hvorigennem man kryber derind. Ifølge Folke- 
troen spøger Fru Ingeborg Skeel her, og Ingen skal kunne nære 
sig paa Gaarden, uden at man hernede har givet hende et Knippe 
Halm til Leje. Det er et talende Vidnesbyrd for dette Fængsels 
Uhyggelighed, at da i Aarene 1841—42 den berygtede Dronning- 
borgske Undersøgelse gjorde det nødvendigt at tage ogsaa Roso- 
donten i Brug, kunde end ikke de mest forhærdede Forbrydere 
holde ud at sidde her længere end én Nat, førend de gik til 
Bekendelse.^ 



Vi har hidtil alene betragtet Herregaardene og Slottene fra 
den forsvarsmæssige Side, vi skal nu dvæle ved nogle af deres 
mere fredelige Ejendommeligheder. 

Hvad det Ydre angaar, saa var dette jo for saa vidt be- 
stemt ved det alt beherskende Hovedformaal, men vi har alle- 
rede set, hvorledes der indenfor denne Grænse dog lodes et be- 

tydeligt Spillerum tilbage. Hertil kom, at mange, især Slottene, 
havde en stærk Tilbøjelighed til at overskride Grænsen og paa 
egen Haand strejfe ind i det Skønnes Egne. Aarhundredet igen- 
nem var denne Tilbøjelighed i stadig Stigen, saaledes at man 
heri endog har en ret paalidelig Maalestok for Bygningernes 
Alder. Skønt hørende til en og samme Familie var der en paa- 
faldende Forskel mellem den gamle, alvorlige Slægt med disse 
strenge, formfattige Vægflader, disse skumle Taarne med Taget 
ned i Øjnene, og saa den unge Slægt med dens Rigdom af Vin- 
duer og Prydelser, med dens Vrimmel af opadstræbende Taarne 
og Spir og Fløje, en nyfigen Flok Hoveder, der tittede over 
Reden, en mylrende Vækst, der vilde ud over Hegnet. End ikke 
ligefremme Fæstninger holdt sig fri, Kronborg som Stockholm 
Slot kappedes med de øvrige. Renæssancens Aand viste sig mseg- 
tig i dem alle. 

Man vilde imidlertid misforstaa denne Aand, hvis man op- 
fattede den som en blot tom Lyst til Pynt, en Trang til For- 
skønnelse, selv om Bygningens Hovedformaal herved skulde 
svækkes. I sin Renhed ytrede den sig i en skabende Kraft, der 
forvandlede, forædlede hvad den berørte, uden derfor at afvige 
fra det Rette. Hin oven omtalte Formernes Vækst fra Taamet 
til Huset og videre til den firlængede Gaard var saaledes en 
ægte Ytring af den nye Aand, paa engang stemmende med For- 
svarets Krav og dog baaren frem af en Trang, der kun kunde 
mættes med Rigdom og Fylde. Den nye Bygningsmaades Styrke 
bestod netop i en inderlig Enhed mellem Hensigtsmæssighed og 
Skønhed. Den udarbejdede det Givne, men samtidig vidste den 
i den Grad at indblæse hver Enkelthed nyt Liv, at de længe 
efter at have tabt deres Hensigts-Værd endnu holde sig som 
Skønhedsudtryk. Skønt Taarne og Tinder, Vindeltrapper og tak- 
kede Gavle forlængst er sunkne ned til som Riddervæsnet selv 
at være blot Ornament og Dekoration, er Øjet endnu ikke træt 
af hin ejendommelige Skønhedsfylde, som Renæssancens Kunst 
har vidst at udtrykke i disse Former. 

Det vil da saaledes forstaas, at mange af hine Borge især 
fra Aarhundredets Slutning kunde forene det ellers i sig ufor- 
enelige : sluttet Fasthed, et gennemført Hensyn alene til Forsvaret 
parret med forunderlig Frihed og Ynde. For blot at nævne 
Slotte har Norden ingensinde hverken før eller siden besiddet en 
saadan Samling af stolte Bygninger som omkring Aar 1600: 

Haderslevhus, Koldinghus, Nykøbing paa Falster, det nye Frede- 
riksborg og Kronborg, Slottene Kalmar, Vadstena, Nykoping, 
Eskilstuna, Stockholm og Upsala betegner kun enkelte Led i den 
store Række. 

Hvad Stilen i disse Bygninger angaar, gik Norden, som vente- 
ligt var, ikke i Spidsen, men modtog det meste som Gave fra 
Udlandet. Danmark hentede sine Bygmestre især fra Tyskland 
og Holland, Sverige, i det mindste under Johan den Tredie, hyp- 
pigt fra Italien. Det, hvorved vi i det Følgende skal dvæle under 
Betragtningen af disse Bygningers Ydre, er da ikke deres kunst- 
historiske Betydning, men det, som maatte falde i Øjnene for 
enhver tilfældig Betragter i Datiden. 

For Murens Vedkommende gjaldt stadig den gamle Regel: 
jo tykkere des bedre. Her turde man ikke slaa af, snarere synes 
der, i det mindste for Taarnenes Vedkommende, at kunne paa- 
vises en Stigen Aarhundredet igennem. To, tre indtil fire Alens 
Tykkelse var da det almindelige for en Ydermur. Paa Oure- 
bygaard ogVorgaard er saaledes Muren ved Jorden to Alen tyk,^ 
paa Krabbesholm to Alen og tre Kvarter,^ paa Rosenvold, Ry- 
gaard i Fyen og Vik i Upland* er den tre Alen, paa Spøttrup 
og Glimminge^ fire Alen, paa Kronoberg i Smaaland henved fem 
Alen," ja paa Kronborg i vestre Fløj endog seks Alen tyk.* Alt 
dette var dog for Intet at regne imod Taarnenes Tykkelse. Paa 
Stenvigsholm i nordre Trondhjems Amt var Muren i hvert af 
Taarnene 8—9 Alen tyk,' paa Waxholm ved Indløbet til Stock- 
holm ti Alen,® paa Malmøhus er den over tolv Alen tyk.* Det 
mægtigste Arbejde i saa Henseende var vistnok det store Taarn 
paa Koldinghus, som Christian den Fjerde opførte omtrent Aar 
1600. Betydeligt højere end hine havde det Mure paa indtil tolv 
Alens Tykkelse.^® 

Denne Murenes Tykkelse synede dog hyppigt af større Fast- 
hed, end de virkelig besad. De var nemlig sjældent murede af 
fuld Sten men bestod i Reglen kun af to Yderskaller, mellem 
hvilke man havde fyldt op med en Blanding af Kalk, Ler og 
Graasten.^^ Jo mindre her var sparet paa Kalk, des fastere kunde 
ganske vist denne Fylding i Aarenes Løb blive, men saa stærk 
som fuld Mur af fietvis sammenføjede Mursten blev den dog 
aldrig. Derimod var den naturligvis meget billigere. 

I Ydervæggens Udstyr gjorde der sig en vekslende Smag gæl- 
dende. Den ældste Mode var at bygge Muren af Kampesten. 

Dagligt Liv 1 Norden. III. 4 

Dette faldt naturligt ikke blot i Sverige, hvor sligt Bygningsemne 
tilbød sig af- sig selv, men ogsaa i Danmark, hvor Teglværker 
længe var sjældne og Mursten kostbare. Oprindeligt tog man 
blot de raa Kampesten og føjede dem sammen, som Formen 
bedst kunde passe. Endnu i Aaret 1545 byggede Gustav Vasa det 
mægtige Kronoberg Slot i Smaaland af utilhugne Kampesten.^ 
Men allerede tidligt blev det Skik først at hugge dem i Firkant, 
danne dem til Kvadersten, førend de brugtes. Den sidste Frem- 
gangsmaade var selvfølgelig den dyreste, men gav baade en smuk- 
kere og fastere Mur. Ikke faa Kampestensbygninger fra det 15de 
og 16de Aarhundrede er endnu bevarede i Danmark. Den østre 
Fløj paa Tirsbæk er saaledes opført indtil Vinduerne i andet 
Stokværk af utilhugne- Kampesten, i den nordre Fløj er ligeledes 
anvendt raa Kampesten dog ogsaa Mursten.* Ørupgaard i Skaane 
er det mægtigste Vidne om den ældre Bygningsmaade med util- 
hugne Sten, Hovedbygningen er 88 Fod lang og 65 Fod høj med 
Mure i Kælderen af syv Fods Tykkelse.* En Overgangsform 
danner Glimminge i Skaane, hvor alle Ydermure, og Skillevæggene 
tillige, er byggede af utilhugne Sten, medens Husets fire Hjørner 
er opførte af veltilhugne Kvadersten.* Begge disse Gaarde er 
iøvrigt vistnok byggede af samme Mand omkring Aar 1500. Den 
sidst opførte, store Kampestensbygning i Danmark synes at have 
været Timgaard i Jylland, som byggedes henimod Slutningen af 
det 16de Aarhundrede. Den bestod af fire Længer, hvoraf de 
tre for en stor Del og den Qerde tilligemed de to Taame helt 
og holdent var af Kvadersten.* 

Allerede i den første Halvdel af det 16de Aarhundrede be- 
gyndte imidlertid Teglværkernes Antal stærkt at stige, og i For- 
bindelse hermed stod en stedse voksende Smag for Teglstens- 
bygninger. Især i Danmark fortrængte brændte Sten saa godt 
som ganske Kvaderstenene, og det langt overvejende Flertal af 
det 16de Aarhundredes Herregaarde og Slotte byggedes af dette 
let haandtérlige Emne. Et Minde om Kampestenstiden holdt sig 
dog i Bygningernes Fodstykker. Dengang som nu var det Skik 
at lade Huset hvile paa en Sokkel af Kampesten til Værn mod 
Fugtighed og til Støtte for Muren-; men dette Fodstykke gjordes 
ifølge* gammel Vane stundom saa højt, at man kunde være i 
Tvivl om, hvorledes man skulde benævne en slig Bygning. Det 
af Peder Oxe pa^Eibegyndte Holmegaard paa Sjælland er et ypper- 
ligt Eksempel paa denne Mellemart, som med lige Ret kan kaldes 

en Murstensbygning paa høj Stenfod og et Kampestenshus med 
tilbygt Overdel. Her er Forskellen desuden dobbelt iøjnefal- 
dende, idet den senere opførte Overbygning kun er af Bin- 
dingsværk.^ 

Det synes, som om de fleste af de Teglsten, der brændtes 
i Norden, har været røde. Dette gav de nye Borge et ganske 
eget Præg i Modsætning til de ældre Kampestensbygninger; der 
kom nyt Liv og Friskhed i de fordums tunge, døde Murmasser. 
Dette Træk fastholdes ogsaa særligt i det gamle, bitre Folkerim, 
der næppe uden Grund fik Hjemmeklang i meget forskellige Egne : 

N. N. Gaard den røde 
Lagde N. N. Len øde. 

Hvad der imidlertid virkede hemmende paa de nye Gaardes 
ensartede Ydre, var, at meget hyppigt Emnerne dertil blev tagne 
fra ældre, dødsdømte Bygninger. Klostre, Kirker, stundom ogsaa 
Slotte blev nedrevne og Stenene anvendte andetsteds. Ved de to 
store Bygningsforetagender, hvormed Frederik den Anden be- 
gyndte sin Regering : Opførelsen af Frederiksborg og Skanderborg 
Slot, gik paa hvert Sted betydelige Nedrivninger forud. Ems- 
borg Kirke med tilhørende Bygninger blev nedbrudt for at an- 
vendes i Skanderborgs Mure ; ^ Stenene til Frederiksborg hentedes 
for en Del fra Dronningholm Slot og vistnok ligeledes fra Asserbo 
og fra Ébbelholt Kloster.* Af Præstø Kloster kom 41,000 Sten i 
Københavns Slot,* Søborg og Gurre førtes til Kronborg, Resten 
endte som Skorstene i Lensmandens Gaard i Helsingør.^ Poul 
Vemike fik Sten fra S. Agnete Kloster i Roskilde,* Anders Barby 
fra Sortebrødre Kloster sammesteds, Corfits Ulfeld købte, hvad 
der blev tilovers, for at opføre Selsø ' o. s. v. o. s. v. Ingen over- 
traf dog Gustav Vasa i at nedbryde Kirker og Klostre for deraf 
^^ bygge Slotte. Kronoberg Slot er saaledes opført af Sten fra 
Klostrene i Wexiø, Vadstena Slot af Sten fra Alvastra og Sken- 
ninge Klostre, Gripsholm af Stenene fra Mariefreds og Vårfru- 
berga Klostre, Vesterås af Dominikanerklostret samme Steds; til 
Upsala Slot medgik S. Mariæ og S. Petri Kirker, Graabrødre- 
Kloster og Erkebispens store Residens* o. s. v. 

Man har senere været tilbøjelig til at se en indre Forbin- 
delse mellem denne Slotsbygningernes kirkefordærvelige Tilbliven 
og den Vanskæbne, der ramte dem og deres Beboere. Intet af 

4* 



48 Plettede Mure. 

hine danske Slotte har holdt sig til vore Dage, og saa godt som 
hver af Gustav Vasas nybygte Borge blev Vidne til hans Børns 
Ulykke: paa Vadstena vanæredes hans Datter, Sønnen Magnus 
styrtede sig dér i Vanvid i Slotsgraven, første Gang det erobre- 
des var, da Brødre kæmpede indbyrdes; paa Upsala myrdede 
Erik med egen Haand en uskyldig Undersaat; Vesterås saa én, 
Gripsholm to af Gustav Vasas Sønner som Fanger; paa Ørbyhus 
lod den ene Broder den anden myrde.^ Selv om man nu ikke 
vil gaa saa vidt at antage nogen indre Forbindelse mellem Byg- 
ningernes Tilbliven og saadanne Begivenheder, saa er det dog 
vist, at den Vandalisme, der gik forud for disse Bygningers Op- 
førelse, efterlod sig blivende Spor i selve deres Mure. Hvor som 
her Stenene plyndredes fra vidt forskellige Steder, maatte det 
bero paa Tilfældet, om de kom til at passe indbyrdes eller til 
dem, man selv lod danne. Og da Beholdningen af hver Slags 
sjældent eller aldrig stemmede med, hvad der krævedes, blev 
Følgen, at man maatte lempe sig utilbørligt. Den forunderlige 
Forskel i Bygningsmaaden, som ofte sés i Bygninger fra hin Tid, 
Pletter i Muren, hvor gule Sten aftøse røde. Kampesten Mursten, 
beror da ikke altid paa senere tankeløs Reparation, men er stun 
dom medfødte Mærker, Vidner om den Brøde, der knyttede sig 
til Herkomsten. 

Datidens Øje kunde ikke være blindt for disse Mangler. 
Hertil kom, at der lidt efter Aarhundredets Midte synes at have 
gjort sig en ny Smagsretning gældende i Norden. Rimeligvis 
maa denne tilskrives nye Hold af indkaldte Mestre, der vante til 
andre Forhold i Hjemmet ikke fandt Behag i de dengang hos os 
saa yndede, røde Mure. Vist er det, at der paa engang saavel 
i Danmark som i Sverig opstod en kendelig Lyst til at forvandle 
alle Slottenes Ydre, Modefarven skiftede fra rød til hvid. Alle- 
rede Aar 1554 blev der givet Befaling til at male Københavns 
Slot hvidt,* Aar 1560 blev Nyborg Slot overhvidtet.* Fra Johan 
den Tredie haves flere Skrivelser, hvori han stundom med en 
vis Heftighed byder, at Stockholm Slot, Stegeborg og Kalmar Slot 
hurtigst muligt skal kalkes over. Derimod fik Stockholms Borger- 
skab, der havde ladet Stadskirken hvidmale, kun liden Tak for 
sin gode Vilje; ifølge den kongelige Smag passede denne Farve 
ikke for Kirken, og det befaledes atter at overstryge den med 
rødt.* Herregaardene har efter al Sandsynlighed falgt Slottenes 
Eksempel. Mange af de røde Mure, som i vor Tid er blevne 

befriede for deres Kalkdække, har da maaske allerede kort efter 
deres Opførelse erholdt den Overklædning, for hvilken en langt 
senere Tid har maattet høre ilde. 

Det mærkeligste Eksempel paa Omslag i Smag frembyder dog 
Kronborgs Opførelse. Som bekendt lod Frederik den Anden 
det gamle Slot Krogen nedrive og det nye pragtfulde Kronborg 
opføre paa dets Grund. Men dette Bygningsforetagende frembød 
særlige Vanskeligheder. Dels havde nemlig Kongen fattet den 
storartede Plan^ som han virkelig gennemførte, at Bygningen ikke 
skulde koste hans Undersaatter en Skilling men fiildt ud betales 
af hans egne Midler.^ Opførelsen kunde da kun foregaa lidt efter 
lidt, efterhaanden som Øresundstolden skaffede nyt Guld i den 
kongelige Kasse. Dels gik det ikke an her som ellers at rydde 
Grunden og saa begynde. Kronborg var baade Fæstning og Slot, 
og til enhver Tid maatte Kanonerne være klare paa Skanser som 
i Taame for at indgyde de Forbisejlende den behørige Ærefrygt. 
Kun Led for Led kunde Omdannelsen ske, halvt uformærkt 
maatte der skiftes Ham. 

Paa Grund af disse særegne Forhold gik der da godt en 
halv Snes Aar, førend Alt blev færdigt, og Kongen havde Tid 
nok under Opførelsen til at ændre Mening. Alt tyder paa, at 
det oprindeligt havde været Planen at bygge Slottet af røde Sten ; 
paa denne Maade synes den nordre Fløj at være bleven helt 
færdiggjort, og man begyndte allerede at tage fat paa den søndre 
og vestre Fløj. Men saa sendtes Bygmesteren, Hans Paaske, til 
Bahus for at forestaa Fæstningsarbejderne der, og under hans 
Fraværelse omstemtes Kongen til at give Bygningen et ganske 
andet Udseende. Det var rimeligvis den nye Bygmester, Anto- 
nius von Obergen, der bevægede Frederik den Anden til Foran- 
dringen. Den bestod for Murenes Vedkommende i, at de skulde 
helt beklædes med Sandsten, saa at Slottet blev graat istedetfor 
rødt, hvorved der blev givet den rigeste Anledning til Udsmyk- 
ning med Stenhuggerarbejde. Aar 1584 synes Ombygningen efter 
den nye Plan saa nogenlunde at have været færdig. Kun den 
nordre Længe stod endnu tilbage med sine afstikkende Murstens- 
vægge. Antonius von Obergen fik da Befaling til ogsaa at be- 
klæde den med Sandsten. Dette synes imidlertid ikke at have 
været ham nok, den hele Bygning maatte bort og afløses af en 
ny i Stil med de andre. Han indlod sig da paa et yderst dri- 
stigt Foretagende. Under Skin af at have misforstaaet Befalingen 

om at skalle lidt af Ydermuren for at skaffe Plads til de hugne 
Sten, brød han Murene helt ned, saa at Niels Kaas og Gfari- 
stoffer Valkendorf, da de kom til Kronborg, til deres Over- 
raskelse traf hele den nordre Fløj med K(»igens og Dronningens 
prægtigt udstyrede Værelser næsten ganske i Grus. Øjeblikkeligt 
meldte de det til Kongen, der just da var i Jylland, og nu gik 
det ud over Lensmand og Bygmester. Lensmanden, Johan Taube, 
havde alt forinden faaet sin Afsked, men nu gaves der Befaling 
til nøje at prøye hans Regnskab og i Tilfælde af Mangler ikke 
lade ham slippe for godt Køb, — Afregningen endte med, at han 
maatte afstaa sin Gaard i Helsingør i Bøde til Kongen. Obergen 
fik saa varm en Skrivelse fra Frederik den Anden, som han 
kunde vente, spækket baade med Beskyldninger og Trusler. Sket 
var imidlertid sket og lod sig ikke gøre om igen. Bygningen 
rejstes i en ny og bedre Skikkelse, sikkert ikke til Skade for 
Slottet som Helhed. Det er betegnende baade for Konge og 
Bygmester, at da de nogen Tid efter skiltes, gav Frederik den 
Anden ham en Pengesum i Foræring ud over den akkorderede 
Betaling for hans Arbejde.^ 

Det var uden Tvivl den samme Smag for hugne Sten og 
Stenforsiringer, som her ved Kronborg saa tydeligt gjorde sig 
gældende, der alt tidligere havde hidført Moden at male Slotte 
og Gaarde lyse. Sydens Marmor var Forbilledet saavel for denne 
Smagsretning som for den samtidigt indtrængende Mode at ud- 
styre Loftet med Gibsdække. Den nordiske Efterligning var kun 
fattig, men dog kunde man for Murenes Vedkommende faa en 
smagfuld Virkning frem ved åt benytte Vekselspillet mellem den 
kalkede Væg og de graalige Stenforsiringer. Det er forstaaeligt, 
at det var den af italienske Bygmestre mest paavirkede nordiske 
Konge i denne Tid, Johan den Tredie, der vides særligt at have 
anvendt denne Fremgangsmaade. Saavel paa Stockholm som paa 
Kalmar Slot var Væggene hvidtede, medens de hugne Sten gjorde 
beregnet Virkning paa den lyse Grund. ^ 

Men gjaldt det om at faa Modsætning mellem Stenforsiringer 
og Mur, saa laa dog intet nærmere end at lade Murens Mellem- 
rum beholde den oprindelige, røde Farve. Varmt og levende 
sprang her Forskellen frem, for afstikkende maaske for et syd- 
ligt, kunstvant Blik, men kraftigt, blodrigt og tiltalende for en 
Nordbos Øje. Vistnok ved Hjælp af hollandske og engelske 
Mestre banede denne Smag sig Vej i Norden og fæstede især 

Rod i Danmark. Allerede det gamle Frederiksborg synes at have 
haft graa Stenbaand hen over Murens røde Grund.^ Men 
den hele Stil traadte dog først fuldt udpræget frem, da de hugne 
Sten ikke blot beskedent holdt sig som Murbaand og Gavlkant- 
ninger, men klatrede op om alle Hjørner og Fremspring, stillede 
Vagt ved Døren og lejrede sig nyfigent om hver af de store 
Vindueskarme. Mærkeligt nok synes denne Stil, som man i Dan- 
mark har vænnet sig til at kalde Christian den Fjerdes, først at 
have fundet Talsmænd blandt Herregaardene. Uden den Skole 
af flinke Stenhuggere, der uddannedes ved Bygninger som Kron- 
borg, kunde dog slige private Foretagender ikke let tænkes gen- 
nemførte. Nogle af de ældste og bedste Repræsentanter for denne 
Stil med Sandstensforsiringer paa rød Grund er Lystrup paa 
Sjælland, paabegyndt 1579, og Nørlund, Næs (det nuværende 
Lindenborg) samt Vorgaard i Jylland, opførte i Tidsrummet 1581— 
96. Især den sidste er prægtigt udstyret; overalt paa Murpiller, 
om Porten og ved alle Vinduer vrimler der af Englehoveder, 
Menneskeansigter, Djævle og Havfruer, Blomster og Frugter smag- 
fuldt fordelte, ypperligt udførte. Med Rette har Sagnet undret 
sig over denne Rigdom og søgt at forklare den ved, at Ingeborg 
Skeel, der havde bestilt en ny Skibsladning Sandsten uden at 
kunne betale den, skulde have skaffet sig den frit til Huse ved 
at lade Ankertovene kappe, saa at Skibet strandede paa hendes 
Grund, hvor hun havde Forstrandsret.* 

At denne nye Bygningsmaade maatte komme til Ære under 
Christian den Fjerde, kunde man slutte allerede fra hans tidlig- 
ste Færd. Da nemlig i det sidste Aar af hans Mindreaarighed 
Københavns Slot skulde oppudses til Kroningen, lod han det 
atter skifte Farve, i det mindste bestilte han lutter røde Mursten 
til dets Udvidelse.^ Hans to egne første Byggeforetagender, det 
andet Frederiksborg og Rosenborg, blev begge holdt i den 
nye Stil. 

Samler vi alt dette, vil det vise sig, at Murenes Udstyring 
i Datidens Herregaarde og Slotte frembød en rig Afveksling. 
Moden omspændte en Trinrække lige fra utilhugne Sten, Kvader- 
sten^ røde Mursten ned til hvidtede Vægge, Sandstensbelægning 
og rød Murstensgrund med Sandstensforsiringer. Selvfølgelig var 
de ældre af disse Murformer kendte og anvendte længe tilforn, 
— i den nordiske Kirkebygnings ældre Historie kunde maaske 
paavises en tilsvarende Udvikling, — men alle var de livskraftige 

i det 16de Aarhundrede, og Nybygninger fandt Sted saa nogen- 
lunde i den her angivne Rækkefølge. Men naar vi overskue alle 
Datidens Herregaarde, tør vi ikke engang blive staaende ved 
disse Former. De hørte kun hjemme, hvor der fulgtes med 
Tiden, og Borgen opførtes efter alle Kunstens Regler. Men paa 
mangt et gammelt Voldsted, bag mangen sivgroet Grav stod 
endnu, vindblæst og kummerlig, lerklinede Længer, ofte med 
Siden dækket af halvtagklædte «Udskud».^ Ja enkelte Steder 
saas endnu de ældste Slags Træstuer, «Bulhuse>, i Borggaarden.* 
Selv den kraftigste Udvikling er aldrig i Stand til at faa alle med. 
Trængte dette til noget Bevis, kunde det ses endog paa Slottene. 
For ikke at tale om Sverige, hvor Træhuse paa Grund af For- 
holdenes Natur fandtes spredte om i næsten alle Slottes Borg- 
gaarde,^ saa stod der endnu i Aaret 1591 paa Silkeborg Slot et 
Træhus, hvori endog Frederik den Anden og Dronning Sophie 
en Tid havde boet,* og paa Københavns Slot blev endnu i Aaret 
1555 den ene Længe forhøjet med et Stokværk af Træ, fordi 
Grunden ikke ansaas for stærk nok til at kunne bære en højere 
Mur.^ Alle Former, fra de ældste til de yngste, mødtes da i 
dette Aarhundrede. 



For Tagets Vedkommende er Udviklingen langt fra saa 
tydelig. En Ting staar dog fast, det er, at Straatag hørte til 
de forældede Former. Naar det, som stundom var Tilfældet, 
forekom, kunde man være vis paa, at det kun var paa aflægs 
Bygninger, forfaldne Herregaarde, hvor man lige saa vel kunde 
vente at høre, at Huset manglede Tag -— var «taglamt>, som 
Datiden kaldte det — som at Tækningen var i Orden, Omkring 
Aar 1580 fandtes saaledes paa det gamle Vorgaard i Jylland, før 
dets Ombygning, en Borgestue Længe med Straatag og et andet 
Hus paa to Lofter takt halvt med gamle Tagsten, halvt med 
Straa.* Paa Damsgaard sammesteds var der Straatag paa Fruer- 
stuen, hvis Vægge for en Del var lerklinede, og ligesaa paa den 
Bygning, hvori Svendekamrene vare, hvilken sidste var et «Bul- 
hus*.' Paa Vreilev Kloster i Jylland stod to store Stenhuse, 
det ene tre Lofter højt, det andet to, med Spor af fordums Her- 
lighed: hvælvede Stuer; men Vinduerne var ude. Loftsbjælkerne 
for en Del nedstyrtede og Taget brudt, det ene havde Tegltag, 

det andet Straatag.^ Paa Rygaard paa Sjælland bestod Borg- 
gaarden af følgende afdankede Besætning: et gammelt Stenhus, 
et gammelt to Lofter højt Lerhus uden Tag, og en anden ler- 
slagen Længe, tidligere halmtakt, nu taglam. ^ Mest trøstesløs 
lyder dog Beskrivelsen over Flyinge i Skaane, den gamle Gaard, 
hvis Grave alt var blevne anlagte paa Ærkebisp Jens Grands 
Tid, og hvis Ringmur skrev sig fra 1481;* Stenhuset her, hvori 
Beboelsen var, var baade «loftlam> og « taglam >, saa at «der 
ingen Værelse var i samme Hus med Stuer og Kamre*. At 
Bryggers og Køkken ogsaa har været derefter, fremgaar af, at 
de var byggede paa Støtter, en Bygningsmaade, der, selv om 
den havde været almindelig i Danmark, dengang længst var op- 
given.* 

Hvad der gjaldt Straatagene i Danmark gjaldt ogsaa, om 
end i mindre Grad, Spaantagene i Sverig. De hørte ganske vist 
ikke til paa en velbefæstet Borg, men i en snæver Vending eller 
rent foreløbig lod de sig alligevel anvende. Selv det prægtige 
Upsala Slot maattc i nogen Tid tage til Takke med denne tarve- 
lige Bedækning, for Anstands Skyld dog overstrøgen med Farve, 
saa at det lignede Kobber.^ 

Den almindelige Tagbeklædning for Borge i Norden var 
naturligvis af langt stærkere Art. Her herskede imidlertid en 
vis Vilkaarlighed i Valget; nogen bestemt Regel, endsige nogen 
tydelig Udviklingsgang synes ikke at kunne paavises. Sagen var 
vel den, at Alle maatte være enige om, at Kobber var det bedste 
men tillige det dyreste, saa at det for mange kun blev et fromt 
Ønske at besidde sligt. Hertil kom, at det langtfra altid var ved 
Haanden. Selv i Sverige, der dog frembragte dette Metal, kunde 
det stundom endog for Kongen falde vanskeligt nok at faa Plader 
af lutret Kobber, just naar de skulde bruges.® I Danmark 
maatte man først bestille det hos Tolderen i Helsingør, der hyp- 
pigt atter maatte forskrive det fra Danzig, Lybæk eller anden- 
steds,' saa Vejen blev lang og Transporten dyr, før man fik det. 
Det var da vistnok kun faa Slotte, der havde fuldt Kobbertag. 
Paa Kronborg® og maaske Stockholm Slot^ nær har næppe 
mange været saa rigt udstyrede. For Herregaardes Vedkommende 
var det alt en særlig Pragt, naar, som paa Nørlund i Jylland, 
blot Hovedlængen var kobbertakt. ^^ Derimod anvendtes det hyp- 
pigere til Spir. Frederiksborg,^^ Antvorskov Slot,^^ Borreby, Vis- 
borggaard. Sandholt, Rygaard, Overgaard, Nørlund ^' o. fl. havde 

Kobberspir paa Taarnene; men selv paa Kalmar Slot var kun 
«Kurtaarnet> kobbertakt, de andre maatte nøjes med Blytag.^ 
Til Blaataam i København, der ombyggedes og forhøjedes i An- 
ledning af Christian den Fjerdes Kroning, anskaffede man baade 
Bly og Kobber, rimeligvis for at nøjes med Blytækning paa de 
mindst synlige Steder.^ Kobberets grønligt anløbne Skær var 
da en Hædersfarve for Tag som for Spir. Saa meget des større 
maa det Offer have været, som Johan den Tredie bragte, da han 
i den Tid, hvide Mure gjaldt for smukt, af Skønhedshensyn lod 
Stockholms Slotstag male teglstensrødt,' for at Farverne kunde 
passe sammen. 

Blytag synes at have været i høj Anseelse som sikkert og 
varigt, men ogsaa her holdt Kostbarheden de Fleste tilbage. 
Blandt de *mange Bygningsemner, som de dødsdømte Kirker og 
Klostre afgav, var uden Tvivl Blyet paa Tagene et af de mest 
velkomne. Ifølge en Samtidigs Beretning var de fleste Landsby- 
kirker i Danmark i det 16de Aarhundrede endnu takte med Bly.* 
Men med en forunderlig Hurtighed forsvandt det, hvor ske kunde, 
dog især fra de nedlagte Klostre. De fleste af disse gik over 
til deres nye Ejermænd i en lurvet Dragt, der vidnede om den 
fprudgaaede Plyndring. Straatakte og taglamme maatte de se 
deres fordums Tagbly dække Naboborgenes Spir.^ 

Teglsten var den almindeligste Tagbeklædning. De mange 
ny oprettede Teglværker leverede dem i Mængde. Medens man 
endnu stedse maatte henvende sig i Holland, naar det gjaldt om 
at faa Mursten af aller bedste Slags — saavel til Kronborg som 
til Københavns Slot ved Aarhundredets Slutning købtes større 
Partier hollandske Sten* — begyndte man for Tagstenenes Ved- 
kommende at foretrække tyske, ja selv de hjemmelavede nor- 
diske. Ved Bygningsarbejderne paa Malmøhus 1594 fraraadede 
saaledes Regeringsraaderne at købe hollandske, der var « meget 
tynde og uduelige*,' man maatte heller købe lybske, eller hvor 
man ellers kunde faa dem gode. Tagstenene til Kalmar Slot for- 
skreves fra Tyskland,® Tagstenene til Frederiksborg Ladegaard 
tilvirkedes i Fyn, paa Hestebjærg Teglværk ved Dalum.® Ste- 
nenes Form var en dobbelt, dels de gammeldags, der lignede 
flækkede Drænrør og kaldtes «Huulsten>, dels de. nu brugelige, 
der bredere og fladere end hine maaske forekom Datiden at 
minde om et Par udbredte Vinger og i hvert Fald kaldtes for 
« Vingesten*. De sidste var de sejrrige, de andre tilvirkedes næppe 

synderligt mere. Men at de eiMkm hyppigt forekom, kan sés 
af, at man, naar Talen var om Tagsten, gerne omhyggeligt 
navngav, hvilken Slags man mente. ^ Nutidens Benævnelser 
« Mursten* og «Tagsleaj» kom først ret i Brug, da ingen ved 
« Mursten* faldt paa at tænke paa Kvadersten, og de gammel- 
dags Tagsten forlængst var glemte. 

At Tegltage var ansete, kan sés af, at mange selv af de 
større SJotte var udstyrede hermed. Dette vides f. Eks. at 
have været Tilfældet med Kalmar, Borgholm,^ Kallundborg,^ 
Skanderborg^ og flere. Tagstenenes Farve var sikkert altid rød. 
Men herved fremkom der let noget ensformigt og kedsommeligt 
ved Bygningernes Ydre, da jo ogsaa Murstenene vare af samme 
Farve. Man tager da næppe fejl, naar man heri sér den ydre 
Foranledning til, at den sydlige Fordring paa hvide Vægge havde 
saa let ved at bane sig Vej som Mode i Norden. Ved at over- 
kalke Murene opnaaede man et Liv og en Farvevirkning, der 
nødvendigvis maa^tte gøre stærkt Indtryk. Hvor de saa saas 
disse hvide Borge med røde Tage, ved Sø, mellem Kornmarker, 
med Skov eller Himlen selv til Baggrund, overalt tog de sig 
godt ud og drog Øjet til sig paa lang Afstand. Og hvor billigt 
lod ikke det hele sig gøre! en Balle Kalk eller to om Aaret 
var alle Udgifterne, og saa skærmedes tilmed Stenene mod For- 
vitring. 

Men gjaldt det om at undgaa Ensformigheden i Tag- og 
Murfarve, kunde man jo ogsaa lade Taget være det, der skiftede 
Ham. . Man forstod sig endnu ikke paa at opnaa dette ved at 
brænde de siden saa yndede, glaserede blaa Tagsten. Derimod 
trængte en anden Bygningsskik stærkt frem i Norden i det 
16de Aarhundrede. Det var Anvendelsen af Skifertag. Disse 
nye Tage frembød ikke faa Fordele. Rigtigt lagte skærmede de 
fuldt saa vel mod Fugtighed som de almindelige Tegltage. Mel- 
lem disse tynde, tæt sammenføjede Plader skulde ingen Brandpil 
selv fra neden af skudt kunne bore sig ind, hvad med Uheld 
dog kunde ske mellem Tagsten. Og langt fra sét synede Skiferet 
som Kobber eller Bly; hvis man ikke fuldt var Kender, vilde 
man endogsaa paastaa, at dets blaalige Lød var smukkere end 
hines. Disse Egenskaber og vel Mode tillige skaffede Skiferet 
Indpas i Norden. Naar det første Gang er blevet anvendt her 
oppe, vides ikke; i Aarhundredets sidste Halvdel var det meget 
i Brug. Frederik den Andens Frederiksborg,* Koldinghus,^ Aal- 

holm^ og Københavns Slot^ fik saaledes alle Skifertag, t Skifer- 
dækkere* omtales hyppigt. Da Arbejdet paa Københavns Slots- 
tag Aar 1596 hurtigt skulde fremmes, kunde der forskrives en 
« Skiferdækker* saavel fra Kronborg som fra Roskilde, Næstved 
og Nysted.^ 

Hvad der i særlig Grad bidrog til at give Datidens Tage Liv, 
var den Lyst til at befolke dem med Spir, Kviste og Fløje, 
der mere og mere greb om sig. Medens de gammeldags Byg- 
ninger højt regnet drev det til takkede Gavle, men iøvrigt kun 
fremviste bare Tagsider uden saa meget som en Luge eller et 
Kighul, ja lod selv Taarnene ende ikke med Spir, men fladt 
eller med almindeligt Tag, saa vaagnede der omtrent ved Aar- 
hundredets Midte en umættelig Trang til det Opadstræbende og 
Mangfoldige. Først og fremmest byggedes alle Taarne med Spir. 
Især paa Slottene, hvor Evnen ikke svigtede, fremkom herved 
de prægtigste Former, enten disse lange, slanke Kirkespir som 
paa det ældre Frederiksborg,* eller svulmende Kuppelspir, snart 
indsnørede forneden som de ejendommelige paa Engelsholm i 
Jylland, snart skydende op af Taarnfladen som en Kæmpehøj 
paa Søjler og udsendende opad bestandig nye Lag af lettere, 
gennembrudte, luftigbygte Former. De mægtigste Kuppeltaarne 
var Vadstenas, Stockholms og Kronborgs, indbyrdes meget for- 
skellige, men hver især beherskende alle deres Omgivelser. Paa 
Vadstena indtog Kuppeltaarnet hele Midterpartiet af Bygningen, 
paa Stockholm hævede det sig myndigt og vidtskuende over 
Vrimlen af Slottets øvrige Huse og Smaataarne,^ paa Kronborg 
endelig laa det som Vogter ind mod Landsiden. Da dette Ho- 
vedtaarn ved Branden 1629 sank i Grus, mistede Kronborg sin 
skønneste Prydelse ; ® nu betegnes dets Plads kun ved en plump, 
firkantet Klods i Slottets ene Hjørne, en Stengevækst, der har 
dannet sig over Arret.' 

Alle disse Spir, store som smaa, endte ufejlbarligt paa 
samme Maade, i en lang Stang, der bar en forgyldt Fløj. En 
forholdsvis tarvelig Udstyring var det, naar Fløj stængerne, som 
f. Eks. paa det gamle Frederiksborgs Taarne, forneden kun vare 
prydede med forgyldte Æbler, foroven med tilsvarende Fløj og 
Knap.® Paa Stockholms Hovedtaarn endte Stangen i en Engel, 
der holdt et trearmet Greb, hvor hver Arm løb ud i en vældig 
Krone. Dette mægtige Spirsmykke svarede til Taarnets Navn 
«Tre Kroner* og synede vidt omkring. Johan den Tredie lod 

det nedtage og gøre ti Alen højere, men klagede bitterligt over 
Guldsmedene i Stockholm, der forlangte 300 Dukater for at for- 
gylde det.^ Paa Kronborg var Hovedspiret naturligvis prydet 
med en gylden Krone og højt over denne en Ridder til Hest.^ 
Paa Uranienborg dannedes Fløjen af en gylden Pegasus, saa 
kunstigt anbragt, at den ikke blot selv drejede sig for Vinden, 
men tillige bevægede en Viser i Kuppelsalens Loft, saa at man 
siddende i Stuen kunde aflæse Vindens Retning.^ 

Det var ikke altid saa let at faa disse Fløj stænger satte op, 
ofte i svimlende Højder. Da paa Antvorskov den store Fløj, 
der var smeddet i København, skulde anbringes paa Taarnet, be- 
falede derfor Frederik den Anden Baadsmænd til Arbejdet.* Dog 
Øvelsen gjorde Mesteren, og Datiden gav rig Lejlighed til at øve 
sig. Overalt, hvor der var Mulighed for at anbringe et Spir 
med Fløj, paa Taarne, selv de mindste, paa Karnapper, paa 
hver en Gavlspids anbragte man dem, ofte i de mest fantaS|tiske 
Former. Paa Frederiksborgs Gavle løb saaledes Muren op i en 
sukkerioplignende Figur, ud fra hvis Side stak en Gren med en 
Ugle, der drejede for Vinden.^ Paa Gavlenes næste Afsatser stod 
almindelige Fløjstænger. 

Ærgerligt var det dog, om man, fordi Huset maaske mang- 
lede Taarn og Karnap, skulde være henvist til kun de Par Fløje 
paa Gavlene. Man gik da et Skridt videre og anbragte dem 
ligeledes paa de smaa Kvistbygninger i Taget. Slige Kviste 
havde Alle Raad til at bygge, og saaledes blev det muligt ogsaa 
for mindre Bemidlede at kappes med hvemsomhelst i Antal af 
Fløje. Det lader til, at man her er gaaet meget vidt. Paa 
Kronborg f. Eks. var der paa den søndre Længe ikke mindre 
end tre Rækker smaa Kvistvinduer, hvert med sin Fløjstang.^ 
Da en Storm i Aaret 1582 anrettede stor Skade paa Slottet og 
blandt andet drev Bølgerne ind mod Voldmuren, saa at den 
sprængtes derved, gjaldt Kongens Forespørgsel straks Tagvindu 
emes Fløje, som Stormen havde bortvejret.' Paa det af Johan 
den Tredje byggede Svartsjø Slot vrimlede det af Fløje i Krans 
om Hovedbygningens mægtige Kuppeltag.* Paa Sandholt i Fyen 
fandtes ikke mindre end halvt hundrede. Da Ellen Marsvin 
efter sin Mands Død lod disse Fløje nedtage, anlagde hans Ar- 
vinger Retssag imod hende, og Rigens Raad idømte hende en 
Bøde af 2000 Rdlr. for denne ærekrænkende Færd.^ 

Det var da ikke blot af vidtdreven Interesse for Vind og 

Vejr, at man anbragte alle disse forgyldte Fløje; bagved laa en 
uklar men stærk Følelse af, at netop til disse knyttede sig Byg- 
ningens og Bygherrens Ære. For os er denne Følelse fremmed; 
det sidste svage Spor kan maaske genfindes i den endnu bruge- 
lige Skik at anbringe Ejerens Navnetræk i Fløjet. Mærkelig er 
imidlertid den forholdsvis korte Tid, hvori den hele Opfattelse 
lader til at have uddannet sig. Før Aar 1550 synes Fløje ikke 
at have været anvendte i synderlig større Mængde end nu til- 
dags; i Aarhundredets Slutning tog Brugen meget stærkt Over- 
haand; Aar 1623 fældedes den ovenomtalte Herredagsdom. 

Men hvorom alting er, maa denne Mængde af Fløje have 
givet Bygningerne én ganske ejendommelig Skønhed. Naar paa 
en Sommerdag Solen brændte paa Taget og lokkede Gensldn ud 
af alle disse forgyldte Æbler, Vejrhaner, Fløje og tilhugne 
Vimpler, eller naar om Vinteren Stormen fér ind mellem Byg- 
ningerne, jog Fløjene om, saa de stod om Taget som et flag- 
rende Haar, saa laa der i alt dette noget ganske eget stemnings- 
fuldt og levende, der vel kunde friste til at gøre denne blotte 
Tagprydclse til et Sindbillede paa Huset i dets Helhed. De ud- 
trykte for Synet, hvad man paa Slotte og de ypperste Borge 
gav Lyd tillige, idet man oppe under Spiret i de gennembrudte 
Taarne anbragte Musikanter. Deres Hverv var ikke som Væg- 
ternes at holde Udkig og våre Beboerne mod Fare, de skulde 
blot Dag ud og Dag ind ligesom angive Tidens Flugt, blæse til 
Morgen, Middag, Aften og t Godnat », forlyste Beboerne med deres 
Spil, svare hinanden fra Taarn til Taarn, tolke Bygningens Liv 
og Ejerens Lykke. Da Kronborg var fuldendt, ansattes saaledes 
fem nye <Taammænd» til paa denne Vis at spille fra Slottets 
Taarne; to af de tidligere ansatte sendtes til Frederiksborg Slot. 
Paa Københavns Slot var der under Christian den Fjerdes 
Mindreaarighed tre Taarnmænd, senere forøgedes deres Antal til 
fem. Efter Lønnen at dømme, maa de have været dygtige Folk, 
der nød mere Anseelse end almindelige Spillemænd. I Køben- 
havn fik de senere Eneret til at besørge Musik ved Bryllupper 
og Barsler, medens andre Spillemænd kun maatte bruges i Kæl- 
dere og Kroer.* 

Hvad der ved Bygningen som Helhed gjorde et ejen- 
dommeligt, ikke altid tiltalende Indtryk, var den Uregelmæs- 
sighed, der prægede Anlæget. Især i ældre Gaarde kunde Øjet 
ofte forgæves lede saavel efter Symmetri som Harmoni, et eneste 
Synspunkt, hvorfra det Hele kunde forme sig til Enhed. Som 
paa Trods sad tit Porten skævt paa Huset, sprang her et Taam 
uventet frem, stod Vinduerne i Strid indbyrdes eller manglede 
ganske, hvor Øjet ventede dem, — paa Skanderborg var et fir- 
kantet Taarn bygget saa skævt, at man ft*a et bestemt Sted i 
Haven kunde sé alle dets fire Hjørner^ — og alt dette Virvar 
uden at nogen tydelig Hensigtsmæssighed traadte forsonende 
imellem. Var saa tilmed, som det i de ældste Gaarde plejede, 
Gaardsrummet snævert. Murværket plumpt og uden Prydelser, 
kom der noget skummelt og tungsindigt trykkende over det 
Hele. 

Tiden udviklede sig ganske vist i saa Henseende. Bestan- 
digt tydeligere paavirket af klassiske Mønstre droges den fremad 
mod Klarhed og Enhed. Men selv i dens ædleste Værker lyk- 
kedes det den dog kun delvis at Qærne dette Uregelmæssige. 
Det hører netop med til den hele Stils mest betegnende Ejen- 
dommeligheder, at Betragteren aldrig véd sig sikker. Ganske 
uventet kan et Taarn træde op med en ny Form for Hat, en 
Kvist skyde frem, et Vindue blive borte, en forsoren lille Kar- 
nap plumpe ud af Muren, saa dristigt og ubegrundet, at man 
næsten føler sig som overfor et levende Væsen med vilkaarlige 
Livsytringer. 

Det er dog et stort Spørgsmaal, om alt dette Uregelmæssige 
og Vilkaarlige ogsaa har taget sig saaledes ud for hin Tid selv, 
eller om den ikke hyppigt har haft en anden Nøgle til For- 
staaelse, end vi nu besidde. To vægtige Hensyn lede os til at 
antage dette. Der kan nemlig ikke være nogen Tvivl om, at en 
dybere Kundskab til hin Tids Krigsbrug vilde lære os at se 
meget af det, som vi nu undre os over som tilfældigt og blot 
Lunets Værk, netop som udtænkt og regelbundet, behersket af 
en strengere Lov, Forsvarets Krav. Men hertil kommer, at Da- 
tidens Begreb om Symmetri var et andet end vort. Vort Begreb 
om det Symmetriske beror alene paa Tallet og dets Delelighed. 
For hin Slægt var dette for magert. Fantastisk slyngede sig der- 
omkring en Mængde uklare Hensyn til Dagens og Aarets Tider, 
Himmellegemernes Gang, hemmelighedsfulde Tal med skjulte 

Kræfter. Naar da — hvad Tilfældet var ved mange Gaarde og 
Slotte, et Forhold, hvorom Sagnet med Forkærlighed har søgt 
at bevare Mindet — Ruderne f. Eks. skolde svare i Antal til 
Aarets Dage, Vinduer eller Døre til Ugerne, Skorstene, Kviste 
eller Hjørner til Maanederne, saa kunde mangt et Brud paa det 
tilsyneladende Naturlige gøres fornødent, og det, der nu tager 
sig ud som blot Vilkaarlighed og Lune, i Virkeligheden være 
regelbundet, den nødvendige Slutsten i en ellers ufuldtallig 
Række. 

Førend vi forlade Bygningernes Ydre, maa vi endnu blot 
kaste et flygtigt Blik paa et Par nærmest herhen hørende For- 
hold: Gaardenes Navne og Indskrifter. 

Det var selvfølgelig en gammel Nødvendighed, at hver Gaard 
og hvert Slot skulde have sit Navn. Men man maatte, dengang 
som nu, i en vis Afstand fra Stedet, for at dette Navn kunde 
træde i Kraft. I den nærmeste Omegn førte de den stedlige 
Hæderstitel: c Gaard en » og »Slottet*, der, skønt Fællesnavne, i 
Virkeligheden betegnede dem som noget enestaaende. Dette var 
sikkert Grunden til, at man skyede, hvad der ellers vistnok 
vilde have stemmet med Tidens Smag, ret iøjnefaldende at an- 
bringe Gaardens Navn som Skjoldemærke paa den. Instinkt- 
mæssigt følte man, at heri snarere kom til at ligge noget ned- 
sættende. Fint kunde Navnet antydes som f. Eks. Tilfældet var 
med «Tre Kroner* i Stockholm, hvor tre Kroner vare anbragte 
i Spiret, eller paa Kronborg en Krone over Hovedtaarnet; men 
videre gik man ikke. 

Og dog kunde dette vel have været fornødent; thi paa disse 
fordum saa stille Enemærker var der med Et indtraadt Uro og 
Forvirring. At et Stednavn kunde forandres, var tidligere end 
ikke faldet Nogen ind. Nu indtraf paa en Gang saa stærkt et 
Omslag, at Gaarde med uforandret Navn næsten kom til at høre 
til Undtagelserne. Den ydre Foranledning laa i de forandrede 
Ejendomsforhold. Bønderbyer nedlagdes og Herregaarde op- 
rettedes, nye Slotte opførtes, inddraget gejstligt Gods, især Klostre, 
gik ved Mageskifter over i verdsligt Eje. Alt dette krævede med 
Nødvendighed Dannelsen af en Mængde nye Navne. 

I intet af de tre nordiske Lande var Bevægelsen i saa Hen- 
seende saa stærk som i Danmark efter Frederik den Andens 
Tronbestigelse. Her lader Udvikliijgens forskellige Trin sig en- 
keltvis paapege. Simplest og naturligst var det aabenbart at op- 

kalde den nye Herregaard efter den Bondeby, paa hvis Tomter 
den rejstes. Saaledes fremkom Herregaardsnavne som Bram- 
minge, Jernit (det nuværende Frisenborg), Grundet, Tybring, 
Krængerup (nu Frederikslund) o. s. v.^ Ligesaa nær laa det, 
for at undgaa Fejltagelse, at tilføje en Endelse, der kunde an- 
:give, at Navnet nu betegnede en Gaard, saaledes f. Eks. Endrup- 
holm af Endrup, Øllufgaard af ØUuf, Skafføgaard af Skabby, 
Sneumgaard, Rolsegaard o. s. v. Ganske paa lignende Vis æn- 
dredes Ømkloster til Emsborg. 

Men fristende var det dog, naar Gaarden alligevel skulde 
have nyt Navn, da at opkalde den efter noget andet end en 
gammel Bondeby eller et afdanket Kloster. Man kunde jo ogsaa 
opkalde den efter en bekendt Mand, f. Eks. En selv. Denne Ud- 
Tej grebes med Glæde. Allerede de første Omdøbninger under 
Frederik den Anden fulgte denne Vej. Hillerødsholm blev til 
Frederiksborg; Herluf Trolle, der fik Skovkloster i Bytte, kaldte 
dette Herlufsholm. Hertug Hans opførte Hansborg, Palle Juel 
kaldte sin Gaard Pallesbjærg o. s. v. 

Men var man først inde paa denne Vej, saa var det dog 
urimeligt at opkalde efter et Fornavn. Det tabte jo allerede sin 
Betydning ved første Ejers Død. Nej, Slægtnavnet skulde op- 
kaldes. Hvilken vægtfuld Genlyd fremkom der ikke, naar man 
kunde betegne sig som en Krabbe til Krabbesholm, en Ranzau 
til Ranzausholm? Selv det ældste Adelsnavn blev ligesom grund- 
muret ved en saadan Tilføjelse. Intet Under da, at denne Form 
islog særlig an. Der opstod et formeligt Kapløb under Frederik 
den Andens Regering. Juelerne fik deres Juellingsholm, Trol- 
1erne Trollholm (nuværende Holsteinborg), Krabberne Krabbes- 
holm, Rosenkrandseme Rosenholm og Rosenvold, Gyldenstjer- 
neme Stjernholm, Ulfeldterne Ulfeldtsholm (nuværende Holcken- 
havn), ViflFerterne ViflFertsholm , Ranzauerne Ranzausholm (nu 
Brahetrolleborg), Slægterne Bjørn, Steen, Væbner: Bjørnsholm, 
Steensgaard, Væbnersholm o. s. v., o. s. v. Det gør næsten godt 
i Øret under al denne Selvopkaldelse, naar Tyge Brahe, stolt 
men paa tværs som sædvanligt, døbte sin Gaard Uranienborg. 

En Mængde gamle Navne var skyllede bort under disse 
nye Benævnelser, og forlængst var man kommen ud over, at 
der til at faa nyt Navn udkrævedes en nyoprettet Gaard. Ny- 
opførte Bygninger vare tilstrækkelige, og skønt dette var let at 
skaffe i en Tid, hvor Alverden byggede, synes end ikke denne 

Begrænsning at være bleven overholdt. Alle Skranker var 
brudte. I>en sidste Grænse var endnu kun Folkets sunde Sans, 
der maatte holde paa, at Stedbetegnelser, der kun havde Værd,, 
forsaavidt de havde Bestand, ikke mistede denne nødvendige 
Ballast. Hvor vidt det imidlertid under ugunstige Forhold, gen- 
taget Ejerskifte og lignende, kunde gaa, viser os en Gaard som 
den nuværende Holckenhavn i Fyen. I mindre end et Aar- 
hundrede bar den ialt fem forskellige Navne. Oprindeligt hed 
den Kogsbøl, men omdøbtes i Slutningen af det Aarhundrede til 
Ulfeldtsholm. Da Ellen Marsvin senere købte den, opkaldte hun 
den Ellensborg; ikke halvt hundrede Aar efter fik den Navnet 
Nygaard og endelig Aar 1672 det nuværende Navn, Holckenhavn. 

Et Navn er imidlertid en Besiddelse af usikker Beskaffen- 
hed. Det er en udestaaende Fordring, som aldrig faar selv- 
stændigt Værd, hvor tidt den end fornyes. Hvad hjalp det, om 
disse Ejere nok saa meget kaldte og skrev sig til Trollholm, 
Ranzausholm og Viffertsholm , naar gode Venner altid skulde 
tage Fejl og kalde Gaardene med de gamle Navne: Braadegaard, 
Holme og Kjrtrup? Ved at blive vred gjorde man sig kun til 
Nar; men mangen bitter Pille maatte sluges, førend Sagen kom 
i Orden. 

Kun En var i Stand til at anvende Magt paa dette Om- 
raade, det var Kongen. Han benyttede sig ogsaa af denne For- 
ret. Da saaledes det nye Slot ved Sundet fik Navnet cKron- 
borg» istedetfor det tidligere, simple cKrogen», udstedte han en 
offentlig Bekendtgørelse herom med alvorligt Paalæg til alle 
Borgere og Bønder om fremtidigt kun at bruge Benævnelsen 
«Kronborg>. Overtrædere skulde straffes med den betydelige 
Bøde: en levende Okse.^ Saaledes stoppedes Munden paa Bor- 
gere og Bønder. Adelen gav sig af sig selv, thi enhver, der 
blot havde det svageste Haab om at blive Lensmand, skulde vel 
vogte sig for at forspilde sin Udsigt ved ikke at kunne saa 
meget som huske Navnet paa et Len. Men kunde end Kongen 
faa andre til at lystre, sig selv var han ikke Herre over. Det 
gør et uimodstaaeligt komisk Indtryk at se ikke tolv Dage efter 
Udstedelsen af hint Forbud et andet Kongebrev udgaa, hvori 
der af gammel Vane brugtes det forbudne Navn: «Krogen>.* 
Trods dette lille Uheld maa imidlertid Fremgangsmaaden i det 
Hele have vist sig som hensigtssvarende. I det mindste an- 
vendtes der otte Aar efter ganske den samme^ ved det til Slot 

ombygte Antvorskov. Under en lignende Mulkt forbødes det 
Hvermand fremtidigt at kalde det for < Kloster*. 

Midt i al denne bevidste Omdannen af Navne gør det et 
tiltalende Indtryk at træffe en Natarplet, hvor alt fik Lov til at 
skøtte sig selv, frit at vokse som det vilde. En saadan fandtes 
indenfor hvert enkelt Slot og Gaard og omfattede Bygningens 
enkelte Dele. I alt dette Virvar af Taame og Længer var Navne 
aldeles nødvendige, men Ingen blandede sig deri. Før man ret 
vidste hvordan, var Navnet der allerede og havde vundet Hævd. 
Det var især med Hensyn til Taamene, at denne Drift gjorde 
sig gældende. Længer kunde til Nød benævnes efter Beliggen- 
heden, fritliggende Huse efter Anvendelsen, men Taarne laa jo 
stundom baade ved en Bygnings Hjørner og paa dens Midte, og 
deres Anvendelse var i Reglen den samme. Blandt de Navne, 
der er naaede til Nutiden, er der enkelte, som oftere kommer 
igen, saaledes Benævnelserne «Fars Hat>, «Mors Hue>, Jom- 
frutaarnet, Ormetaamet^ o. fl. Paa Akershus hed Taamene: 
Kanniketaamet, Jomfrutaarnet, Fuglesang og Vovehals.^ Paa 
Vordingborg Slot fandtes foruden Jomfrutaarnet og Ormetaamet: 
Gaasen, Vandtaamet og Valdemarstaam.^ Paa Københavns Slot 
hed det største Taarn <Blaataarn», paa Kallundborg Slot t Folen >, 
Havetaamet paa Rosenholm kaldtes for «Perkentavl»* o. s. v. 
Endnu førend Kronborg fuldt var opført, havde Taarnene Navne, 
to af de mindste kaldtes for cDronningetaamet> og c Kakkel- 
borg>.* 



Forbød god Takt at anbringe Gaardens Navn over Porten, 
saa gjaldt det samme heldigvis ikke om Bygherrens. Skik og 
Brug hjemlede ham Ret til ikke blot at anføre sit Navn men 
ogsaa andre Oplysninger sig og sine betræffende, som han kunde 
ønske at meddele Eftertiden. 

Den tarveligste Maade at gøre dette paa var ved at anbringe 
Forbogstaverne af hans eget eller stundom tillige hans Hustrus 
Navn samt et Aarstal for Opførelsen derunder. Synede dette af 
altfor lidt over Porten, kunde man jo ogsaa sætte det Hele i 
Gavlen med Skrift saa stor som Murankere. 

Men var man nu engang kommen af Godtfolk, saa var der 
jo dog ingen Grund til at lægge Dølgsmaal herpaa. Et eller to 

Vaabenskjolde hugne i Sten hørte til og havde deres naturUge 
Plads ikke altfor højt oppe, enten lige over Porten eller endnu 
hellere paa hver sin Side af den, saa at Vaabnets Enkeltheder 
tydeligt kunde sés. Skulde imidlertid Skjoldet hugges alligevel, 
var det naturligst, for at undgaa al Misforstaaelse, at lade hugge 
det fulde Navn derunder. Og i saa Fald laa det saa grumme 
nær at føje et Par Ord til neden under til nærmere Forklaring. 

Saaledes opstod da Indskrifterne. Vi har allerede oven- 
for sét, hvorledes Efterligningen havde ført dem helt ned til 
Købstadhusene. Herregaarde og Slotte vedblev imidlertid frem- 
deles at være deres rette Hjem. Disse Indskrifter danne en 
egen Literatur for sig, hvis Studium giver et rigt Udbytte ikke 
blot for den, der søger person al-historiske Oplysninger, men 
først og fremmest for enhver, hvem det rent Menneskelige in- 
teresserer. Det var en ganske ejendommelig Prøve at blive 
stillet paa, at faa Lov til at raabe nogle faa Ord til de sene 
Slægter. Maaden, hvorpaa det gjordes. Valget af Ordene, giver 
ofte det mest træffende Billede af den talende selv. Summen af 
alle disse Billeder hjælper os at forstaa den hele Tidsalder. 

Valget af Sproget betingede allerede for en Del Indskrifter- 
nes Indhold. Paa Latin var man stærkt bunden af vedtagne 
Regler. Paa Modersmaalet kunde man ganske anderledes ud- 
trykke sig som man vilde. Men Latin frembød den Fordel, at 
man herved løftede det hele op som i et højere Lag, talte til 
en dannet almen-evropæisk Kres, hvor en fin Vending, en aand- 
rig Sammenligning vilde kunne skattes. Paa Vers maatte det 
selvfølgelig være. Men havde man ikke glemt al sin Skolekund- 
skab, kunde det være artigt nok at forsøge, om man endnu 
kunde sætte et ordentligt latinsk Digt sammen. Glippede det, var 
der altid ti Magistre for en, som for en billig Penge vilde paa- 
tage sig at forfatte baade Indskriften selv og endda et Æresdigt 
i Xngift. 

De ypperste Repræsentanter i Norden for denne lærde Vers- 
fabrikation var uden Tvivl Henrik Ranzau og Tyge Brahe. Til 
den førstes utallige Gaarde kunde der gaa en Mængde med 
alene til almindelige Indskrifter. Skulde saa tilmed hvert Øje- 
blik »Vandrerens* Tanker i Anledning af dette eller hint ud- 
trykkes i et nyt lille Versefald, saa kunde det let blive endog 
Henrik Ranzaus frugtbare Pen for meget. En Stab af Literater 
har da ogsaa gaaet ham tilhaande og til Tak for hans Gavmild-* 

hed smykket alt, hvad han ønskede, med sirlige Vers. Tyge 
Brahe forsynede baade sig selv og sin kongelige Velynder, Fre- 
derik den Anden. Han er saaledes blandt andet Forfatter til 
den smukke Indskrift paa Kronborgs Gavl, der ædelt og simpelt 
tolker Værkets Betydning og ikke taber ved Sammenligning med 
Kingos senere. Ham skyldes ligeledes det fine, lille Dobbeltvers 
om Tidens Flugt, der er anbragt paa Urskiven sammesteds.^ 

Men som Regel taget maatte det indrømmes, at de latinske 
Vers udmærkede sig ved en vaneglat Tomhed, der opløst i sit 
Indhold kun altfor meget mindede om en bristet Sæbeboble. 
Saa var der noget ganske anderledes solidt ved Indskrifterne i 
Modersmaalet. Bar hine Præget af, at man skulde sige noget, 
saa var alle disse Udtryk for, at der virkelig var noget, man 
vilde have frem. De delte sig naturligt i to Slags, dem i 
Prosa og dem paa Vers, stundom faldt :det dog lidt svært at 
skelne dem fra hinanden. 

Til den simpleste Art hørte de, der blot |meldte, at i det 
og det Aar lod den og den denne Gaard bygge. Saaledes lyder 
f. Eks. Indskriften paa Næs (Lindenborg),^ Svenstrup i Skaane* 
og mange flere Steder. Hvor ordknap end Formularen var, og 
hvor lille end Stenen monne være, saa blev der dog altid Plads 
til at sætte et « ærlig og velbyrdig* foran Bygherrens Navn. c Lod 
ærlig og velbyrdig Corfits ViflFert og Anna Gyldenstjerne bygge 
dette Hus 1583, » hedder det saaledes paa Lindenborg. Mere 
Flugt var der straks i en Meddelelse som denne: 

Mens jeg i Sverrig fangen vaar 

Da bygte min Hustru denne GaardjJ 

om Jakob Brokkenhus har sat over Porten paa Nakkebølle.* 

Naturligt faldt det imidlertid at ledsage den tørre Beretning^ 
med nogle gode Ønsker, indvie Gaarden og dens Beboere til 
Herrens Varetægt. Men her var Faren den, at man let kunde 
slaa ind i en vis bred Prædiketone og derved ikke blot berede 
Stenhuggeren Vanskeligheder men ogsaa berøve Indskriften sin 
Fynd. Især Damer synes at være bukkede under for denne 
Fristelse. Karen Gyldenstjernes Indskrift paa Rosenvold holdt 
sig endnu nogenlunde indenfor de rette Grænser: «Anno 1585 
lod jeg, Karen Gyldenstjeme, salig Holger Rosenkrandses til 
Boller, dette Hus opbygge i mit Enkesæde til mine to Sønner 

Otto Christoffer Rosenkrandses og Frederik Rosenkrandses Bedste. 
Gud Almægtigste bevare os, at vi maa leve udi Gudsft*ygt. 
Aiiien.>^ Men Mette Rosenkrands kan næppe siges at have und- 
gaaet Skæret: c Ikke os, Herre! ikke os, men giv Dit Navn Ære 
for Din Naade og Sandhed! Psaime 115. Udi Navn Gud Faders, 
Søns og den hellige Aands haver jeg, Mette Rosenkrandses-Datter 
til Vallø, Anno 15 . . begyndt at bygge dette store Hus med 
disse to store Taame her paa Vallø, og haver jeg af Guds 
Naade, Gud være herfor lovet i Evighed ! fanget det under Spær 
og Tag 1586. Gud Allermægtigste give nu naadellgen sin Aand 
og Naade til, at det maa være fast og bestandigt opsat og byg- 
get, den hellige Trefoldighed til Lov, Pris, Ære og Taksigelse, 
mig, mine Børn og vores tilkommende Arvinger til Gavn og 
Gode! Amen.t* Ved Siden af saadan Bredde er der noget vel- 
gørende ved den korte, støtte Indskrift paa Rønningesøgaard, der 
i faa Ord siger det samme: «Jeg er bygt og staar i Herrens Navn.>* 
Det sikreste Middel mod Bredde var at benytte bunden 
Stil. Under denne Form forekommer ogsaa nogle af de smuk- 
keste Indskrifter, saaledes f. Eks. den paa Gisselfeld: 

1540 paa det syvende Aar 

Lod Peder Oxe denne Gaard flytte 

Og bygge af ny, som han her staar. 

Sig og sine Arvinger til Nytte. 

Gud unde dennem at bygge og bo 

Og saa i Verden at være, 

At det bliver dennem til Fred og Ro 

Over al Ting Gud til Ære.* 

Eller den med Rette saa yndede, som forekommer flere 
Steder f. Eks. paa Tjele: 

Vi bygge her Hus og store Fæste, 
Endog vi ere kun fremmede GJæste. 
Gud unde os her saa at bygge og bo, 
At vi kunne naa den evige Ro/ 

Et fuldt paalideligt Middel mod Bredde var den bundne 
Stil dog ikke. Det beviste Knud Brahe ved sin Indskrift paa 
Engelsholm.^ At Hovedbygningen var paabegyndt 1592, fuldført 
og indviet 1593 udtryktes her saaledes: 

Efter Christi ærefulde Fødsels Tid, 
Der Gud var vorden Menneskene blid, 

Tusind fem hundrede halvfemsindstyve 

Med tre Aar der de mon skrive, 

Ny Aars Dag var til sammen 

Paa Engelsholm med Glæde og Gammen 

Slægt og Venner efter gammel Vis, 

Dette Hus indviede Gud til Pris, 

Som Knud Brahe lod bygge saa. 

Der var først bleven færdig daa 

Og var begyndt forgangendes Aar 

Og færdigt bygget som det nu staar. 

O. s. V. 

Jens Bråde tog maaske Sagen lidt vel ligefremt, men vidste dog 
hurtigt og sikkert at ramme Sagens Kerne i sin Indskrift paa 
Vidskøfle:^ 

Gud give han maa her længe staa 
Og aldrig fra rette Arvinger gaa. 

En vis Ubehjælpelighed i Versebygningen kommer til| Syne i 
Folmer Rosenkrands's Indskrift paa Stensballegaard:^ 

Der man skrev 1582 Aar 

Lod jeg, Folmer Rosenkrands, det sidste Hus bygge paa denne 

Gaard. 

Men det er lykkedes ham at finde et mesterligt Udtryk, der 
intet foregriber med Hensyn til mulig Navneforandring, naar det 
hedder videre: 

Steensballe er hendes fordums Navn, 

Gud unde hende at staa mine Børn til Gode og Gavn. 

Fra én Side sét var det imidlertid kun til liden Nytte i 
Indskrifterne at udtale Ønsker for Bygningen og dens Beboere. 
Ønsker vare jo dog kun Ønsker. Derimod maatte det anses for 
langt mere hensigtsmæssigt at gaa lige paa Sagen og henvende 
nogle alvorlige Ord til disse Efterkommere, som maaske højligt 
kunde trænge dertil. Saaledes opstod de formanende Indskrifter. 
Som Eksempel paa disse kan anføres Erik Rosenkrands's paa 
Arreskov i Fyen,* hvilken Forfatter uden Tvivl maa sættes højere 
som Moralist end som Digter: 



68 Indskrifter. 

Hjælp den hellige Trefoldighed! 

Vår Dig for Styld [Tyveri], Løgn, løst Lovnet, Perlement og Kiv, 

Eller Du borstkaster din Ære, Helbred og maaske Liv I 

Men Formaninger belagte med Eksempler virkede sikkert bedst. 
Og hvilke Eksempler laa her vel nærmere end de, som man selv 
havde gennemlevet, Ens egne Livsførelser? Saaledes vendte man 
da tilbage til det, hvormed man var begyndt: at tale om sig 
selv. Men der laa nu en hel Udviklingsrække imellem. Man 
indskrænkede sig ikke her til at meddele det simple Faktum, at 
man havde bygget denne Gaard. Det blev ofte helt forbigaaet 
med Tavshed; var man behændig, nævnede man ikke engang 
sig selv. Opgaven i sin Renhed bestod i at kunne, midt i disse 
Betragtninger med moralsk Skær, anbringe en lille Glimmergnist 
af ens eget, der kunde enten skære rette Vedkommende i Øjnene 
eller dog i det mindste kaste et forklarende Lys tilbage paa en 
selv. Et Par Eksempler til Prøve: 

Peder Reedtz, der var fulgt med Dronning Sophia ind i 
Danmark, havde i den Grad vundet Frederik den Andens Yndest, 
at Kongen gav denne Udlænding ikke blot vigtige Forleninger, 
men tilsidst endog Tygestrup (nuværende Kongsdal) i Foræring 
til ham selv og Hørbygaard til hans nyfødte Søn. Ved Frederik 
den Andens Død forandredes imidlertid Forholdet, den adelige 
Formynderregering var kun lidet gunstig stemt mod denne 
lykkelige Medbejler. Men kunde de end berøve ham Len, Tyge- 
strup og Hørbygaard maatte de lade ham beholde i Eje. Under 
disse Forhold opførte Peder Reedtz Hovedbygningen paa Tyge- 
strup og satte følgende Afviser som Indskrift derpaa: 

Gud naade Konning Frederik! 
Gud og hannem takker jeg.^ 

Det var enten en Indrømmelse til den nye Tid eller af Omhu 
for, at alle hans Standsfæller skulde forstaa Ordene, at Ind- 
skriften blev sat paa Dansk. Den er øjensynligt forfattet paa 
Tysk, thi kun saaledes fremkommer Rimet. (Friederich, ich.) 

Lidt mere grovkornet buldrede Caspar Markdanner løs. 
Rygtet vilde vide, at han var en naturlig Søn af Christian den 
Tredie, (< Markdanner* er tydeligt nok en Omdannelse af t Dan- 
mark*). Moderen sagdes at have været en Skomagers Datter. Selv 
havde han tumlet sig i Udlandet, var bleven adlet dér og siden 

kommen i høj Yndest hos Frederik den Anden. Under Formynder- 
regeringen skal Misstemningen mod ham blandt andet have ytret 
sig ved, at nogle Standsfæller for at minde om hans Herkomst 
en Gang lod hans Vaaben overstryge med Skomagersværte. Cas- 
par Markdanner befriede sin Sjæl ved følgende Indskrift:^ 

Egen-Nutz, heimischer Neidt, kindischer Rath 

Rom und Troja zerst6ret hat. 

Wo Tugend nicht so hoch wird geacht 

Als Geburt und Pracht, 

Das Land und Regiment werden iibel bewacht 

Und in die Lenge 

Gehen die Krebsgenge. C. M. 1593. 

Ganske anderledes fint vidste Kansler Johan Friis at udtale 
sig om sig og sin Betydning. Det var virkelig smukt udtrykt, 
naar han lod sætte: 

Blandt dyrebar Skat og alskens Lyst, 
Som Konger og Fyrster gør rige, 
Paa én Ting lide de Fejl og Brøst: 
Saa Faa dem Sanden tør sige.' 

Heri var intet bestemt sagt, men kun antydet, at til disse sjældne 
faa hørte Johan Friis. Indtrykket fik ligesom Vækst ved denne 
Tavshed. Og alt forenede sig om at holde hver Mislyd ude: 
Gaarden, der bar Indskriften, vidnede højlydt som Historien 
selv om, at denne Sanddruhed ikke havde forvoldt Kansleren 
noget Tab. 

Det vil af det foregaaende være klart, at Indskrifterne hyp- 
pigt havde et religiøst Præg, hvad der end mere forøgedes ved,^ 
at der paa mange Steder ligefrem var indhugget bibelske Billeder 
i Stenen. Paa Vidskøfle, Bjersjøholm, Arreskov o. fl. Gaarde var 
saaledes Treenigheden afbildet.^ Dette førte naturligt til, at man 
tillagde Stenen med slig Indskrift en Slags beskyttende Kraft, og 
betragtede dens Indsættelse som en Art Daab for Bygningen. 
Folkebevidstheden synes i Tidernes Løb at have overført dette 
paa Grundstenen. Dog tyder det maaske paa en saadan frem- 
med Afstamning, at den saakaldte «Grundsten» i Nutiden sjældent 
svarer til sit Navn, men i Reglen ligger temmelig højt over 
Grunden. 

Hvis det forholder sig saa, kunde man maaske paavise Spor 

af den indtraadte Bevægelse allerede i det 16de Aarhundrede. 
Tyge Brahe, der i saa meget var forud for sin Tid, lod Stenen 
med Indskriften og Ønskerne for Bygningen (votivus lapis) ind- 
sætte ikke over Indgangen paa Uranienborg men i et Hjørne, til 
venstre for denne, tæt ved Jorden. løvrigt foregik Indsættelsen 
med stor Højtidelighed. Den franske Gesandt, Carl Danzæus, til- 
ligemed en Del Adelsmænd og lærde Venner var forinden an- 
komne til Hveen, og ved Solopgang den 8de August 1576 ud- 
gødes der Drikofre af forskellige Slags Vine, de Tilstedeværende 
nedbad Forsynets Varetægt over Bygningen, hvorpaa Stenen ind- 
sattes, en Porfyrtavle, skænket af Carl Danzæus og forsynet med 
Indskrift af ham. Som det sømmede sig ved et Bygningsværk 
som Uranienborg, meddeler Tyge Brahe nøjagtigt Tiden, da det 
skete: Handlingen foregik i det betydningsfulde Øjeblik, da Solen 
stod op tilligemed Jupiter nær ved Løvens Hjerte (Regalas), 
medens Maanen i Vandmanden befandt sig i Nedgang.^ 



Naar man havde passeret Porten med dens Indskrifter og 
gik over Gaarden for at træde ind i Bygningens Indre, mødte 
Ens Øje, i det mindste i alle nyere Slotte, et tiltalende Syn. 
Det var « Brønden », som den beskedent kaldtes, i Virkeligheden 
et stolt Springvand, der med sin mægtige Stenkumme og liv- 
lige Plasken ganske beherskede Gaardsrummet. Fuldt saa stor- 
artet var maaske dog det, der unddrog sig Øjet, Ledningen under 
Jorden fra langt bortliggende Kilder, og saa først og fremmest 
hele dette Net af Aarer, der forgrenede sig under Stenbroen ind 
til Køkkenet, til Bryggerset, til Badstuen og stundom op til 
mangt et Rum, hvor man aldrig tilforn havde drømt om at 
kunne skaffe Vand. Hvad her var udført hørte til Tidens aller 
ypperste Værker og vilde med Rette endnu den Dag i Dag vække 
Beundring. 

Sagen var, at netop paa dette Omraade havde man i Løbet 
af det 16de Aarhundrede sat en betydelig Kraft ind og arbejdet 
med forbavsende Rastløshed og Held. Man faar en Maalestok 
for, hvor meget der var opnaaet, ved at se, at Eftertiden end 
ikke har været i Stand til at vedligeholde det en Gang erhver- 
vede. Siden da har man overalt paa Slotte og Gaarde i Norden 
ladet hine sindrige Værker forfalde, opgivet det møjsommeligt 

indvundne Vandtryk i Bygningerne selv og ladet sig nøje blot 
med et Springvand i Gaardsrummet. 

Den ydre Foranledning til den hele Bevægelse var sikkert 
Renæssancens vaagnende Interesse for Oldtidens Arbejder af lig- 
nende Art. Synet af de mægtige, romerske Vandledninger, det 
især i Syden saa betagende, uimodstaaelige Skønhedsindtryk af 
et rigt sprudlende Væld har vistnok først begejstret italienske 
Mestre til at forsøge sig i denne Retning. Fra Italien bredte 
Bevægelsen sig videre, blandt andet til Nederlandene, og det var 
fortrinsvis herfra, at den trængte frem til Norden. Vi har alle- 
rede set, hvorledes den især i Danmark snart fandt en Bunds- 
forvandt i den stærke Trang til renligere Drikkevand i Byerne, 
og hvorledes der paa dette Omraade blev udført Arbejder af 
ikke ringe Betydning. Men Bevægelsen forstaas først ret, naar 
den ses i sit fulde Omfang. Vandledningsarbejder var ikke blot 
nødvendige til de danske Købstæders Vandværker, de greb ogsaa 
stærkt ind i Datidens kraftigt genoptagne Befæstningsvæsen med 
Grave om Borgene. De skabte en hel ny Gren af Drift i de over- 
alt anlagte Fiskeparke. I Sverige lovede de rigt Udbytte ved nye 
Maader at Qærne Grubevandet fra Bjærgværkerne. Og endelig 
fristede de Ronger som Adel i alle tre Lande ved denne nye 
Form for Gode, som i snevrere Forstand kaldtes for «Vand- 
kunstt: indlagt springende Vand i Gaardsrum som Huse. Samle 
vi alle disse Sider, vil det forstaas, at det nye, der brød frem, 
vidste at gøre sig gældende paa mange Omraader, skabte en 
Trang og nærede en Drift, der baaren oppe af Mode, af gunstige 
Vilkaar og anspændt Snille vel maatte være i Stand til at frem- 
bringe mærkelige Resultater. 

Vi skulle her kun dvæle ved Bevægelsens ene Form, de 
Arbejder som Datiden særligt hædrede med Benævnelsen cVand- 
kunstt. Omtrent ved Aarhundredets Midte synes man i Norden 
at være kommen med paa dette Omraade. Aar 1554 antog Gu- 
stav Vasa tre «Vandkunstnere» i sin Tjeneste. De paastod at 
have opfundet et Middel, hvorved man kunde hæve Vandet op 
af fyldte Gruber, selv om disse var hundrede Favne dybe; lige- 
ledes kunde de bringe baade stille og rindende Vand til at stige 
saa højt det skulde være, selv i de største Slotsbygninger.^ Kort 
Tid efter var det, at Christian den Tredie fattede den storartede 
Plan at lægge en Ledning fra Fursøen ind til København,^ en 
Plan, der tydeligt nok røber, at der har været en tVandkunstnert 

med i Spillet. Højst betegnende for Tidens Iver er et Brev om- 
trent fra denne Tid til den senere Konge, Erik den Fjortende. 
Brevskriveren melder fra Antwerpen, at dér i Byen findes en 
Mand, der kan lave alle Slags Pumper, hvorved man kan bringe 
Vand til Vejrs med stor Hurtighed. Denne Mand er der Mulig- 
hed for at vinde for Sverige, foreløbig forlanger han blot fri 
Rejse til Landet.^ 

Det er meget sandsynligt, at disse ældste « Vandkunstnere* 
især har gjort deres Lykke ved deres Kundskab til Pumpen, 
som synes at være bleven betydeligt forbedret i det 16de Aar- 
hundrede.* Herved blev man dog ikke staaende. De Anlæg saa- 
vel i Byer som paa Slotte, som vi kender fra Aarhundredets 
Slutning, viser, at man drev det langt videre end til at poste 
Vandet til Vejrs i Bygninger. Ved ofte yderst vidtløftige og kost- 
bare Arbejder ledede man Vandet, saa at det kunde danne Vand- 
spring ikke blot i Gaarden, men overalt, hvor det ønskedes i 
Bygningen. Saaledes var, saa vidt det lader, »Vandkunsten* ind- 
rettet paa Stockholm Slot;* i hvert Fald vide vi med Sikkerhed, 
at det var Tilfældet baade paa Kronborg og Uranienborg. Paa 
Kronborg var Vandet ikke blot ledet ind i Badstue, Stegers, 
Bryggers og Køkken men i Dronningens Kammer tillige, hvor 
der fandtes en Sølvkumme med forgyldt Arbejde, en « Sølvbrønd* 
som det kaldtes, hvoraf Vandet kunde springe. Paa Uranienborg 
var der i Midterhallen anbragt et Springvand, der bestod af en 
bevægelig Figur omgiven af Dyr og Fugle; ved Vandets Kraft 
drejedes den om, alt imedens den udsendte Straaler til alle Sider. 
Samtidigt var der lagt Vandrør ind til alle Værelser fra Kælder 
til øverste Stokværk, et Arbejde, der med Rette vakte alle Be- 
søgendes Beundring.^ 

Det har sin Interesse at følge Udviklingens Gang i Danmark, 
hvor Iveren vistnok var stærkest og Oplysningerne i hvert Fald 
er fyldige nok til at vise os den voksende Bevægelse. Det be- 
jgyndte ret beskedent med, at Christian den Tredie, da den vidt- 
løftige Ombygning og Udbedring af Københavns Slot næsten var 
færdig, i Sommeren 1558 gav Befaling til, at der som Slutsten paa 
det store Værk skulde indrettes et Springvand i Urtegaarden. En 
Vindeltrappe fra Slottet skulde føre derned, saa at man med Let- 
hed kunde komme fra Værelserne ned i Haven, og Springvandet 
skulde paa udenlandsk Vis anbringes midt i en stor Kumme af 
hugne Sten.^ Det er et Spørgsmaal, om dette Arbejde overhovedet 

er blevet fuldført. Christian den Tredie fik det i hvert Fald aldrig 
at se, Døden bortkaldte ham paa Roldinghus Vinteren derefter. 
Men hans Interesse for deslige Foretagender gik i Arv til 
Frederik den Anden. Næppe havde denne faaet Frederiksborg 
vel opført, førend han begyndte paa Anlæget af en cVandkunst* 
<iér.^ Hvorvidt den lykkedes er uklart, den nordiske Syvaarskrig 
kom imellem og gav Sind som Midler anden Retning. Men da 
der atter var blevet Ro, tog Kongen fat paany og denne Gang 
med en Iver, der dristigt satte sig de højeste Maal. Han be- 
gyndte omtrent samtidigt paa de tre Slotte Frederiksborg, Skan- 
derborg og Koldinghus. Paa Frederiksborg agtede han ikke blot 
at oprette en Vandkunst, men desuden skulde der ledes Vand ind 
til Slotssøen langvejs fra, fra Strø (Strødam?), og, hvis Vand- 
kunstneren ikke ansaa Opgaven for uløselig, endog lægges en 
Ledning helt oppe fra Gribsø ned til Forelle-Dammene ved Slot- 
tet.* Paa Koldinghus var Foretagendet endnu mere storartet. 
Her skulde fi^ Bakken ude i Harte Skov, over en halv Mil fra 
Slottet, lægges Render ned til dette, og desuden fra et Sted lige 
saa langt syd for Koldinghus lægges Render til den nederste 
Slotsgaard. Som første Forsyning hertil bestiltes der frsi Chri- 
stoffer Valkendorf paa Gotland 900 udsøgte Træer til Rør, hvert 
Træ ni Alen langt. Peder Oxe maatte i Smedjen paa Københavns 
Slot lade forfærdige 700 Jembøsser og 1400 Ringe til Renderne. 
Men dette vilde ikke nær slaa til, hvis hele Planen skulde brin- 
ges i Værk. Der blev da et Par Uger efter sendt endnu to 
Breve afsted med stedse stigende Forlangender; tilsidst bestiltes 
der i alt 2600 Render og tilsvarende Bøsser og Ringe.' Om Ar- 
bejderne paa Skanderborg vide vi mindre Besked, men efter An- 
tallet af Render at dømme, maa det have været et endnu be- 
tydeligere Foretagende; der bestiltes af disse ialt 3000.* 
• Alt tyder paa, at disse Arbejder er bleven kronede med 

Held: Vandspringene paa de tre Slotte 'omtales oftere Aarhun- 
dredet ud. Frederik den Anden gik selv videre og anlagde Vand- 
kunster paa andre Slotte (Kronborg, Riberhus og Vordingborg), 
ligesom ogsaa Adelen, ansporet af Kongens Eksempel, begyndte 
paa lignende Foretagender. Peder Oxe fik sig indrettet en Vand- 
kunst paa Gisselfeld til Dels udført af de samme Folk, der havde 
arbejdet for Kongen.* Og ikke mange Aar efter lod Tyge Brahe 
udføre de sindrige Arbejder af lignende Natur paa Uranienborg. 
Dette opfordrede Kongen til nye Anstrængelser. 

Vandledningsarbejderne paa Kronborg synes at være bleven 
foretagne i to Hold. Det første Værk kende vi allerede andet 
Steds fra. Det var det samme, hvorved Helsingør Aar 1576 fik 
sit Vandværk bragt i Stand, idet Kongen lod Vandet fra »Heste- 
kildent lede igennem Byen ud til Kronborg, saa at begge Parter 
blev forsynede.^ Vandspringet i Slotsgaarden blev ret anseligt; 
under et Forbrug af seksten Tønder Vand i Timen sendte det en 
Straale til Vejrs paa 36 Fods Højde.* 

Men denne Vandkunst, der maaske i Aaret 1576 med Ære 
kunde hævde sin Plads, var seks Aar efter, da Uranienborg var 
færdig eller lige derved, sunken ned til et Værk af anden Rang. 
Uranienborg overtraf alt andet ved den mærkelige Dristighed, 
hvormed Vandet her var ledet ind foroven og forneden. Det 
samme maatte bringes i Værk paa Kronborg. Men til dette langt 
større Forbrug vilde Vandspringet i Gaarden med dets seksten 
Tønder Vand i Timen langtfra slaa til. Frederik den Anden 
skyede da ikke det vidtløftige Arbejde at begynde helt forfra ved 
at lade et nyt Vandværk oprette. Vandkunstneren Mester Hans 
maatte atter til, og fra Kildespring ude i Marken førte han nye 
Ledninger ind, saa at ikke blot Vandmassen til Springvandet 
blev forstærket, men Vand skaffet ind til Badstue og Stegers, til 
Bryggers og Bagers, til Dronningens Køkken saa vel som til det 
«gemene» Køkken, ja helt op til «Sølvbrønden» i Dronningens 
eget Kammer.^ 

Med alt dette var Uranienborg dog kun indhentet, ikke over- 
truflfet. Dette kunde kun ske ved at give hele Vandkunsten et 
Udstyr saa rigt og storartet, at ingen Undersaat skulde kunne 
tænke paa her at kappes. Denne Vej valgte Kongen. Det er et 
tiltalende Billed af det hele mærkelige Forhold mellem Frederik 
den Anden og Tyge Brahe, som man faar ved her paa et enkelt 
lille Punkt at iagttage dem. Paa den ene Side uafbrudt Kappe- 
strid. Men midt under denne det troligste Sammenhold, der lod 
Kongen aldrig svigte, naar det gjaldt nye Tilskud til Lensmanden 
paa Hveen, og denne staa sin Herre bi med Raad og Da ad, selv 
hvor Maalet var at lade hans eget Værk træde i Skygge. Det 
var Tyge Brahe, der fik en væsentlig Andel i, at Vandkunsten 
paa Kronborg blev stnykket paa en enestaaende Maade. 

Det havde tidligere været anset for overdaadig Udstyrelse 
at anbringe Springvand i en Kumme eller et Bassin af hugne 
Sten. Nu gik Frederik den Anden et Skridt videre og bestilte 

hos en Kunstner i Nurnberg et storartet Metalarbejde, hvis Lige 
ikke før var set i Norden, og som baade ved sin Størrelse og 
Pragt maatte synes uovertræffeligt. Det var rimeligvis Tyge 
Brahe, der henledede Kongens Opmærksomhed paa Kunstneren^ 
hvem han vel under sit langvarige Ophold i Bajern havde lært 
at kende. »I hvert Fald var det ham, der i den lange Ventetid 
mellem Bestillingen og dens Udførelse var Mellemmand mellem 
Parterne og havde det lidet taknemmelige Hverv at tage Stø- 
dene af.^ 

Thi mere end én Gang var Kongen nær ved at tabe Taal- 
modigheden med denne Mester, der evigt forlangte Forskud, men 
aldrig blev færdig. Omvendt var det for Georg Labenwolf heller 
ingen let Sag at støbe Broncefigurer af ubetalte Anvisninger; Ar- 
bejdet var dertil saa stort, at det selv i bedste Fald maatte kræve 
Aaringer til Udførelse. Utallige Breve blev da vekslede, fyldte 
med Bebrejdelser og Undskyldninger. Borgemestre og Raad i 
Nurnberg blev sat i Bevægelse og Kunstneren tilsidst truet med, 
at han selv kunde beholde sit Arbejde, hvis han nu ikke snart 
blev færdig. Saa slog da endelig den forventede Stund. Den 
første Due med Olieblad var et Brev til Tyge Brahe fra en ær- 
bødig Ven i Nurnberg med indlagte hele fem Indskrifter til be- 
hageligt Udvalg.^ Snart efter kunde det meldes, at nu var alting^ 
vel indpakket og paa Vejen. 

Førend Georg Labenwolf sendte sit storartede Arbejde bort^ 
dette Arbejde, hvormed han havde syslet i seks samfulde Aar, 
det største han vel nogensinde vilde komme til at udføre, be- 
redte han sig og sine Bysbørn en Festdag. Med Øvrighedens 
Tilladelse lod han Værket udstille paa offentlig Plads i Nurnberg. 
Alle Vandstraalerne spillede, saa at enhver kunde til Afsked be- 
undre dette Kunstværk, der snart skulde bringe Nurnbergs og 
Mesterens Ry til det Qærne Danmark. Det vandt fortjent Bifald, 
og med de bedste Ønsker ledsagede man ved Afrejsen Kunstnerens 
Hjælpere, hans Søn og to Nærpaarørende, der skulde følge med 
til Danmark og besørge Opstillingen. Det blev Slægtens sidste 
Værk. Thi ingen af disse Mænd vendte mere tilbage til Hjem- 
met, de bukkede alle under for Pesten i København; kort Tid 
efter døde ogsaa Faderen i Nurnberg.^ 

Men det tænkte nu ingen paa ved Afskeden, og det var i 
hvert Fald hurtigt glemt igen — i Danmark. Alt blev heldigt 
opstillet og gjorde overordentlig Lykke. Frederik den Anden ud- 

trykte sin Glæde og Paaskønnelse ved gavmildt at skænke Ved- 
kommende en Guldkæde med Kongens Portræt samt et Guld- 
bæger. I Mangel af nærmere Berettigede tilfaldt Gaven ham med 
de fem Indskrifter paa Vers, en nurnbergsk ^orgemester, der 
gjorde Honnør ved Værkets Aflevering. Den unge Sigvard Grubbe 
høstede senere Fordelen heraf, idet han paa Gennemrejsen i 
Nurnberg blev optagen i Borgemesterens Hus og fejret med Gæste- 
bud i taknemmelig Erindring om denne kongelige Gunstbevisning/ 

Og vel var Værket en Belønning værd ; thi det tog sig præg- 
tigt ud, som det stod dér midt i Slotsgaarden. Om Foden af det 
sekskantede Bassin løb en Rand af sort Marmor; indenfor denne 
hævede den egentlige Robberfontæne sig. Paa hvert af Bassinets 
Hjørner knælede en menneskelig Figur i Legemsstørrelse, fore- 
stillende de forskellige Folkeslag i Europa og Asien, sigtende ind 
mod Bassinet med deres Bøsser og Buer, hvorfra Vandstraaler 
udgik. Fra dets Bund steg en terrasseformet Søjle eller Klippe 
op, hver Afsats befolket med vidunderlige Menneske- og Dyre- 
skikkelser, afsluttet foroven i en vældig Neptun-Figur, staaende 
i en Muslingeskal, der bares af svømmende Heste. Fra hans 
sænkede Trefork udsprang der Vand, og med den anden Haand 
satte han et Konkyliehorn for Munden og blæste, saa tre stærke 
Straaler f6r til Vejrs. Naar Vandet sprang, drejede det ved sin 
Kraft Hovedfiguren omkring, saa at de tre Straaler slyngedes ud 
til alle Sider, og samtidigt sprøjtede, straalede, strømmede Vandet 
fra alle Terrasser og Figurer paa Klippen, medens de sigtende 
Skytter øgede Bruset og Plasket om Klippens Fod.* Det var en 
værdig Prydelse for Kronborg, kongelig og enestaaende som 
Borgen selv. Ved Synet af dette Kunstværk fortrød sikkert ikke 
Frederik den Anden de Tusinder og atter Tusinder, der var 
gaaet med til dets Fuldendelse.^ 

Men just give dem ud paa ny til en lignende Vandkunst 
faldt dog Kongen heller ikke paa. Da derfor Turen kort efter 
kom til Frederiksborg til at faa Vandspringet kunstnerisk smyk- 
Icet, nøjedes Frederik den Anden med at lade det udstyre med 
et ottekantet Stenbassin og uden om dette en smuk Stenindfat- 
ning, tre Trin høj, endende foroven i et gennembrudt Galleri.* 
Det var den kunstfærdige Herman Stenhugger, der havde udført 
saa mangt et Arbejde til Kronborg, som nu ogsaa kom til at 
udføre dette. For sin Umage skulde han have en efter Datidens 
Forhold betydelig Sum. At han har skilt sig vel ved Arbejdet 

kan sluttes af, at Kongen tre Aar efter gjorde en ny Bestilling 
hos ham til Vandkunsten paa Haderslevhus.^ Hvor heldig han 
har været hermed, fremgaar bedst af, at Regeringsraademe trods 
deres øvrige Sparsommelighed ikke kunde dye sig for at bestille 
hos ham ganske Magen dertil opsat i Roldingbus Slotsgaard.^ 
Dette var rimeligvis hans sidste Triumf, kort Tid efter maa han 
være død, det paatagne Arbejde blev i hvert Fald ikke udført. 

De Mænd var efterhaanden gaaet bort, der havde delt den 
første Begejstring for Vandkunsterne og deres ejendommelige 
Skønhed. En ny, sindigere Slægt var opvokset, der saa mere 
ligegyldigt paa det hele. Man faar et Indtryk af denne Aand 
ved at høre de Bestemmelser, der blev trufne i den sidste Tid 
af Formynder-Regeringen. Da det uskønne Syn af den forfaldne 
Vandkunst i Koldinghus Borggaard endelig nødte Regerings- 
raademe til at gøre noget, henvendte de sig vel til en Stenhug- 
ger. Men denne Gang lød ikke Bestillingen som i Herman Sten- 
huggers Tid, Betalingen var vel den samme, men for disse Penge 
skulde han nu selv levere baade Malm og Sten.^ Man var øjen- 
synligt ikke til Sinds at ofre for meget. Det samme klang igen- 
nem, naar man til Oprettelsen af en Vandkunst helt fra ny af 
paa Malmøhus kun bevilgede 800 Kroner.* Det udtryktes tyde- 
ligt, da man paa Vordingborg og Skanderborg, hvor de tidligere 
Vandkunster var kommen i Uorden, indskrænkede sig til at lade 
anbringe en Pompe i Stedet.^ 

Men med Christian den Fjerdes Tronbestigelse begyndte igen 
en gunstig Tid; thi hvor meget han end afveg fra sin Fader og 
Bedstefader, i én Ting svigtede han ikke Slægtens Traditioner, 
det var i Kærligheden til Vandkunster. De gamle Rigsraader fik 
i saa Henseende ingen Skam af håns Opdragelse. Hans ypperste 
Værk blev Frederiksborg. Vel røbede han her en mærkelig 
Fattigdom paa Idéer, idet han laante Grundtanken fra Neptun- 
brønden paa Kronborg og indskrænkede sig til at ændre lidt 
i dennes Tegning. Men de Summer, der gik til, var fuldt saa 
storartede som under hans Fader, og i én Henseende overgik 
hans Værk de tidligere, idet Vandet paa Frederiksborg lededes 
ind paa endnu flere Steder end paa Kronborg. Det var ikke 
blot til Køkken og Stegers, til Badstue og til <Sølvbrønden» i 
Kongens Gemak, at Vandet blev lagt ind her, det lededes lige- 
ledes til Vinkælderen, ja til Krybberne i Staldene. Om det saa 

DagU^ Ur i Norden. III. 6 



78 < Vandkunst*. 

var ude i Søen sely, saa stod det op i høje Spring fra en Metal- 
hjort forfulgt af Hunde.^ 

Alle disse Værker, Frederik den Andens som Christian den 
Fjerdes, fik samme Skæbne. De jydske ødelagdes under Tredive- 
aarskrigen, de to berømte Neptunbrønde paa Kronborg og Fre- 
deriksborg under Krigen med Sverige 1658—60. Siden da har 
Springvandenes eller rettere <Vandkunstemes» gyldne Tid i Dan- 
mark været forbi. End ikke Enevælden genindførte disse Pry- 
delser, hvortil dog Eksemplet fra Versailles saa naturligt kunde 
have fristet. 

Se vi hen til deres Blomstringstid heroppe og spørge om 
Grunden til dens Kortvarighed, da ligger Svaret nær. I deres 
daværende Form var de en saa vidt dreven Overdaadighed, at 
de umuligt i Længden kunde holde sig. Ikke blot Anlæget kræ- 
vede storartede Udgifter, men fuldt saa vel Vedligeholdelsen. 
Man forbavses uvilkaarligt over Datidens Ihærdighed, naar man 
lægger Mærke til, hvorledes Arbejdet uafbrudt maatte gøres om 
igen. Frederik den Anden anlagde Vandkunsterne paa Frederiks- 
borg, Koldinghus og Skanderborg i Aarene 1571—75. Ikke ti Aar 
efter maatte allerede Vandkunsten paa Frederiksborg lægges saa 
godt som helt om;^ og Sommeren efter Frederik den Andens 
Død blev det samme Tilfældet med den paa Skanderborg.* Re- 
geringsraaderne søgte at undgaa sligt ved i dyre Domme at lønne 
en Vandkunstner, der til Stadighed skulde have Opsyn med Vand- 
ledningerne paa Skanderborg og Koldinghus.^ Tre Aar efter var 
man akkurat saa vidt, at begge disse Anlæg maatte underkastes 
en storartet Hovedreparation.^ Frederik den Anden havde ladet 
anlægge en Vandkunst baade paa Riberhus og paa Vordingborg. 
Faa Aar efter var de ikke i bedre Orden, end at Bønderne 
maatte age Vand til Vordingborg, og Beboerne paa Riberhus være 
glade endda, om de kunde faa Vand ledet ind fra Slotsgraven.^ 
Christian den Fjerde ramte uden Tvivl Sømmet paa Hovedet, 
da han paa Frederiksborg afskafifede de underjordiske Trærender, 
der nødvendigvis hurtigt maatte bortraadne, og lod Ledningen 
lægge i Form af Blyrør omgivne af Murstenshvælving. Ikke 
desto mindre havde han den Ærgrelse, kort efter at Neptun- 
brønden var opstillet, at maatte rive den ned igen paa Grund af 
Uorden i Ledningen.^ 

Begejstringen for Vandkunster var et ægte Barn af Renæs- 
sancen, et udtryksfuldt Udbrud af den Tid, hvis Væsens Higen 

var det rige, det Mske, det sprudlende. Men det gik med Vand- 
kunsterne i Norden som med saa meget andet, ædlere og bedre, 
der af Renæssancen var ført hid. Tidens Fylde var endnu ikke 
kommen. Uden Rod i Forholdenes Natur, uden noget indre 
Væld, der kunde fylde disse Former og give dem Liv, tabte Be- 
vægelsen sig atter. Den var kun et Laan og blev aldrig Eje. 



Bygningernes Indre. Naar man traadte ind ad Taam- 
døren for at stige op ad Vindeltrappen, saa slog En straks denne 
ejendommelige Luft i Møde, der aldrig fortog sig, hvor gammel 
end Bygningen blev. Iskold til langt ud paa Sommeren, lun 
næsten trykkende endnu hen ad Juletid, var den en simpel Følge 
af de tykke Mure, bestandig en Aarstid bagefter Livet udenfor. 
Den stemmede vel med Bygningens hele Præg. Thi overalt fra 
Loft og til Kælder laa der noget indesluttet, trist og betagende 
i Forholdene, der svarede til Bygningens alvorlige Bestemmelse. 
Dette Præg var end ikke Renæssancens ypperste Kunst i Stand 
til helt at fjerne. Man kunde tilsløre det saa smukt, man vilde. 
Den simple Sandhed brød dog altid frem, at dette Hus kun var 
et Stengemme, et afspærret Smuthul, hvorhen hverken Fjender, 
Lys eller Luft kunde trænge. Derfor kunde heller intet af disse 
Rum blive i og for sig hyggehgt. Naar en Vinteraften Sneen føg, 
og Stormen slog buldrende ned i Kaminen, kunde der vel brede 
sig et flygtigt Skær af Velvære over disse halvdunkle Stenrum, 
men det betød ikke videre end: I Nat er det ikke godt at 
færdes ude. 

Ville vi søge nærmere at bestemme, hvori dette skumle og 
trykkende bestod, saa skrev det sig fra Forhold, som Hensynet 
til Forsvar gjorde nødvendige. De tykke Mure gav allerede Væ- 
relsernes Former noget plumpt og fængselsagtigt; men langt værre 
var dog Følgerne for Vinduernes Vedkommende. Det gik ikke an 
at gøre disse store og lyse. Derved vilde man jo paa én Gang 
bortkaste al den Sikkerhed, som man møjsommeligt Sten paa 
Sten havde skaffet sig i Muren. Vinduesaabningerne, i det mindste 
i de nederste Stokværk, burde netop være saa faa og saa smaa 
som muligt.^ Rent utaalelig vilde denne Fordring være bleven, 
hvis der ikke samtidigt var indrømmet dem Ret til at brede sig 

6* 

tragtformigt ind efter. Herved kunde der dog falde en Del mere 
Lys ind i Værelset, end den lille Aabning syntes at love; og 
først og fremmest kunde man saaledes i Læ skyde ud i yidt 
forskellige Retninger. Men denne Indrømmelse blev atter stærkt 
beskaaren. Vinduet maatte paa ingen Maade være til at krybe 
ind ad. I de nedre Stokværk, hvor denne Fare laa nær, skulde 
det derfor forsvarligt tilgitres med Jernstænger som i et Fængsel.^ 

Selv i et Fængsel søger alt jo hen mod Lyset. Det samme 
var Tilfældet her. Paa Siden i Murens Vinduesfordybninger var 
der hyppigt anbragt Afsatser, Mursæder eller ligefremme Sten- 
bænke,^ hvor man kunde nyde Vinduets Goder. Disse Pladser 
har sikkert været meget yndede. Oppe i Riddersalen, hvor Ud- 
sigten var vid og intet Jerngitter spærrede, sad man ypperhgt 
dér, to og to, med Benene op paa Kanonen imellem. Nede i 
Dagligstuen var det efter Omstændighederne den bedste Plads 
Dagen igennem for Kvinderne med deres Arbejde. 

Det sparsomste Lys ramte Stuens Loft. Dunkelheden der- 
oppe forøgedes yderligere ved, at det var højt,* i Reglen i de 
nedre Stokværk hvælvet for at give det yderligere Styrke. Var 
Stuen stor, bares det ofte af en Pille i Midten, der som en tung 
Drypstens-Masse sænkede sig ned og skyggede for Stuens Indre. 
Trods sin Højde hvilede Loftet som et graat, ubestemt Tryk over 
Stuen, skummelt ved Dagslys, i Kærteglans et Fristed for Osen 
og Røgen. 

Paa sin Vis var Gulvet Stuens livligste Parti. Sikrings-Hen- 
syn nødte vel til at lade det være af Sten. Men var det ikke af 
de store, grove Flisesten, men lagt i Figurer af sort og hvid 
<Astrak», kunde det se ret venligt ud. Her var der imidlertid 
en anden Ulempe. Sjældent eller aldrig tørt — om Sommeren 
fugtigt af den afkølede Luft, der som klam Dug lagde sig over 
Fliserne, om Vinteren tilsølet af vaadt Fodtøj og deslige — viste 
det sig næsten aldrig i tiltalende Dragt. Hertil kom, at det var 
i høj Grad fodkoldt. Mod Kaminens ringe Varmeevne kunde 
skindfodrede Klæder dog yde Hjælp, men .Fødderne var vanske- 
ligst af alt at skærme. Ve den Kvinde, der Dagen igennem 
skulde sidde stille og arbejde paa sligt et Gulv, ve den Mand, 
der kom ind med gennemvaade Hoser! Kun ét Middel hjalp, 
Aftenens Balsam: i Kreds om Kaminen med fremstrakte, blottede 
Fødder.* — Der hørte et uforstyrreligt Humør og fremfor alt et 
godt Helbred til at befinde sig vel i disse Stuer. 

I Værelsernes Fordeling fulgte man saa temmelig en fælles 
Grundregel. Se vi bort fra hine faldefærdige Gaarde, hvor hver 
Stue endnu udgjorde et lille Hus for sig, en Klynge forpjuskede 
Rønner bag Borggraven, og ligeledes fra hine enlige « Kerner* 
og Taame, længst en forældet Bygningsvis, saa var alle de nyere 
Hovedbygninger, hvad enten de udgjorde blot et Hus eller en 
firlænget Gaard, indvendigt ordnede paa samme Maade. Selv de 
opløbne Former med Smaahom i Hjørnerne, Vik, Bergqvara og 
Ørbyhus, der, en halv Snes Stokværk høje, endnu ikke syntes 
at have bestemt sig, om, de vilde være Taarne eller Huse, lystrede 
i Virkeligheden det samme Organismens Bud. 

Planen for Anlæget var i høj Grad simpel og naturlig. I 
Kælderen Køkken og allehaande Udenomsbekvemmeligheder samt 
ofte tillige Borgestue. I Sluen Familiens Dagligværelser. Paa 
første Sal Gæstekamre og Riddersal, eller, hvis der var tre Stok- 
værk, da Riddersalen i det øverste. Bygningen var ordnet paa 
Planters Vis Gennem Dele under Jorden drog den sin Næring, 
øverst oppe udfoldede den sin Blomst. 

Kælderen omsluttede da alle de Rum, der vedkom Mad- 
lavning, Opbevaring af Levnetsmidler og Brændsel. Fra dens 
Hjørner var i Reglen Opgang til Taarnene, der stundom for 
Sikkerheds Skyld kun gennem denne underjordiske Vej stod i 
Forbindelse med den øvrige Bygning. Dog var denne ubekvemme 
Ordning vistnok opgiven i de fleste nyere Bygninger. Derimod 
vedblev endnu paa mangt et Sted Kælderen at være Sædet for 
Husets mest befolkede Rum: Borgestuen.^ 

Som Navnet selv angav, var denne aabenbart Borgens vig- 
tigste Stue, i »Kernernes* Tid Hovedrummet i Taarnet, og endnu 
fremdeles et af de Værelser, der paa en Gang krævede mest 
Plads og afgav størst Betryggelse for Borgens Sikkerhed. Men 
paa den anden Side var den i Fredstid med dens talrige og 
urolige Befolkning ubekvem, hvor den saa anbragtes. I Kælderen 
et forstyrrende Naboskab for Husmoderen og Køkkenets Piger; 
oppe i Huset langvejs at bringe Mad til og Anledning til bestan- 
dig Støj paa Vindeltrappen. Det var derfor meget vanskeligt at 
anbringe Borgestuen paa sin rette Plads. Opgaven løstes forskel- 
ligt, næppe noget Steds til fuld Tilfredshed. 

En Maade at ordne Sagen paa var at lægge Borgestuen ikke 
i Kælderen, men lige oven over denne, saa at Maden let kunde 
bringes did, uden at dog de to Befolkninger ellers fik noget med 

hinanden at gøre. Saaledes havde man baaret sig ad paa det 
gamle Krogen, hvor Borgestnen indtog hele Stueetagen i østre 
Fløj ud mod Sundet.^ Paa omtrent lignende Maade synes man 
at have ordnet Forholdet paa Kronborg.^ Andet Steds lader det 
til, at man har ladet Svendene holde Maaltid i Kælderen tæt 
ved Køkkenet, men forresten tilbringe den øvrige Tid af Døgnet 
i en Borgestue oven over. Saaledes f. Eks. paa Glimminge.* 
Ifølge Christian den Tredies Hofordning skulde derimod Svendene 
netop opholde sig hele Tiden i samme Stue, hvori der spistes, 
i hvilken Anledning den straks skulde fejes, naar Maaltidet var 
omme.* Paa Gisselfeld synes man at have lagt Borgestuen saa 
langt fra Køkkenet som muligt, idet Svendenes Opholdsstue her 
var i nordre Længes øverste Stokværk.*^ 

Som sagt, Sagen kunde ordnes paa mange Maader, Ulemper 
var der ved dem alle. Grunden hertil laa ikke mindst i, at 
Borgestuens Befolkning var yderst broget sammensat Den be- 
stod ikke den Gang som nu af Tyende til at udføre Landbrugs- 
arbejde. Sligt besørgedes for største Delen af hoveripligtige 
Bønder; og den nødvendige faste Stok af Røgtere, Svinemænd 
o. s. V. havde deres Hjem i Ladegaarden. Nej, Borgestuens væ- 
sentligste Mandskab udgjordes af haandfaste Svende, Gaardens 
Besætning i snevrere Forstand, der kun var til for at forsvare 
Borgen og af fredelige Sysler blot gav sig af med at sørge for 
Borggaardens Heste samt Jagthundene. Naar de havde gjort 
deres Vending i Stalden, skudt til Maals og prøvet Kræfter, var 
i Reglen Dagens Dont til Ende; Resten af Døgnet viedes alt efter 
hvers Natur til Søvn, Dobbel, Fjas eller Øldrik. 

Midt i denne temmelig uhyggelige Bande stak nogle unge 
Mennesker stærkt af ved deres Udseende og Væsen. Det var 
unge Adelsmænd, der i disse ejendommelige Omgivelser fik deres 
Opdragelse fuldendt, lærte « Rytteri og Gudsftygt* som Datiden 
udtrykte sig. Fra deres trettende, Qortende Aar, indtil de havde 
fyldt et Par og tyve og kunde erklæres for «væragtige», tjente 
de ofte saaledes som Smaasvende og lærte den Kunst at klare 
sig i Livet. Læretiden kunde tidt være drøj nok. Fra Morgen til 
Aften maatte de øve sig i ridderlige Idrætter, tage mod Knubs 
af de Stærkere, strigle Heste, som Hundedrenge trække Koblet 
paa Jagten, — «jeg havde mangen Fandens Dag i Kær og Moser, » 
siger Tyge Krabbe om denne sin Ungdomsvirksomhed^ — og 

endelig, naar alle andre hvilede sig og holdt Maaltid, staa for 
Borde oppe hos Herren og besørge Opvartningen ved Familiens 
Spisetider. Mangen, der som Mand fik mere end én Herregaard 
i Eje, maatte saaledes fra neden af møjsommeligt bane sig Vej 
op til de Goder, hvortil han var født. 

Men dette gav netop Borgestubefolkningen sit ejendomme- 
ligt brogede Præg. Her i dette Samfund, der maatte holdes i 
Ave med Jernhaand og indenfor sig kun anerkendte den Stær- 
keres Ret, her mødtes Livets de største Modsætninger, vordende 
Styrere af Land og Rige og forløbent Pak, der kun ved et Tilfælde 
hidtil havde undgaaet Galgen. Naar de da støjende brødes ude 
i Borggaarden, var det ikke altid blot fra Kældervinduet, at man 
nysgerrigt tittede ud paa Kampen. Og stundom kunde det vel 
hænde, at Husherren om Aftenen listede sig ned i Borgestuen, 
for under Paaskud af at holde Styr paa dens Mandskab at forny 
Ungdomserindringer i det lystige Lag. 

Under disse Forhold vil det forstaas, at Borgestuen med 
dens hele Liv kom til at indtage en egen Plads, vekslende mel- 
lem at være et uundgaaeligt Onde og den stærkest dragende 
Magt indenfor Gaarden. Dens Betydning ytrede sig ikke blot i 
Krigstid. Selv i den dybeste Fred sysselsatte den, mere end 
man maaske vilde være ved det, alles Sind fra de Yngstes til 
de Ældstes 

Denne dens Dobbeltstilling gjorde sig ogsaa gældende i dens 
ydre Udstyr. Fra én Side set var den det tarveligste Værelse i 
hele Borgen: et klodset Bord, Bænke langs Væggen til Sidde- og 
Sovepladser, Knager for oven til at hænge fra sig paa, det var 
hele Herligheden. Selv paa Gaarde som Jungshoved,^ Hindsgavl^ 
og mange andre, hvor der var særskilt Sovekammer for Sven- 
dene, medførte dette næppe nogen rigere Udstyrelse. Det hørte 
uden Tvivl til de store Sjældenheder, at et Hus var saa over- 
daadigt forsynet som Magdalena Krognos's, i hvis Brudeudstyr 
ved Aarhundredets Begyndelse der medfulgte endogsaa en Gardin- 
kappe til at anbringe langs Loftet i Borgestuen og Klædesover- 
kast til dens Bænke ved store Fester.' Men trods denne Tarve- 
lighed udmærkede Borgestuen sig dog paa sin Vis. Den var af- 
gjort det mægtigste Rum af dem, der var i Brug til daglig, og 
veg paa enkelte Gaarde end ikke for Riddersalen. Bordet i 
Malmøhus' Borgestue var tolv Alen langt.* Paa Kronborg havde 

man helt maattet opgive at haye et enkelt Bord og holdt seks 

Skiver i Stedet.^ Paa det gamle Krogen Slot var Borgestuen 9 

Alen høj, 18 Alen bred og ikke mindre end 86 Alen lang.^ 



Gjaldt Besøget Borgherren og hans Familie, saa førtes man 
ad Vindeltrappen op til Dagligstuen. Denne kaldtes dog ikke 
saa, men benævnedes enten med Husherrens Fornavn: « Bjørns 
Kammer*, «Corfits's Kammer», «Niels's Kammer* o. s. v., sjæld- 
nere efter hans Stilling f. Eks. < Lensmandens Kammer.*' Eller 
ogsaa bar den endnu sit gammeldags Navn < Vinterstuen*. Dette 
var egentlig en Hæderstitel, sigtende til, at Stuen var forsynet 
med Kamin. Senere, da sligt ikke længer var noget særligt for 
denne alene, tabte Navnet sin Berettigelse, men holdt sig dog 
fremdeles, i Kraft af vunden Hævd. Det var saaledes ikke blot 
paa Uranienborg, Gisselfeld, Jungshoved og andre Gaarde fra 
ældre Tid, at Dagligstuen kaldtes for Vinterstuen;* Navnet over- 
førtes selv til nye Bygninger, der fra Opførelsen af havde haft 
Kakkelovn eller Kamin i hvert Værelse, saaledes f. Eks. det nye 
Frederiksborg, Rosenborg o. fl.*^ 

Dagligstuen vendte vistnok i Reglen ind mod Borggaarden^ 
for at den under Angreb kunde ligge dækket saa godt som mu- 
ligt og under fredelige Forhold aabne Udsigt til, hvad her fore- 
gik, løvrigt var den udstyret paa sædvanlig Vis med hvælvet 
Loft, Stengulv og tilgitrede Vinduer. Langs Væggen løb ganske 
efter Datidens Smag en Række faste Bænke med Panel i Mands- 
højde bag Ryggen; i det ene Hjørne det forsvarlige Egebord; hist 
Kaminen og den store Himmelseng, alt som vi kende det fra 
Købstadboligerne. 

Saa man nøjere til, opdagede man dog snart, at det var 
paa Landet hos en Adelsmand, at man befandt sig. Det fremgik 
allerede af den store Jagthund, der strakte sig paa Gulvet, vel 
tilpas uden Spor af nogen overskaaren Sene paa Forpoten som 
hos dens uadelige Brødre. Men det viste sig ogsaa i Stuens liv- 
løse Befolkning. Der var først de ejendommelige Prydelser over 
Dørene, stundom paa Væggene, ja paa Kaminen tillige: mægtige 
Hjortegevirer, Vidnesbyrd om Ejerens Rigdom og Jægerdygtighed. 
Som oftest var det Hornene alene, der var anbragte, sjældnere 
Hovedskallen tillige. I Tyskland gik man videre og malede Jagt- 

stykker paa Væggen, i hvilke, for at gøre det ret naturligt, Dyre- 
hovederne var af ophøjet Arbejde forsynede med virkelige Tak- 
ker.^ Om det var til saadant Brug, at Esge Bilde lod sin Snedker 
paa Gaarden Mogenstrup lave fem Hjortehoveder, er vel usikkert; 
men i det mindste paa et andet Omraade fulgte man i Danmark 
ganske godt med. Der er noget pudsigt ved paa et lille Punkt 
som dette tre Hundrede Aar efter at kunne kigge hin Tid i 
Kortene og se, hvorledes den ikke var fri for Humbug. Det var 
nemlig en yndet Skik hemmeligt at forøge Storheden af Jagt- 
bedriflerne ved at føje Takker ind i Gevirene. Blev det gjort 
godt og det hele anbragt saa højt som over en Dørkarm, skulde 
ingen kunne opdage Fiffet. Man nøjedes da ikke længere med 
<Tyve-Ender> men drev det til t25-Ender> og derover. Det tør 
ikke betvivles, at f. Eks. den ovennævnte Esge Bilde har indgydt 
sin Samtid Agtelse som Jæger. Men han vilde have gjort vel i, 
om han straks havde tilintetgjort en lille fortrolig Skrivelse som 
denne fra hans Foged: «Maleren har nu forbedret det Hjorte- 
gevir, som Kongen gav Eder, saa at det er med 25 Takker; og 
de andre er ogsaa forbedrede med de allerfleste Ender, der kan 
være paa.>* 

Foruden de andre Jagtsager, Stadsring til Koblet, Hundepisk, 
Krudthorn og Bøsser, der hver især ligeledes forraadte, hos hvem 
man befandt sig, var der endnu et lille Parti i Stuen, som afveg 
fra Købstadboligernes Dagligstue. Det var Husets Bibliotek. Hvad 
enten Ejeren var en studeret Mand eller i sin Ungdom havde 
indskrænket sig til at lære «R3rtteri og Gudsfrygt*, saa behand- 
ledes Bogsamlingen i Reglen med særlig Agtelse og anbragtes 
paa en Hylde foroven, hævet over Livets daglige Færd. Bøger- 
nes Antal var naturligvis forskelligt, sjældent dog synderlig stort, 
men hvor ringe det end var, savnedes næsten aldrig to af højst 
forskellig Art: en Heste-Lægebog og Spænde- Biblen. 

Den første var saa temmelig en Nødvendighed herude paa 
Landet, hvor man var henvist til at hjælpe sig selv. Mod Men- 
neskesygdomme kunde man anvende Husraad, og i disse havde 
hin Tids Kvinder en langt større Forfarenhed end nu er sæd- 
vanlig. Men Kvægbesætningen henhørte under Manden, og blandt 
den var intet Dyr saa højt i Pris og i Sygdomstilfælde saa hur- 
tigt tabt som Hesten. Paa dette Omraade var derfor Tiden mere 
fremmelig end man skulde vente, gode Heste-Lægebøger, haand- 
skrevne eller trykte, fandtes paa de fleste Gaarde. I Randen 

eller paa Slutningsbladet faldt der altid lidt Plads af til at op- 
tegne et Par gode Raad den øvrige Besætning og Avlingen ved- 
kommende. 

Spænde-Biblens Betydning strakte sig vidt ud over dens 
Brug ved den daglige Husandagt. Paa dette snævrere Omraade 
havde den sikkert en farlig Medbejler i Salmebogen, der talte 
fuldt saa vel til Hjertet og mere forstaaeligt end hin ofte knud- 
rede og dunkle Oversættelse af Skriften. Men hvad der gjorde 
den svære Bibel til et Familiestykke af enestaaende Værd, var 
dens Tilskrifter. Slog man den nemlig op, viste det sig, at der 
foran eller bag i altid var indbundet en Del hvide Blade bestemte 
til Familie-Optegnelser. Her nedskreves nøjagtigt fra Slægt til 
Slægt Familiens Fødsler, Daab, Bryllupper og Dødsfald, her stod 
til at læse, hvem man var kommen af, Anerne op efter saa langt 
de kendtes. Med Rette var den et kosteligt Arvegods; thi i 
Nødsfald kunde den tjene som Adelsbrev, Daabs- og Vielses-Attest. 
Og der var noget eget beroligende ved at vide alle Familiens 
Navne indskrevne just i denne Bog, den var som et helligt Vidne, 
der vaagede over deres Færd fra Vuggen og til Graven. 

Og som den stod deroppe, havde den let ved at holde Øje 
med dem alle; thi i denne Stue færdedes de hele Døgnet igen- 
nem. Vinterstuen var nemlig ifølge sin Bestemmelse ligesom 
Købstædernes Dagligstue beregnet paa at huse hele Familien Dag 
og Nat: paa engang Mandens Værelse, det fælles Opholdssted, 
Spisestue og Sovekammer. Der er noget forbavsende ved at se, 
hvor haardnakket man her, hvor dog alt syntes at tale derimod, 
holdt fast ved den gamle Skik. Vi har tidligere søgt at forstaa 
Grunden til denne det Nedarvedes forunderlige Magt over Sindene, 
lige kraftig hos alle fra de Højeste til de Laveste. Vi skal her 
blot nærmere betragte et Par Forhold, der udenfra ligesom med 
Vold men kun med lidet Held søgte at hæve Fortryllelsen og 
drive Familien ud i de mange, ledige Stuer. 

Det var klart, at slig Slutten sig inde i samme Rum var 
endnu mindre naturlig paa Landet end i Byen. I Købstæderne 
var man dog saa temmelig sikker paa, at Gæsterne vilde tage 
bort ved Aftentide, saa at man fik Natten for sig selv. Og de 
større Sammenkomster lod sig gerne forud beregne, saa at Stor- 
stuen kunde være i Stand. Men paa Landet kunde man ganske 
uventet faa Gæster, der slog sig til Borgeleje for et Døgn eller 
flere og ikke just var til at faa i Seng med Hønsene. Og ude- 



Fmerstuen. 87 

blev slige Fremmede for længe, kunde Familiefaderen let i sin 
Nød kalde et Par Svende op fra Borgestuen for at faa Bugt med 
en Aften. I begge Tilfælde endte det ufejlbarligt med, at alle 
Mændene blev berusede. 

Disse Forhold havde tidligt medført Nødvendigheden af et 
særligt Rum for Kvinderne. Allerede paa de ældste Gaarde, hvor 
hvert Værelse var et særskilt Hus, forekommer et saadant under 
Navn aftFruerstuen*.^ Og i alle de nyere Gaarde fandtes en 
Stue af dette Navn.^ Paa Malmøhus, Hjelmsøgaard og vistnok 
paa flere større Borge fandtes endogsaa to Fruerstuer.* Hensigten 
med disse Fruerstuer var simpelthen den, at Husets Døtre under 
usædvanlige Forhold, og rejsende Kvinder samt adelige Jomfruer, 
der opdroges i Familien, til enhver Tid her skulde finde et 
sikkert Tilflugtssted, beregnet saavel til Syssel som til Hvile. Det 
var da næppe tilfældigt, at disse Værelser i Reglen var til at 
aflaase forsvarligt inden fra. Paa Fruerstuen paa Nykoping Slot 
i Sverige fandtes der endog foruden sædvanlig Slaa eller Skodde 
tre forskellige Laase: <en dobbelt Smellelaas og to almindelige 
Smellelaase.** 

Fruerstuens Udstyr stemmede med Dagligstuens : Bænke langs 
Væggen, en eller flere Senge, — paa Malmøhus fandtes i den 
ene Fruerstue endog tre Senge, — et langt Bord eller et Par 
Skiver langs Bænken.^ De tvende Værelsers Størrelse var uden 
Tvivl den samme. Forsaavidt syntes Fruerstuen altsaa i Stand til 
at tage Kampen op med Dagligstuen. Og paa ét Punkt var den 
aabenbart langt gunstigere stillet end denne, det var i Retning af 
den Hygge, som Kvindehaand formaar at skabe. Her, hvor de 
uafhængigt af andre Hensyn kunde indrette sig som de lystede, 
maatte der være al Anledning til at frembringe et særligt hyg- 
geligt Rum, Hjemmet i Hjemmet. Der er ikke faa Spor af, at 
denne Tilbøjelighed har været til Stede: Magdalena Krognos fik 
saaledes f. Eks. et udsøgt Udstyr af Tapeter, Hynder og Bænke- 
klæder netop til sin Fruerstue.^ Paa Malmøhus blev i dette Rum 
indrettet alle disse Smaabehageligheder, der maaske var i Strid 
med Forsvarets strengere Krav, men maatte kunne gøre Stuen 
baade venlig og bekvem: Karnap i Ydervæggen med fri Udsigt 
til forskellige Sider, en lille Trappe i Stuens Hjørne op til Stok- 
værket oven over'' o. s. v. o. s. v. Havde denne Retning faaet 
frit Løb, vilde Enden være bleven, at Fruerstuen var vokset til 

Husets egentlige Midtpunkt, medens Dagligstuen var sunken ned 
til at være blot Mandens Kontor. 

Men trods alle Tilløb standsede Fruerstuen i Farten. Den 
gik ikke blot Glip af Forspringet, men vidste ikke engang at 
hævde sin Ligestilling med Vinterstuen. Saa snart Lejlighed 
gaves, tyede Kvinderne dog atter ind i Dagligstuen og holdt ud 
derinde trods Stimmel, Støj og Drik. Fruerstuen sank ned til 
at være et blot Forvisningssted, hvorfra man med Glæde flygtede, 
saa snart Forholdene nogenlunde tillod det. Et grundigere 
Bevis kunde ikke føres for det ene fælles Husrums vidunderlige 
Almagt. 

Havde Forskellen i Køn ikke været i Stand til at hæve 
Fortryllelsen, saa var Aarstidernes Forskel det endnu mindre. 
Udvortes sét, var det jo egentlig kun Trangen til Kamin-Varmen, 
der Vinteren igennem tvang de mange sammen i det ene Rum. 
Med den mildere Aarstid skulde altsaa Forandring indtræde. 
Ganske rigtigt høre vi ogsaa paa en Mængde Gaarde Tale om 
den saakaldte tSommerstue*,^ et Værelse beregnet paa Ophold 
i den varmeste Tid, en Slags Havestue, dog uden Udgang til 
Haven. Det kan ikke betvivles, at denne Stue paa mangt et 
Sted har overgaaet Vinterstuen i Venlighed. Paa Uranienborg 
f. Eks. var dens Loft prydet med Blomsterstykker, og medens 
Vinterstuen laa forneden uden Udsigt, laa den paa første Sal 
mod Vest med den mest henrivende Udsigt til Sjællands Kyst og 
Sundets befærdede Vej derimellem.* Men desuagtet synes Som- 
merstuen ikke at have bidraget væsentligt til at sprede Familien. 
Det var nærmere sét næppe heller Meningen med den. Datidens 
Tanke var vistnok den, at denne Stue skulde være et Sted, 
hvortil man alle sammen i Flok kunde flytte hen, naar Sommeren 
kom, en Slags Landlejlighed indenfor Borgen. Dette var imid- 
lertid for meget i Strid med andre Forhold. Det meste Bohave 
var jo fast. Sommerstuen laa tidt ubekvemt for Mandens Virk- 
somhed, og den paatænkte Folkevandring blev derfor altfor ofte 
kun et flygtigt Foraars-Forsæt. 

Vinterstuen vedblev da at være den alt beherskende. Vidste 
man ikke bedre, skulde man fristes til at tro, at der overhovedet 
kun fandtes dette eneste beboelige Værelse paa hele Gaarden. Men 
hvad mere er. Datiden synes stundom selv at være hildet i samme 
Misforstaaelse. Som en Følge heraf maatte ofte ved fornemme 
Besøg Lensmanden fortrække fra sin Stue og overlade den til 

den Tilrejsende. Var det paa kortere Besøg, fik det endda at 
være, som naar Lensmanden paa Roskildgaard stadig maatte over- 
lade sit Kammer til Kongen paa dennes Gennemrejser. Men alt 
andet end behageligt blev det, naar det galdt længere Ophold. 
Man faar uvilkaarligt ondt af Lensmanden paa Malmøhus, der 
maatte afstaa sin Dagligstue, fordi Bothwell skulde sidde fangen 
dér,^ eller af Herman Juel paa Kallundborg Slot, der maatte ud, 
fordi det var paatænkt, at den lille Prins Ulrik skulde opholde 
sig paa Slottet. Det drejede sig om mere end en Stue som saa 
mange andre. Samme Herman Juel bad ogsaa, om han dog ikke 
maatte fl3rtte tilbage igen, da Uvejr, som han paastod, havde 
ødelagt Loftet i hans midlertidige Opholds -Værelse. Kongen 
var imidlertid haard, han fik kun Lov til at bebo sin gamle 
Stue, indtil den nye var gjort i Stand, men samtidig dog en 
Orlov paa forten Dage.* 

Selv om man nu ikke altid gik til slig en Yderlighed at 
betragte Dagligstuen som den eneste Stue, saa vidner dog utallige 
Smaatræk om, hvorledes man var vant til at tænke sig alt hø- 
rende hjemme i et og samme Rum. I det tyske Kancellis — 
svarende til hvad vi vilde kalde Udenrigsministeriets — Modta- 
gelses- og Arbejds-Værelse paa Kronborg, stadseligt betrukket 
med rødt Klæde, stod der saaledes, som tidligere omtalt, tre 
Himmelsenge og tre Slagbænke,^ der noksom godtgjorde, at dette 
ogsaa tjente til Sovekammer for hele Ministeriet. Da Christian 
den Fjerde som Prins sendtes til Sorø, fik han der et enkelt 
Værelse, hvori ikke blot han selv skulde spise og sove, men som 
tillige hver Middag og Aften skulde være Spisestue for hans Broder, 
deres to Tugtemestre og en halv Snes Adelsbørn.^ Da han siden 
som Konge besøgte Dronningborg og tilligemed sit Følge paa 
mindst seks Hofmænd indbødes til Gæstebud hos Lensmanden, 
omtaler denne det i sin Dagbog som den naturligste Sag af 
Verden, at Festligheden holdtes i hans cKammer> o: hans og 
Families Dagligstue og Soveværelse.^ 

Det er ikke uden Interesse at lægge Mærke til, hvorledes 
denne fælles Synsmaade under den senere Udvikling har formet 
sig forskelligt i de nordiske Lande. Medens man har været enig 
om at opløse det ene Værelse i forskellige, hvert med sit Øje- 
med, har man ikke opnaaet Enighed om, hvilken Grad af An- 
seelse der bør tilkomme ethvert af disse. I Danmark og Norge 
har der været en stærk Tilbøjelighed til at betragte Sovekamret 

som ringere end de andre. I Sverige derimod har man i Over- 
ensstemmelse med Udviklingens Retning i Frankrig tillagt Sove- 
værelset en særlig Betydning som Hjemmets Allerhelligste. Under 
Ludvig den Fjortende ansaas det for den højeste Ære at faa 
Lov til at betræde Kongens Sovegemak. Det var samme Tanke- 
gang, der gjorde sig gældende, naar Dronning Christine af Sverige 
for at hædre et Gesandtskab modtog det i sit Sovekammer, sid- 
dende under en Tronhimmel og omgiven af Rigsraaderne og 
Hoffets Damer. ^ 



Det var da altsaa overalt i Skandinavien ligesom ogsaa i 
England^ Skik og Brug kun at bebo et enkelt eller to af Gaar- 
dens Værelser og lade alle de øvrige staa ubenyttede hen. An- 
tallet af disse ledige Rum kunde ofte være overordentlig stort. 
Hvor Gaarden var bygget i fire Længer og ikke blot som sæd- 
vanlig to Stokværk høj, men forsynet med et tredje til — saa- 
ledes som Tilfældet var f. Eks. med Vidskøfle, Timgaard og til- 
dels med Knudstrup, Sandholt, Boller og flere' — maatte Tallet 
af tomme Stuer kunne regnes snesevis. Ikke engang hver i Be- 
siddelse af særligt Navn, men i Reglen flere med Part i det 
samme: < Ramret foran den røde Stue«, « Ramret bagved >, < Gre- 
vens Rammer>, «det lille Rammer derhos* o. s. v. ; rigt forsynede, 
naar de husede en afklædt Seng, en tillaaset Riste og nogle døde 
Fluer, stod de hen som i Dvale, ventende paa, at en storartet 
Fest skulde kalde ogsaa dem til Live og give dem Betydning som 
Gæsteværelser. 

I denne stille Verden var der to Rum, der hvert paa sin 
Vis havde Rrav paa særlig Opmærksomhed. Det ene var et 
lille Værelse, der gerne var anbragt saa sikkert som muligt, helst 
i et af Taarnene, hvor Murene var tykke og Døren lav og smal. 
Det var Brevkamret. Dette spillede en ganske egen Rolle, og 
Nutiden har egentlig intet Rum, der i Vigtighed kommer det 
nær. End ikke det bedst pakkede Pengeskab kan sammenlignes 
dermed. 

Sagen var nemlig, at de Værdisager, som det indesluttede, 
var ganske anderledes ubeskyttede og uundværlige end nu til 
Dags. Naar undtages de rede Penge, lader alt andet sig jo nu 
saa nogenlunde sikre, saa at Papirernes Tab ikke med Nødven- 

dighed medfører Tabet af de Summer, hvorom de melder. An- 
derledes dengang. Rede Penge vare i hin Tid det sikreste, thi 
ved dem var der dog Mulighed for, hvis Gaarden afbrændte, at 
kunne atter opsamle Klumper af det smeltede Metal i Ruinerne. 
Men alt andet gik tabt. Offentlige Gældsbeviser: Obligationer og 
Aktier kendtes ikke, endsige da den Form for Sikkerhed at lade 
deres Ejers Navn optegne i andet Steds beroende Protokoller. 
Alle Gældsbeviser var private. Brændte de, kunde Skyldnerne 
roligt paastaa, at Gælden var betalt. Alt Ens Tilgodehavende 
kunde saaledes gaa tabt. Men, hvad værre var, Gaarden fulgte 
meget let efter. Hvad Bevis var der nemlig for, at man virkelig 
ejede den? Skøde og Arveskiftebrev var jo nu borte og Døren 
aabnet for enhver der vilde gøre nye Retskrav gældende. 

Det er i denne Belysning, at Tidens Tilbøjelighed til Rets- 
trætter maa ses, for fuldt at forstaas. Den var en Affødning 
paa engang af den herskende Usikkerhed, der fristede til Misbrug, 
og saa af den just derved vakte Trang til ret aabenbart og 
urykkeligt at faa slaaet fast, hvo der var rette Ejer. Vor Tid 
klarer Skæret ved at kræve alle Beviser for Ejendoms-Overdra- 
gelser og deslige tinglæste, det er: offentlig kundgjorte og indførte 
i Øvrighedens Bøger. Men denne Fremgangsmaade var dengang 
endnu kun i sin Barndom. Vel var Tingbøger paabudte, men 
Øvrighed som Befolkning havde ondt ved at vænne sig til denne 
nye Skik. Om Lagting-Bøgeme i Norge 1587 hører vi, at de var 
i høj Grad forsømmeligt holdte.^ Og Regeringens Anstrengelser i 
Danmark synes at have været ligesaa frugtesløse. Aar 1553 be- 
faledes det at lade alle Afhændelser i Byer foregaa paa Tinge 
og optegnes i Stadsbogen; i modsat Fald skulde Afhændelsen 
betragtes som magtesløs.^ Aar 1580 var man ikke videre, end 
at Regeringen selv maatte tilstaa, at Befalingen ikke overholdtes, 
ja at der <tidt og ofte> fulgtes den indbringende Fremgangsmaade 
at sælge eller bortpante det samme Gods til to, tre Forskellige.* 

Under disse Omstændigheder vil det forstaas, at en Herre- 
mand kunde komme i en fortvivlet Stilling, naar Brevkammeret 
brændte. Maaske mistede han derved sit eneste Adkomstbevis 
til Gaarden. Maaske kunde det ved samme Lejlighed komme op, 
at han overhovedet slet ingen lovlig Adkomst havde haft, for 
saa vidt Skødet aldrig havde været tinglæst. Der var da intet 
andet for end, naar Ulykken var sket og alt var brændt, straks 
at ty til Kongen for at søge Beskyttelse. Ved formaaende Ven- 

ners Hjælp og under det friske Indtryk af den overgaaede Ulykke 
kunde man saa maaske faa udvirket et kongeligt Beskærmelses- 
Brev. Det var et Ejendomsbevis af ganske ejendommelig Art. 
I denne kongelige Erklæring meldtes det nemlig, at da alle Ens 
Breve var brændte, kunde man ikke godtgøre sin Ejendomsret 
til Noget, men skulde dog af sær kongelig Naade have Lov til 
at beholde alt, hvad man hidtil upaatalt havde besiddet.^ Et 
saadant Brev afskar alle Lysthavende fra at styrte sig over 
Byttet. 

Men det var ikke blot ved Ildsvaade, at Brevkamrets Indhold 
kunde gaa tabt. Tyvehaand kunde besørge det samme. For at 
sikre sig saa vidt muligt mod begge anbragte man gerne Brev- 
kamret i et af Taamene, hvor Murene var tykkere end i den 
øvrige Bygning, og Adgangen i Reglen kun ad én Dør. Paa 
Borreby var Døren ind til Brevkamret ganske lav og kun en 
Alen bred. Oppe under det hvælvede Loft hang en stor Klokke 
7 til 8 Tommer i Tværsnit;* den har uden Tvivl været sat i 
Forbindelse med Døren, saa at det kimede, naar Nogen betraadte 
Helligdommen. 

Brevkamrets Indre var saa temmelig ens udstyret allevegne: 
nøgne Vægge og en eller flere Brevkister midt paa Gulvet. Kun 
i Størrelse afveg disse indbyrdes. Her synes nemlig at have 
gjort sig forskellige Meninger gældende om, hvilken Maade der 
var den hensigtsmæssigste at sikre sig paa. Det var jo klart, at 
man kunde berede Tyyene Forlegenhed paa dobbelt Vis: enten 
ved at lade Brevkisterne være saa store og uhaandterlige, at de 
ikke kunde skaffes ud, eller ved at lade der være en saadan 
Mængde af dem, at ingen Uindviet kunde ane, hvor de vigtigste 
Dokumenter var at finde. Der gaves derfor Brevkister af alle 
Størrelser. I Brevkamret paa Søholm gemtes Brevene i en skab- 
lignende Kasse og en «Ark», det vil sige en Kiste af Mellem- 
størrelse.^ Knud Rud paa Vedbygaard havde sikret sig ved at 
fordele Brevskaberne i ikke mindre end 27 Æsker og Smaakister; 
i Indholds-Fortegnelsen over disse maatte han anden Gang be- 
gynde forfra paa Bogstavrækken for at faa Betegnelser nok for dem 
alle.* Paa Borreby derimod havde man gjort de tre Brevkister 
saa store, at den ulykkelige Tyv ikke kunde faa dem ud ad 
Døren. Hver Kiste var mindst tre Alen lang og henved halv- 
anden Alen i Højden og Bredden, medens Døren selv kun var 
en Alen bred. De maa være blevne anbragte derinde, førend 

Iduren var opført. Der var ikke anden Udvej end at hugge dem 
i Stykker paa Stedet og, saa godt man kunde, gøre Udvalg af, 
hvad man kunde bruge. Sligt var imidlertid lettere sagt end 
jgjort. Thi hver af de forsvarlige Egekister var pansret med 
Jernbeslag. Da mange Aar efter Brevkamret forfaldt og hvo der 
vilde havde sin Gang der, fristede dette Jerns Værdi til at øde- 
lægge de gamle Kister; det var tykt som Stangjern og skal være 
blevet anvendt til Hestebeslag. ^ 

Ildsvaade og Tyve var imidlertid langt fra de eneste, der 
skulde holdes borte fra Brevkamret. Stundom kunde det hænde, 
at al Adgang dertil af Enkeltmand, var det saa Gaardens Ejer 
tselv, maatte forbydes. Datidens indviklede Ejendomsforhold, 
hvor Sameje af Gaard som af Gods var saa almindeligt, kunde 
let medføre Tilfælde, i hvilke kun flere ad Gangen, samtlige 
Nedkommende, maatte betræde Helligdommen. I saa Fald maatte 
man enten forsyne Døren med flere Hængelaase og fordele Nøg- 
lerne til alle de Paagældende, eller ogsaa forsegle Brevkister, Dør 
og Nøgle, saa at Beviset kunde føres for, at Ingen paa egen 
Haand havde været derinde. Man sættes levende ind i disse 
Forhold ved f. Eks. at læse en Erklæring fra fire Adelsmænd 
om, at de Aar 1563 efter Anmodning havde været til Stede i 
Brevkamret paa Søholm, medens Hr. Anders Bildes Børn gik ind 
og udtog nogle Brevskaber af en gammel Ark. De bevidne, at 
alt havde været i Orden, Seglene hele og holdne saa vel paa 
Arken som paa Nøglen til Taarnkamret.^ 

Under saadanne Omstændigheder er det vel forstaaeUgt, at 
Brevkamret for den almindelige Bevidsthed maatte komme til at 
staa i et eget, hemmelighedsfuldt Skær. Indenfor dets Tærskel 
gemtes jo det meget, hvorpaa Familiens hele Velfærd beroede, 
ingen uindviet Fod maatte betræde det. Ringede Klokken under 
Hvælvingen derinde, varslede det, at Døren aabnedes til For- 
holdenes inderste Grund, det være sig nu for det Gode elleF for 
det Onde. Dette Brevkamrets halvt uhyggelige Præg er udtryks- 
fuldt gengivet i det gamle Sagn, der lader Christian Friis døende 
sige til sin Hustru, at hun maa være beredt til at følge ham, 
naar hun hører Klokken ringe fra Brevkamret. Nogle Aar efter 
fortælles der, sad hun paa Borreby og spillede Kort med nogle 
Fruer og Jomfruer. Da hørte hun med Et Klokken lyde i Brev- 
kamret, hvorfor hun lagde Kortene fra sig og sagde: Nu er det 

DagU^ Liv 1 Norden, m. 7 

min Død. I det samme fik hun Blodstyrtning og døde. Blod- 
pletterne siges endnu at være kendelige paa Gulvets røde Astrak.^ 

Naar Brevkamret skulde rumme ikke blot en enkelt Families 
Breve men det samlede Riges, udkrævede det naturligvis betydelig 
Plads. For Danmarks Vedkommende gemtes Rigets Breve i Hvæl- 
vingen paa det store Taarn cFolen> paa Rallundborg Slot.^ Men 
foruden dette Brevkammer, der omtrent svarede til, hvad Nutiden 
vilde kalde et Rigsarkiv, maatte der paa de Slotte, hvor Kongen 
hyppigst opholdt sig, være et sikkert Rum til Opbevaring af hans 
mere personlige Breve, rede Penge, Gældsfordringer o. s. v. Dette 
Rum kaldtes i Danmark med det underlige Navn cDrejer- 
kamret>. 

Det er muligt, at denne Benævnelse §kriver sig fra det franske 
ttreillis^, et Gitter, fordi dette Rum var særligt afspærret ved 
Jerngitre. Forvanskningen vilde i saa Fald ikke være større, end 
naar det franske trésor paa Nordisk blev til cDresseh, Skat- 
kammer. Rimeligere er det dog at udlede Navnet af et Ord, der 
maaske staar i Forbindelse med trésor, nemlig det franske trier, 
trieury det engelske try, trger, der endnu bruges om at under- 
søge og værdsætte Metaller. <Drejer» vilde i saa Fald være et 
fra Udlandet laant Navn paa den Bestilling, som vi nu betegne 
med en anden fremmed Benævnelse: Mønt-Guardein. Men sikkert 
er det, at Datiden var tilbøjeligst til at fortolke Navnet paa mere 
folkelig Vis ud fra den Kendsgerning, at Drejerkamret ofte husede 
et Drejerlad. Saavel Christian den Tredje som Frederik den 
Anden synes at have givet sig af med Drejning, og Christian den 
Fjerde var allerede i sit flortende Aar saa dreven i denne Fær- 
dighed, at han kunde dreje i Ben et lille Bæger med Laag, som 
han lod beslaa med Guld og forærede Kansler Niels Kaas.' Op- 
synsmanden ved Drejerkamret kaldes ogsaa en Gang for Kongens 
« Svarver >, den gamle danske Benævnelse for det mere tyskladne 
•Drejer«.* 

Men hvilken end Forklaringen monne være, vist er det, at 
der paa de fleste, vigtigere Slotte i Danmark, paa Krogen, Kron- 
borg, Københavns Slot, det nye Frederiksborg^ o. s. v., fandtes 
et «Drejerkammer>, der gemte Kongens værdifuldeste eller kæreste 
Ejendele. Paa Krogen laa det godt anbragt midt imellem Kongens 
Sovekammer og et mindre Værelse for den kongelige Kammer- 
junker. Paa Kronborg laa det i det nordvestre Taarn. ^' Om Ind- 
holdet faar man et ret klart Begreb ved at høre en Udlænding 

betegne Drejerkamret paa Kronborg som «das Wunderkammer*/ 
thi disse Rum har sikkert indesluttet Mærkværdigheder og Snurre- 
piberier af alle Slags. Men ogsaa solidere Sager fandtes der. I 
Drejerkamret paa Københavns Slot gemtes ikke blot Kongens 
Brevskaber og udsøgte Vaaben — Hertug Magnus fik herfra ud- 
leveret tre smukt beslagne Sværd og en tilsvarende Bøsse, da 
han skulde drage til Øsel,^ — men næsten alt Guld til Mønten 
udgaves herfra;^ Aar 1565 kunde Opsynsmanden paa engang ud- 
betale til Rentemesteren Rosenobler til en Værdi af 96,000 Kroner.^ 
Intet Under derfor, at Statholderen i København fik Befaling til straks 
at forsegle Døren til Drejerkamret, da Kongens betroede Mand, 
der l^idtil alene havde haft Adgang dertil, var død;^ eller at 
Christian den Fjerde kunde falde paa at omdanne Drejerkamret 
paa Frederiksborg til en ligefrem Mønt med Smelteovn.^ 

Som naturligt er hører man iøvrigt kun liden Tale om 
Drejerkamret. Naar Kongen var derinde, var han vel som oftest 
alene. Rent tilfældigt faa vi af et Brev fra Axel Gyldenstjerne 
til hans Moder at vide, at efter hendes Ønske var han <igaar» 
(den 18de August 1567), da han forlod hende, straks gaaet op paa 
Slottet for at træffe Hans Skovgaard. Men Kongen havde lige 
taget denne sin Yndling <ind med paa Drejerkamret. Og dér var 
Hans Skovgaard tilbords med min Herre, og kom ikke ned før- 
end i Aftes Klokken var mellem 4 og 5>.'' Frederik den Anden 
kunde altsaa ben3rtte selv Drejerkamret til en lille fortrolig Svir. 
Men tydeligt nok var dette det utilgængeligste af alle Slottets 
Helligdomme Det er derfor med en vis Selvfølelse, at Mogens 
Stygge fremhæver i sin Dagbog, at han tilligemed Anders Dres- 
selberg i Aaret 1582 den 20de Juni, €som Klokken var hartad 
tre Kvarter til to,>® var inde hos Frederik den Anden i Drejer- 
kamret paa Københavns Slot, da de i Kanslerens Overværelse 
skulde sværge Kongen Troskabs-Ed som Landsdommere. En 
Følge af Drejerkamret og dets Navn var, at Kongens betroede 
Tjener, der alene havde Adgang hertil, straks som Tegn paa sin 
Værdighed anlagde sig Navnet: « Drejer*. Ved Frederik den An- 
dens Tronbestigelse blev saaledes Hans Meier til Hans Drejer.^ 
Han døde 1565, men efterfulgtes af en ny Hans, denne igen af 
Osvald^® o. s. V., allesammen »Drejere*. Endnu i Aaret 1650, da 
Carl Rytter ansattes som Slotsforvalter og Tilsynshavende paa 
Frederiksborg Slot, erholdt han samme Udmærkelse, denne Gang 
under den finere Form, stavet med y: «Dreyer».^^ 

7* 



96 Drejerkamret 

Da ved Enevældens Indførelse « Drejerkamret* afskaffedes 
eller rettere opløstes i sine tre Bestanddele: Kongens Schatol- 
kammer, Rust- og Kunstkamret, fik den folkelige Udlægning af, 
hvad det var at være t Dreyer* og hvad Kongen og han havde 
foretaget sig i <Drejerkamret> fuld Oprejsning. At det nye, fine 
Navn €Schatol> betød noget som € Skathul », « Skatgemme >, kunde 
der ikke være Tvivl om. Men tDreyeren* fulgte naturligvis med 
Rust- og Kunstkamret. Den første Bestyrer for disse to Kamre 
kunde skrive i sin Levnedsberetning: «Anno 1662 den 18de Au- 
gust gjorde jeg et Drejerlad med en Rad (et Hjul) til Kongens 
Fornødenhed, hvilket man ej aleneste kunde regere med Foden 
men endog med Haanden, som findes paa Kunstkamret*. € Imid- 
lertid begærede Dronningen ogsaa min Omgængelse ; derefter blev 
jeg rekommanderet til at opvarte vores naadigste Arveprins og 
Herre, Prins Christian, i Drejerkunsten og opvartede hannem i 
tre Aar hver Dag to Timer*. Intet Under, at da Arveprinsen 
blev Konge og fik en Søn, ogsaa denne sidste snarest blev ind- 
viet i Kunsten. I sirligt, drejet Sprog udtrykkes dette saaledes: 
« Derefter begærede den unge Dronning mig, og opvartede jeg 
hende at undervise i dreyer Kunsten et Aar. Og eftersom det 
haver behaget Gud, voris naadigste Dronning af Guds Tilladelse, 
at hun haver faaet en Arveprins og Herre, ^ Prins Frederik, saa 
er jeg og rekommanderet til at opvarte hannem i Dreyerkunsten >.^ 
— Klart og let forstaaeligt var det atter for lange Tider slaaet fast, 
hvad en Konges Virksomhed i Lønkamret drejede sig om. Og 
med naturligt Instinkt fattede Folket, at dette var just en nød- 
vendig, kongelig Færdighed. Kongen fremfor andre burde have 
Forstand paa, naar nogen vilde dreje ham en Knap, han skulde 
tillands som tilvands kunne vogte sig for Lurendrejere. 



Et andet Rum, som har Krav paa særlig Opmærksomhed, 
var det, der i Datidens Sprog benævnedes «Hemmeligheden>. 
Det var klart, at Hensynet til Forsvaret bød at have slige Rum 
i selve Hovedbygningen. Det kunde jo hænde, at Besætningen 
under en Belejring i lange Tider blev afskaaren fra at færdes 
udenfor denne Bygning. Men med Datidens Begreber om Ren- 
lighed var det ikke nogen let Opgave at bringe dette nødvendige 
Lukaf i Samklang med Husets Beboelighed. Udviklingens Gang 

giver os et mærkeligt Indblik i selv de simpleste Kulturformers 
langsomme Vækst. 

Den ældste Maade at løse Opgaven paa var at anbringe en 
stor Kloak midt i Huset. Naar man saaledes havde skjult dette 
uundgaaelige Onde, havde man gjort alt, hvad der med Billighed 
kunde forlanges. Der var imidlertid en anden Sans, der ogsaa 
var udsat for Indtryk, men for denne gjordes der kun lidet. 
Man fandt sig med mærkelig Ro i, at Værelserne lidt efter lidt 
alle forpestedes. Der er noget eget uhyggeligt ved midt under 
Skildringen af Middelalderens Pragt og Herlighed at kaste et Blik 
paa disse Forhold og faa et Indtryk af, hvorledes det Hele i 
Virkeligheden maa have taget sig ud. Man tænke sig f. Eks. en 
af hine store Rigsdage mod Slutningen af Kejser Frederik Bar- 
barossas Regering, hvor ingen enkelt Hal kunde rumme den 
Mængde af Fyrster og Riddere, der var komne sammen for at 
hylde ham, og hvor der udfoldedes en Pragt, der satte hele Sam- 
tiden i Begejstring. Og saa forestille man sig som Festens Skue- 
plads en Sal gennemtrukken af den modbydeligste Stank, en 
Scene som den i Erfurt Slotssal 1183, da Bjælkerne under Gulvet, 
— i Aaringer paavirkede af Kloakens fortærende Dunster, nu 
pludseligt overbetyngede af den talrige Forsamling, — med Et 
brast, saa at otte Fyrster, en Mængde Adelsmænd, hundrede 
Riddere og en Skare af Andre fandt en forfærdelig Død i Kloak- 
gruben forneden, medens Kejseren selv kun reddede Livet ved 
hurtigt at springe hen og slippe ud ad et Vindue.^ 

Belæringer som denne maatte nødvendigvis gøre Indtryk. 
Man henlagde da dette Rum til særlige Taarne. Især i Frankrig 
arbejdede man utrætteligt paa at indrette et sligt Taarn, hensigts- 
mæssigt ventileret, passende for en stor Besætning. Taarnet paa 
Slottet Marcoussis er et af de ypperste Værker i saa Henseende.* 
Eller ogsaa søgte man at undgaa Ulemperne ved at anbringe 
ikke én stor, men mange smaa Kloaker i Hovedbygningen. Hvor 
tarveligt imidlertid Udbyttet dog har været, kan bedst ses af 
Forholdene i England. Saa vel hos Kong Henrik den 'Ottende i 
hans Slot i Eltham som hos Dronning Elisabeth i Greenv^ch 
klagedes der over, at de ulidelige Dunster ikke steg til Vejrs, 
men laa som Taage under Loftet, hang som Dug ved alt, hvad 
der fandtes i Gemakkerne.* Under saadanne Forhold forstaar 
man Trangen til vellugtende Brændsel. 



98 Hemmelighed. 

Fremgangsraaaden var aabenbart urigtig. I Stedet for disse 
lakkede Kloakrum i Bygningens Indre, burde man sprede dem for alle 
Vinde, anbringe €Hemmeligheden> netop paa Bygningens Ydersider, 
saa at alle uheldige Følger kunde bortvejres. Denne Fremgangs- 
maade synes tidligt at have tiltalt Nordboerne. Medens de fleste 
Spor af hine lukkede Kloaker er forsvundne,^ kunne vi paa vise 
en stor Mængde Bygninger, hvor den modsatte Fremgangsmaade 
har været fulgt. 

Udenfra sete tog disse Rum sig ud som Udhængsskabe paa 
Muren. Hvilende paa to svære Kragsten, der var fastgjorte i 
Væggen, selv forsvarligt opmurede, stundom med smaa Vinduer 
til alle Sider og med Spir og Fløj paa Taget,* saa de ud som 
Forsvars-Karnapper. Indvendigt var de tarveligt udstyrede, et 
gennembrudt S^ensæde og ikke videre. 

Det var klart, at disse Hemmeligheder kunde gøre Nytte 
under alle Slags Forhold. Derfor jo flere af dem des bedre. 
Det blev da snart Skik at have dem ikke blot ved Dagligstuen' 
men ved Siden af saa mange Stuer som muligt i alle Stokværk. 
Paa Skarholt findes der Spor af saadanne i tredje Stokværk. Paa 
Torup i Skaane staa Kragstenene ud endnu paa en Mængde Steder 
i Muren hele Bygningen over.* Paa Hesselager har der været en 
Hemmelighed anbragt næsten ved hvert Værelse i begge Hoved- 
bygningens Stokværk.^ 

Fordelene ved denne Ordning var tydelige nok. Det var i 
høj Grad bekvemt og man undgik at forpeste Bygningen indvendig 
fra. Men det vilde dog være for meget forlangt, at alt skulde 
kunne holdes i Orden ganske af sig selv. Undlod man hvert 
Forsøg paa Renligholdelse, udeblev heller ikke Følgerne her. I 
Aarenes Løb dannedes der af Mangel paa Tilsyn en ejendommelig 
Vold om Borgen. At en saadan maatte være i høj Grad farlig 
under Sygdomsforhold, synes at sige sig selv. Datiden var imid- 
lertid kun lidet tilbøjelig til at hindre sligt. Rakkeren fik kun 
ringe Fortjeneste, thi Kirkegaarde som Borgvolde hørte nu en- 
gang til de fredede Pletter. Det er i saa Henseende maaske fuldt 
saa oplysende, at se, hvorledes man bar sig ad, hvor der ud- 
foldedes en usædvanlig Grad af Renlighed. Da Københavns Slot 
blev delvis opbygget og forbedret, befalede Christian den Tredje, 
at Borgvolden paa de paagældende Steder skulde udgraves, saa 
at Slotsgraven stod lige op til Muren. Hermed var det mest 

mulige gjort, thi at tænke sig, at ogsaa Slotsgraven skulde kunne 
blive forpestet, var dog altfor latterligt.^ 

Det var da næppe Renligheds-Hensyn, der gav disse udven- 
digt murede « Hemmeligheder » Dødsstødet. Men de besad to 
Egenskaber, der hver især gjorde dem uhensigtsmæssige. For 
det første kunde den Borg ikke anses for fuldt lukket, der ejede 
slige Bekvemmeligheder. Hvad hjalp det, at man stængede for 
Vinduerne, naar her var en alfar Vej. Det var ikke altid, at 
man huskede at tage sig i Agt, som da Bothwell blev ført fangen 
til Malmøhus, og der i den Anledning straks blev befalet at til- 
mure Hemmeligheden ved den Stue, der nu skulde være hans 
fremtidige Fængsel.^ Ad saadan Vej flygtede Gustav Vasa fra Or- 
nås. Og ad samme Vej flygtede Jomfru Magdalena Ranzau, idet 
hun lavede sig Reb af sine Lagener, bort fra Herregaarden Both- 
kamp, hvor hun sad fangen som skyldig i sin Moders Død.^ Men 
hertil kom, at de selv til deres rette Brug var temmelig uhen- 
sigtsmæssige. Især i de øvre Stokværk afgav de en saa luftig 
Plads, at der hørte Jernhelbred til for ikke at tage Skade. Det 
var næppe uden Grund, at dygtige Læger i det følgende Aar- 
hundrede ivrede imod dem og gav dem Skyld for at have frem- 
kaldt farlige Sygdomstilfælde.^ 

Omtrent ved Aar 1600 synes da en ny Skik at være begyndt: 
at lade de udvendige murede Hemmeligheder afløse af store skab- 
lignende Aflukker inde i Stuen. Oprindeligt var disse uden Tvivl 
uflyttelige. 

Efterat Udviklingen først var kommen ind i dette Spor, synes 
den at være foregaaet ganske paa samme Vis som med Senge- 
stedet. Ligesom den stuelignende Alkove blev til en panelet, 
lukket Seng, denne til en Himmelseng med Gardiner og denne 
atter til Nutidens lave Seng, saaledes ogsaa her. Da Hemmelig- 
heden først havde ophørt at være et eget muret Aflukke, for- 
maaede den heller ikke længe at holde sig som lukket Skab. 
Træsideme og Loftet forvandledes til Gardiner og Himmel, siden 
tabte ogsaa disse sig og en egen Stol stod undselig tilbage. Det 
var denne Udvikling, der foregik i Løbet af det 17de Aarhundrede. 
Københavns Slot, der maaske havde oplevet Rloakernes Dage og 
i sin Tid gaaet i Spidsen paa Hemmelighedernes Omraade, saa 
nu skiftevis alle disse nye Former befolke dets Rum.^ 

I øverste Stokværk indtog altid Riddersalen den afgørende 
Plads. Udgjorde Hovedbygningen kun ét Hus, var som oftest hele 
det øverste Stokværk en eneste Sal med Udsigt til alle Sider. 
Bestod Bygningen af fire Længer, indtog Riddersalen i det mindste 
hele Hovedlængens øverste Vaaning. Selv under disse sidste mere 
begrænsede Forhold kunde Riddersalen opnaa en betydelig Stør- 
relse. Paa Rygaard paa Fyen f. Eks. var den tolv Alen bred og. 
33 Alen lang.^ Dette var dog for intet at regne imod de Rum> 
som Slottene kunde opvise. Paa Københavns Slot var Ridder- 
salen ikke mindre end 40 Alen bred og 86 Alen lang.^ Paa Kron- 
borg var den noget smallere, men til Gengæld ikke lidet længere. 

I Reglen var vistnok Indgangen til Riddersalen fra Taamets- 
Vindeltrappe, der mundede ud ved dens Side. Sjældnere førte^ 
som paa Ravnstrup, Trappen op midt paa Gulvet. Til daglig tog. 
Riddersalen sig mere venlig ud end de fleste andre af de for- 
ladte Stuer. Dens Vinduer var ikke skæmmede af de trykkende 
Jerngitre, og paa Grund af Husets Højde nød man herfra en 
fortræffelig Udsigt. Vel kunde det hænde, at Volden, saaledes 
som paa Spøttrup, var saa høj, at den lukkede al Udsigt ude,, 
men dette fandt dog vistnok kun undtagelsesvis Sted. I de 
fleste Tilfælde var Riddersalen beregnet paa at kunne snakke med, 
naar det gjaldt Kanonskud ud over Volden. 

Dens Indre var forøvrigt en underlig Blanding. Rummet 
selv var anseligt nok, men den store Længde og Bredde gjorde 
hyppigt, at Salen forekom lav, og det hele virkede trykkende. 
Man følte sig let til Mode som paa et Orlogsskibs Mellemdæk. 
Bohavet var forskelligt fra de andre Stuers. Her stod ingen af- 
klædt Himmelseng eller vel tillaaset Kasse, men en Række Ka- 
noner laa og stirrede ud ad Vinduerne, tilstøvede og med Spindel- 
væv for Mundingerne. Langs Væggen stod gerne Bordplader og. 
Bukke, der her var satte til Side, og under Loftet hang et Par 
Kærtekranse med nedbrændte Stumper fra sidste Fest. Det hele 
mindede om en Kriger, der sov Rusen ud. 

Det fælles Indtryk, som man med stigende Styrke modtog 
overalt, hvor man færdedes i alle disse mange Rum, var da dety 
at her havde ingen noget at gøre. Forladte, glemte stod de hen^ 
en Skyggeverden, der sjældent genlød af Levendes Trin. Intet 
Under da, at Overtroen befolkede dem. Selv i nybyggede Gaarde 
formaaede de ikke at hævde deres Rang som Opholdssted for 
Væsner med Kød og Blod; før man ret vidste af det, havde en 

uhyggelig Hær bemægtiget sig dem. Ingen skøttede om at færdes 
heroppe, naar Mørket først var faldet paa. En Trækvind, der 
bragte Kærten til at vifte, Blæstens Suk i Kaminen, Genlyden af 
Ens egne Trin var nok til at skræmme selv den Dristigste. 



Samle vi vore Indtryk, maa det indrømmes, at disse Borges 
hele Grundpræg var skummelt og tungsindigt. Grunden dertil 
var en dobbelt. Dels havde man indrettet alt alene med For- 
svaret for Øje, dels svarede Beboelsen ikke til Bygningens Plan. 
Huset var anlagt som til Fest, men kun beboet til den stren- 
geste Nødtørft. Forknyt krøb man sammen i et enkelt Rum 
eller to, og blev aldrig husvant i Resten. Skulde da Bygningen 
komme til sin Ret, maatte den ses i de to Forhold, hvorpaa den 
var beregnet. Vi har allerede lagt Mærke til, hvorledes under 
et Angreb alt skiftede Karakter, disse tunge, skumle Former og 
Masser fik med ét Liv, blev Led i et Hele, og greb kraftigt og 
let ind i hverandre. Ganske det samme gentog sig ved Fest. 
Den øde, uhyggelige Borg blev en anden, naar Gaarden fyldtes 
med Heste, naar ingen Dør stod lukket, men det gik op og ned 
paa Trapper og Ganjge som i de dragne Stuer med Gæster i Flok, 
nyt Liv og Munterhed, hvor man saa vendte sig. Hvo tænkte 
paa Mørkets Aander, naar om Aftenen hver Vraa var oplyst, naar 
der dansedes i Riddersalen, larmedes af Svendene i den over- 
fyldte Borgestue, og Borggaard som Ladegaard var én forvirret 
Støj og Mylr lige til Hanegal! 

Men det gik saa sjældent paa med Krig og med Fester. 
Man kunde blive til Aars uden at have oplevet en Ufredens Tid, 
og rigtig store Familiefester, et Bryllup eller en Begravelse, der 
kunde sætte Borgen helt paa den anden Ende, faldt ogsaa altfor 
sjældent for. Hvor hentede man da Trøst mod Boligens Uhygge 
i Mellemtiden? Der var to Veje, ad hvilke man søgte Savnet 
stillet. Hver især blev de, uden at man maaske var sig det fuldt 
ud bevidst, et uundværligt Tilbehør for Gaarden, en Del af Hjemmet. 

Den ene Trøster var Haven. I Betragtningsmaaden af 
denne foregik der i det 16de Aarhundrede et mærkeligt Omslag, 
Den gammeldags Opfattelse var, at en Have ved en Borg var 
saa temmelig en Uting. Anbragtes den paa Borgøen, var det et 
urimeligt Misbrug af Plads, der nok en Gang ved en Belejring 

skulde hævne sig. Og lagdes den udenfor Graven, saa frembød 
den kun nye Mangler: et Skjulested for Fjender tæt ind paa 
Livet af Borgen, en yderst farlig Plads for Kvinderne at færdes 
paa, lige saa usikker som Skoven selv. Nej, en Humlehave bag 
Ladegaarden, en Kaalgaard og saa en lun, lille Plet til de for- 
nødne Bistader, det var alt hvad Have, der havde hjemme ved 
en Borg. — - Et Par Slægtled efter, og Have var trods alle dens 
Ulemper bleven til næsten en Nødvendighed ved hver en Gaard, 
et yndet Opholdssted for Mænd som for Kvinder, plejet med en 
Kunst og en Omhu, der vilde forbavse selv Nutiden. 

Grundene til dette Omslag lader sig for en Del paavise. 
Tidligere havde Kirken været saa godt som den eneste Have- 
dyrker i Norden. Intet kunde kappes med disse Klosterhaver i 
By og paa Land, hvorfra Omegnen i vide Kredse ikke blot for- 
synedes med Lægemidler men ogsaa modtog Blomster og Frugter 
som Gave, fine Smaavink, der ikke forfejlede deres Virkning. 
Men alt dette omstyrtedes ved Reformationen. Klostrene inddroges 
og de tarveligt stillede Præster skulde vel vogte sig for at holde 
kostbare Haver. Her som paa andre Omraader tog imidlertid 
Kongen og Adelen Arv efter Kirken. Og i Ordets egentligste 
Forstand, thi Haverne laa jo fuldt færdige om Klostrene, der nu 
gik over i Regeringens og Adelens Eje. Ofte var vistnok de samme 
Folk at faa, der hidtil havde været anvendte til deres Dyrkning. 
Det kom blot an paa, om de nye Ejere ikke var Barbarer nok 
til at lade alt forfalde. 

I denne Henseende var der et heldigt Sammentræf, som af- 
gjorde Havernes Skæbne. Den, Sans for Naturen og det Natur- 
lige, der betegnede Renæssancen overalt, hvor den brød frem, 
havde allerede i Aarhundredets første Aartier begyndt at give 
Livstegn fra sig i Norden. Det var Ytringer af denne nye Aand, 
naar to Mænd i Danmark, Christen Pedersen og Henrik Smith, 
med Begejstring underviste deres Samtid om Anvendelsen af de 
mange indenlandske Urter, hvorpaa saa faa havde Forstand, 
men som ypperligt lod sig bruge baade i Lyst og i Nød.^ Det 
var Ytringer af samme Aand, naar Smagen just paa denne Tid 
slog om, og det i det kødspisende Norden blev mere og mere 
almindelig Skik ogsaa at nyde Planteføde, en Tilbøjelighed, der 
for Danmarks Vedkommende paa engang gav sig Luft i og mæg- 
tigt fremmedes ved Christian den Andens Indkaldelse af holland- 
ske Havedyrkere til Amager.^ 

Jordbunden var da altsaa forberedt, og da ved Aarhundre- 
dets Midte Havekunsten skulde synes at maatte dø ud med de 
sidste Munke, fandt den tværtimod en Skare af nye Dyrkere paa 
de før saa Qendtlige Borge. Mænd og Kvinder begyndte at 
kappes i Iver. Og med den Tilbøjelighed til Overdrivelse, som 
saa hyppigt ledsager det nye, og hvorpaa Renæssancen især aldrig 
var karrig, gik man nu paa mangt et Sted til den modsatte 
Yderlighed, forfulgte Maal, som Nordens Klima engang for alle 
har betegnet som uopnaaelige. Bevægelsens Styrke forstaas først 
ret, naar man erindrer de fremaddrivende Kræfter: nytændt Be- 
gejstring og saa den trykkende Uhygge i Borgens Indre. I For- 
ening skabte de et mærkeligt Afsnit i den nordiske Havedyrk- 
nings Historie. 

Det har sin Interesse nærmere at betragte disse Haver. I 
Reglen synes de at have været delt i to Hoveddele : Urtegaarden 
og Abildgaarden. Disse laa hyppigt et Stykke fra hinanden og 
stundom fandtes der flere af hver.^ Urtegaarden deltes atter i 
to Partier, det vi vilde kalde Køkkenhaven, Urtegaarden i snæv- 
rere Forstand, og Blomsterhaven eller Rosengaarden.^ Desuden 
fandtes der altid en særskilt Humlegaard. 

Af Køkkenurter havde egentlig kun Kaal tidligere været rig- 
tigt kendt og yndet i Norden. Nu kom der en Mængde nye 
Slags til. Ikke blot indenfor Kaalens eget Omraade: Blomkaal, 
«Kabudskaal> og hvad de alle hed. Da Frederik den Anden 
Aar 1560 skulde holde Fastelavnsgilde paa Nyborg Slot og fryg- 
tede for, at Lensmandens Kaalforsyning ikke var i Orden, maatte 
Hans « Drejer* paa Københavns Slot skyndsomst sende Kongen 
al den «Kabudskaah, som Slottet kunde stille.^ Men ogsaa 
andre Urter kom paa Mode, først og fremmest Løg, Persille- 
rødder og Peberrod. tSom Du skriver om Roer, da sender jeg 
Dig nu med Jens to Tønder Persillerødder og to Tønder skaan- 
ske Roer; Roerne er dyre>, skrev Herluf Trolle hjem fra Skaane 
til den ventende Birgitte Gøye. Ved denne Forsending kunde 
han trøstig løbe an paa, at næppe alt vilde være spist op inden 
hans Hjemkomst. Mere forsigtigt udtrykte han sig, da han senere 
samme Aar sendte hende Kastanier fra Kolding: «vil Du lade 
forvare mig en 20 eller 30 deraf i Kælderen i Sand>, tilføjedes 
der.^ Peder Oxe havde Æren af at indføre to nye Arter Roer i 
Danmark, de «Barderwigske og Burdfeldtske», som han havde 
lært at kende under sit ufrivillige Ophold i Lothringen.^ Løg 



104 Haven. 

fik man intet Steds saa gode som hos Hollænderne paa Amager 
og paa Falster. 

Højst mærkeligt er det at se, hvorledes Begejstringen for de 
nye Urter og Grøntsager, af hvilke mange tidligere havde været 
brugte til Lægemidler og derfor været dyrkede i Klosterhaverne, 
nu greb om sig fra oven. Vi kan tilfældigvis kontrollere, hvad 
der af Grøntsager er medgaaet til Christian den Tredies Hof- 
holdning, da han i Sommeren 1541 opholdt sig paa Malmøhus. 
Ved det kongelige Bord foriæredes her daglig imod gammel Skik 
ikke blot en Masse Gulerødder, Kaal, Løg, Grønærter og Per- 
sille, men ligeledes betydelige Mængder af Timian, Salvie og 
andre. En Uge igennem spistes der Timian og Salvie hver 
eneste Dag.^ 

Haand i Haand hermed gik en Lyst til at opelske Planter, 
der krævede kunstig Varme eller dog udsøgt Pleje. Christian den 
Fjerde lod baade opsamle og nedsalte vild Asparges,^ og lige- 
ledes indplante og forædle den i Havejord.* Vi hører Tale ikke 
blot om Agurker i Tøndevis fra en lille Plet Jord, men om 
Græskar paa 32 Pund og derover, om hundrede Meloner fra 
samme Have o. s. v.* 

Hvor Urtehaven, hvad der vist hyppigt var Tilfældet, var 
anlagt blot med en Korsgang i Midten, dannedes der næppe 
nogen skarp Grænse mellem den egentlige Køkkenhave og Blom- 
sterhaven. Urtegaard og Rosengaard faldt her sammen, idet Blom- 
sterne blot var anbragte langs Gangen. I større Haver udgjorde 
Rosengaarden en selvstændig Afdeling. Særligt yndede Blomster 
var Roser, Lavendler, Pæoner og Nelliker. Aar 1611 var der i 
Slotshaven ved København 240 dobbelte Nelliker i Potte.^ Dob- 
belte Nelliker omtales overhovedet meget og synes at have kap- 
pedes med Rosmariner og Provenceroser om første Plads i Da- 
tidens Yndest. 

Medens Rosernes Ry var gammelt, havde Nellikerne for nylig 
tilkæmpet sig Plads i den almindelige Yndest. I Frankrig havde 
de været ansete siden Ludvig den Helliges Dage. Han havde 
paa sit sidste Korstog i Afrika ment i disse vildtvoksende Blom- 
ster med krydret Duft at kunne finde et Lægemiddel mod 
den Pest, der just .hærgede hans Hær. Ham selv hjalp de dog 
ikke, han døde af Pest 1270 foran Tunis. Men Nellikerne fulgte 
med hans Lig og hans Hær til Frankrig, og de vandt her sam- 
men med ham Ry for Hellighed. I Frankrig kaldes de for «Øje- 

blomst* («oeillet>) efter den Lighed, som især den almindelige, 
hyid med sort i Bunden, har med et menneskeligt Øje. Samme 
Navn «lille Øje> («pink>) bar de i England. Denne Lighed havde 
alt i Oldtiden hos Middelhavsfolk fremkaldt Sagnet om, at disse 
Blomster stammede fra en Hyrdes Øjne, som Jagtgudinden i sin 
Vrede havde udrevet og kastet paa Jorden. 

Til Norden naaede Interessen for Nelliker dog først, efter at 
Kejser Karl V paa sit Togt til Tunis for anden Gang havde op- 
daget dem og hjembragt flere pragtfulde Arter. Den purpurrøde 
Kartheuser-Nellike (Dianthus Carthusianorum) blev hans Yndlings- 
blomst. Den dyrkedes nu med Iver i de kejserlige Haver, og 
det lykkedes at opelske forskellige Afarter. Herft'a bredte dens 
Ry sig videre til Danmark. Efter Lugten, der mindede om 
Kryddemelliken ft^a Indien, kaldte man den i Tyskland og i Danmark 
med det vildledende Navn « Nellike*. Muligt turde dette have 
bidraget sit til den Begejstring, hvormed de modtoges i Norden. 
Kryddernelliker anvendtes ofte ved Tillavning af Mad og Drikke. 
Man haabede vistnok i disse Blomster at finde en billig Afløser, 
lige tiltalende for Syn, Lugt og Smag. 

Som rimeligt var, udvekslede man hyppigt forskellige Slags 
Frø og Stiklinger hos hinanden. Om det saa var Dronning Do- 
rothea, saa deltog hun i denne Tuskhandel, Aar 1551 udbad hun 
sig saaledes af Birgitte Gøye: tMerian, Brisilicon, Nelliker, Cypres, 
Gulefiol og andre gode Urter >.^ Det egentlige Sted at forskrive 
Frø, Blomsterløg og Planter fra var dog Holland. Med Tolderen 
i Helsingør som Mellemmand kunde man faa udsøgte Sager her- 
ft-a, og saavel Kongerne som Adelsmænd anvendte betydelige 
Summer paa sligt. ^ 

Foruden blot til Pragt tjente Blomsterne ogsaa paa anden 
Vis. Det blev almindelig Skik deraf at destillere duftende Vande, 
som saa atter anvendtes enten til Stænkning i Stuerne eller som 
Tilsætning til stærke Drikke, Akvavit og lignende. For blot at 
nævne ét Eksempel maatte Gartneren paa Københavns Slot i 
Juni Maaned 1603 levere til Dronningen 173 Potter Jordbær, for 
fire Kroner Hyldeblomster og for tolv Kroner røde Roser, af 
hvilke Sager der skulde «brændes Vand*.* Det var en Selvfølge, 
at alt hvad der kunde syltes, blev anvendt hertil. Syltetøjer var 
Tidens Styrke; vi skal senere faa at se, hvorledes man paa dette 
Omraade forsøgte sig vidt ud over de Grænser, som Nutiden 
vilde finde naturlige. 

Den af Haverne, hvor Tidens Begejstring gjorde sig stærkest 
gældende, var dog uden Tvivl Åbildgaarden. Her mødtes Mæn- 
denes og Kvindernes forenede Bestræbelser. Det gør allerede et 
eget Indtryk at se det ofte møjsommelige Arbejde, som her ud- 
førtes for at holde Alt i Orden. Man optog Kampen endog mod 
Insekterne og lønnede Mandskab til at holde Træerne rene for 
Orme ojg Larver.^ Podning synes at have staaet højt, Podevoks 
og andre dertil hørende Sager omtales oftere. Paa Gripsholm f. 
Eks. brugte Bjørn Trægaardsdreng i Aaret 1547 otte Pund Voks 
til « Træplastre ».^ I Hamar By i Norge fandtes ved Aarhundre- 
dets Midte flere «Podemestre>, der havde deres Udkomme alene 
ved at udøve deres Kunst.* 

Under saadanne Forhold kan det ikke undre at træfife alle 
de Arter Frugttræer, som vor Tid kender: en Mængde forskellige 
Slags Æbler, Sommer- og Vinterpærer, hvide, røde og ungarske 
Blommer, spanske Kirsebær og hvide velske, Moreller, Morbær- 
træer, Ferskner, Johannes -Æbler og Johannes-Pærer, Kvæder 
o. s. V., o. s. V.* Ikke heller kan det forbavse at se storartede 
Summer udgivne hertil og fine Frugttræer indforskrevne i hun- 
drede- ja i tusindvis fra Holland,* saa lidt som at Norden selv 
gennemstøvedes for at opdage gode Arter, der alt havde staaet 
deres Prøve. Det var sikkert en ypperlig Anvisning, som Fre- 
derik den Anden gav, da det gjaldt om at faa unge Valnødtræer 
til Udplantning i Frederiksborg Slotshave, at lede godt efter i 
Kannikehaverne i Roskilde.^ Men hvad der unægtelig forundrer, 
det er den Uforsagthed, hvormed man søgte at byde Klimaet Trods 
og dyrke Træer her, hvis Frugter kun med største Vanskelighed 
kunde bringes til Modenhed under saa kølige Forhold. 

Det var allerede at strejfe Grænsen, naar man i de tre 
Riger lagde sig ivrigt efter Dyrkning af Vinranker. Alt Kong 
Hans kunde befale sig tilsendt en Kurv med Vindruer fra sin 
Vingaard i København.'' Johan den Tredie lod plante Ranker ved 
Kalmar.® Christian den Fjerde var i den Grad opsat paa Vin- 
dyrkning, at han efter aarligt at have forskrevet et jævnt Antal 
Ranker fra Holland, i Aaret 1610 endog drev det til at indføre 
200 Stykker paa engang.^ Fra Bergen berettes, at den første 
lutherske Biskop, Gjeble Pedersøn, havde anlagt en ypperlig 
Have ved Hjælp af en flandersk Gartner, men forgæves anstrængt 
sig for at faa Vindruerne modne. Han tog da de umodne Druer 

og lod dem ophænge over sit Bord, for at Fremmede kunde se, 
at Vindruer kunde om ikke modnes saa dog vokse i Norge. ^ 

Men Urimeligheder forlangte man, naar man, selv om det 
saa blot var i Danmark, lagde sig efter Dyrkning af Figen og 
Mandler. Ikke desto mindre forsøgte man herpaa. Frederik den 
Ånden lod plante i Skanderborg Slotshave ti Figentræer og tyve 
Mandeltræer,^ og Christian den Fjerde gik baade ved Rosenborg 
Slotshave og andetsteds trøstigt i Faderens Fodspor.* Saa under- 
ligt det lyder, synes Forsøgene at være lykkedes nogenlunde. En 
senere Forfatter paastaar i det mindste, at saavel Mandler som 
Figen modnes i københavnske Haver ligesom i Italien, og anfører 
derpaa som Vidner Lægerne Finke, Bartholin, Worm o. s. v., der 
selv skal have smagt dem.^ 

Uden at træde Tiden for nær, tør man dog maaske antage, 
at de i Reglen har været lidt beske. Det samme gjaldt uden 
Tvivl om megen af den øvrige Frugt, især den, der dyrkedes i 
de nordligere Strøg. Det lyder saaledes ingenlunde lovende, 
naar den senere Carl den Niende i Sverig i Aaret 1570 paa Fore- 
spørgsel af Dronning Catharina, om han ikke havde nogle sure 
Pommerantser, da Kongen led af Febris og havde en svar Læng- 
sel efter denne Frugt, svarede, at sure Pommerantser havde han 
ganske vist ikke, men derimod skulde han med Fornøjelse, hvis 
det ønskedes, sende nogle Æbler og Pærer af den Slags, som 
vokser ved Gripsholm.^ Og Gustav Vasa har vel næppe haft 
helt Uret, da han skrev til sin Datter, der var bleven syg, at 
Grunden hertil sikkert maatte være, at hun «æder allehaande 
Skavl, der forslemmer Maven*, iblandt hvilket «Skavl> han først 
og fremmest nævner: Æbler.^ 

Men hermed tog Tiden i Almindelighed det nu ikke saa 
nøje. Hovedsagen var, at der var bravt mange af dem. Om hver 
enkelt Frugt var bleven fuldt moden, havde ikke den Vigtighed; 
hvad der var altfor surt til at spises raat kunde jo laves til 
Most. Og man nød meget under begge Former. Vi kommer 
senere til lidt nærmere at betragte disse Forhold, her blot i For- 
bigaaende et Par Eksempler til Prøve. Da Frederik den Anden Aar 
1560 holdt Fastelavnsgilde paa Nyborg Slot, lod han i den An- 
ledning forskrive alle de Æbler og Vinterpærer, der havdes paa 
Københavns Slot^ og desforuden i Forstærkning en halv Læst 
Æbler og to Tønder Pærer fra Faaborg.^ Om Most-Tillavningen 
hører vi tilfældigvis fra en norsk By, Hamar ved Mjøsen,. at det 

var en meget ringe Borger, som ikke havde aarligen af sin Frugt- 
have en halv Lsest Most og en halv Læst cRirsebærdrank* til 
sit eget Husbehov, foruden hvad der solgtes eller foræredes til 
gode Venner.^ Det kan da ikke forundre, at der f. Eks. paa 
Ømkloster i Jylland endnu i Februar Maaned 1554 laa tolv 
Tønder Most af Efteraarets Forsyning urørt i Kælderen,^ saa 
lidt som at Frederik den Anden gik videre og Aar 1584 lod 
Lensmanden paa Kronborg indsamle to til tre Tønder Slaaen og 
sende til sin Mundskænk, for at denne kunde lave dem til 
Slaaenvin til Kongen.* 

Herregaardshavernes Ydre lignede i Reglen en Dyrehave i 
Nutiden, idet de var omgivne med et Hegn af Enebærstager, for 
at Dyrene ikke skulde springe ind derover.* Den milde Aarstid 
igennem var de vistnok Kvindernes hyppigste Opholdssted og 
saaledes en Enhed og Virkeliggørelse af det, som man i Borgen 
forgæves havde tilstræbt ved Sommerstuen og Fruerstuen. Stun- 
dom synes de at have tjent som en Slags Lønkammer tilUge, 
hvor Husets kvindelige Beboere trak sig tilbage, eller hvor de i 
Forening holdt deres Andagt.^ Den megen Pasning, som Haven 
krævede, gav ogsaa Kvinderne nok at tage Vare dernede. Ved 
større Slotte slog imidlertid deres Arbejde ikke til, der maatte 
holdes virkelige Urtegaardsmænd, som ikke havde andet at gøre 
end at passe Haven. Johan den Tredie holdt saadanne paa sine 
Slotte; til Kalmar lod han én indforskrive fra Tyskland.* Paa 
Aalholm holdt Enkedronning Sophia en Urtegaardsmand,^ paa 
Nykøbing Slot en Mester, der atter havde tre Svende under sig.® 
Lignende talrig Gartnerbesætning holdtes i Haverne ved Køben- 
havns Slot, Frederiksborg, Lundehave, Koldinghus og flere Slotte.^ 
I en mindre Have, som Frederik den Anden anlagde i Teglstrup 
Hegn ved Helsingør, holdtes en Gartner og en Svend. ^® I et An- 
fald af Sparsommelighed indførte Regeringsraaderne vel en Del 
Indskrænkninger i disse Forhold, men nødtes dog kort Tid efter 
til atter at ansætte omtrent det gamle Antal.^^ At disse Gartnere 
har været dygtige og vel ansete Folk, kan ses af de Lønninger, 
som de oppebar. Urtegaardsmanden paa Frederiksborg f. Eks. 
fik frit Underhold og desuden to Hofklædninger samt 400 Kr. 
om Aaret.*^ 

Den Trang, som gjorde sig gældende i denne ivrige Omsorg 
for Haverne, var aabenbart en større og dybere end den blotte 
Lyst til at søge Ophold og Syssel udenfor den uhyggelige Borg. 

Den var som alle de stærke Drifter i Renæssancens Tid en yaag- 
nende Rørelse, hvori en Mængde vidt forskellige Retninger fand- 
tes umiddelbart og inderligt forenede. Trang til Hygge, Inter- 
esse for Madlavning,' Skønhedssans og videnskabelig Drift sl3mgede 
sig her foranderligt i hverandre. Det er værd at mindes, at de 
berømte Haver. i Norden: Cornelius Hamsforts i Odense, Peder 
Oxes ved Gisselfeld, Tyge Brahes paa Hveen, Claus Urnes ved 
Beltebjærg i Skaane, Sophie Brahes ved Eriksholm, Gjeble Pe- 
dersøns i Bergen og mange flere indtage en hæderlig Plads i 
Videnskabens Historie. Trods alle deres Besynderligheder staa 
de som de første, kække Forsøg paa at udføre den Tanke, der 
i Europas videst fremskredne Lande først længe efter blev gen- 
nemført ved Oprettelsen af botaniske Haver.* 

Det var Renæssancens Trang til at træde i et inderligt For- 
hold til Naturen, der skafifede sig Luft i disse Haver. Men hvor- 
for indskrænke Naturen alene til Planteriget? Dyreriget havde 
jo samjne Krav paa Interesse. Ogsaa her brød en lignende Be- 
vægelse da frem og skabte alle de forunderlige Dyresamlinger, 
halvt Menagerier, halvt Akklimatiseringsanstalter, der fandtes paa 
mange Slotte og Gaarde i Norden i Forbindelse med Haverne. 
Vi skal i en anden Sammenhæng nærmere betragte disse mær- 
kelige Forsøg, her maa vi nøjes med at fastslaa det Fælles i 
begge Bevægelser. 



Men det Naturlige kunde jo søges ogsaa andet Steds end 
blot i det Levendes Verden. Selv paa Bygningskunstens Om- 
raade lod det sig vel finde. Hvad om man her i disse Haver, 
hvor alt aandede Frihed og Liv, slog sig løs og opførte en Byg- 
ning ret efter Ens eget Hoved, ikke som hin skumle Borg tryk- 
ket og indsnøret af Forsvarshensyn, men en virkelig Naturbolig 
af en ædlere Art, hvor det ikke gjaldt Kamp^ men hvor Skøn 
hed og Livslyst fuldt kunde bygge. Man forsøgte det. 

Dette er uden Tvivl det mærkeligste Udbrud af hin Tids 
Bygningslyst. Vi har forfulgt Bevægelsen fra dens Udspring, sét, 
hvorledes den oprindelig som en ustillet Trang flygtede fra Bor- 
gen, søgte ud i den frie Natur og i Havekunsten fandt en Er- 
statning for Savnet. Nu vendte den tilbage igen mod sit Ud- 
gangspunkt, styrket men tillige forvandlet, beruset af Flugten. 
Thi det, der nu opførtes, var den vidunderligste Blanding af alt 

muligt: Borg, Bolig, Stue, Festplads, i Ordets egentligste Forstand 
et Digt i Sten. 

Rent nøgternt sét lod det Hele sig udtrykke ved, at medens 
Kvinderne i Haven nøjedes med en Løvhytte til Skygge og Læ 
mod Regn, var dette ikke Mændene nok. I ledige Stunder mo- 
rede Borgherren sig med at tænke over, hvorledes et Lysthus 
af Sten vel vilde tage sig ud, og hvor det skulde anbringes. 
Men før han ret vidste af det, tog Forestillingen Magten fra 
ham og lod ham hverken Rist eller Ro, førend Bygningen 
stod der. 

Omtrent fra Åarhundredets Midte lader der sig paavise en 
bestandig voksende Tilbøjelighed til at opføre Lysthuse. I Be-^ 
gyndelsen synes de at have svaret til, hvad Nutiden vilde be- 
tegne med dette Navn; men hurtigt overskred Bevægelsen disse 
snævre Grænser. Lysthusene voksede til grundmurede to-tre- 
etages Bygninger med Spir og Taame, indvendigt udstyrede med 
Marmorgulve og Stensøjler. Bevægelsen synes at have grebet 
om sig omtrent samtidigt i Danmark og Sverige. Vi ser allerede 
Erik den Fjortende Aar 1565 i Færd med at udstyre Lysthuset 
ved Stockholm Slot med gyldne Roser i Loftet, forgyldte Piller 
og Glasmalerier;^ og saavel her som paa Amø i Upland fort- 
satte Johan den Tredie i stigende Maal Broderens Værk.^ Men 
ingen lader dog til at have overgaaet Frederik den Anden i Be- 
gejstring for Lysthuse. Ved alle sine Slotte: ved Frederiksborg, 
Kronborg, Antvorskov, Skanderborg, Haderslevhus og flere op- 
førte han ikke blot ét men stundom to, tre saadanne. Det er 
betegnende for den hele Bygningsart, at han ofte søgte ved 
Navnet ligesom at undskylde Foretagendet. Saaledes kaldtes Lyst- 
husene ved Antvorskov og Haderslevhus samt et af dem ved 
Frederiksborg for « Sparepenge*.* Under Benævnelsen <Badstue>^ 
skjulte sig ogsaa hyppigt et blot Lysthus. Først under Chri- 
stian den Fjerde blev det Skik at kalde dem med deres rette 
Navn. 

Det vilde være meget vanskeligt at bestemme Hensigten 
med disse Bygninger. Den strakte sig lige fra at kunne døse i 
Skygge, nyde Udsigten eller spille Boldt, Pilkentavl og Rulletavl,, 
og op til at have en virkelig Bolig ligesaa fuldstændigt udstyret 
som Borgen ved Siden. Lysthusene paa Kronborgs Bastioner 
var trods al deres solide Bygning vistnok kun beregnede paa 
herfra at nyde Udsigten. Var man tilstrækkelig fornem, fik 

man efter Besøget sit Navn optegnet med gyldne Bogstaver paa 
Væggen i det ene.^ Lundehave (Marienlyst), Sparepenge ved 
Haderslevhus og Lysthusene ved Frederiksborg vare indrettede 
til fuldstændig Beboelse. Paa Lundehave var der baade Køkken, 
Kakkelovne og Kaminer, Soveværelser og Sal.^ I Sparepenge ved 
Haderslev holdt Frederik den Ånden et stort Gæstebud Aar 
1587.^ Og ikke blot Badstuen ved Frederiksborg benyttedes stundom 
af Kongen til at overnatte i, men saavel Sparepenge som Jæger- 
gaarden synes at have været indrettede til det samme. I alle 
disse Bygninger fandtes ved Frederik den Andens Død en hel 
Forsyning af Glas og Sølv-Husgeraad.* 

Ligesaa ubestemmelig var Stilen. Her, hvor der herskede 
den fuldstændigste Frihed, fulgte man blot sin Hjertens Lyst. 
Hvad man især synes at have nydt, var, at kunne bygge Søjle- 
haller med den frieste Adgang for Lys og Luft, en aaben Portal 
foran men ingen sammensnøret Vindeltrappe. Lundehave og 
Badstuen ved Frederiksborg laa paa en Plads belagt med hugne 
Sten, Stuernes Gulv strakte sig ligesom helt ud i det Fri. Til 
Lundehave og Lysthusene paa Kronborgs Bastioner medgik der 
en Uendelighed af hugne og drejede Piller.^ Disse sidste Lyst- 
huse synes at have været byggede som blotte Pavilloner baarne 
af Søjler. Lundehave derimod var i en hel anden Stil, tre Stok- 
værk høj, med fladt Tag, hvorom der løb Sandstens-Forsiringer. 
Køkkenet var i Kælderen, og ovenover dette en Art søjlebaaren 
Veranda med Indgang til mindre Værelser; øverst oppe endelig 
den kongelige Sal med dens henrivende Udsigt. Det hele synes 
at have været slankere og langt finere udarbejdet, men iøvrigt 
ikke uligt det nuværende Marienlyst, hvori det vistnok for en 
Del er indmuret.* Badstuen ved Frederiksborg var en nydelig 
Blanding af et Legetøj og et virkeligt lille Slot, bygget i den 
bekendte Stil med Trappetaarn med Spir, røde Mure og Sand- 
stens-Forsiringer, men forunderligt fortryllende i hele sin Til- 
syneladelse. Man forstaar langt bedre Christian den Fjerde, der 
fik Lyst til at bygge det hele efter i stor Stil og saaledes frem- 
bragte Ibstrup (Jægersborg), end Christian den Sjette, der lod 
Spiret bryde af og det øvre Stokværk helt omdanne. "^ Paa Ura- 
nienborg, der jo var anlagt med en underlig Blanding af ubunden 
Kækhed og snorlige Pedanteri, laa der for Enden af de to Mid- 
tergange to mindre Bygninger, ganske ens, hver især et lille 
Uranienborg i Lommeformat. Ved Haderslevhus endelig var 

Lysthuset en anselig Bygning, der med sit Taarn som et mæg- 
tigt Trekløver og sin høje Sidelænge vilde have kunnet gøre 
Fyldest overalt som en Hovedbygning. Kun det endnu anseligere 
Slot var i Stand til at trykke det ned. At slig en Bygning 
kunde kaldes Sparepenge var enten Tegn paa, at denne Benæv- 
nelse under Frederik den Anden næsten var bleven til et Fælles- 
navn for Lysthuse, eller et spøgefuldt Udtryk for, at Kongen 
ber havde sparet betydeligt, da det var Hertug Hans, der havde 
bygget Slottet.^ 

Det var naturligt, at disse Lysthuse vakte Lysten til Efter- 
ligning ogsaa hos Adelen. Tyge Brahe byggede to store og fire 
mindre i Haven ved Uranienborg,* Sten Brahe opførte et ved 
Bregentved,* og flere fulgte uden Tvivl Eksemplet. For Frederik 
den Andens Vedkommende synes Forkærligheden for disse Byg- 
ninger at være tiltagen med Aarene, thi som bestandigt videre 
fremskudte Poster rykkede de ud fra hans Slotte. I Skoven om 
Frederiksborg byggedes Sparepenge, Badstuen og Jægergaarden.^ 
Aar 1587 opførtes samtidigt et ved Vordingborg Slot og et ved 
Haderslevhus. ^ Ved Kronborg byggedes først Lysthusene paa 
Bastionerne mod Søen, saa opførtes Lundehave, derpaa rimeligvis 
et lille Lystslot i Teglstrup Hegn,^ og ved sin Død 1588 havde 
Frederik den Anden just givet Befaling til at bygge et nyt Lyst- 
hus under Navn af < Badstue* tæt ved Lundehave, omtrent hvor 
den saakaldte € Hamlets Grav» nu findes. "^ 

Det er af særlig Interesse at lægge Mærke til Udviklingen 
af denne Sans for Lysthuse. Den indeholdt nemlig en betydelig 
Fare for Borgene, og der kan næppe være nogen Tvivl om, at 
hvis alt havde faaet Lov til frit at udfolde sig, vilde Enden 
være bleven, at Lysthusene ganske havde taget Magten fra selve 
Hovedbygningen. Som en forældet Form vilde denne efter- 
haanden være skrumpet ind, indtil endelig de forbedrede Ka- 
noner havde givet den Dødsstødet, medens € Lysthuset* som 
<major domus^ lidt efter lidt vilde have draget alt og alle til 
sig. Spor af denne begyndende Udvikling lader sig paavise. 
Det er saaledes værd at bemærke, at Lysthusene under Chri- 
stian den Fjerde spillede en anden Bolle end tidligere. Medens 
•de under Frederik den Anden altid havde forudsat et Slot, blev 
de under Christian den Fjerde selv ligesom Tilløbene dertil. 
Ibstrup byggedes ligefrem efter Badstuen ved Frederiksborg som 
JModel, og til Opførelsen af saavel Bosenborg som Frederiksborg 



Bygningsmaadens Betydning. 113 

fattede Christian den Fjerde først Mod efter at have opført et 
Par Lysthuse paa Stedet til Prøve. Rosenborg var paa en 
Maade selv blot et storartet Lysthus, i Størrelse men ikke i 
Væsen forskelligt fra de to mægtige Sten-Lysthuse med Taarne 
og Sale, som Christian den Fjerde paa denne Plet med forun- 
derlig Ilfærdighed havde ladet afløse hinanden.^ Men hele denne 
Udvikling blev brat afbrudt. Den hjemlige Bygningskunst i Dan- 
mark fik ikke Lov til frit at udvikle sig ad egne Veje. Gen- 
tagne Qendtlige Hærgninger pløjede det meste ned, hyt som gam- 
melt, og selve Forbindelsen med Fortiden brast, da ved Ene- 
vældens Indførelse den Stand saavel som de Vilkaar fortrængtes, 
der havde frembragt de gamle Borge. 



Vi har betragtet Borgenes Ydre og Indre, set Forsvars- 
hensynets altbeherskende Magt og ligesom gjort Prøve paa vort 
Resultat ved at mærke os Havernes og Lysthusenes Betydning. 
Tilbage staar endnu blot, førend vi forlader denne ejendomme- 
lige Bygningsmaade, et Øjeblik at dvæle ved dens Stilling i Al- 
mindelighed, bestemme, saavidt det lader sig gøre, i hvilken 
Grad den greb ind i hin Tids Liv. 

Det kunde flygtigt set synes, som om den hele Bevægelsev 
ligesom den oprindelig var bleven forplantet hid fra Udlandet, 
saaledes ogsaa vedblev at være et blot Laan, der aldrig virkelig- 
blev de nordiske Folks Eje. Hvad var det andet end et Par 
Kongers og et Dusin Adelsmænds rent forbigaaende Interesse^ 
en Modesag, hastigt bortvejret og uden blivende Følger? Jo, dens. 
Betydning blev en langt dybere. For det første fandt Bygnings- 
maaden ved sin Ankomst til Norden en gunstig Jordbund. Om 
end selv af fremmed Art, fæstede den straks Rod, trivedes her 
og holdt sig i Blomst i henved et Aarhundrede. En Bygnings- 
kunst, der paa slig Vis indoptages af et Folk, ophører at være 
fremmed og bliver tilsidst en Ytring af Folkets eget Liv. 

Men dernæst vilde det være en stor Misforstaaelse at tænke 
sig den vakte Bevægelse som kun knyttet til et Par enkelte 
Konge- og Hofnavne. Det ejendommelige for den var netop, at 
den i lige Grad bemægtigede sig Høje og Lave. Det vil i saa 
Henseende være oplysende at mærke sig Grænserne for dens 
Omfang baade med Hensyn til Tid, Rum og Personer. 

Hvad først Tiden angaar, saa falder Blomstringen hele 
Norden over i Tidsrummet fra 1536 til omtrent 1625, saaledes at 
der saavel forud som efter dette Tidsrum gaar en ret anselig 
Opvækstens og Afblomstringens Tid. Især i Sverige, hvor Tre- 
diveaarskrigen, modsat Forholdene i Danmark, ikke afkræftede 
Adelen, men tilførte den betydelige Rigdomme, falder der en rig 
Efterhøst. Låcko og Skokloster er iøjnefaldende Eksempler paa 
saadanne sildigt modnede Frugter. 

Forholdenes Natur medførte, at det især var Danmark og 
Sverige, der blev Skuepladsen for den hele Bevægelse. Adelens 
ringere Betydning i Norge, Landets daværende Tilstand og hele 
Natur og Beliggenhed lammede Virkningerne dér. Det egentlige 
Brændpunkt blev aabenbart Strøget fra Elben til Dalelv. Langt 
vanskeligere er det derimod at bestemme Bevægelsens Retning. 
Stødet kom ikke ubetinget fra Syd mod Nord. For Jyllands og 
Øernes Vedkommende var ganske vist til en Tid Eksemplet fra 
Holsten toneangivende. Fornemlig Henrik Ranzau, der raadede 
over fyrstelige Rigdomme og var besjælet af en umættelig 
Byggelyst, rev sikkert mange Standsfæller i Danmark med sig. 
Men der lader sig paavise stærke Rørelser forud baade i Skaane 
og Upland, — man tænke blot paa Glimminge og Ørup, paa 
Ørbyhus og Vik, der alle skrev sig fra Tiden omkring Aar 
1500 — lutter Beviser for, at Paavirkningen maa være naaet 
herop ogsaa ad andre Veje. Som Helhed set maa Norden vist- 
nok siges at have fænget samtidigt paa flere forskellige Steder, 
og Bevægelsen til de enkelte Tider at have forplantet sig fra 
spredte Udgangspunkter. 

Det var aabenbart Bygherrerne, hvis smittende Eksempel i 
de enkelte Egne skiftevis drog flere efter sig. Hvem var da 
disse Bygherrer? Det var først og fremmest Kongerne. Og her 
møder os en saa fuldttonende Samstemmen som i ingen anden 
Sag af lignende Beskaflenhed. Det var ikke en enkelt Fyrste 
eller to, eller tilfældigvis et Par i hvert Land. Det var dem alle. 
Det var i Danmark de tre Slægtled: Christian den Tredie med 
Brødrene Hans og Adolf, Frederik den Anden og Christian den 
Fjerde. Det var i Sverige Gustav Vasa og hans tre Sønner, der 
alle blev Konger: Erik den Fjortende, Johan den Tredie og Carl 
den Niende. Der kan være Tale om indbyrdes Forskel i Rang 
mellem disse. Johan den Tredie og Frederik den Anden rage 
vel op over de andre. Men udadtil set, sammenlignet med andre 



Byggeforetagender. 115 

Herskere før eller efter, indtage de alle en ganske særlig Plads 
i Nordens Historie. Thi ingen anden Tid har set en saadan 
Række af Slotte fremstaa lige fra Christian den Tredies Kolding- 
hus, Hertug Hans's Haderslevhus og Hertug Adolfs Husum ned til 
Christian den Fjerdes Frederiksborg. Frederik den Andens yp- 
perste Værker, Kronborg og Frederiksborg,^ tabe ikke men frem- 
hæves kun ved en saadan Indfatning. Og det samme gælder 
inaaske i endnu højere Grad om Sverige. Hvert enkelt Slot i 
Rækken ligefra Gustav Vasas Vadstena og ned til Carl den Ni- 
endes Nykoping vilde, om det stod endnu uforandret som da 
det bygtes, med Rette fængsle alles Blikke. 

Det var utænkeligt andet, end at slige Eksempler ogsaa 
maatte bringe Adelen paa Gled. Den trængte iøvrigt ikke til 
Spore, thi, som alt berørt, det var indenfor dens Kres, at saa- 
danne Bygninger som Glimminge og Ørbyhus tidligt vare bp- 
staaede. Naar vi da skulle betegne dens Deltagelse i Bevægelsen, 
staa vi langt mere Fare for at bruge for svage end for stærke 
Udtryk. Sandheden var vistnok den, at de allerfleste Herre- 
gaarde i Danmark og Sverige fik i Løbet af dette Tidsrum Borg- 
bygninger opførte efter den nye Vis. Lad os ad et Par forskel- 
lige Veje søge at faa et Indtryk af Strømmens Kraft. 

Lad os f. Eks. lægge Mærke til, hvad der i Løbet af nogle 
faa Aar byggedes blot i en enkelt Egn. Indskrænker vi os til 
Jylland og betragter blot Aartiet 1580—90, saa opførtes der her i 
dette Tidsrum følgende større Gaarde: Overgaard, Stensballe- 
gaard, SkaflFøgaard, Rosenvold, Timgaard, Næs (Lindenborg), Tjele, 
Boller, Katholm, Nørlund og Vorgaard. 

Det er fremdeles i høj Grad betegnende, at mangen Adels- 
mand dengang ikke nøjedes med, hvad vor Tid vilde anse for 
et betydeligt Foretagende, at bygge hele Gaarden op fra ny af, 
men hyppigt opførte »to, ja tre Herregaarde. Vi skulle her rent 
forbigaa Henrik Ranzau, som drev det til at bygge prægtige 
Borge i Snesevis,^ og blot anføre som Eksempler blandt de 
mange: Corfits ViflFert, der byggede Næs (Lindenborg) og Tybring, 
Oluf Daa: Fraugdegaard og Ravnstrup, Jørgen Rosenkrands: Ro- 
senholm og SkaflFøgaard, Johan Friis: Hesselagergaard, Hagested 
og Borreby, Erik Hardenberg: Skovsbo, Mattrup og Faarevejle, 
Peder Oxe: Gisselfeld, Tølløse, Løgismose og Holmegaard o. s. v., 
o. s. V. 

Eller lad os maale Adelens Deltagelse paa en anden Vis 

ved at se, hvorvidt dens Iver var stærk nok til ogsaa at rive 
Slægtens Kvinder med sig. Her møder os det samme Indtryk. 
Kvinder bygge Borge saa fuldt som Mændene og indskrænke sig 
som disse ikke til én. Mette Rosenkrands opførte Vallø, Gjørvel 
Faddersdatter: Torup i Skaane, Beate Hvitfeld: Svenstrup samme- 
steds, Karen Geed: Røssjøholm; Otto Ruds Enke, Pernille Oxe, 
der døde 46 Aar gammel, havde alt i sin Enkestand faaet Tid 
til at bygge Møgelkjær og Sæbygaard; Karen Gyldenstjerne byg- 
gede ikke mindre end Stjernholm, Rosenvold og Boller. 

Men trods disse tydelige Spor af Kongernes og Adelens Del- 
tagelse, og trods alt det meget, der blev opført i dette Tidsrum, 
mere end i nogetsomhelst andet af samme Varighed, synes man 
dog alligevel fra én Side set fremdeles at maatte betegne den 
hele Bevægelse som fremmed. Hvad hjalp det nemlig, at 
disse Bygninger svarede til et virkeligt Behov og fuldt ud til- 
fredsstillede dem, for hvem de opførtes! Bygmestrene vedblev 
jo dog at indforskrives fra Udlandet, der dannedes ingen hjemlig 
Skole, de yngste som de ældste Borge vare indførte Varer. 

Vi staa her overfor et meget vanskeligt Spørgsmaal, Spørgs- 
maalet om, naar et Kunstværk maa siges at være tilegnet, saa 
at det er blevet en enkelts eller et Folks Ejendom. Forholdet 
er sikkert forskelligt, alt eftersom der er Tale om de flygtige 
Former for Kunstværker: Billedhuggerarbejder og Malerier, der let 
vandre ind og atter ud over Grænsen, eller det drejer sig om Byg- 
ningsværker, der ganske anderledes fast indplantes i Landets Grund. 
Vist er det imidlertid, at i Nutiden en Bygningsart næppe vilde 
kunne siges at have slaaet Rod i et Folk, førend den havde 
fremkaldt en Flok af hjemlige Mestre. Noget anderledes stillede 
Sagen sig dengang, og herved ledes vi til at se den hele Be- 
vægelse fra en ny Side. 

Blodomløbet i det store Folkelegeme var dengang forskelligt 
fra nu. Folket bestod af skarpt adskilte Stænder, hvis Liv og 
Interesser bares oppe hver for sig og langtfra altid paavirkedes 
af det samme. En stærk Bevægelse kunde gribe Adelen, uden i 
større Grad at give sig tilkende i de lavere Lag. En Begejstring 
som denne for Bygningskunst kunde bemægtige sig og i et Aar- 
hundrede beherske Samfundets øverste Dele, uden at frembringe 
andet end højt regnet nogle brugbare Mursvende og Stenhug- 
gere. Skallen var for haard. Frihed, Sol og Lys var for karrigt 
tilmaalte til, at en Mesters Snille, selv om det i Spiren havde 

været til Stede, kunde faa Lov til at bryde igennem og foldes 
ud. Det var jo nemlig her ikke nok at besidde en kunstvant 
Haand og en livlig Opfattelse. Sligt kunde slaa til, naar Talen 
var om et enkelt Stykke, hvad enten det saa var et kosteligt 
Guldsmykke eller en Stenportal, der ønskedes. Men det, her 
krævedes, var en overlegen Aand, der let og fribaaren var i 
Stand til at sætte sig i en Adelsmands Sted, og med hans Syn 
paa Alt skabe det tilsvarende, bygningsmæssige Udtryk. Men saa vid 
en Synskres, en saadan Smidighed og Styrke fostredes ikke 
under smaa Forhold. 

Dette fik blivende Følger ned efter. Men det blev først og 
fremmest af afgørende Betydning for de øvre Samfundslag selv. 
Hvad de ikke fandt omkring sig, maatte de selv paatage sig at 
yde. Konger som Adelsmænd blev selv til Bygmestre. 

Dette er en af de mærkeligste Ejendommeligheder ved Da- 
tidens Bygningsforhold, der lærer os at se det hele i en ny Be- 
lysning. Ganske vist hører vi Tidsrummet igennem bestandig 
kun Tale om fremmede Bygmestre. Kronborg som det andet 
Frederiksborg er opførte af Udlændinge. Men disse Bygmestres 
Betydning var en anden og ringere end i Nutiden. Over dem 
stod en Bygherre, der ikke, som ofte nu til Dags, nøjedes med 
at skrive sit Navn under en Kontrakt og en Tegning, men vir- 
kelig var den styrende. Det gik til som paa Datidens Orlogs- 
skibe, hvor en Adelsmand førte Befalingen, men havde ved Siden 
af sig en særlig Sagkyndig, Skipperen, der efter Ordre maatte 
røgte den rent sømandsmæssige Del af Sagen. 

Saaledes set blev da Bygherrens Stilling en anden, end den 
ved første Øjekast skulde synes. En senere Eftertid, der har 
anet, at her var noget at mærke, men ikke været i Stand til at 
se Forholdet klart, har søgt at give hver sit ved at undervur- 
dere de fleste og til Gengæld tillægge enkelte Bygherrer, f. Eks. 
Christian den Fjerde, alle de Kundskaber, som vi nu kræver af 
en Arkitekt. Begge Dele med Urette. Alle hine har lige saa lidt 
været ukyndige i Bygningskunst, som Christian den Fjerde kan 
siges i Nutids Forstand selv at have givet Tegningen til sine 
Slotte. 

Forholdet forstaas bedst ved at lægge Mærke til de to yp- 
perste Repræsentanter, Frederik den Anden og Johan den Tredie. 
Begge begynder de deres Byggeforetagender med at forklare ved- 
kommende Mester, hvad de ønske. Derpaa udfører denne i 

Tegning eller helst i ophøjet Arbejde den «Skabelon>, hvorefter 
Slottet skal bygges. Men hermed er hines Virksomhed langt fra 
til Ende. Tværtimod, Ideerne synes ofte først ret at melde sig 
under Arbejdet, saa at dette uafbrudt maa gøres om for at 
ramme det kongelige Ønske. Om de mindste Enkeltheder lader 
Bygherrerne sig give Besked, intet bliver udført uden deres Minde, og 
Bygmesteren synker under disse Forhold ofte ned til at blive 
en blot Bygningskonduktør, der har det surt nok midt imellem 
denne Sværm af Befalinger. Stockholm Slot som Kronborg gør 
under deres Opførelse samme Indtryk paa Betragteren: uhyre 
Arbejder, under hvilke den kongelige Mester, ligegyldig for Ud- 
gifterne, prøvende sig frem, har fremlokket Billeder bestandig 
skønnere og skønnere. Disse Værker viser os ikke blot Tankens 
Udførelse, men dens Tilblivelse tillige.^ 

Paa lignende Vis, om end med alle de Afskygninger, som 
de forskellige Personligheder nødvendigt har medført, maa vi 
tænke os Forholdet ned efter lige fra Christian den Fjerde til 
den fattigste Adelsmand, hvem det skortede paa Midler til at 
opføre mere end en Længe. Fælles for dem alle var denne 
forunderlige Dobbeltstilling, paa engang over og under Bygme- 
sterens. Om end de veg denne i Fagkundskab, var de ham 
overlegne i mere end det blot udvortes, at de nu var Bygherrer. 
Hvad der hos den fremmede Mester var Kunst og Kundskab, 
var Liv hos dem. De udfyldte gensidigt hinanden. I Forening 
skabte de forbavsende Værker. 

Bygningskunsten blev det Omraade, hvor Norden kraftigst 
tog Del i den fælles evropæiske Bevægelse, stærkest gennem- 
trængtes af Renæssancens Aand. Hvad der i ikke ringe Grad 
bidrog hertil var, at Opgaven, som den stilledes paa dette Om- 
raade, ikke var helt ny. Siden Oldtiden havde Norden grundet 
paa dens Løsning. Der var et indre Slægtskab mellem de gam- 
meldags Bønderhuse og det 16de Aarhundredes Borge. Grund- 
tanken i dem begge var, at en Bolig skulde være én Husstands 
befæstede Hjem. Renæssancen bragte denne Tanke til sin højeste 
Udfoldelse, men samtidig sprængte den det gamle Hylster. Thi 
den lærte ved Hjælp af de forbedrede Varme-Indretninger at 
leddele Huset i Værelser, og lagdele det i Stokværk til Bolig for 
flere Familier. De nye Kanoner førte Beviset for, hvor ringe et 
Værn selv den ypperste Borg afgav. 

Men idet Renæssancen saaledes paa engang fuldendte og 

omstyrtede det Gamle, banede den Vej for en hel ny Tid. 
Præste- og Krigerkasten havde hidtil skiftevis været eneher- 
skende blandt Bygningerne, nu brød et tredie Samfundslag frem, 
Borgerstanden. Bygningskunstens Tyngdepunkt har siden da 
flyttet sig fra Borge og Slotte til Byerne. 

Det er betegnende for, i hvilken Grad Norden var med i 
hin Tid og hvor fin en Maalestok Bygningskunsten afgav for de 
Kræfter, der rørte sig, at ogsaa dette kommende Omslag lod sig 
aflæse. Renæssancens to sidste store Bygherrer i Norden: Carl 
den Niende i Sverige og Christian den Fjerde i Danmark og 
Norge, indskrænkede sig ikke til blot at bygge Slotte, men be- 
gyndte at anlægge Byer. Goteborg og Carlstad, Christiansstad, 
Christianshavn, Christiania og Christianssand er de tydelige Ud* 
slag af denne mærkelige Forudanelse. 

rum. Frankfurt 1592. — 'Historisk Tidsskrift IV 230—31. — •Prospect, 
af mårkv. Byggnader uti Skåne, utg. 1756 af Abrah. Fischer. — ^Gillberg: 
Beskrifn. 6fv. Christianstads Lån. Lund 1767. S. 117 og 122. — *Prospect. 
af mårkv. Byggnader uti Skåne, utg. 1756 af Abrah. Fisker. — ^ Samme 
Skrift. — Brunius: Konstanteckningar under en resa år 1849. Lund 1851. S. 
744. — Forf.s egne Undersøgelser paa Stedet. — 'O. F. C. Rasmussen: 
Optegnelser om Gisselfeld. Nestved 1868. S. 323—24. — "Prospecter af 
mårkv. Byggnader uti Skåne, utg. 1756 af Abrah. Fischer. — • Orion, Kvar- 
talsskrift redigeret af T. A. Becker I 155—59. — ^^ Prospect. af mårkv. 
Byggnader uti Skåne, utg. 1756 af A. Fischer — Carl Linnæus: Skanska 
Resa. S. 105. — Gillberg: Beskrifii. 6fv. Chriftianstads Lån. Lund 1767. 
S. 73. — Brunius: Konstanteckningar under en resa år 1849. Lund 1851. 
S. 725. — *^ Burman Becker: Efterr. o. d. gi. Borge i Danm. og Hertugd. 
m 46—47. — "SammeSkrift HI 27—31. — ^»K. Hansen: Danske Ridder- 
borge. Kbhvn. 1832. S. 67—68. — "O. Nielsen: Hist. Efterr om Skadst 
Herred S. 115. — **P. Lindeberg: Hypotyposis arcium a H. Ranzovio 
conditorum. Frankfurt 1592. p. 61. — ^'Carl Linnæus: Skanska Resa. 
Stockholm 1761. S. 291 — "Burman Becker: Efterr. o. d. gi. Borge i 
Danm. og Hertugd. 1 88—91. 111 13—15. — T. A. Becker: Prospect. af 
danske Herreg. VII Hesselager; VIII Spøtterup. — Historisk Tidsskrift IV 
230—31. — Nødskov: Beskr. o. Thimgaard. Viborg 1787. S. 122 — " Eks- 
empelvis kan anføres, at paa Kronborg S3mes ingen Hestestalde at have 
ligget indenfor Fæstningsværkerne, paa Københavns Slot fandtes flere 
Hestestalde og tillige Svinehus. (Kbhvn.s Diplomat. IV 524. — Sjællandske 
Tegneiser 28 December 1580. R. A.) — Paa Lydumgaard i Jylland fand- 
tes Bagerset i Ladegaarden. (Cancelliets Aflev. Besigteiser no. 189. A. 44. 
R. A.) — Paa Kieldvid Gaard i Sønderjylland, Fligende i Skaane, Sta- 
rupgaard og Vorgaard i Nørrejylland fandtes Bryggers og Bagers i Borg- 
gaarden. (Cancell. Aflev. Besigteiser no. 189. B. 15 og 38 og E. 43. R. A. 

— Saml. t. Jydsk Hist og Topogr. VI 3.) — Paa Damsgaard i Jylland 
fandtes ikke blot Bryggers og Bagers, men tillige Melhus og Komhus i 
Borggaarden. (Saml. t. Jydsk Hist. og Topografi VI 9—10.) — Paa Hunds- 
bæk fandtes Bryggers, Ja endog Svendekamret i Ladegaarden. (Saml. t. 
Jydsk Hist. og Topogr. VI 11.) — Paa Krogagergaard paa Langeland fand- 
tes Mælkestuen i Borggaarden. (Cancel. Aflev. Besigteiser. 189. B. 8. R. A.) 

— Paa Riberhus laa Stegers, Bryggers og Slagterhus i Borggaarden. (Tho- 
rup: Historiske Efterretn. om Riberhus. Ribe Skoleprogram 1835. S. 36.) 
o. s. V. 

S. 13. ^Danske Magazin IV 200. — *Rygaard paa Sjælland. 1573. 
»Forskrevne Bygninger og Grave [Gravene kun halvt færdige] have vi vur- 
deret for 800 Daler*. (Cancel. Aflev. Besigteiser no 189. A. 6. R. A.) — 

• Orion, Kvartalsskrift redig. af T. A. Becker I (Kbhvn. 1843) 155—59. — 

* Burman Becker: Efterr. o. de gi. Borge i Danmark og Hertugd. III 27 — 

31. — *G. Crusius: Descriptio Bredenbergæ. 1569. fol. B. — ® Orion 
Kvartalskrift redig. af T. A. Becker II (Kbhvn. 1851) 120. 

S. 14. ^C. Linnæus: Wåstgota Resa. Stockholm 1747. S. 51. — 
^ Det maa vist anses for noget usædvanligt, naar Erik XIV befalede, at 
Gravene om Kalmar skulde være fire Favne dybe. Silfverstolpe : Historiskt 
Bibliothek II 122. — • Cancel. Aflev. Besigteiser. no. 189. B. 15. R. A. 

— * Silfverstolpe: Hist. Bibliothek II 122. — Orion, Kvartalskrift red. af 
T. A. Becker I 155—59. — ®Gillberg: Beskrifn. ofv. Christianstads Lån. 
Lund 1767. S. 73. — ^ Karl Hansen: Danske Ridderborge. Kbhvn. 1832. 
S. 122. 

S. 15. ^ Burman Becker: Efterr. o. d. gi. Borge i Danmark og Her- 
tugdømmerne I 101. — * Samme Skrift I 62. — • Prospect. af mårkv. 
Byggnader, Såterier och Herregårdar uti Skåne, utg. 1756 af Abr. Fischer. 

— Carl Linnæus: Skanska Resa. Stockholm 1761. S. 253. — * P. Linde- 
berg: Hypotyposis arcium a H. Ranzovio conditorum. Frankfurt 1592. 
p. 54, 56, 58, 61. 

S. 16. ^C. G. Brunius: Beskrifning 5fv. Helsingborgs Kårna. Lund 
1845. S. 19. — 'Besigtelse af Vorgaard 1578. Besigteiser no. 189. B. 15. 
R. A. — *C. G. Brunius: Konstanteckningar under en resa 1849. S. 744. 

— ^Rasmussen: Optegnelser om Gisselfeld. Nestved 1868. S. 323. — 
'^ Burman Becker: Efterr. o. d. gi. Borge i Danmark og Hertugdømmerne 
I 64. — « Silfverstolpe: Historiskt Bibliothek II 97 og 122. — ' €600 Søm 
til at slaa nogle Stakitter op med paa Slotsvolden, som var nedblæstc. 
«26 Træer, som kom til at forbedre Slotsvolden med, som var nedfalden ». 
Malmøhus Lensregnskab 1 Maj 1579—1 Maj 1580. R. A. — Smlgn. Af- 
bildningen i Brauns theatrum urbium IV. — ® Arbejderne skal møde med 
«Spader og Hakker*. Tegneiser over alle Lande 15 Juni 1566. R. A. — 
«Volden paa Bahus» 1584. Topog. Saml. Bahus no. 5. R. A. — •« Volden 
paa Akershus paa den Side mod Klippen aldeles nedfalden*. En Vold- 
mester, Valentin Graver, sendes derop. Skaanske Tegneiser 20 Marts 1594. 
R. A. — ^° « Voldmuren*. »Brystværn af hugne Sten». Danske Samlinger 
V 151, 167 og 169. — Tapet- Afbildningen paa det oldnordiske Museum i 
København. — "A.Schultz: Das hdfische Leben zurZeit der Minnesinger 
I (Leipzig 1879) 16. — ^' Se Tegningerne og Beskrivelserne i Brauns thea- 
trum urbium IV. — Brunius: Beskrifn. 6fv. Helsingborgs Kårna. Lund 
1845. S. 19; — Trap: Stat. top. Beskr. af Kongeriget Danmark. 2den 
Udg. III 245—47. 

S. 18. ^H. Rørdam: Historiske Kildeskrifter II 382. — * Brunius: 
Konstanteckninger under en resa 1849. (Lund 1851.) S. 116. — 'Aars- 
beretn. f. 1875 fra Foren. t. norske Fortidsmindesmærkers Bevaring. S. 
20—30. — *Lars Salvius: Beskrifning ofver Upland. (Stockholm 1741.) 
S. 168. — * Forfatterens egne Undersøgelser. 

S. 19. ^ VioUet-le-Duc: Dictionnaire raisonné de l'architecture 1 «ar- 
chitecture militaire*; II «bastion». — Max Jåhns: Handbuch einer Ge- 
schichte des Kriegswesens von der Urzeit bis zur Renaissance. 2te Liefe- 
rung. (Lpzg. 1880.) S. 1155—91. I dette Skrift, der selvfølgelig især tager 
Hensyn til Udviklingen i Hovedlandene, fremhæves ikke Overgangen fra 
« Runddele* til « Bastion* saa skarpt som af mig. Dette er uden Tvivl 
rigtigt, naar Hensyn tages til den almeneuropæiske Udvikling, idet den 
forsøgsvise Overgang fra murede « Runddele* til indvendigt murede Ba- 

stioner med Jordklædning udenom rimeligvis er foregaaet gradvis og næsten 
umærkeligt. Albrecht Durer bruger Aar 1527 de to Benævnelser «Pastey» 
og < Rundel* i samme Betydning (S. 1184). Anderledes stillede Forholdet 
sig i Norden, hvor man havde ondt ved at følge med og derfor stundom 
kom til at springe Mellemled over. Her danner Indførelsen af Bastioner 
i Midten af det 16de Aarhundrede en skarp Modsætning til den tidligere 
Befæstningsmaade med Runddele. — ' Littré : Dictionnaire de la langue 
fran9aise « boulevard*. — Grimm: Deutsches WSrterbuch II «Bollwerk>. 
«Dieses Ausdruck scheint erst die Kriegskunst des 15 Jahrhundert einzu> 
fuhren; aus dem 14 ist kein Beispiel zur Hand> o. s. v. — * Oplysende med 
Hensyn til Navnets Opstaaen er et Udtryk som dette om Nuys Belejring 
Aar 1474: .... chacune d'elles [les portes] avoit en front son bo luvert 
å maniére de bastilion. Viollet-le-Duc I 417—18. — * Brugen af Ordet 
Bulværk i Betydning af Bastion er meget sjælden i Norden. Aar 1619 
synes det at være taget i denne Betydning i et Kongebrev. (Norsk Magasin 
II 295. En af de sidste Gange det forekommer er Aar 1772. (Forsøg i de 
skjønne Videnskaber X 173.) — Jeg er iøvrigt kommen i Tvivl om, hvor- 
vidt det er det franske < bastion*, der er blevet til < Postej »; det er maa- 
ske snarere det italienske <bastia> (=: bastione), der er blevet fordrejet, 
thi det var vistnok fra Italien, at de indførtes til Tyskland og Norden. 
Saavel bastia som bastion kommer af samme Rod, dst gammelt romanske 
<bastire», paa Fransk <båtir>. Smlgn. Max Jåhns: Handbuch einer Ge- 
schichte des Kriegswesens von der Urzeit bis zur Renaissance. 11^ Liefe- 
rung. Lpzg. 1880. S. 1120 Anm. 3. 

S. 20. ^ Friis: Saml. t. dansk Bygn.- og Kunsthist S. 70. — * Saa- 
ledes forstaar jeg Gangen i den Række temmelig utydelige Befalinger om 
Fæstningsværkerne, der findes i Danske Samlinger V 135 — 36, 140, 155 
fgg. og Friis: Saml. t. dansk Bygn.- og Kunsthist. S. 282—83, 287, 296, 
302, 309, 330, 338. — * < Postejer* omtales ikke en eneste Gang i de mange 
Dokumenter vedi*ørende Københavns Befæstning i det 16de Aarhundrede, 
der findes i Kjøbenhavns Diplomatarium I — IV. — * Silfverstolpe : Histo- 
riskt Bibliothek II 90 fg. — ' Formen er tydeligt gengivet paa Hans 
Kniepers Tapet. (Nationalmuseet i København.) — ® Tegningen i Oskar 
Alin: Sveriges Nydaningstid. Stockholm 1878. S. 411. — 'Viollet-le-Duc: 
Dictionnaire raisonné de l'architecture II 229. — De ældre betegnes som 
circulaires I 429. — *Silfverstolpe: Historiskt Bibliothek II 205. — 'Den 
mærkelige stjerneformede Vold om Nørrevosborg i Jylland (Burman Becker: 
Efterr. o. d. gi. Borge i Danm. og Hertugd. II 69), de underlige Bastioner 
ved Skovgaard øst for Randers, hvor ved hvert Hjørne den ene Voldside 
er foilsat længere end nødvendigt, saa at den anden maa gøre et retvink- 
let Knæk ud efter for at støde til den (K. Hansen: Danske Ridderborge. 
Kbhvn. 1832. Afbildning S. 120) og de tydeligt runde Bastioner ved Faare- 
vejle paa Langeland (B. Becker III 27 — 31, smlgn. Afbildn.) er muligvis 
de ældste Eksempler paa Bastioner ved danske Herregaarde. 

S. 21. * Forfatterens egne Iagttagelser paa Stedet — *T. A. Becker: 
Prospect. af danske Herregaarde. VIII Spøtterup. — • Nødskov: Beskrivelse 
o.Thimgaard. Viborg 1787. S. 122. — *C. Linnæus: Wåstg6ta Resa. Stock- 
holm 1747. S. 19. 

S. 22. ^Se Tegningen og Beskrivelsen i Burman Beckers Efterr. o. 
d. gi. Borge i Danm. og Hertugd. III 25—32. — Om Farerne ved For 

borgens Fald, selv paa saa stærkt et Slot som Kalmar, se Silfverstolpe : 
Historlskt Bibliothek 108—9. — 'T.A.Becker: Prospect. af danske Herre- 
gaarde. VII Hesselager. — Bnrman Becker: Efterr. o. d. gi. Borge i Dan- 
mark og Hertugd. III 13 — 15. — 'C. Linnæus: WåstgSta Resa. Stockholm 
1747. S. 159. — *Brunius: Beskrifning 6fver Helsingborgs Kårna. Lund 
1845. S. 15—20. 

S. 23. ^ VioUet-le-Duc: Dictionnaire raisonné de Tarchitecture. * Don- 
jon*. — Jahrbucher des Vereins von Alterthumsfreunden im Rheinlande 
XXVIII (Bonn 1860) S. 1—53. — Alwin Schultz: Das hdfische Leben zur 
Zeit der Minnesinger I (Leipzig 1879) 36 fg. — ' Hofberg: Genom Sveriges 
Bygder. Ørebro 1872. S. 9. — Brunius: Beskrifn. 6. Helsingborgs Kårna. 
Lund 1845. S. 18. — '« Faders Hat» fandtes paa Bahus Slot (LinnæiWest 
l^ota Resa. Stockholm 1747. S. 159), Nykøbing Slot (Danske Magazin 4de 
Række II 6), Kallundborg Slot (Tegningen i Trap: Statist, top. Beskriv, af 
Konger. Danmark. 2den Udg. III 245) o. fl. St. Paa det sidste Slot var 
«Fars Hat» et Led af Ringmuren, medens c Folen » var det store, enlige 
Taam. — * Brunius: Beskrifn. 6. Helsingborgs Kårna. Lund 1845. S. 15 — 
18. — '^Se Tegningen i Trap: Stat. top. Beskr. af Konger. Danmark 2den 
Udg. III 245. — «Folen> brugtes i det 16de Aarh. til Arkiv. Se f. Eks. 
Kgl. Befaling af 16de April 1564 til Lensmanden om at tilstede Dr. Hieron. 
Thenner Adgang til <Foellen> for der at udtage nogle Breve. Tegneiser 
over alle Lande VII 698. R. A. — * Historisk Tidsskrift I 467—81. — 
Tilladelse for Joh. Taube til paa Søborg eller Gurre at bryde saa mange 
^ten, som han til Skorstene i sit Hus maatte behøve. Sjællandske Teg- 
neiser 1 November 1577. R. A. — "^ E. Dahlberg: Suecia antiqua et ho- 
diema. Tom. III. — ^ Samme Skrift. 

S. 24. ^ Norske Rigsregistranter I 292. — Opførelsen synes at have 
varet lige til 1567. Norske Magasin II 70 — 71. — Taarnets Indre har 
Forfatteren haft Lejlighed til at undersøge under et Ophold i Bergen 1878. 
— ' Norske Magasin II 82 — 83. — Norske Bygninger fra Fortiden med 
Tekst af N. Nicolaysen. Kristiania 1860—66. I. S. 6 fg. Plan X — XVI. — 
•Brunius: Beskrifn. 6fver Helsingborgs Kårna. Lund 1845. S. 30. — * Hi- 
storisk Tidsskrift V 577 fgg. og I 217 fgg. — Liunggreen: Skanska Herre- 
gårdar. VI Glimminge. — ^ Historisk Tidsskrift I 238 og V 607. — Det 
gamle Hus paa Tjele i Jylland er vistnok ogsaa en saadan gammel Hoved- 
bygning. Burman Becker: Efterr. o. d. gi. Borge i Danmark og Hertugd. 
II 55 — 56. — Ret oplysende er Beskrivelsen af det gamle Stenhus paa 
Vorgaard 1578: «Paa Vorgaard findes et gammelt Stenhus, som er 64 
Fødder langt, 25 Fødder ved Inden- Vægge. Den Gavl, som vender i Øster 
imod Graven, er 5 Sten tyk, baade Siderne ere hver 3Vs Sten tyk. Samme 
Hus er vel højt, saa at deri er først en hvælvet Kj ælder langs igjennem 
Huset; oven over forskrevne Kælder er endda en Hvælving langs igjen- 
nem; der ovenpaa en Værelse med yinduer vel højt under Loftet og siden 
«t højt «Størterum> muret af Grund, som er mere end fire Alen under 
Bjælkerne; og er samme Hus takt med gode Vingsten. Hos samme 
Hus er bygt en Kvist, muret af Grund til de første Bjælker, og derpaa 
bygget et Træværk to Lofter højt, hvori er en Skorstensstue og et Kam^ 
mer derunder ». (Cancelliets Aflevring. Besigteiser no. 189. B. 15. R. A. 

S. 25. ^ VioUet-le-Duc : Dictionnaire raisonné de l'architecture VI 
'<manoirs» og IX 189. — * Klingspor och Schlegel: Uplands Herregårdar 
Dagligt LiT i Norden. III. ^ 9 

I Vik. p. 19 — 21 og IV Orbyhus. — Brunius: Konstanteckningar under en 
resa år 1849. S. 1849. S. 649—52. — Carl Linnæus: Skanska Resa. Stock- 
holm 1761. S. 27 — 28. — Dahlberg: Suecia antiqva et hodiema. Tomus 
I og III. 

S. 26. ^C. Linnæus: Skanska resa. S. 27. 

S. 27. ^ Original-Afbildingen paa Hans Kniepers Tapet i National- 
museet i København. — * Dahlberg: Suecia antiqva et hodiema. Tom. 
I. — »Orion, Maanedsskrift udgivet af T. A. Becker III 329. — *P. 
Lindeberg: Hypotyposis arcium a H. Ranzovio conditorum. Frankfurt 
1592. p. 61. — * Dahlberg: Suecia antiqua et hodiema. Tom. II. 

S. 29. ^ En af de tidligste firlængede Landbygninger, udenfor Slotte 
og Herregaarde, var uden Tvivl Kroen ved Frederiksborg. Aar 1560 gav 
Frederik den Anden Befaling til at bygge den «i fire Huse med Vaaning 
og god Værelse til Kromanden, fem eller seks Kamre til Fremmede og 
Staldrum til 50 Heste». Tegneiser over alle Lande d. 15 December 1560* 
R. A. 

S. 30. ^ Se Afbildningerne i Dahlberg: Suecia antiqua et hodierna og 
Braun: theatrum urbium IV. — 'Richardt og Becker: Prospecter af dan- 
ske Herregaarde. Hollufgaard og Visborggaard. — ' Dahlberg: Suecia 
antiqua et hodiema. Tom. III. — * Braun: theatrum urbium IV. — Aars- 
beretning af 1875 fra Foren. t. norske Fortidsminders Bevaring. S. 20 — 
30. — Torup undersøgt af Forfatteren. — Dahlberg: Suecia antiqua et 
hodiema. Tom. III. 

S. 31. ^Danske Samlinger V 149 fgg. — 'Gillberg: Beskrifn. 6fver 
Christianstads Lån. Lund 1767. S. 73. — Liunggreen: Skanska Herre- 
gårdar. IV Widtskofle. — »Liunggreen: Skanska Herregårdar. II Skarhult. 
— Brunius: Konstanteckningar under en resa år 1849. S. 740 og 742. — 
Paa Nielstrup paa Laaland fandtes ved Albert Oxes Død: 3 store Kobber- 
stykker, 4 smaa Kobberstykker, endnu 1 Kobberstykke, 8 Jernstykker 
smaa og store. Dokum. til Klevenfelds Stamtavler. Inventar, efter A. Oxe.. 
R. A. — * Sjællandske Tegneiser 5 Marts 1584. R. A. — Friis: Saml. til 
dansk Bygn.- og Kunsthist. S. 349. — Danske Samlinger V 189 fg. — 
*Gillberg: Beskrifn. 6. Christianstads Lån. Lund 1767. S. 73. — Liung- 
green: Skanska Herregårdar. IV Widtskofle. — Burman Becker: Efterr. o. 
d. gi. Borge i Danmark og Hertugd. I 106 — 8. — Rasmussen: Optegnelser 
om Gisselfeld. Nestved 1868. S. 318. 

S. 32. ^ Viollet-le-Duc: Dictionnaire raisonné de I'architecture VI 
196. — Lacroix et Serré: Le moyen åge et la renaissance V (Paris 1851) 
carchitecture militaire*. — A. Schultz: Das hdfische Leben z. Zeit der 
Minnesinger I (Leipzig 1879) 19. — * Burman Becker: Efterr. o. d. gi. 
Borge i Danmark og Hertugd. III 13 — 15. — T. A. Becker: Prospekt, af 
danske Herregaarde. VII Hesselager. — »Rasmussen: Optegnelser om Gis- 
selfeld. Nestved 1868. S. 318. — Burman Becker: Efterr. o. d. gi. Borge 
i Danmark og Hertugd. I 106 fg. — * Forfatterens egen Undersøgelse. 
Begge Hovedtaamene ved Indgangen paa det gamle Frederiksborg har efter 
Tapet-Gengivelsen at dømme været forsynede med machicoulis. — * Om 
moucharabi se de ved machicoulis anførte Skrifter. (Note 1 S. 32). — 
« Historisk Tidsskrift V 597—98. 

S. 33. ^Jydske Tegneiser 23 Juli 1595. R. A. Befaling til Lensman- 
den om at lade grave en Brønd paa Slottet eller, hvis der ikke er Vand 

at faa ad denne Vej, da at lade lægge Render fra Graven ind i Brønden. 
Det Springvand i Slotsgaarden, som Hans Frandsen (f 1584) omtaler, (P 
N. Thorup: Hist. Efterr. om Riberhus. Ribe 1835. S. 30) maa, som vi 
nedenfor skal se, antages at have været et meget kortvarigt Gode. — 
'Rørdam: Historiske Kildeskrifter II 307 — 7. — L. Daae: En Episode af 
den nordiske Syvårskrig. Lund 1867.' S. 8 — 9 og 24. — Aarsberetning af 
1875 fra Foren, til norske Fortidsminders Bevaring. S. 20 — 30. — Norske 
Magasin I 160 — 61. — Peder Claussøn: Norriges Bescriffuelse. Kbhvn. 
1632. S. 95—96. — Skrivelse fra Frederik den Anden til Herluf Skave, 
dat. Flensborg 14 October 1564: Du skriver, at der ikke er Vand paa 
Stenvigsholm, saa at den i Tilfælde af Belejring ikke kan holdes. Du skal 
da kun lægge nogle faa Mand der ind. Tegneiser over alle Lande. Bind 
VIII. S. 145. R. A. (Kun Slutningen af dette Brev, der handler om Knæg- 
tenes Besoldning, er optaget i Norske Rigs-Registranter I 437. — • Histo- 
risk Tidsskrift V 586. — * Nødskov: Beskrivelse over Thimgaard. Viborg 
1787. S. 47. — *G. Crusius: Descriptio Bredenbergæ 1569. fol. B. 2. — 
®C. Linnæus: Wåstgota Resa. Stockholm 1747. S. 159. — ^Danske Sam- 
linger V 158. — ®A. Schultz: Das hofische Leben zur Zeit der Minne- 
singer I 15. 

S. 34. ^ Becker: Prospekt, af danske Herregaarde. VIII Spøtterup. 

— Løvenborg. — Hist. Tidsskrift I 228. — * Denne Betegnelse forekom- 
mer hyppigt baade om Porttaame og andre Taarne i den store Samling 
Herregaards-Besigtelser: Cancelliets Aflev. Besigteiser no. 189. R. A. — 
•Secher: Prospekt, af danske Herregaarde m. hist. Beskr. XVIII Nørlund. 

— * Forfatterens egen Undersøgelse. — * Ligeledes, 

S. 35. * Ligeledes. — *L. Daae: Det gamle Christiania. Chmia. 1871. 
S. 6. — • Aarsberetn. af 1875 fra Foren. t. norske Fortidsmindesmærkers 
Bevaring. S. 20—30. 

S. 36. ^A. Schultz: Das hofische Leben zur Zeit der Minnesinger I 
30. — ' Viollet-Ie-Duc: Dictionnaire raisonné de I'architecture VII 343 fgg. 

— • « Givet Rebslagerne i Malmø for en Line at vinde Portlygten op og 
ned, som hænger i Porten paa Slottet: 11 p». Malmøhus Lensregnskab 
1579. R. A. — *De murede Sæder findes f. Eks. endnu bevarede i Vad- 
stena Slotsport. — *Kbhvn.s Diplomatarium IV 628—29. — ® Orion, hist. 
Kvartalsskrift. Kbhvn. 1843. I 155—59. — ^Richardt og Becker: Prospek- 
ter af danske Herregaarde. Rosenvold. 

S. 37. ^ Naaf Vindeltrapper i Taarne, der bevisligt er byggede i det 
16de Aarhundrede, stundom kan have det fejle Sving, beror dette paa, at 
Trappestenene engang i den mellemliggende Tid paa Grund af Slid er 
blevne vendte. — Paa Nykøbing Slot var Trinene i flere Vindeltrapper 
kun af Egetræ. Danske Kongers Historie 73 dd. 28 September 1590. R. A. 

S. 38. ^ Becker: Prospekter af danske Herregaarde. Ravnstrup. 

S. 39. ^Richardt og Becker: Prospekter af danske Herregaarde. 
Tølløse. — *Den anseelige Stad Helsingørs Beskrivelse. Aalborg 1757. S. 
93—94 og 244 — 45. — • Klingspor och Schlegel: Uplands Herregårdar I 
Vik. — * Danske Samlinger V 156 og 167. — * Richardt og Becker: Pro- 
spekter af danske Herregaarde. Tølløse. — * Klingspor och Schlegel : Up- 
lands Herregårdar I Vik. — ''Jyske Tegneiser den 22 Februar 1591. R. A. 

— ®Brunius: Beskrifning 6fver Helsingborgs Kåma. Lund 1845. S. 40 — 
41. — 'Richardt og Becker: Prospekter af danske Herregaarde. Ravnstrup. 

9» 

— ^^^Bnrman Becker: Efterretn. o. d. gi. Borge i Danm. og Hertugd. III 
13—15. 

S. 40. ^Rasmussen: Optegnelser om Gisselfeld. Nestved 1868. S. 325. 

— 'Bnrman Becker: Efterr. o. d. gi. Borge i Danm. og Hertugd. III 41 — 
43. — 'Richardt og Becker: Prospekter af danske Herregaarde. Se de 
paagældende Gaarde. — * Richardt och Liunggreen: Skanska Herregårdar. 
IV Widtsk6fle. — 'Forfatterens egen Undersøgelse. — 'T. A. Becker 
(Prospekter af danske Herregaarde. VIII Spøtterup) omtaler kun to saa 
danne Huller paa Spøtterup og et lignende paa Vorgaard. — Burman 
Becker (Efterr. o. de gi. Borge i Danmark og Hertugd. I 89) siger, at der 
paa Spøtterup findes < adskillige*. — '' Richardt og Becker: Prospekter af 
danske Herregaarde. Skovsbo. — ^ Burman Becker: Efterr. o. de gi. Borge 
i Danm. og Hertugd. I 106 — 7. — 'Richardt og Becker: Prospekter af 
danske Herregaarde. V. Vorgaard. — ^^ Burman Becker angiver (anf. Skrift 
III 43) dette Hul til en Alen i Kvadrat, — T. A. Becker kun til et Kvar- 
ter. (Danske Herregaarde. Rygaard.) — " Burman Becker : Efterr. o. de gL 
Borge 1 Danmark og Hertugd. III 8. 

S. 41. ^Liunggreen: Skanska Herregårdar. IV WidtskSfle. — 'Ri- 
chardt og Becker: Prospekter af danske Herreg. XII Odden. — 'Samme 
Skrift V. Vorgaard. — * Historisk Tidsskrift V 585— 86. — *Alwin Schultz: 
Das hdfische Leben z. Zeit der Minnesinger 18. — ® Nødskov: Beskr. over 
Thimgaard. Viborg 1787. S. 123—24. — 'Richardt og Becker: Prospekt, 
af danske Herreg. V. Vorgaard. 

S. 42. ^Mundtlig Meddelelse af Forskellige. — Hr. Professor, Ar- 
kitekt Hans Holm har gjort mig opmærksom paa, at denne Løntrappe er 
bleven funden. — ^ J. Oedman: Bahus-Låns Beskrifoing. Stkhlm 1746. S. 83. 

S. 43. ^Brunius: Beskrifning 6fver Helsingborgs Kårna. Lund 1845. 
S. 31. — 'Orion, Hist. Kvartalsskrift I (Kbhvn. 1843) 155—59. — ' Bru- 
nius: Konstantcckningar under en resa år 1849. Lund 1851. S. 119. — 
^ Burman Becker: Efterr. o. de gi. Borge i Danmark og Hertugd. III 14. 

— 'Richardt og Becker: Prospekter af danske Herreg. V. Vorgaard. 

S. 45. ^ Samme Skrift. V. Ourebygaard. Vorgaard. — ' Samme Skrift 
XII. Krabbesholm. — 'Samme Skrift Rosenvold og Rygaard. — Klingspor 
och Schlegel: Uplands Herregårdar. I Vik. — * Richardt og Becker: Pro- 
spekter af danske Herregaavde. VIII. Spøtterup. — Historisk Tidsskrift V 
578. — * Brunius : Konstantcckningar under en resa år 1849. S. 653 — 54. 

— Silfverstolpe: Hist. Bibliothek II 135 Anm. — 'Amholtz: Kronborg 
Slots og Fæstnings Hist (Helsingør 1836.) S. 87—92. — • Aarsberetning af 
1875 fra Foreningen til norske Fortidsminders Bevaring. S. 20 — 30. — 
•Lars Salvius: Beskrifning ofver Upland. Stockholm 1741. S. 178. — 
•Forfatterens egen Undersøgelse. — ^** Burman Becker: Efterr. o. de gi. 
Borge i Danmark og Hertugd. I 33. — *^ Eksempler paa Mure, der ikke er 
bygggede c med Forbandt* men opfyldte i Midten, forekommer meget hyp- 
pigt Hindsgavl var bygget saaledes (Danske Samlinger VI 362), ligesaa 
Gisselfeld (Rasmussen: Optegnelser om Gisselfeld. S. 318), Tirsbæk (Orion, 
hist. Kvartalskrift I 155 — 59), Skarholt (Brunius: Konstantcckningar under 
en resa år 1849. S. 741), Taamene paa Malmøhus (mundtlig Meddelelse 
paa Stedet) og mange flere. 

S. 46. * Konstantcckningar under en resa år 1849. S. 655. — * Orion, 
histiKvartalskrift I 155—59. — ' Historisk Tidsskrift V 608. — * Histo- 

risk Tidsskrift V 579. — * Nødskov: Beskrivelse over Thimgaard. Viborg 
1787. S. 114. — Den Danske Atlas V 862—63. 

S. 47. ^Richardt og Becker: Prospekter af danske Herregaarde. 
Holmegaard. — 'Tegneiser over alle Lande 6 Oktober 1561. R. A. — 
' Friis : Saml. t. dansk Bygn.- og Kunsthist. S. 209. — Jonge : Danmarks 
Beskrivelse. S. 80. — * Tegneiser over alle Lande 16 Februar 1563. R. A. 

— No. 868 k. 4to. N. K. S. — * Sjællandske Tegneiser 1 November 1577. 
R. A. — ^Sjællandske Tegneiser 4 April 1579. R. A. — 'Tegneiser over 
alle Lande 6 Marts 1560. R. A. — Til Opførelsen af Borreby skal Johan 
Friis have benyttet Materialierne fra Vor Frue Kloster i Skjelskør. Dan- 
ske Samlinger 2den Række V 69. — ^Brunius: Konstanteckningar under 
en resa år 1849. S. 123, 316, 326, 470 og 652. 

S. 47. ^Brunius vender oftere i ovennævnte Skrift tilbage til den 
Forbandelse, der synes at knytte sig til Gustav Vasas Slotte. — ' Friis : 
Saml. til dansk Bygn.- og Kunsthist. S. 189. — Kbhvns. Diplomatarium 
IV 556. — • Tegneiser over alle Lande 15 April 1560. R. A.: »Frants 
Brokkenhus skal beholde saa meget Kalk tilbage, som fornøden gøres at 
hvidgøre Nyborg Slot med>. — * Silfverstolpe : Historiskt Bibliothek I 209. 
II 53—54, 133, 221. 

S. 49 ^ Denne mærkelige Omstændighed ved Kronborgs Opførelse 
har hidtil kun været kendt paa anden Haand og derfor med Rette været 
mistænkt for at lide af noget af Sagnets Udsmykning. Den lader sig imid- 
lertid nu bevise ved Frederik den Andens egne Ord. Den 27 November 
1585 skrev han til sin Svigerfader, Hertug Ulrik af Mecklenhorg: . . . Son- 
stenn wollen wir e. 1. freundtlich nicht vorhaltenn, dasz wir nun vnser 
schlosz vnnd vehstung Cronenburg Gott lob vnnd danck nach vnserm 
willen vnd gefallen in- vnnd auszwendig allemhalbenn auszgebauet vnnd 
volnzogenn, wie wir vnsz die gantze zeit nun in die 10 jahr, alsz wir 
daruber gebauet, befliszen auch zum hogsten angelegen sein laszen, domit 
daszelbig, so viel mensch alsz muglich gewesen, vne sunde und eini- 
gesz beuorausz vnserer armen underthanen beschwerung er- 
bauet werdenn muchte, ja auch vnsernn eignen paurszleuten, wan 
wir sie, welches weinig vnd selten geschehen, zur arbeit gebrauchet, alsz 

wenn sie frembdt gewesen, taglohn reichen und geben laszen 

Auslåndische Registrant. R. A. 

S. 50. ^Om Kronborgs Opførelse se Danske Samlinger V 134 — 79. 

— Friis: Saml. t. dansk Bygn.- og Kunsthist. S. 277 — 350 — Øresunds- 
Toldregnskaheme 1574—88. R. A. — 'Silfverstolpe: Historiskt Bibliothek 
II 221. 

S. 51. * Hans Kniepers Tapet paa Nationalmuseet i København. — 
'Richardt og Becker: Prospekter af danske Herregaarde. V. Vorgaard; VI. 
Lindenborg. — 'Sjæll, Tegneiser dén 12 Marts 1595. R. A. 

S. 52. ^ € Udskud » eller som de ved sjællandske Gaarde (f. Eks. Ry- 
gaard) kaldes: «Lude», omtales oftere i Besigteiser af Datidens Herregaarde. 
Gancelliets Aflev. no 189. R. A. — ' t Bulhuse » i Borggaard se dette Skrift 
II 6. — »Silfvertolpe: Historiskt Bibliothek I 227 og 239. II 54 Anm. 1. 

— * Jydske Tegneiser den 3 Februar 1591. R. A. — "^ Københavns Diplo- 
matarium IV 557. — ®Cancel. Aflev. Besigteiser no. 189. B. 15. R. A. — 
'Saml. til Jydsk Hist. og Topog. VI 9—10. 

S. 53. ^Cancel. Aflev. Besigteiser no. 189. A. 42. R. A. — 'Cancel. 

Aflev. Besigteiser no. 189. A. 6. R. A. — *Stytie: Skandinavien under 
Unionstiden. 2 Upplagen. Stockholm 1880. S. 56. — *Cancel. Aflev. Be- 
sigteiser no. 189. B. 38. R. A. — *Silfverstolpe: Hist Bibi. I 268. — Be- 
faling om at tække Taamene om Kalmar By med Spaan smstds. II 126. 

— Spaantag paa Vindeltrappen paa Odensegaard. V. Simonsen: Odense 
Bys Hist II 2, 191. — « Silfverstolpe : Hist Bibi. I 268. — "^ Se f. Eks. 
Tegneiser over alle Lande 14 Juni 1562 (R. A.) om det Kobber, der blev 
brugt til Frederiksborgs Slotstaame. — Sjællandske Tegneiser 12 Decem- 
ber 1595 og 4 Mai 1596 (R. A.) om det, der kom til Blaataam i Køben- 
havn. — Kobberet til Kronborg købtes eller bestiltes naturligvis ligeledes 
af Tolderen i Helsingør. (Øresunds Toldregnskabeme 1578 — 85. R. A.) 
Underligt nok betaltes der i Aaret 1590 en Sum ttil Churfyrsten af Sach- 
sen for Tækkekobber til Kronborg Bygning>, unægtelig en lang Omvej, 
hvis Kobberet er bragt derfra hid og ikke blot er en Kurfyrsten tilhørende 
Ladning, der er standset ved Helsingør. Rentemester-Regnskab 1590. R. A. 

— ^ Store Mængder af Tækkekobber til Kronborg se Danske Samlinger V 
147 — 49 og Øresunds-Toldregnskabeme. — Ved Midten af det 17de Aarh. 
omtales Kronborg i Durelis Relationer som tækket med Kobber. (Suhm: 
Saml. t d. danske Historie II 3, 70.) Aar 1836 var de tre Længer kobber- 
takte, men den østre blytakt rAmholtz: Cronborg Slots og Fæstn. Hist 
(Helsingør 1836) S. 87—92. — 'Selv paa Stockholm Slot var der enkelte 
Bygninger, hvor der ikke fandtes Kobbertag. Maaske var dette dog Bi- 
bygninger. Silfverstolpe: Hist Bibi. I 209 og II 211 Anm. — Ifølge Suhms 
nye Samlinger III 98 — 99 var paa Københavns Slot de fire Længer kobber- 
takte, den femte ind mod Byen var kun teglhængt — *^ Richardt og 
Secher: Prospekter af danske Herreg. XVIII Nørlund. — ** Tegneiser over 
alle Lande 14 Juni 1562 og 5 Januar 1582. R. A. — **SjæUandske Teg- 
neiser 24 August 1592. R A. — " Richardt og Becker (Secher): Prospekter 
af danske Herregaarde. De paaagældende Ga^e. — Pontoppidans danske 
Atlas III 581, 584. 

S. 54. ^Silfverstolpe: Hist Bibliothek II 112. — Rudbeck: Sveriges 
Stader II 91. — * Sjællandske Tegneiser 12 December 1595. R. A. — 
•Silfverstolpe: Historiskt Bibliothek I 209. — * H. Ranzau siger i sin Cim- 
bricæ chersonesi descriptio, at de fleste Landsbykirker i Danmark er plumbo 
contecta. Westphalen : Monumenta inedita Tom. 1. col. 66. — * Karakte- 
ristisk for Ødelæggelsens Stadier er et Brev som dette fra Frederik II til 
Byfogden i Roskilde: <Da vi til vort Behov have ladet annamme det Bly, 
som laa paa «Sdffuenhuset> i Vor Frue Kloster i Roeskilde, saa ville vi, 
at Du straks lader tage Tagstenene af S. Mortens Kirke saméiesteds, som 
staar øde, og dermed lader lægge paa <Sdffuenhuset> i Vor Frue Kloster. > 
Tegneiser over alle Lande 24de Oktober 1562. R. A. — Sorø Kloster fik 
Tegltag. (Sjællandske Tegneiser 13 April 1572. R. A.) Vrejlev Kloster mage- 
skiftedes bort med Tegltag paa det ene Hus, Straatag paa det andet). Vid- 
skøl Klosterkirke var paa den ene Tagside for en Del straatakt, for en Del 
< taglam >, Ørslev Kloster ligesaa o. s. v. (Cancel. Aflev. Besigteiser no 189 
R. A.) — **For Kronborgs Vedkommende se f. Eks. Danske Samlinger V 
138, 139. Københavns Slot: SjæUandske Tegneiser 12 Marts 1595. R. A. 

— ^Skaanske Tegneiser 24 April 1594. R. A. — ^Silfverstolpe: Historiskt 
Bibliothek II 112. — • Tegneiser over alle Lande 25 Marts og 7 Juli 
1563. R. A. 

S. 55. ^ Biskop Jacob Madsens Visitatsbog ved A. Crone. Odense 
1853. S. 49, 191 o. fl. St. — SjæUandske Tegneiser 13 April 1572. R. A. 

— I Cancelliets Aflev. Besigteiser no. 189 (R. A.) forekommer begge Be- 
nævnelser, dog kaldes « Hulsten > i Reglen blot for: <gamleSten>. — Endnu 
i Aaret 1579 bestiller Johan III tHåll Tegelb fra Tyskland. Silfverstolpe : 
Historiskt Biblioihek II 126. — * Silfverstolpe: Historiskt Bibliothek II 
112. — 'Sjællandske Tegneiser 19 September 1621 og 1 Marts 1625. R. 
A. — * Sjællandske Tegneiser 14 September 1571 og 24 Marts 1574. R. A. 

— * Tegneiser over alle Lande 13 Maj 1562. R. A. — Øresunds-Toldregn- 
skab 1562. R. A. — Aar 1574 blev vistnok Skifertaget omlagt; der send- 
tes i det mindste 202,000 Skifersten did fra Helsingør. Øresunds-Told- 
regnskab 1574. R. A. — * Sjællandske Tegneiser 26 December 1673. R. A. 

S. 56. ^Topogr. Saml. Aalholm no. 7. R. A. — Danske Kongers 
Historie 73 ddd. 18 Februar 1589. R. A. — * Sjællandske Tegneiser 10 
Juli 1596. R. A. — Ligesaa Hansborg: Diplomat. Flensborg. II 1057. — 
'Sjællandske Tegneiser 10 Juli 1596. R. A. — * Af bildningen paa Knie- 
pers Tapet i Nationalmuseet i København. — * Dahlberg: Suecia antiqua 
et hodierna I. — ^Kronborg i sin gamle Skikkelse findes gengivet paa 
Hans Kniepers Tapet (Nationalmuseet), i Brauns theatrum urbium IV, 
i Journal vande Legatie, gedaen inde Jaren 1627 en 1628 by de Heeren 
Roehus van den Honaert etc. Amst. 1632, samt paa en Kommandostav af 
Træ med Metalindlægninger, der gemmes paa Rosenborg. Ligeledes har 
jeg truffet det gengivet i et, vistnok i et hollandsk Skrift hjemmehørende, 
Træsnit, der forestiller Admiral Opdams Kamp i Sundet 1658. (National- 
museets Arkiv.) Bygningen er dog her vendt omkring, saa at det stærke 
Kuppeltaarn kommer til at ligge i det nordøstlige Hjørne, ud imod Sundet. 

— ' Christian den Flerde opførte vel Taarnet efter Branden, men i en hel 
anden Stil end tilforn. (Dahlbergs Afbildning i Pufendorf: De rebus a 
Carolo Gustavo gestis. 1696. Tom II; det store Maleri Gaiathea og Neptun, 
der for Tiden hænger paa Kronborg, o. fl. a.) Christian den Fjerdes Taam 
nedskødes under Belejringen 1658 og omdannedes kort efter til den nu- 
værende firkantede Bastion. Aar 1673 beskreves det saaledes: € Kronborg 
har .... et Taarn, som er fladt og saa tykt, at der staar Feltstykker der- 
paa som paa et Batteri. > (Hist. Tidsskr. IV 6, 337.) Aar 1757 var Mindet 
om dets tidligere Udseende saa udvisket, at en ellers kyndig Forfatter 
kunde udtrykke sig saaledes: € Dette Taam er saa rumt ovenpaa, at der- 
paa kan lægges Kanoner; der oven paa har man et ret plaisant Prospekt, 
hvorfor det og er bygt, skjøndt Almuen fortæller Eventyrer om 
et højt Spir i forrige Tider skal have været oprejst over dette platte 
Taam, hvori en overmaade stor Klokke skal have hængt, hvilken tillige 
med Spiret skal ligge i Havet udenfor Slottet. > (Den anseelige Stad Hel- 
singørs Beskrivelse. Aalborg 1757. S. 90 — 91.) — Taarnet kaldes nu «Tele- 
graftaarnet> paa Grund af en der tidligere anbragt optisk Telegraf. — 
®Hans Kniepers Tapet. Nationalmuseet. Kbhvn. 

S. 57. ^Silfverstolpe: Historiskt Bibliothek I 240 og 245. II 219— 
20. — * Hans Kniepers Tapet. Nationalmuseet. Kbhvn. — Braun: theatrum 
urbium IV. — »Friis: Tyge Brahe. Kbhvn. 1871. S. 100 og 107. — * Sjæl- 
landske Tegneiser 8 Septbr. og 16 Decbr. 1581. R. A. — *^ Hans Kniepers 
Tapet. Nationalmuseet. Kbhvn. — Den toppede Figur med Grenen paa 
Siden er tydelig nok; om Fuglen skal være Ugle er maaske noget tvivl- 

somt. — * Hans Kniepers Tapet. Nationalmuseet. Kbhvn. — Udgift 
Fløje paa Kronborg: Friis: Saml. t. dansk Bygn.- og Kunsthist. S. 335. — 
' Danske Samlinger V 150. — ® E. Dahlberg: Suecia antiqva et hodiema. 

— •Pontoppidan: Den Danske Atlas HI 584. — Vedel Simonsen: Bidrag 
til Rugaards Historie H 1, 86. 

S. 58. * Danske Samlinger V 171, 173, 188. — Kbhvns. Diplomata- 
rium n 718—19. HI 135—36 og IV 713—14. 

S. 59. *E. Pontoppidan: Den Danske Atlas IV 187. 

S. 61. ^ Om disse og alle de følgende Navne se ved de enkelte 
Gaarde i Traps Stat. top. Beskr. af Konger. Danmark. 2dcn Udg. 

S. 62. * Danske Samlinger V 141. At det virkelig har været Alvor 
med denne Bøde (en levende Okse) kan ses af følgende Meddelelse i Hel- 
singørs Thingbog (R. A.): tDen 4 Februar 1577. Borgemester Henrik Mo- 
gensen tilvarede at være Kongens Befaling, at hvo der efter denne Dag 
kalder Slottet her for Helsingør (som hidtil har været kaldet Krogen) med 
andet Navn, end Kongen nu har stiftet at kaldes: Kronborg, da skal den 
være forfalden mod Kongen 10 Lod Sølv. — 'Danske Samlinger V 144. — 
Allerede 5 Juli 1574 er Navnet Kronborg, rigtignok ganske enestaaende, 
blevet anvendt. Samme Skrift. S. 135. — 'Sjællandske Registre 17 April 
1585. R. A. 

S. 63. ^ Se S. 23 Note 3. — ' Samlinger til det norske Folks Sprog 
og Historie II 356—59. — 'Trap: Stat. top. Beskr. af Kongeriget Danmark 
III 461. — * Samme Skrift V 666. — * Danske Samlinger V 170. 

S. 65. ^ SaaVel Tyge Brahes som Kingos Indskrifter findes bl. a. af- 
trykte i E. Pontoppidan: Den Danske Atlas II 272—75. — * Richardt og 
Becker: Prospekter af danske Herreg. VI Lindenborg. — 'Brunius: Konst- 
anteckningar under en resa år 1849. S. 760. — * Richardt og Becker: Pro- 
spekter af danske Herreg. Nakkebølle. 

S. 66. ^ Samme Skrift. Rosenvold. — * Samme Skrift IX Vallø. — 
* Burman Becker: Efterr. om de gamle Borge i Danm. og Hertugd. II 72. 

— ^ Samme Skrift I 107. — ^ Samme Skrift II 54- — Slutningsordene 
findes ogsaa paa Skarholt (Brunius: Konstanteckningar under en resa år 
1849. S. 743), Tølløse (Trap: Kong. Danmark III 259) og flere Steder. — 
^Danske Magazin 271. 

S. 67. ^Linnæus: Skanska resa. Stockholm 1751. S. 105. — Bru- 
nius: Konstanteckningar. S. 725. — Liunggreen: Skanska Herregårdar IV 
Widtskdfle. — * Richardt og Becker: Prospekter af danske Herreg. Steens- 
ballegaard. — 'Samme Skrift. Arreskov. — Burman Becker (Efterr. om 
de gi. Borge i Danm. og Hertugd. II 36) har i anden Linie læst: t Skyld >. 
Jeg har ikke haft Lejlighed til selv at se Indskriften, men antager, at T. 
A. Beckers Læsemaade: cStyld*, som den senere og bedre svarende til 
Meningen, er den nøjagtigste. 

S. 68. * H. F. J. Estrup: Tygestrup som det var og som det er. 
Kbhvn. 1838. S. 57—60. 

S. 69. ^ Burman Becker: Efterr. om de gi. Borge i Danmark og 
Hertugd. II 74 — 75, — * Anders S6ffrinss6n Vedel: En Predicken som 
skeede vdi Johan Friisis Begraflfuelse. Kbhvn. 1571. Bl. M. v. — * Bru- 
nius: Konstanteckningar under en resa år 1849. S. 725. — Liunggreen: 
Skanska Herregårdar VI Bjersjøholm. — Burman Becker: Efterr. o. d. gi. 
Borge i Danm. og Hertugd. II 36. 



Henvisninger og Anmærkninger. 133: 

S. 70. ^ Tycho Brahe: Astronomiæ instauratæ meehanica. Wandes- 
burgi 1598. fol. H. 3. 

S. 71. ^Handlingar rdrande Skandinav. Hist. XXVI 2—3. — 'Nær- 
værende Skrift II 63. 

S. 72. ^ Handl. rdr. Skand. Hist. XXVI 7. — 'Sugepumpen, der kun 
kan hæve Vandet til en Højde af 25 Fod, synes at have været kendt i 
Oldtiden. Opfindelsen af Løftepumpen eller af Trykpumpen, der er i 
Stand til at hæve Vandet saa højt det skal være, maa altsaa have beteg- 
net et betydeligt Fremskridt. Galilæi var den første, der søgte videnskabe- 
ligt at forklare Sugepumpens Mangel paa Evne til at hæve Vandet i hvil- 
kensomhelst Højde. Adam Paulsen: Naturkræfterne I (Kbhvn. 1874) S. 
110—11 og 144—47. — »Silfverstolpe: Historiskt Bibliothek I 193. — 
* Kronborg. Friis: Saml. t. dansk Bygnings- o. Kunsthist. S. 310 — 27. — 
Danske Samlinger V 155. — Uranienborg. Frankfurtisches Archiv ffir 
åltere deutsche Literatur u. Gesch. (Frankfurt 1812) II 175. — 'Friis: 
Saml. t. dansk Bygn.- og Kunsthist. S. 200. 

S. 73. ^ Samme Skrift S. 211. — * Samme Skrift. S. 211— 12. — 
'Sjællandske Tegneiser 29 November, 18 og 28 December 1572. R. A. — 
Danske Samlinger 2den Række IV 81. — ^Sjællandske Tegneiser 13 Marts 
og 15 December 1573. R. A. — ' tOert Bøssestøber i København, hans 
Regning paa hans Arbejde paa Vandkunsten paa Gisselfeld = 25 Daler 
20 ji,y Skifteprotokol efter Peder Oxe. R. A. 

S. 74. ^ Dette Skrifts 2den Bog S. 64. — Friis: *Saml. t. dansk 
Bygn.- og Kunsthist. S. 316. — 'Samme Skrift. S. 325—27. — Danske 
Samlinger V 149 fgg. 

S. 75. * Friis: Saml. t. dansk Bygn.- og Kunsthist. S. 310—24. — 
*Om de mange vekslede Breve samt Indskrifterne se Friis ovenn. Sted. 
— • Illustreret Tidende no. 848, den 26 Decbr. 1875. — Om Pesten i Hel- 
singør samtidigt. Danske Samlinger V 158 — 59. 

S. 76. ^Danske Magazin 4de Række II 374. — 'Afbildning i Dop- 
pelmayr: Nachrichten von den Ntlrnbergischen Mathematicis und K^st- 
lem. Nflmberg 1730 — og i Illustreret Tidende no. 848 den 26 December 
1875. — Beskreven nærmere i Braun: theatrum urbium IV Kronborg. — 
Omtalt i Tagebuch Christians des Jfingeren, Furst zu Anhalt. Lpzg. 1858. 
S. 99—100. — Lubke: Geschichte der Plastik. — Noget afvigende fra 
Afbildningen beskriver en Rejsende, der besøgte Danmark kort efter Frede- 
rik den Andens Død, Vandspringet saaledes: Ni Figurer omkring det, tre 
som velske Musketerer, tre som tyske Hageskytter og tre som tyrkiske 
Janitscharer med Buer og Pile; i Midten en Fortuna paa en omløbende 
Kugle. Frankfurtisches Archiv f. alt. deutsche Literatur und Geschichte. 
(Frankfurt 1812) II 178. — 'En Del af Udgifterne findes anførte i Friis: 
Saml. t. dansk Bygn.- og Kunsthist. S. 310—25. — * Kontrakten findes 
trykt i Nye Danske Magazin VI 157. 

S. 77. ^ Topografisk Samling. Kronborg, no. 22. Kgl. Skrivelse af 9 
Juli 1587. R. A. — 'Jydske Tegneiser 3 Februar 1591. R. A. — 'Sjæll. 
Tegnelscr 29 Februar og 14 Maj 1596. Jydske Tegneiser 29 Februar 1596. 
R. A. — *Skaanske Tegneiser 23 April 1594. R. A. — * Sjællandske Teg- 
neiser 4 Juli 1593 og Jydske Tegneiser 28 April 1596. R. A. 

S. 78. ^Beskrivelse af Vandkunsten paa Frederiksborg findes i Friis: 
Saml. t. dansk Bygn.- og Kunsthist. S. 254—64. — 'Friis: SamL t. dansk 



134 Henvisninger og Anmærkninger. 

Bygn.- og Kunsthist. S. 212. — * Jydske Tegneiser 14 Juli 1588. R. A. -- 
*Jydske Registre 20 September 1589. R. A. — *Skaanske Tegneiser 30 
M^j 1592. R. A. — * Thorup: Hist. Efterr. om Riberhus. Ribe 1835. S. 
30. — Sjællandske Tegneiser 2 Novbr. 1586 og 4 Juli 1593. R. A. — 
Jydske Tegneiser 23 Juli 1595. R. A. — ^ Friis: Saml. t. dansk Bygn.- og 
Kunsthist S. 261—62. 

S. 79. ^Rosenvold er uden Tvivl en af de Gaarde i Danmark, hvor 
disse smaa Bue- Vinduer bevaredes længst uforandrede. Først i Aaret 1817 
udvidedes de og omdannedes. Paa Bygningens ene Halvdel fandtes den- 
gang endnu kun to Vinduer. Richardt og Becker: Prospekter af danske 
Herregaarde. Rosenvold. 

S. 80. ^Jerngitter for Vindue kaldtes dengang for «Jern-Sprinkel«. 
Da Lundegaard i Skaane opførtes Aar 1579, blev der sat Jern-Sprinkel i 
mindst 19 Vinduer. Malmøhus Lensregnskab 1579. R. A. — I Christian 
den Fjerdes og Enkedronning Sophias Kamre paa Aarhusgaard havde man, 
rimeligvis af Bekvemmelighedshensyn, undladt at anbringe Jernstænger. 
Men da der Aar 1590 skete Indbrud sammesteds og det paa Væggen op- 
slagne Klæde blev bortstjaalet, maatte Vinduerne ogsaa her forsynes med 
Jerngitter. Jydske Tegneiser 17 August 1590. R. A. — *To med slige 
Stenbænke forsynede Vinduer findes endnu paa Vedbygaard paa Sjælland. 
(Ældre nordisk Architectur 2den Række.) — I Liunggreen's Skanska Herre- 
gårdar VI findes en meget anskuelig Gengivelse af Vinduessædeme paa 
Glimminge. — 'Som Eksempel paa Værelsernes betydelige Højde kan an- 
føres, at paa Katholm i Jylland er Værelserne i nederste Stokværk ni Alen 
høje, i øverste henved ti, Burman Becker: Efterr. o. d. gi. Borge i Dan- 
mark og Hertugd. III 36. — * Nærværende Skrift II 114. 

S. 81 *C. F. Allen: De tre nordiske Rigers Hist. IV 1, 174. 

S. 82. * Friis: Saml. t. dansk Bygn.- o. Kunsthist S. 168. — * Samme 
Skrift S. 357. — 'Historisk Tidsskrift V 611. — * Nye danske Magazin I 
251. — '^Rasmussen: Optegnelser om Gisselfeld. S. 326. — ®C. F. Allen: 
De tre nord. Rigers Hist. IV 1, 153. 

S. 83. * Repholtz : Beskrivelse over Baroniet Stampenborg (Kbhvn. 
1820) S. 164. — * Danske Samlinger V 189. — » Danske Magazin IV 320. 
— * Malmøhus Lensregnskab 1579. R. A. 

S. 84. ^ Friis: Saml. t. dansk Bygn.- og Kunsthist. S. 357. — * Samme 
Skrift S. 168. — 'Dagligstuen paa Malmøhus hed f. Eks. Aar 1579 < Bjørns 
Kammer > (Bjørn Kaas var Lensmand) og Aar 1582 tCorfits's Kammer* 
(Corfits Viffert var Lensmand) Malmøhus Lensregnskaber 1579 og 1582. 
R. A. — € Lensmandens Kammer > se f. Eks. fra lidt senere Tid paa Hinds- 
gavl: Danske Saml. VI 189. — * Danske Magazin II 248. — Rasmussen: 
Optegnelser om Gisselfeld. S. 326. — Repholtz: Beskr. o. Baroniet Stam- 
penborg. S. 164. — * Danske Samlinger II 135. — Nyt historisk Tids- 
skrift IV 242. 

S. 85. ^Raumer: Histor. Taschenbuch VI (Voigt: Furstensitte) S. 
298—301 — * Skrivelse af 1547 fra Niels Persen til Hr. Esge Bilde til 
Svanholm, Kongens Hofmester. Dokumenter til Klevenfelds Stamtavler 
(Bilde). R. A. — Om Hjortegevirer i Almindelighed se f. Eks. Skrivelse 
fra Fr. II til Hr. Mogens Gyldenstjerne: M. G. bedes udtage 4 eller 5 af 
de allerskønneste og stadseligste Hjortegevirer, som Kongen har liggende, 

og sende ham dem uden al Forsømmelse. Tegneiser over alle Lande 12 
Oktober 1560. R. A. 

S. 87. ^ Saadanne omtales ofte i Samlingen < Besigteiser ». Cancelliets 
Aflevering no. 189. R A. — * Eksempelvis kan anføres: Malmøhus (Lensregnsk. 
R. A.) — Helsingborg (Lensregnsk. R. A.) — Gisselfeld (Rasmussen : Opteg- 
nelser om Gisselfeld. S. 326.) — Jungshoved (Repholtz: Stampenborg. S. 
164). — Hindsgavl (Danske Samlinger VI 189). — Sejlstrup (Danske Saml. 
VI 371). — Timgaard (Nødskov: Thimgaard. S. 124) o. s. v., o. s. v. — * Paa 
Malmøhus fandtes to Fruerstuer: «den øverste* og «den anden Fruerstue ». 
Den ene stødte lige op til Vinterstuen (»Biørns Kammer* , «Corfits Kam- 
mer*, « Grevens Kammer* o: Bothwells, der alle betegne et og samme Væ- 
relse mod Syd ind mod Borggaarden. Malmøhus Lensregnskaber 1542 — 82. 
R. A. — Schiem: Nyere historiske Studier. I 429.) — Paa Hjelmsøgaard 
fandtes ligeledes to Fruerstuer: «den øverste panelede Fruerstue*, «den 
nederste panelede Fruerstue*. Dokumenter til Klevenfelds Stamtavler (Ro- 
senkrands. Inventarium efter Axel R. af 7 Febr. 1564. R. A. — * Råk- 
ningar f6r Nykopings Slott 1556 — 77. S. K. A. — '^ Malmøhus Lensregn- 
skaber af 1572, 1579 og 1582. R. A. — ® Danske Magazin IV 320. — 
'Malmøhus Lensregnskab 1579: « Karnappet ved Fruerstuen*. R. A. — 
Malmøhus Lensregnskab 1582: « gjorde en Trappe paa Fruerstuen og op 
igjennem Loftet til nogen andre Kammer*. R. A. 

S. 88. ^ Uranienborg (Danske Magazin II 258). — Frederiksborg 
(Danske Samlinger II 135). — Timgaard (Nødskov: Beskr. o. Thimgaard. 
S. 124). — Hindsgavl (Danske Samlinger VI 189). — Steensgaard (Burman 
Becker: Efterretn. o. d. gi. Borge i Danmark og Hertugd. 11-27 — 28). — 
^Danske Magazin II 258 

S. 89. ^Schiern: Nyere historiske Studier. I 428—29. — Malmøhus 
Lensregnskaber. R. A. — < Bjørns Kammer*, tCorfits's Kammer*, « Gre- 
vens Kammer* betegne Lensmandens Værelse, der havde været Bothwells 
Fængsel. — * Sjællandske Tegneiser 5 Marts 1585. R. A. — 'Friis: Saml. 
t« dansk Bygn.- og Kunsthist. S. 355. — ^Sjællandske Registre 5 Januar 
1585. R. A. — Nye danske Magazin IV 163. — "Danske Samlinger 2den 
Række II 281. 

S. 90. ^Charles d'Ogier: Dagbok 6fver dess resa i Sverige 1634. 
Stockholm 1828. S. 16—17. — *W. Bernan: On the history and art of 
warming and ventilating rooms and buildings. I (London 1846) p. 145 — 
46. — 'Se de nævnte Gaarde i Richardt og Becker: Prospekter af danske 
Herregaarde, og Richardt og Liunggreen: Skanska Herregårdar. 

S. 91.' ^Norske Rigs-Registranter II 717. — 'Danske Magazin V 
253. — * Danske Magazin VI 222—23. 

S. 92. ^ Norske Rigs-Registranter II 576. — Danske Magazin 3die 
Række VI 291. — Registre over alle Lande 13 September 1570. Mogens 
Spend. R. A. — Danske Samlinger. Justicevæsen no. 369. (7 Februar 1573.) 
R. A. — ' Danske Samlinger 2den Række V 69—70. — ' Dokumenter til 
Klevenfelds Stamtavler (Bilde) 15 Februar 1563. R. A. — * Vedel Simon- 
sen: Familie-Efterretninger om de danske Ruder. I 116 — 27. 

S. 93. ^ Danske Samlinger 2den Række V 69—70. — * Dokumenter 
til Klevenfelds Stamtavler. (Bilde 15 Fekruar 1563.) R. A. 

S. 94. ^ Danske Samlinger 2den Række V 70. — * Se f. Eks. Teg- 
neiser over alle Lande 16 April 1564. R. A. — * t Givet en Guldsmed i 

Kjøbenhavn 21 V« ungarske Gylden, hvormed han skulde beslaa et lille 
Bæger med sit tilhørende Dække af Hvalsben, som Prindsen selv havde 
svarvet, og som han vil skjænke til Niels Kaas til Torupgaard, Kantsier >. 
Rentemester-Regnskab 1591. R. A. — * Sjælland og Møen no. 130. 4 Jan. 
1565. R. A. — *^ Friis: Saml. t. dansk Bygn.- og Kunsthist. S. 169, 201, 
203, 253—54, 268, 285, 294—95, 300, 338. — * Samme Skrift. S. 169 
og 338. 

S. 95. ^ Samme Skrift. S. 169. — * Tegneiser over alle Lande 12 
Decbr. 1559. R. A. — • Tegneiser over alle Lande 12 Aug. 1563. R. A. — 
* Kvittering af 4 Januar 1565 fra Rentemesteren for at have modtaget 
6000 Rosenobler af Mr. Hans, Kgl. Majs. «Suarrer», til at betale Knægtene 
med. Sjælland og Møen no. 130. R. A. — * Tegneiser over alle Lande 1 
Maj 1565. R. A. — Ved Efterretningen om Christian den Tredies Død 
forsegledes straks Pengekammeret og Drejerkammeret paa Københavns 
Slot. Tegneiser over alle Lande 15 Januar 1559. — ** Friis: Saml. t. dantk 
Bygn.- og Kunsthist. S. 253—54 og 268. — ^ H. Rørdam : Historiske Kilde- 
skrifter II 456. — * Danske Magazin I 63. — ® Tegneiser over alle Lande 
12 December 1559 og 12 August 1563. R. A. — Nye danske Magazin V 
63 og 68. — ^®Det er rimeligt, at der har været flere end to « Drejere* 
under Fr. 11 af Navnet Hans. Den ældste døde i Begyndelsen af Aaret 
1565 (Tegn. o. alle Lande 1 Mai 1565 R. A.); den yngste omtales 1581 
som Kammerdreng, 1587 som Kammertjener. (Sjæll. Tegneiser 7 Februar 
1581. R. A. — Rigsregistr. XI. Skjøder no. 83. R. A.) — Oswald Drejer 
omtales bl. a. i Rentemester-Regnskak 1588. R. A. — ^^ Friis: Saml. til 
dansk Bygn.- og Kunsthist. S. 267—68. 

S. 96, ^Suhms Samlinger II 3, 154—57. 

S. 97. ^Alwin Schultz: Das hdfische Leben zur Zeit der Minne- 
singer. I. Lpzg. 1879. S. 85. — * VioUet-le-Duc : Dictionnaire raisonné de 
l'architecture VI «latrines». — 'W. Bernan: History and art of warming 
and ventilating rooms and buildings. I (London 1845) 143; 

S. 98. ^Det eneste svage Spor, som jeg er stødt paa, er følgende 
Udtryk om Kbhvn.s Slot: € Rakkeren, for han rensede de store Privet[er?] 
som gaae neder af den store Sal: 1 Daler.* 2 September 1615. (Anton 
Petersens CoUectanea. N. K. S) Som det vil ses, medføre imidlertid ikke 
disse Udtryk nødvendigt, at de skal forstaas om en lukke Kloak; de kan 
ogsaa godt være brugte om den nedenfor omtalte aabne Form for udven- 
dige € Hemmeligheder*. — *En meget tydelig Gengivelse af en udmuret 
« Hemmelighed* med Kragsten, Vinduer, Spir og Fløj findes paa Hans 
Kniepers Afbilding af det ældre Frederiksborg paa Tapetet, National- 
museet. Kbhvn. — 'Paa Valkendorfs Taarn i Bergen findes Hemmelig- 
heden anbragt ved Siden af det saakaldte Valkendorfs Værelse. Forfatte- 
rens Iagttagelse paa Stedet. — Paa Malmøhus fandtes den ved Siden af 
Lensmandens Kammer. (Schiern : Nyere historiske Studier I 428. — ® For- 
fatterens Iagttagelser paa Stedet. — * Burman Becker: Efterretn. o. d. gi. 
Borge i Danm. og Hertugd. III 14 — 15. 

S. 99. ^Kbhvns. Diplomat. IV 537. — Det maa mindes, at Slots- 
graven laa paa selve Slotsøen, indenfor den Saltvands-Arm, der adskilte 
Slotsøen fra Staden. Ved denne sidste, hvori der dog var Strøm, oprettedes 
senere en « Hemmelighed*. — 8 August 1637: »Tømmermanden for det 
hemmelige Gemak, som er oprejst paa de Pæle ved Amagerbro* . . . 

Rentemester-Regnskab. R. A. — 'Schiern: Jlyere historiske Studier I 428. 

— 'Klevenfeld: Optegnelser til den holstenske Adel (1586). R. A. — Orion, 
hist. Kvartalskrift, udg. af T. A. Becker. I. 194. — * Saaledes siger f. Eks. 
Otto Sperling i sin Autobiografi, at han Aar 1632 kaldtes til Jomfru 
Kirstine Schade paa Vognserup ; hun led af Vattersot, som hun forment 
lig havde paadraget sig, cda sie einsmals gendthigt wurde auf ein heim- 
lich Gemach zu gehen, welches in den obersten Zimmern hoch von der 
Erden gelegen, da ergriff sie ein kaiter Windt von unten des Gemachs 
aufsteigend». no. 3094. 4to. pag. 221. G. K. S. — '^ For Københavns Slots 
Vedkommende se f. Eks. Friis: Saml. t. dansk Bygn.- og Kunsthist. S. 
64, 72 og 73. — For Frederiksborgs Vedkommende se: Danske Samlinger 
II 165, 189 og 196 o. s. v. 

S. 100. * Richardt og Becker: Prospekter af danske Herregaarde. 
Rygaard. — * Friis: Saml. t dansk Bygn.- og Kunsthist. S. 175. 

S. 102. ^Christiem Pedersen: En nøttelig Legebog. Malmø 1533. — 
Chr. Pedersen: Om Vrte Vand. Malmø 1534. — Henrik Smith: Een skdn 
loestig ny vrtegaardt. Malmø 1546. — Henrik Smith: Tredie Urtegaard. 
Kbhvn. 1557. — H. Smith: Fjerde Urtegaard. Kbhvn. 1557. — H. Smith: 
Lægebog. 1577. — * Dette Skrift I 70. — Videnskabernes Selskabs 
Skrifter 1765—69. X 395—96. 

S. 103. ^ Mange Eksempler findes i Samlingen: Cancelliets Aflevering. 
Besigteiser no. 189. R. A. — Pontoppidan: Den Danske Atlas IV 163. — 
'Navnet c Rosengaard > synes dog alt i det 16deAarh. at have været noget 
forældet. Om Nykøbing Slot paa Falster siges der f. Eks.: t Urtehaven, 
som kaldes Rosengaard«. 13 August 1591. Danske Kongers Hist. 73 dddd. 
R. A. — 'Brasica florida oversætter jeg som: Blomkaal. — Tegneiser 
over alle Lande 7 Februar 1560. R. A. — *T. A. Becker: Herluf Trolle 
og Birgitte Gøie. Kbhvn. 1865. S. 31 og 33. — * Ryge: Peder Oxes Liv og 
Levnets Beskrivelse. Kbhvn. 1765. S. 325—26. 

S. 104. * Til Kongl. M^js. Underholdning: Mandag efter Midsommer- 
dag for Timian, Salvie og Persille 2 /J. — Tirsdag: for 6 Kurve Kaal, Løg, 
Timian og Persille 10 jS 2 alb.; Løg og Salvie for 5 /J. — Onsdag: for 
Løg, Salvie, Kaal, Persille, Timian iV« # 3 alb — Torsdag: for Løg, Salvie, 
Persille og Timian 12 /5 2 alb. — Fredag: for Salvie og Timian 5 alb.; 
for Løg 12 )3; for Kaal 6 fi 1 alb. — Løverdag: Ærter, Persille, Timian 
2 JS; Løg og Rødder iV« # 2 alb.; Hvidløg 8 alb.; Kaal 5 /5. — Søndag: 
Løg 12 /J; Rødder 4 fi; Kaal 8 fi\ Salvie, Persille og Timian 2 fi. — 
Malmøhus Lensregnskab 1541. R. A, — *Sjæll. Tegneiser 2 Maj 1616. 
R. A. — • N. Jacobsens Samlinger. N. K. S. Efter et af Chr. IV's Breve 
dat. 24 Marts 1633. — *Joh. Craphth: Pæan danicus. 1619. p. 20. — 
Bertili Canuti epistolarum centuriæ quinque. Rostock 1623. p. 155. — 
* Sjællandske Registre 11 August 1611. R. A. 

S. 105. ^Danske Samlinger. Urtegaardsvæsen no. 869. R. A. — Om 
Blomster i det Hele se bl. a. Tegneiser over alle Lande 18 November 
1559 og 14 Juni 1565. R. A. — Sjællandske Tegneiser 1 Maj 1595. R. A. 

— Sjællandske Registre 10 Juli 1601 og 16 April 1602. R. A. — Topogr. 
Saml. Frederiksborg, no. 26. R. A. — Friis: Saml. t. dansk Bygn.- og 
Kunsthist. S. 51 — 53 o. s. v. — * A. Petersens Collectanea. 4to. no. 868. kb. 
N. K. S. 

S. 106. ^ cHans Thueszen for han rensede Slots Abildtræer = 1 ^ 

Smør». — <Hans Thueszen for han tog Orm af Træerne i Slots Abild- 
have* .... o. s. V. Malmøhus Lensregnskab 1541. R. A. — * Handlingar 
r6r. Skandinav. Hist. XXXVII 58. — Thottske Samling no. 938. fol. St.* 
Kgl. Bibi. i Kbhvn. — * Tegneiser over alle Lande 30 September 1569. 
R. A. — Topogr. Saml. Frederiksborg, no. 26. R. A- — Friis; Saml. t 
dansk Bygn.- og Kunsthist. S. 51 — 54 o. s. v. — * Foruden de ovennævnte 
Steder se ogsaa Sjællandske Tegneiser 29 September 1581, 25 November 
1594. 1 Maj 1595 og 27 Juni 1596. R. A. — * Sjællandske Tegneiser 26 
Januar 1585. R. A. — 'Nye danske Magazin V 124. — ^Silfverstolpe: 
Historiskt Bibliothek II 100 og Anm. 2. — •Friis: Saml. t. dansk Bygn.- 
og Kunsthist. S. 52. 

S. 107. ^ Sagen og Foss: Bergens Beskrivelse. Bergen 1824. S. 414— 
15. — * Tegneiser over alle Lande 30 Septbr. 1569. R. A. — * Friis: Saml. 
t. dansk Bygn.- og Kunsthist. S. 51 — 52. — * Joh. Craphth: Pæan danicus. 
1619. p. 20—21. — *C. C. Gjørwell. Swenska Magazinet. Stockholm 1766. 
S. 501—2. — <»Historiska Samlingar. III (Stockholm 1797) S. 22. — "'Teg- 
neiser over alle Lande 7 Februar 1560. R. A. 

S. 108. 'Thottske Samling no. 938. fol. St. Kgl. BibL i Kbhvn. — 
*Suhm: Nye Saml. t. d. danske Historie III 304. — 'Sjællandske Teg- 
neiser 8 November 1584. R. A. — * Skrivelse fra Enkedronning Sophia til 
Christoffer Valkendorf af 26 Oktober 1588 om at skaffe Enebærstager fra 
København til Urtegaarden ved Frederiksborg. Danske Kongers Historie 
73. dd. R. A. — Tegneiser over alle Lande 29 Februar 1566. R. A. — 
^ € Stundom lod hun sig og finde i Haven stundom i Urtegaarden i Læs- 
ning og Bøn, som Folk ikke plejede almindeligt at komme. » Jørg. Erick- 
søn: Ligprædiken over Fru Elisabeth Pedersdatter (Basse). Kbhvn. 1578. 
Ciiij. — ^Silfverstolpe: Historiskt Bibliothek II 102. — ''22 September 
1591. Danske Kongers Historie 73. dddd. R. A. — ®26 M^j 1591. Danske 
Danske Kongers Historie 73. dddd. R. A. — ® Sjællandske Tegneiser 20 
Marts og 31 August 1593. R. A. — ^^ Sjællandske Tegneiser 30 Juli 1585 
og 31 August 1593. R. A. — "Sjællandske Tegneiser 4 August 1595. R. A. 

— " Sjællandske Tegneiser 27 Maj 1596. R. A. 

S. 109. 'RottbøUs Afhandling i Videnskabernes Selskabs Skrifter 
1765—69. X 395 fg. 

S. 110. * tDen 30 Maj 1565 givet Urban Maler for 7 runde Roser 
forgyldte til Lysthuset 84 #; for en forgyldt Pille (m. m. der anføres) 
19 fC; for en ny Glastavle med Maling i Lysthuset 12 ^.» Råntekammar- 
b6cker 1565. Hans Joenszons Utgift. S. K. A. — *Silfverstolpe: Historiskt 

KLÆDEDRAGT 



Klædedragten i Norden i det 16de Aarhundrede forstaas kun 
ret, naar den sés som Led i den store Udvikling. 

Denne er i og for sig saa simpel og klar, at Gangen deri 
af sig selv falder i Øjnene. Dette gælder, hvad enten vi be- 
tragter Klædedragten fra det ene eller det andet af de to Hoved- 
synspunkter, hvorunder den lader sig bestemme, hvad enten vi 
tage Hensyn til dens Stof eller dens Snit. 

Hvad Stoffet angaar, har alle Jordens mest fremskredne 
Folk indtil nu gennemløbet to Trin og befinder sig paa det 
tredie. Den simpleste Maade at skaffe sig Klædedragt paa er 
at overfalde de gunstigere stillede Dyr, flaa dem og indhylle 
sig i deres Skind. Et mere udviklet Trin er det at tæmme en- 
kelte, tykpelsede Dyr, afklippe deres Haar, hver Gang de er 
voksede ud, og saaledes af et og samme Dyr skafife sig flere 
Sæt Haardække. Ad denne Vej har Uldtilvirkningen udviklet sig. 
Det tredie Trin endelig, hvorpaa vor Tid befinder sig, bestaar i 
at tæmme ikke blot Dyr men Planter tillige, af hvis sejge Trev- 
ler derpaa tilvirkes Linned. 

Denne Udviklings Vej, der viser sig at være den samme 
Jorden over, er bleven tilbagelagt med forskellig Hastighed af 
de enkelte Folk. I saa Henseende staar Skandinaverne som Ef- 
ternølere. Medens Tilvirkning ikke blot af Uld, men ogsaa af 
Linned i Aarhundreder havde været øvet af Beboerne langs 
Middelhavets østlige Kyster, gik vore Forfædre fremdeles om- 
viklede med Dyrehuder. Denne Beklædning synes at have været 
den eneste kendte, i hvert Fald den alt overvejende, i Skandi- 

navien Stenalderen igennem. Først i Bronzealderens Grave 
træffer vi Dragter af Uld, et Udtryk for, at de Fornemmere nu 
begyndte at klæde sig beri. Men ikke førend ved vor Jæmalders 
Begyndelse, — med et rundt Tal ved Kristi Fødsel — finder 
vi de sikre Spor af, at Uldbeklædning var almindelig i Norden 
og at man her forstod sig paa at tilvirke Ulden. 

Middelalderen igennem var de nordiske Folk klædte i Uld. 
Brugen af Linned indskrænkede sig til den lille Rres, der stod 
Hoffet nær, og fandt ingen Tilslutning hos Folkets Flertal. Først 
ved Midten af det 16de Aarhundrede irængte Linnedet igennem 
som almindeligt Beklædningsmiddel, og de skandinaviske Folk 
rykkede saaledes endelig op i Linie med Evropas civiliserede 
Nationer. Hvor langsomt imidlertid al slig Overgang foregaar, 
lader sig endnu tydeligt paavise. Skønt Linned alt i over tre 
hundrede Aar har været almindeligt brugt i Norden, er det dog 
først henved Aar 1900 naaet frem til i Festdragt at være synlig Be- 
klædningsgenstand hos Folkets Flertal, Landbefolkningen. Den 
samme Smag, der i det 13de Aarhundrede bevægede «Rongespejlets» 
Forfatter til at advare Kongens Omgivelser mod at vise deres 
Linned: «Lad altid din Skjorte skære et godt Stykke kortere end 
din Kjortel, thi ingen høvisk Mand kan pynte sig med Hør og 
Hamp»,^ den samme Smag har endnu Aarhundreder efter øvet 
en haardnakket Modstand i et bredere Folkelag. 

Medens Udviklingens Gang, hvad Klædedragtens Stof angaar, 
overalt er den samme, stiller Forholdet sig anderledes med Hen- 
syn til dens Snit. Som rimeligt er, har her ydre Betingelser 
paa forskellig Vis grebet medbestemmende ind. For Evropas 
Vedkommende er dog ogsaa paa dette Omraade Udviklingens 
store Træk simpel og let overskuelig. 

Den ældste evropæiske Dragt, som vi kender, er den græsk- 
romerske. Den bestod for Mændenes Vedkommende i et indre, 
ærmeløst Klædningsstykke, der dækkede Kroppen, og et ydre 
Overkast, der vidt og folderigt hang ned mod Fødderne. Ejen- 
dommeligt for denne Dragt var, at den lod Arme og Ben være 
uden særskilt Beklædning, samt at den hvilede alene paa 
Skuldrene. 

Da ved Oldtidens Slutning de indvandrede germanske Stam- 
mer stødte sammen med Romerne, og Spørgsmaalet om Herre- 
dømmet i Evropa blev afgjort, var det ikke blot to Former for 
Kultur, der Qendtligt mødtes, men tillige to vidt forskellige For- 

mer for Klædedragt. Udfaldet blev det samme paa det større 
og det mindre Omraade. Den rigere Kultur gik til Grunde, 
men døende paatrykte den Sejrherren sit Præg. Den romerske 
Dragt maatte vige, men afsatte først blivende Mærker paa den 
germanske. 

Det kunde synes dristigt at tale om den ældste germaniske 
Dragt som bekendt, da dog vor Kundskab til den er saa højst 
ubetydelig. Ikke destomindre har vi sikkert Ret til at betegne 
som oprindeligt germansk det, der bliver tilbage, naar vi af 
den fuldbyrdede Blanding udskiller det Romerske. 

Af Sammenstødet fremgik nemlig en mærkelig Blandings- 
dragt, der Middelalderen igennem blev den fælles for de ind- 
vandrede Folk. Det Romerske i denne genfinder vi i den lange 
Kappe. Det Germanske ytrede sig i en Trang til at lade alt 
saavidt muligt, slutte tæt og stramt om Legemet. Heraf fremgik 
Ærmer, ikke blot i Skjorten og Kjortelen, men stundom i Kappen 
tillige. Heraf fremgik Bæltet, dette ægte germanske Stykke, der 
sammensnørede Kjortelen om Livet og forflyttede Dragtens Tynge 
fra Skuldrene til Midien. Heraf fremgik endelig hele Benbe- 
klædningen: Brogene (Bukserne) og Hoserne. Det er betegnende 
for disse, at Romerne, uvante med Synet af Broge, opkaldte det 
sydvestlige' Frankrig efter den Omstændighed, at Indbyggerne bar 
dette Klædningsstykke (Gallia braccata.) For Hoserne savnede 
Romersproget ganske Navn, medens Benævnelsen var ens og 
velbekendt hos alle de indvandrede Stammer. (Islandsk og 
Angelsaksisk: hosa. Skandinavisk, Engelsk, Tysk: hose. Fransk: 
heuse eller huese. Italiensk: huose o. s. v.). 

Denne Blandingsdragt, paa engang lang og kort, vid og tæt- 
sluttende, holdt sig Middelalderen igennem. Først ved Renæs- 
sancen frigjorde de evropæiske Folk sig fra den romerske Ind- 
flydelse og indførte atter, i det mindste for Hankønnets Ved- 
kommende, det gamle, germanske Snit. 

Det 16de Aarhundrede viser os altsaa paa Klædedragtens 
Omraade de indvandrede Folks Opvaagnen til selvstændigt Liv. 
Ufuldkomment udtrykt, men dog ikke helt uforstaaeligt, ville vi 
indenfor Beklædningens Verden kunne øjne Sporene af de mange, 
stærke Rørelser, der satte Tiden i Bevægelse. 



I. 

Skulde vi betegne Middelalderens Skønhedsbegreb , hvad 
Klædedragten angaar, maatte dette sikkert udtrykkes ved, at den 
sværmede for det Fodside og Folderige. Vi genfinder denne 
Smag fra de ældste til de sidste Tider; den var i inderlig For- 
staaelse med Middelalderens Blik paa Livet i det Hele. 

Uden Tvivl lagdes Grunden til denne Retning ved Synet af 
den pragtfulde, romerske Dragt. Men dette første Indtryk næ- 
redes yderligere og vandt i Dybde. Ganske naturligt blev den 
lange Dragt ogsaa Gejstlighedens Klædebon. Under en ny Form 
viste den sig her blændende og ærefrygtsvækkende. Og endelig 
paa Korstogene mødte Øjet endnu engang den lange Dragt i 
Brug hos Østerlænderne, disse Folk som man aabenlyst for- 
agtede, men hemmeligt og med Rette saa op til. Hvor saa 
Blikket søgte hen, tilbage, opad, udad, overalt det samme fod- 
side Klædebon. Intet Under, at det afsatte et Billede i Sjælen, 
mod hvilket alt andet blegnede. Middelalderens Skønhedsbegreb 
var som Tiden selv et Væv, hvori romerske Minder, Kirken og 
Korstogene havde spundet de stærkeste Traade. 

Den lange Dragt besad imidlertid endnu et Fortrin, som 
næppe var det mindste i Middelalderens Øjne, den var i mange 
Henseender højst uhensigtsmæs^g. Saa underligt det lyder, ud- 
øvede dette sikkert en hemmelig Tiltrækning. Herved blev nemlig 
ogsaa paa Klædedragtens Omraade den skarpe Adskillelse gen- 
nemført, som var Middelalderen egen. Paa den ene Side det 
Legemlige, det Naturlige; paa den anden det Overnaturlige, den 
sande Virkelighed. Den Dragt, der gengav Legemets Form og 
lod det frit og tihindret bevæge sig, var af lavere Art. Kun den, 
der skjulte det og lod det ligesom forsvinde, udtrykte hemmelig- 
hedsfuldt det Højeste. 

Saa deltes da Livet i To ogsaa paa Klædedragtens Omraade. 
Søgnt og Helligt stod skarpt mod hinanden her som andetsteds. 
Til daglig kunde man vel være iført den hensigtsmæssige, korte 
Dragt, Trøjen, Vamsen. Men næppe kaldtes der til Fest, før 
alle som én anlagde den lange Kjortel og Kappe. Uden den 
var det uhøvisk at stedes for Kvinder, endsige da for Fyrster 

eller i Guds Hus. Run den var den sande, ene skønne Dragt, 
den festklædte Skares, Kirkens, Englenes. 

Sét i Tidens eget Lys var dog maaske Forskellen mellem 
de to Arter af Dragt mindre paafaldende. Forholdet var uden 
Tvivl dette, at enhver Velstillet i Reglen gik i lang Dragt og 
kun, naar hans Syssel for en Stund krævede det, kastede Rap- 
pen og vel hyppigt Kjortelen med. Omvendt frembød de fod- 
side Klæder flere Fordele, end vor Tid straks falder paa. De 
svarede ikke ilde til Datidens ufuldkomne Opvarmningsmidler. 
Og færdedes man paa Rejser med Udsigt til Natteleje enten paa 
bar Jord om et Baal eller højst paa en Bænk med Halm, saa 
var en lang, skindforet Kappe ubetalelig. Det var ikke tilfæl- 
digt, at man i Norden betegnede Kappe og Overdyne med samme 
Ord (Feldr). 

Men hvilke Fordele de end i det enkelte kunde byde, vist 
er det, at de lange Klæder i det hele var uhensigtsmæssige. 
Hvad enten man tumlede sig til Hest eller til Søs, pløjede eller 
drev sit Haandværk, var denne lange Kvindedragt unaturlig. Der 
maatte gives en Form for sømmelig Klædning, der ganske ander- 
ledes svarede til Livets Krav. 

Omtrent fra Aaret 1300 lader der sig spore en underlig Uro 
i Middelalderens Historie. Efterat Korstogene og med dem Kir- 
kens Blomstringstid var omme, begyndte noget nyt at bryde 
frem. Foreløbigt ytrede det sig kun som Strid mod det Be- 
staaende. Der krævedes to hundrede Aar, førend Bevægelsen 
fuldt blev afklaret. 

Det samme gælder indenfor Klædedragtens Omraade. Fra 
Aar 1300 viste sig en mærkelig Lyst til at omdanne det lange 
Klædebon. Det ene Forsøg dristigere end det andet gjordes paa 
at afskaffe den gamle Festdragt og istedetfor at skabe en ny med 
den verdslige til Mønster, svarende til Legemets Form, skøn og 
pragtfuld nok til at sømme sig Fyrster. Den ydre Foranledning 
til disse bestandig gentagne Forsøg var tydelig nok. Ikke blot 
drev det daglige Livs Sysler paa som forhen ; men den bestandig 
tiltagende Brug af Brynjer, de hjrppige Ridderspil, hvori alt, 
hvad der var fornemt og mægtigt, deltog, vænnede lidt efter lidt 
Øjet til at sé Konger og Fyrster ved festlige Lejligheder optræde 
i Figurdragt. 

Betragter vi alle disse vekslende Moder, der i det 14de og 
15de Aarhundrede afløste hverandre, saa er der trods deres ind- 

byrdes Forskel dog et fælles Særpræg. Det, som de alle til- 
stræbte, var jo at skabe en ny Dragt, paa én Gang hensigtsmæssig 
og skøn. Det hensigtsmæssige var givet i den korte, verdslige 
Dragt. Men for det skønne ejede man intet andet særligt Ud- 
tryk end det langstrakte. Hver Gang der da skal spilles den 
sidste Trumf ud, den Prydelse anbringes, der skal gøre denne 
korte Dragt berettiget som Festdragt, saa ty de alle til det ene 
og samme Middel: urimeligt at forlænge et enkelt Parti. 

Dette fælles Racemærke giver dem tilsammen et højst pud- 
sigt Præg. Trods al Opfindsomhed forresten, er det ikke muligt 
at skjule denne ene Tilbøjelighed, der straks røber deres Her- 
komst, løvrigt maa man lade dem, at de var indbyrdes af- 
vigende og fantastiske nok, alle disse Mandshætter med Hale, 
der naaede Jorden; disse Kvindesæt, som himmelhøje Kræmmer- 
huse ombølgede med Flor; Bjældelænker ned ad Ryggen som 
afrevne Galgereb; udpufifede Skuldre, der lod Hovedet forsvinde 
som en tilfældig Knub mellem de to egentlige Pukler; lange Liv 
med Bælter nedenfor Hofterne; flade udhuggede Ærmer, der, 
blot fastgjorte ved Skulderen, men uden at indeslutte Armen, 
som nedhængende Vinger slæbte i Støvet o. s. v.; o. s. v. 

Med en paafaldende Ilfærdighed afløste disse Moder hver- 
andre. Kun én af dem vandt mere blivende Hævd, den besyn- 
derligste af dem alle. Snabelskoene. Der krævedes næppe noget 
Bevis for, at disse med deres lange, bjældebesatte Taaspids, op- 
retholdt ved en Silkesnor op til Knæet, kun var lidet hensigts- 
mæssige, hvordan man saa end vilde dømme om deres Skønhed. 
I Slaget ved Nikopolis Aar 1396 maatte ogsaa de vesterlandske 
Riddere, der var mødte i Snabelsko, dengang det begyndte at 
knibe, hugge Snablerne af for at være uhindrede i Bevægelserne. 
Men hvad der forlængede Modens Varighed, var den Rangfor- 
ordning, som man var uforsigtig nok til at knytte til Snablerne. 
Efter gentagne Forbud ordnedes nemlig Forholdet saaledes, at 
Almuesfolk maatte bære dem et Kvarter lange. Borgere have 
dem paa en halv Alen, Riddere paa tre Kvarter, Grever paa en 
Alen, og Fyrsterne selv saa lange, de vilde. ^ Herved forandredes 
de til et Ærestegn, der ikke var saaledes at faa ud af Verden igen. 

Spørger vi, om Norden fulgte med paa alle disse Omraader, 
saa lyder Svaret bekræftende. Hætten med den lange Kohale- 
lignende Svans kan forfølges lige fra dengang, da Dronning Mar- 
grethe til Spot lod paasætte Kong Albrecht en saadan med en 

Hale paa ikke mindre end nitten Alens Længde/ og indtil langt 
ned i det 16de Aarhundrede,^ da den endnu kun bares af Skole- 
peblinge, og det derfor var en Haan mod en Student at kalde 
ham «Hale Peter» (Peter cauda).* De lange udhuggede Ærmer 
sés at have været i Brug i Skandinavien omkring A'ar 1400. Fra 
denne Tid haves et i Træ udskaaret Billede (Fig. 1) af Dalarnes 
berygtede danske Plageaand, Jøsse Erikssøn, fremstillet med de 
mest moderne Egeblads-Ærmer, naa- 
ende til Jorden. Samme Adelsmand 
har den lange Bjældelænke ned ad 
Nakken og ligeledes Bjælder i Bæltet.^ 

Klædningsstykker med Bjælder 
langs Randene synes at have holdt 
sig længere i Norden end i det øv- 
rige Evropa. Endnu saa sent som 
Aar 1548 træffer vi blandt Gustav 
Vasas Livklæder paa Stockholm Slot: 
«en brun Fløjls Kjortel, underforet 
med Losseskind, og med 16 Perle- 
bjælder i Ærmerne. »^ Forbindelsen, 
hvori den forekommer, tillader ikke 
at opfatte den som en blot Faste- 
lavnsdragt. I det øvrige Evropa der- 
imod var Bjælder dengang sunkne 
ned til kun at bruges af Dværge 
og Narre. 

Ogsaa Snabelskoene holdt sig 
længere i Norden end andetsteds. 
Medens de f. Eks. Aar 1470 ikke 
mere brugtes i Frankrig, finder vi Fig- 1. Jesse Erikssøn. (Fra en 
endnu paa en Gravsten i Valby Kirke Korstol i Westerås.) 

i Skaane over Holger Henrikssøn Ulfstand, der levede til Aar 
1485, den Afdøde afbildet med et Par anselige Snabelsko.^ Ogsaa 
Sønnen, Jens Holgersøn Ulfstand, har ladet sig fremstille med saa- 
dannc paa en Mindesten, der Aar 1487 indsattes paa det nys opførte 
Glimminge (Fig. 2). Moden maa altsaa have holdt sig indtil da. 
Hvad der imidlertid i Norden som i det øvrige Evropa 
stemplede alle disse Reform-Forsøg som mislykkede lige fra deres 
første Færd, var den Voldsomhed, hvormed de gik til Værks. 
Her var ikke Tale om noget Hensyn til det bestaaende. De gik 

Nye Moder. 



straks til den yderste Yderlighed i Retning, af kort og snæver 
Dragt og bødede kun i ringe Grad derpaa ved den vilkaarligt 
paahæftede, lange Skønhedshale. Enhver kunde sige sig selv, at 
for saa blinde Angreb kunde umuligt et gennem Aarhundreder 
grundfæstet Begreb falde. 

Trods al den Forvirring, som disse nye Moder da vakte. 




.0: >foi 

Fig. 2. Mindesten paa Glimminge over Jens Holgersøn Ulfstand. 

naar de som Kastevinde jog over Evropa og for en kort Stund 
rev selv Fyrster og Riddere med sig, saa lykkedes det ingen af 
dem i væsentlig Grad at svække det bestaaende. Efter at den 
korte Rus havde sat sig, vendte man hver Gang atter tilbage til 
den ærbare, lange Dragt. Den prægtige Kjortel og Kappe an- 

lagdes paany. Som en Lyseslukker sænkede den sig ned over 
alt det Nymodens og kvalte hver ungdommelig Opblusning. 
Spærret inde fra Lys og Luft sygnede den korte Dragt atter 
hen, nedsat til Undertøj, som den havde været tilforn. 

Vil man have et Indtryk af denne den lange Dragts slutte- 
lige Sejr, kaste man blot et Blik paa de mange Afbildninger 
rundt om fra Evropa, der er bevarede fra det 15de Aarhifndrede. 

Lang Dragt. 



Overalt den samme fodside Festdragt, kun i Frankrig en svag 
Tilbøjelighed til at skaffe Fangen Luft gennem en Split paa 
Siden af Kappen. Intet Under da, at Norden var korrekt og 
gammeldags til det. Yderste. AUe disse knælende Familiegrupper 
(Fig. 3), disse Rongesegl med en kronet Skikkelse bærende Æble 




Fig. 4. Kong Christiern den Førstes store Segl. 



Og Scepter (Fig. 4), disse Ligstene, indespærrende en adstadig 
Riddersmand og Frue, bestandig viser de os den samme Figur, der, 
naar den ikke netop er klædt i Rustning lader Betragteren en 
Stund i Uvidenhed om, hvorvidt det er Mand eller Kvinde. 

Saa brød da endelig det 16de Aarhundrede frem. De store 
Omvæltningers Tid var kommen. Paa faa andre Omraader skete 
Gennembrudet saa hurtigt, sikkert, fuldstændigt og afgørende 
som paa Klædedragtens. Det var her ikke blot enkelte Lande, 
der vandtes for Reformationen, hele Evropa skiftede Ham. 

Og ganske naturligt. Thi her behøvedes ikke som ved den 
nyopdagede Oldtidens Literatur først en langsom Tilegnelse Slægt 
efter Slægt. Her krævedes ingen Forskole og Gaaen i Lære 
som overfor Oldtidens Kunst. Alt sligt havde jo allerede paa 
en Maade fundet Sted Middelalderen igennem. Jordbunden var 
forberedt, det nye var fuldt færdigt tilstede. Der behøVedes kun 
et sidste Stød, for at det gamle Dække skulde briste. 

Hvad var det nye der brød frem? Simplest udtrykkes det 
ved, at den korte Mandsdragt fortrængte den lange. Men i Virke- 
ligheden laa der mere heri, end ved første Øjekast skulde synes. 
Det, der sejrrigt brød frem, var den germanske Dragt i Mod- 
sætning til den romerske, eller blot middelalderligt talt: den 
verdslige Dragt i Modsætning til den kirkelige. Den Grundtanke, 
der gjorde sig gældende, var den for hele Renæssancen fælles: 
det Naturliges Ret, for Klædedragtens Vedkommende udtrykt ved, 
at kun det Klædebon er berettiget, der svarer til Legemets 
Form. Den gamle Fordom, som ramtes, var, at der paa disse 
Omraader skulde kunne gives noget i og for sig Skønt, forskel- 
ligt fra og uafhængigt af det Hensigtsmæssige. 

Sit videste Udtryk fandt Bevægelsen i, at det Naturlige kom 
til sin Ret. I Kraft af denne Maalestok kan vi bedømme, hvad 
der opnaaedes. Thi nærmere sét var dette langt fra alt. Der 
laa Muligheder i Grundtanken, som Datiden med Forfærdelse 
vilde være gyst tilbage for. 

Den Form for det Naturlige, hvortil der naaedes, var en 
dobbelt. For det første hævdedes for Mandsdragtens Vedkom- 
mende det til Legemets Form svarende Snit. Men heri laa igen 
et andet af ftild saa stor Betydning. For første Gang i umin- 
delige Tider sondredes beklædningsmæssigt de to Køn fra hin- 
anden. Hin forunderlige middelalderlige Trang til at lade Mands- 
dragt og Kvindedragt være den samme og Qerne som uskønt 

alt, hvad der kunde betegne Forskellen, vejredes bort. Mand og 
•Kvinde fremstod som to modsatte, ligeberettigede Former for 
det menneskelige. 

Heri laa Bevægelsens Styrke, men tillige dens Grænse. 
Dette maa ikke glemmes, naar vi betragter den Udvikling, der 
blev Rvindedragten til Del, thi ved første Øjekast synes denne 
kun lidet at svare til Fordringen paa det Naturlige. 

Det, hvorom det gjaldt, var at drage Grænsen mellem det 
mandlige og kvindelige. Derfor overlodes der Manden den korte 
Dragt, medens samtidig den gamle Rvindedragt yderligere be- 
fæstedes. Dette skete gennem en Art Pansring, idet der under 
Klædningens to Halvdele anbragtes de to nye Klædningsstykker, 
Korsettet og Krinolinen, der tragtformigt afstivede den op- og 
nedefter. 

Gendem Trangen til det Naturlige naaede man altsaa kun 
til at give Kvindedragten den højst unaturlige Timeglas-Form, 
der siden da har holdt sig. Tilbageskridtet her var øjensynligt 
i Modsætning til det middelalderlige Kvindeklædeblon, der let 
og frit, smukt og folderigt sluttede sig om Legemet. 

At tænke sig Fordringen til det Naturlige gennemført i Ret- 
ning af kort Dragt ogsaa for Kvinden, faldt end ikke Tiden ind. 
Den vilde have betragtet sligt som Vanvid eller Højdepunktet af 
Fordærvethed. 

Men medens Renæssancen saaledes i Fremskridtets Navn 
lænkebandt Kvindedragten, viste der sig samtidig de første svage 
Spirer til en Bevægelse, der pegede langt videre, end Renæs- 
sancen selv var i Stand til at skimte. Næppe var den korte 
Dragt tilkæmpet for Mændene, førend den samme Udvikling, der 
havde krævet Aarhundreder for at fuldbyrdes, uformærkt tog 
sin Begyndelse ogsaa for Kvindernes Vedkommende. Som i sin 
Tid den korte Mandsdragt var skudt op under Kappens og 
og Kjortlens Klokke, saaledes antydedes nu en lignende Dan- 
nelse at skulle foregaa under Kvindedragtens Skjul. Det 16de 
Aarhundrede blev allerede Vidne til, at de ypperst stillede Kvin- 
der anlagde det Klædningsstykke, der Middelalderen igennem 
havde gældt for alene mandligt. 

Idet vi i det følgende nærmere betragte Mandsdragten og 
Kvindedragten i Norden i det 16de Aarhundrede, skal vi i det 
enkelte sé, hvorledes alle disse Omdannelser foregik. 

III. 

De væsentligste Bestanddele 
af den mandlige Dragt ved det 
16de Aarhundredes Begyndelse 
var som tilforn den lange 
Rappe og Kjortel. 

Det yderste Dække var 
Rap pen. Endnu paa Rong 
Hans's Tid bar man denne i 
den gamle Længde. Han findes I 
afbildet i en saadan baade 
paa Gravstenen i Odense, og 
paa et Alterskab sammesteds 
(Fig. 3), samt i det store Sten- 
relief, der nu er anbragt ved 
Indgangen til Nationalmuseet 
i Røbenhavn (Fig. 5). Og- 
saa Christiern den Anden synes 
før sin Flugt til Nederlandene 
at have baaret denne Dragt. 1 
den er han gentagne Gange 
fremstillet paa en gammel Af- 
bildning af det stockholmske 
Blodbad (Fig. 6 og 7). Men 
under hans Efterfølgere blev 
Kappen bestandig kortere. Alle- 
rede under Christian den 
Tredje naaede den ikke en- 
gang til Knæene og havde 
ofte kun ét Ærme, medens 
det andet erstattedes af et 
langstrakt Ærmehul. Under 
Frederik den Anden forsvandt 
baade Ærmer og Ærmehuller, 
og Kappen selv blev til et lille 
Slag, der kun naaede til Hof- 
terne. Medens man i Frankrig 
gav dette ejendommelige Klæd- 
ningsstykke en tilsvarende Let- 

Da^^ Uy i Norden. IV. 

Fig. 5. Kong Hans. Stenrelief. 
2 

Kappe. 



hed og Elegance, der gjorde det ret klædeligt (Fig. 9), vedblev 
man i Norden at udstyre det paa gammeldags Vis, som om der 
endnu fremdeles fulgte en ^ lang Kappe efter. Især Kraven lod 
man beholde sin gamle Størrelse, bred og stiv strittede den ud, 

parat til at slaas op om Ørene (Fig. 8). Det var uden Tvivl af 
Hensyn til det prægtige Skindfor, der her ret kunde syne, at 
man bibeholdt de gamle Forhold, men Stofifets Ære vandtes i 

saa Fald kun paa Snittets Bekostning. Paa lidt Afstand sét tog 
disse korte Kapper sig uskønt ud og kastede et latterligt Lys 
over den hele Person. 

Den lange Kappes gradvise Aftagen fandt ikke blot Sted 

indenfor Hoffets snævrere Kres, men strakte sig til hele Adelen 
og langt ned i Borgerstanden. Her mødte den imidlertid en 
Klasse, hvis Stilling under de nye Forhold var bleven højst van- 

skelig, det var Gejstligheden. Ved Reformationen løsreven fra 
den gamle Modergrund, nedsunken til at udgøre en Stand, hvor- 
til der ikke længer knyttede sig hverken synderlig Ære eller Fordel, 
syntes den henvist til vedblivende at søge sin Styrke i fortsat Kamp 
mod alt Katolsk. Kunde Præster gifte sig, kunde de ogsaa gaa 
i kort Dragt. Der viste sig derfor en stærk Tilbøjelighed hos 
den lutherske Gejstlighed til at følge nye Moder og ogsaa i det 
Ydre kaste Kutten. Ikke blot afskaffedes Munkedragten, men 
Kappen blev kortere og kortere, den 
holdt Trit med Hofdragten, stumpede 
allerede ved Knæet og fik lange 
Ærmehuller. 

Paa dette Punkt stod omtrent Sa- 
gerne ved Midten af Aarhundredet, 
da Reformatorerne døde. Betragter 
vi den lærde Dragt paa denne Tid, 
som jo Gejstligheden i Norden nu 
var iført, saa var Kappen ganske vist 
en Kende længere end Hofkappen, 
men Afstanden var ikke større, end 
at den med lidt god Vilje snart kunde 
indhentes (Fig. 10).^ 

Paa dette Tidspunkt spores to 
Strømninger, der begge med Kraft 
gjorde sig gældende. Paa den ene 
Side viste Gejstligheden en paafaldende 
Iver for at følge nyeste Mode, og alt- 
saa afkorte Dragten. Hvor mægtig 
denne Bevægelse var, kan skønnes af, 
at Sjællands Bisp Aar 1566 udtrykke- 
ligt maatte nedlægge Forbud imod, at 
Præster forrettede Gudstjeneste i kort 
Dragt. ^ Det er vistnok samme korte 
Klædebon, der tænkes paa, naar Bispen i Fyen forbyder Præsterne 
Hofdragt^. Og Formaningen er ikke til at misforstaa, naar Niels 
Hemmingsen opfordrer Gejstligheden til at lade Krigerne være 
ene om den Dragt, der ikke engang dækker Bagdelen.^ 

I Modsætning til disse Fremskridtsmænd holdt det sindigere 
Parti paa at bevare den gejstlige Dragt lang. Hovedhensynet 
var næppe alene Ulyst til nye Moder, — de samme gik jo f. Eks. 




Fig. 9. Henrik den II af 
Frankrig. (Efter Herbé. 

Gejstlig Dragt. 



med til de nymodens Pibekraver. Det var næppe heller det 
paafaldende ved at se Gejstlige for Alteret i kort Dragt, — den 
dækkedes jo dog saa nogenlunde ved Messesærk og Hagel. Men 
der var én Lejlighed, hvor Præsten umuligt kunde optræde i 
kort Dragt uden at støde an mod alle Begreber om Sømmelig- 
hed og Ærbarhed, det var ved Begravelser. 

Thi hvor meget 
man end havde æn- 
dret ved Kappens Snit, 
og hvor meget end 
Livets Krav havde gjort 
sig gældende i den 
korte, vævre Dragt, 
ved Dødens Tærskel 
forstummede disse 
Hensyn. Den gammel- 
dags Sørgedragt havde 
ingen Magt formaaet 
at fortrænge. Den var 
fremdeles den samme : 
lang Kjortel, over denne 
en Kappe til Anklerne, 
og enten om Halsen 
eller om Hatten Sørge- 
flor ned ad Nakken, 
ligeledes til Anklerne, 
alt kulsort (Fig. 11).^ 
Endnu i Slutningen af 
det 18de Aarhundrede 
mødte ved Begravelser 
i Bergen alle saaledes 
klædte.* Overfor en 
saadan Sørgeskare var 
en Præst i Jakke en 
Umulighed. Vilde han 
ikke holde to Slags 
Embedsdragter, maatte 
han nødvendigvis i Snit 
som Farve rette sig 
efter Ligfølget. 




Fig. 10. Hr Hans Jacobsen. Sognepræst i 

Skelskør 1560—93. 

(Efter Friis Edvarsen: cSchielschiør Kiøbstæd« 

og Abildgaards Tegning.) 



Gejstlig Dragt. 

Hermed var der sat Bom for yderligere Forandringer. I 
Klædebonnets Korthed kunde man ikke gaa videre. Omtrent 
ved Aaret 1570 i Danmark og lidt senere i Norge^ synes da 
Præstedragten at være standset i sin Sammenskrumpning. Det 
vai^ sikkert blot en enlig Efternøler i en afsides Egn, som Bispen 
stødte paa i Tegneby i Bahus Aar 1594 og maatte tiltale for 
hans Klædebon: «høj Hue med høj Ræveskindsbræm ligesom en 
Hof karl, og en stakket Livkjortel».* Hos Gejstligheden i det hele 
voksede Dragten nu jævnt ned efter, indtil den omsider atter 
naaede Foden. Samtidig med denne Tilbagevenden til oprindelig 
Længde, synes en anden Forandring at være foregaaet. Kappen 
og Kjortelen voksede sammen til ét Klædningsstykke, paa hvilket 
de saakaldte cVinger» kun svagt antydede, hvor Kapperanden 
før havde gaaet. 




Pig. 11. Ligfølget ved Frederik IPs Begravelse. (Efter en samtidig Tegning.) 

Med Gejstlighedens Dragt var ogsaa to andre Klassers Dragt 
bestemt. Det var ikke den lærde Stands som saadan. Naar 
slige Godtfolk endnu fremdeles foretrak en lang, folderig Kappe, 
saa var det ikke Præstekjolen, de efterlignede, men det var Dok- 
torkappen, som de enten bar med Rette eller dog paa bedste 
Vis antydede, at de egentlig havde fortjent at bære. Men de to 
Samfundsklasser, der med Nødvendighed fulgte Gejstlighedens Køl- 
vand, var Skoledrengene og Studenterne. Hvad var de heller 
andet efter Datidens Opfattelse end lutter vordende Præster til 
Hobe? De smaa var paa en Maade allerede ansatte, de sang jo 
i Kirken og hørte med til enhver større Begravelse, nogle til at 
gaa syngende i Spidsen af Toget, andre, naar det var en rig 

Adelsmand, der jordedes, til at bære brændende Vokslys foran 
Kisten.^ Ved ganske særlig højtidelige Lejligheder som ved fyr- 
stelige Begravelser, anvendtes Studenter til Sangen, og fra Be- 
gyndelsen af det 17de Aarhundrede vide vi med Sikkerhed, at 
disse fik Overtaget over de Smaa, idet de nu mere og mere 
optraadte som Ligbærere, en Forretning, hvorpaa de i Køben- 
havn i Tidernes Løb fik Hævd.* 

Til Løn for saadan Virksomhed fik smaa og store foruden 
Penge ofte en ny sort Kappe i Foræring, for at de kunde se ordent- 
lige ud ved Højtideligheden. Vankede der ikke sligt, kunde de dog 
i Reglen gøre Regning paa at faa det ved Begravelsen anvendte 
sorte Klæde til Deling.^ For mangen Pebling og Student ud- 
gjorde disse Embedssportler vistnok hans eneste rimelige Udsigt 
til at skaffe sig Klæder. Men havde man først Kappen, saa var 
dermed ogsaa det vigtigste opnaaet. Som en Kærlighedens Kaabe 
dækkede den alt det øvrige. Om Studenterkappernes Længde 
faar man et godt Begreb ved at høre, at paa en saadan lod der 
sig dengang laane indtil tyve Kroner.* Skoledrengenes Kapper 
med det lange Ærmehul paa højre Side* — gennem hvilket Da- 
tiden paastod, at meget kunde forsvinde, naar saadan en Fyr 
var ved Køkkendøren for at tigge — er længst forglemte; om 
Studenternes lange Dragt stod endnu i det 19de Aarhundrede 
Ligbærernes Kapper som et sidste Minde. 

Renæssancen havde fortrængt den lange Kappe. Kun i de 
kirkelige Stillinger som Sørgekappe, gejstlig Dragt og Kronings- 
kaabe holdt den ud endnu. Dette var imidlertid i visse Maader 
et Overgreb. Der gaves dog Forhold i det daglige Liv, hvor 
man kun var lidet tjent med slig en Skulderkrave som den korte 
Kappe, og i det følgende Aarhundrede forsvandt jo selv denne 
sidste Rest af Dække. Fortrængt som Festdragt kæmpede den 
lange Kappe sig da atter langsomt frem, idet den ligesom tjente 
sig op fra neden af paany. I det 17de Aarhundredes Krige blev 
Rytterkappen almindelig, og i det 18de havde Rejsekappen vidst 
at gøre sig saa uundværlig, at det gjaldt for nødvendigt, i hvert 
Fald for fint, at have en Slængkappe med overalt, baaren efter 
sig af en Tjener, indtil der blev Brug for den. Først ved 
den franske Revolution afløstes denne af de to indbyrdes saa 
forskellige: Overfrakken og Paraplyen. 

Ogsaa indenfor Hjemmets Vægge bevaredes Mindet om Go- 
derne ved den lange Kappe. Allerede Henrik Ranzau kunde 

meddele sine Sønner den Erfaring, at en gavnlig Forberedelse 
til Nattesøvnen var det, naar man stod nøgen for at gaa til 
Sengs, da først at iføre sig en lang Kappe, helst foret med 
Ulveskind, c det skyer Lopper og Utøj og fremkalder en behagelig 




Fig. 12. Christiern den Anden. (Efter et samtidigt Kobberstik.) 



Yarme».^ Langsomt og umærkeligt trængte Brugen af slig bekvem 
Hjemmedragt igennem. En senere Tids c Slaabrok* (Schlafrock) 
minder endnu ved sit Navn om dens nære Forhold til Søvnen. 



26 Kjortel. 

Kappen havde kun udgjort den lange Dragts yderste Lag. 
Under den kom Kjortelen. Det var klart, at denne i endnu 
ringere Grad end Kappen kunde være i Stand til at modstaa 
Tidens Trang til Forkortning. 

Dens første Udviklingsform i det 16de Aarhundrede var den 
bluselignende Kjortel, saaledes som den bares paa Christiern den 
Andens Tid. Den gik ned til en Haandsbred ovenfor Knæet og 
sluttede ikke tæt i Halsen, men lod gerne, firkantet udskaaren. 
Skjorten her tilsyne (Fig. 12). Den var endnu fremdeles som 
den fra Arilds Tid havde været, til at trække paa over Hovedet, 
hvortil dens vide Form gjorde den vel skikket. Men kort efter 
Grevens Fejde viste allerede Forløberne sig for den Bevægelse, 
der skulde forvandle denne Bluse til en stramt sluttende Trøje. 

Begyndelsen skete paa en halv umærkelig Maade, idet man 
faldt paa at sætte Split paa Kjortlen foran, først ganske vist 
kun op til Bæltestedet, men tilsidst helt op til Halsen. Denne 
Mode var særdeles hensigtsmæssig. Nu kunde man, naar man 
red, undgaa, at Kjortlen slog de stygge Folder paa Ryggen eller 
buklede sig sammen forneden, hedende og udsat for at gnaves 
paa Sadelknappen. Kjortlens Skød fulgte jo nu, delt i to, Le- 
gemets Form. Og forlængede man Splitten lige til Halsen, op- 
naaede man endnu mere. Man behøvede da ikke længere at 
trække Kjortlen møjsommeligt paa over Hovedet, blot begge 
Ærmer i, saa sad den der. Og det bedste af alt, ned ad Bry- 
stet var man nu nødt til at anbringe en Række Knapper, disse 
Tidens kæreste Smykker, der Aarhundredet tilforn havde begyndt 
at fortrænge Oldtidens ypperste Pryd, det store Halsspænde. 

Det var den tæt sluttende, korte Trøje, mod hvilken der 
styredes, men Tiden var sig det endnu ikke fuldt bevidst. Det 
stred aabenbart altfor meget mod det nedarvede Sømmeligheds- 
begreb saaledes at blotte Overgangen mellem Krop og Under- 
lemmer. 

Vi kende det sidste mærkelige Forsøg paa at holde Udvik- 
lingen tilbage indenfor det Passendes Grænser, Det var jo Kjortel- 
skødet, hvorfra Forargelsen udgik, forsaavidt det nu splittet i to 
kunde vige til Side og i Blæstvejr eller ved Dans give den hæ- 
derlige Kjortel Udseende af en blot og bar Trøje. Tilsy Splitten 
paany kunde man ikke bære over sit Hjerte. Men hvad om 
man fortøjede disse to flagrende Skødskind, bandt dem, saa at 
Flyvelysten forgik dem? 

Fig. 13. De danske Hofsinders Dragt Aar 1543. 
(Efter Originaltegningen i Rigsarkivet.) 



28 Trøje. 

Dette gennemførtes i Hofdragten i Danmark af 1543, det 
Aar, da Christian den Tredje paa Slottet i Riel fejrede sin Søster 
Elisabeths Bryllup med Hertug Magnus af Mecklenborg. Det 
danske Følge fik Befaling til at møde i lysegule Kjortler, paa 
hvilke Skødfligene var bundne fast til Benet. Venstre Skødflig 
fastholdtes af Sværdremmene, der fra Bæltet gik bagom ned og 
rundt om Benet, saa at Sværdet kom til at sidde fastbundet 
foran paa Laaret. Om højre Ben bandtes paa samme Sted, og 
ligeledes fastholdende Skødfligen, et bredt Baand med Sløjfe foran 
(Fig. 13). 

Kuren var haard. Enten man saa sad eller stod, red eller 
dansede, var disse Remme om Benet utaalelige. Enhver kunde 
sige sig selv, at denne Mode kun kunde blive af kort Varighed. 

Trøjens endelige Sejr indtraf omtrent samtidigt i Danmark 
og Sverige, begge Steder uden Tvivl fremhjulpen ved et og 
samme Forhold. I Danmark besteg Frederik den Anden Tronen 
Aar 1559, i Sverige Erik den Fjortende 1560. Begge var de unge, 
ugifte, muntre og opsatte paa Forandringer. Om saadanne vilde 
vække Mishag hos den ældre Slægt, kunde kun gøre dem dob- 
belt fristende. Hertil kom, at Erik den Fjortende interesserede 
sig levende for Klædedragt og var sin Tids eleganteste, unge 
Mand i Sverige, der vidste at skafife sig betimelig Besked om, 
hvad der var moderne i det øvrige Evropa. Frederik den An- 
dens Ideal, hvad Beklædning angik, laa næppe over det blot 
Raske og Kække. 

Man tager da næppe fejl, naar man i disse Kongers Tron- 
bestigelse sér en væsentlig Grund til Udviklingens pludselige Hur- 
tighed. Trøjen var et Klædningsstykke, der ret maatte tiltale 
dem. Den var paa engang moderne i Udlandet, havde et for- 
sorent Sving og stred mod, hvad der ansaas for sømmeligt her- 
hjemme. Af alle disse Grunde burde den anlægges. I Løbet af 
kort Tid forvandledes da ogsaa Christian den Tredies og Gustav 
Vasas engang saa adstadige Hofler til en Samling af Lands- 
knægte, blonde og graahaarede, der med mere eller mindre An- 
stand bevægede sig i den nye Ham: blottet Hoftebeklædning, 
tætsluttende Trøje og over det hele den korte Kappes højst skø- 
desløse Undskyldning. Hvis vi tør stole paa en nogenlunde 
samtidig Afbildning, optraadte Frederik den Anden, og med ham 
hans Hoffolk, i denne Dragt ved Kroningen i Frue Kirke i Som- 
meren 1559 (Fig. 14). En gammel Beretning henlægger dog det 

egentlige Omslag først til Efteraaret samme Aar, da det danske 
Følge, der ledsagede Enkedronningen paa hendes Besøg i Sach- 
sen, her havde hentet beroligende Forvisning om, at man ogsaa 
ved Kurfyrstens Hof gik saaledes klædt. ^ 

Trøjen var altsaa med ét Slag bleven godkendt som Fest- 
dragt i Norden. Derimod kunde man ikke godt finde sig i dens 
Navn. Man var nu engang vant til dermed at forbinde Begrebet 
om et ringere og skjult Klædningsstykke,^ der ligesom €jakken>* 
og « Vamsen »^ til Nød kunde gaa an paa Jagt eller under et 




Pig. 14. Frederik den Andens Kroningsridt. 
(Efter en Tegning fra det 16de Aarhundrede.) 



Harnisk, men ikke burde vise sig ved Fest. Man enedes da om 
at lade det nye, korte Klædningsstykke antage Familienavnet 
t Kjortel* , der havde god, gammel Klang og var husvant ved 
Hove. Aarhundredet ud iagttog man med stor Omhu den her- 
ved givne Rangforordning. Skønt begge Klædningsstykker var 
ens i Snit og bares paa samme Maade, kaldtes det dog, for- 
saavidt der taltes om Kongens Trompetere, Spillemænd og andre 

Drabanter for cTrøje*.^ Var Talen derimod om de egentlige 
Hoffolk, tituleredes det «Kjortel».* 

Skønt Kongerne i begge Lande selv gav Tonen an, var det 
dog næsten utænkeligt andet, end at den bratte Forandring 
maatte vække Forargelse og denne give sig Luft. Til Held for 
Trøjen var der imidlertid, som vi senere skulle sé, kort for- 
inden paa Benklædernes Omraade opstaaet en ganske anderledes 
stødende Mode, der drog hele Uvejret over sig, og hvor Ordet, 
i det mindste i Danmark, var givet frit, for saa vidt hverken 
Christian den Tredje eller Frederik den Anden synes at have 
yndet denne Mode. Trøjen slap da med enkelte, velmente Side- 
hug, saasom Tale om « forsømmelige unge Folk, der bare og 
blotte deres Legeme i stakkede Kjortler, som ikke naa til Binde- 
gabene*; eller et Suk som dette: «alle andre Nationer, ja selv 
Tatere og Tyrker have deres lange Klæder, men nu gaar man 
for Fruer og Jomfruer i stakkede og opdragne Klæder, opdæk- 
kende hvad Gud haver tildækt, der Han gav Adam og Eva 
Skindkjortler> o. s. v.* 

I Virkeligheden /var ogsaa den vakte Harme nærmere sét 
kunstig fremdreven. Man havde jo dog i lange Tider været 
vant til at sé Krigsfolk, især de fremmede Landsknægte, optræde 
i Dragter saa korte og snævre, at Legemets Form var hel synlig. 
Hvad der nu var sket, var ikke andet end, at man ved Hoffet 
for en Del havde godkendt denne Dragt, anvendt ved Fest, hvad 
forhen kun taaltes til daglig. Modstanden døde da ogsaa snart 
hen, og Trøjen var Aarhundredet ud og ind i det næste den 
eneherskende. 

Trøjen er et af Renæssancens ejendommeligste Klædnings- 
stykker, Tidens Krav paa det naturlige blev her tydeligt og fyl- 
digt gennemført. Man kan ligesom maale den Frihedstrang, der 
her havde skaffet sig Luft, ved at følge Udviklingens senere Gang. 
Da Ludvig den Fjortendes Tidsalder brød frem, svarede Trøjen 
ikke længere til de raadende Begreber, den maatte forandres. 
Man lod da to værdige Skøder vokse ud bagpaa, Trøjen blev 
til Frakke. Som en Slags Erstatning aabnedes vel Frakken 
foran, men kun for at give Luft for det nye Klædningsstykke 
« Vesten*, hvis Dannelse usynlig var bleven forberedt ved Undertrøjen. 

Frakkeskøder saa vel som Vest voksede i Længde under Ene- 
vældens Sol, den lange Dragt truede næsten med at vende tilbage. 
Saa skete der et brat Omslag, da den franske Revolution voldsomt 

brød med alt det Bestaaende. Men hvor stærke end de Kræfter 
var, der her var oppe, Renæssancens Frihedstrang naaede de 
ikke i Styrke. Vel lykkedes det at drive Vesten fra Knæet til- 
bage til Hoften, men af Frakkeskøderne fik man kun klippet 
det halve. Saaledes opstod det besynderlige Klædningsstykke, 
som det 19de Aarhundrede har anset for pynteligt: Kjolen. 
Den er det beklædningsmæssige Udtryk svarende til den sam- 
tidigt moderne Form for Regering: det indskrænkede Konge- 
dømme. I begge beror Formen paa en Overenskomst mellem 
to modsatte Parter, Kongemagten der ønsker at bevare. Folket 
der søger at ophæve. Fortidens ærværdige « Skøder*. 

Kun én Stand i Danmark gjorde Revolutionens Skridt fuldt ud, 
uden dog at kunne faa de øvrige med sig, det var Bondestanden. Det 
er interessant at lægge Mærke til, hvorledes dens Frigørelse i 
det 18de Aarhundrede — - det stærkeste Udslag herhjemme af 
den nye Aand — gav sig sit Beklædningsudtryk i, at den op- 
voksende Slægt atter anlagde Trøjen,^ en Dragt, der dog ved det 
19de Aarhundredes Midte igen har maattet vige for den køb- 
stadmæssige Frakke. 

Paa et Par Smaapunkter lade Spor ned til vor Tid af det 16de 
Aarhundredes Trøje sig paavise. Den kom saaledes igen i 
den Skik, der opstod i det 18de Aarhundrede og endnu tildels 
har holdt sig hos den nordiske Bybefolkning at lade Barnets 
Overgang til Voksen udtrykke sig i en Rækkefølge af Dragter. 
Medens Bønderne paa gammeldags Vis tidligt klædte deres Børn 
som smaa Voksne, forkortedes hos Bybefolkningen først Barnets 
lange Bærekjole lidt efter lidt til Bluse, derpaa afløstes denne af 
Trøjen og denne atter af Frakken og Kjolen. Ubevidst men ty- 
deligt har gammel Vedtægt her genfremstillet selve den historiske 
Udviklings Gang. Hver enkelt maatte ligesom gennemløbe det hele 
Folks Bevægelse fra den middelalderlige, lange Dragt til den 
bluselignende Kjortel og videre til Renæssancens Trøje, Ludvig 
den Fjortendes Tidsalders Frakke og Revolutionsaarhundredets 
Kjole. Hos den danske Bondestand derimod syntes Udviklingens 
Led at kunne spores lagvis i Beklædningen. Henimod Aar 1900 
har i Danmark dog By og Land atter aflagt en Del af disse Ejen- 
dommeligheder. En ny almenevropæisk Mode har gjort sig gæl- 
dende: at lade Børnedragten efterligne en bestemt voksen Klasses 
Dragt. Hele Norden over er de fleste Drenge i Byerne blevne 
Matroser eller Sportsmænd. 

IV. 

Da 'den side og folderige Dragt i det 16de Aarhundrede be- 
gyndte at indsnævres og forkortes, var der opstaaet en Trang til 

ad anden Vej at skafife sig de Goder, 
man herved gav Atkald paa. Den 
lange Dragt var, eller kunde i det 
mindste være, magelig; Figurdragten 
maatte nødvendigvis være stram. 
Hertil kom, at man i snæver Trøje 
og Hoser følte en uimodstaaelig 
Længsel efter at bevise, at man dog 
ikke var saa ryggesløs som det lod, 
men at der virkelig var andre Klæ- 
der, indre Lag, ogsaa under disse. 
Begge Goder opnaaedes ved at 
skærelangstrakteHulleriKlæde- 
bon net. Bevægede man sig, gav disse 
Spalter efter, udvidedes og aabnedes, 
saa at Bevægelsen blev friere, sam- 
tidigt med at den indre Beklædning 
lod sig til Syne gennem Spalterne. 
Denne Mode at «sønderskære Klæ- 
derne* gjorde derfor megen Lykke 
og trængte hurtigt igennem. (Fig. 
15 og 16). Egentlig kun nødvendige 
ved Albu, Skulder, Hofte og Knæ 
anvendtes Udskæringer allevegne, 
tilsidst endogsaa paa Skoene, hvor 
dog det Uhensigtsmæssige ved Skik- 
ken især i Regnvejr og daarligt 
Føre maatte synes indlysende. Aar 
1544 skildres Tilstanden saaledes: 
cSkræderne hakke, hugge og stikke 
Klæderne ud, saa at deraf næppe- 
lig bliver en Haandbred helt, og 
hvilken som bedst kan stikke og skære ud, han er den kunstig- 
ste Mestere. Saasnart Børnene kan «traade> paa deres Fødder, 




Fig. 15. En Landsknægt 
(Efter Hans Holbein.) 

maa ogsaa de straks have sligt sælsomt og underligt Klæde- 
bon*.^ 

Som det saa ofte gaar ved saadanne Lejligheder, ledsagedes 
denne nye Mode af en Udvikling paa Tilvirkningens Omraade. Tid- 
ligere havde man især lagt sig efter de sværere Stoffer: Klæde, 
Fløjl, Damask, tyk Silke. Men disse passede ikke ret til at falde i 
lette Folder og tage sig ud 
som halvt tilfældige Frem- 
væld af en indre Beklædning. 
Man begyndte da paa at til- 
virke lettere Stoffer, tynde 
Silkevarer, Sirtser o. s. v.* 
Dette Opsving paa Vævnin- 
gens Omraade var et Led af 
den store Bevægelse, der med- 
førte Fald i Prisen paa alt 
vævet og sluttelig gjorde Lin- 
ned almindeligt i Norden. 

Foruden denne betyd- 
ningsfulde Udvidelse af Til- 
virkningen foregik der en 
anden mindre, der tydeligt 
nok ogsaa var fremkaldt ved 
Brugen af de udskaarne Klæ- 
der. Alle disse Spalter burde 
jo kantes, fattes i Ramme, 
saa at de baade selv kunde 
tage sig ud og fremhæve det 
Glimt af Undertøj, der stun- 
dom brød igennem. Saaledes 
opstod en hel ny Kunst,' For- 
færdigelsen af alt dette Beklædnings-Nips, Baand, Snorer, Borter, 
Pibekruser, der, flade og runde, guldtrukne, laadne og bløde, som 
en Sværm af vidunderlige Larver lejrede sig om alle Klædnin- 
gens Aabninger. Især Italienerne og Franskmændene var Mestre 
i Opfindsomhed paa dette Omraade. Under Navn af <passement> 
førtes deres Arbejde til Norden, hvor Navnet fordrejedes til 
Pusement eller Possemynt, men Sagerne selv fandt ivrige Beun- 
drere. Aar 1548 omtales en Mængde af Gustav Vasas Klæder 
som besatte med «Paszementt».* A^r 1582 havde Frederik den 

Da^li^ Ur t Norden. IV. 3 




Fig. 16. <En Bryllupsgæst >. 
(Efter Schåufelein.) 

Forskelligt farvede Spalter. 



Anden en Possementmager i sin Tjeneste, der synes at have 
været dansk født, i det mindste vilde Borgerne i København 
gøre ham til Rodemester. Men først Aar 1634 var Standen bleven 
saa talrig i samme By, at der maatte oprettes et selvstændigt 
Lav med særlig Skraa.^ 

Alt dette Nye og Besynderlige traadte endnu skarpere frem, 
da man ligesom understregede det ved at trække det op med 
Farver. Det var allerede iøjnefaldende nok, naar man forlangte, 

at Undertøjet skulde være af 
anden Farve end Yderklædnin- 
gen. Men rent latterligt blev 
det, naar Moden krævede, at 
hver Spalte for sig skulde frem- 
vise en ny Kulør, eller at Figu- 
ren skulde deles ved en Midter- 
linie, og intet Parti af den ene 
Halvpart maatte svare til den 
anden hverken i Spaltemønster 
eller Farve.* (Fig. 17.) Det hele 
fik herved noget højst uroligt 
over sig, der mindede om en 
Harlekin. 

Hans Klæder vare skaarae i Blommer 

og Roser, 
Vel fire Farver var i hans Hoser, 




Fig 17. En tysk Dragt 1518. 
(Efter Matthåus Schwarz.) 



hedder det i et af Datidens Skue- 
spil ved Beskrivelsen af en uimod- 
staaelig ung Mand.^ 
Det var Spalterne, der var det mest Udfordrende og det, 
der oplod Øjet for Dragtens øvrige Besynderligheder. Intet Under 
derfor, at Forbitrelsen vendte sig særligt mod dem. Det er et 
meget betegnende Udtryk for Almuens Misstemning i saa Hen- 
seende, at Dalkarlene under det andet Oprør mod Gustav Vasa 
1527, da de skulde fremsætte deres Besværinger, anførte som 
særligt Klagepunkt, at man ved Kongens Hof bar <sønderskaame 
Klæder*. Gustav Vasas Svar var ikke imødekommende. Efter først 
ret vittigt at have bemærket, at om Nogen skar sine Klæder 
sønder, blev det jo hans egen Skade, tilføjede han, at han iøv- 
rigt ikke agtede at lade sig byde af dem, hvorledes han skulde 

klæde sine Drabanter og Hofmænd. Han maatte rette sig efter 
andre Potentater, Kejseren, Ronger og Fyrster, «og Svenskerne 
var da ikke mere Svin og Geder end de».^ 

Spalterne toges altsaa under kongelig Beskærmelse. Men hvad 
intet kongeligt Magtsprog knnde værne dem imod, var deres egen 
Uhensigtsmæssighed og Modens Trang til, efter at de havde her- 
sket længe nok, at slaa ind paa nye Veje. Deres Blomstringstid 
falder mellem Aar 1500 og 1550. Efter Aarhundredets Midte gjorde 
en helt anden Strømning sig gældende. 

Kjortelens gradvise Afkortning til Trøje var i Virkeligheden 
en blot Forskydning opefter. Hvad der tabtes paa den ene Led, lagdes 
stadig til og ophobedes paa den anden. 
Indenfor visse Grænser medførte dette 
endnu ingen Ulemper, men kunde 
endog bidrage til en magelig Vidde 
over Skuldre og Ærmer. Derfor gik 
denne Bevægelse ogsaa i Begyndelsen 
fredeligt ved Siden af Spalterne. Ær- 
merne voksede i Vidde, alt imedens 
Kjortelen blev kortere, og Spalter an- 
bragtes i de løst hængende Ærmer. Eller 
ogsaa blev disse indsnørede lagvis ved 
Løbegange og pyntede med regelmæs- 
sige Smaastriber (Fig. 18), saa at det 
hele hyppigt lignede en Stabel skrællede 
Appelsiner af aftagende Størrelse. Det 
var især paa Kvindeærmerne, at denne 
Udvikling naaede sin højeste Fuld- 
kommenhed. 

Men omtrent ved Aarhundredets Midte indtraadte der en 
Forandring, idet der nu viste sig en stigende Tilbøjelighed til at 
Qerne ikke blot Spalterne men hvert Hensyn til Bekvemmelig- 
hed og blot ophobe det opsparede Stof, hvor bedst ske kunde. 
Denne nye Trang viste sig allerede i den besynderlige Mode at 
forhøje Skuldrene som to stive, opstaaende Poser. Men sin Hoved- 
sejr vandt den dog paa Brystpartiets og Halsens Omraade. 

I Christiern den Andens Tid, saalænge Kjortelen endnu 
naaede ned til Knæet, var det staaende Skik at have den fir- 
kantet ndskaaren i Brystet (Fig. 12). Halsen selv var altid bar. 
Brystet derimod skjultes enten af Skjorten eller h3^pigere af en 

3* 




Ftg. 18. Margrethe af Valois. 

1492—1549. 

(Efter De la Mesangére.) 

Halsaabningen lukkes. 



særlig Halskrave, gerne af Fløjl eller andet svært Stof, som bares 
under Kjortelen (Fig. 19). Men efterhaanden som Kjortelen aftog 
i Længde og nærmede sig til en Trøje, blev ogsaa Halsaabningen 
mindre. Ved Aarhundredets Midte var Hullet helt lukket, og Kjor- 
telen sluttede som en fast Ring om Halsen, der nu i Reglen var 
prydet med en smal, kruset Strimmel (Fig. 8 og 20). 





Fig. 19. Johan Frederik 

af Sachsen. 
(Efter Lucas Granach.) 



Fig. 20. Henrik IV af Frank- 
rig som Barn. 
(Efter J. Janet.) 



Hermed skulde man antage Maalet for naaet. Men Bevæ- 
gelsen forneden standsede ikke. Der maatte da gaas videre ogsaa 
foroven. At skaffe Luft ved at give Kjortelen en omfaldende 
Krave gik ikke an; Krave tilkom efter Tidens Begreber alene 
Kappen. Man forlængede da Kjortelen rørformigt op om Halsen. 
Herved inddroges et helt nyt Stykke Land, og der blev altid 
Plads til et Par Knapper endnu. Samtidigt gav man den krusede 

Halsstrimmel, der truede med at komme i Klemme under Hagen, 
en Udvidelse til Siderne, saa at den stod ud som Pibekrave. 
Denne i højeste Grad ubekvemme Mode udgik betegnende 
nok fra Spanien, der dengang for en stor Del var toneangivende 
i Europa. Den holdtes for en Stund nede, da Henrik den Anden 




Fig. 21. Henrik III af Frankrig. 
(Efter Portræter i Louvre.) 



i Frankrig ikke vilde følge den. Men efter hans Død 1559 bredte 
den sig med forøget Kraft over hele Europa. 

I Begyndelsen gjorde der sig dog et vist Maadehold gæl- 
dende med Hensyn til Pibekravernes Omfang. De bares af Folk i 
Almindelighed næppe bredere end omtrent et halvt Kvarter. Til Gen- 
gæld indførtes saa ogsaa tilsvarende, pibede Strimler om Haandleddet. 

cDen Helvedes Ild slaar nu ud af alle Vinduer*, som en bekym- 
ret Moralist udtrykte sig.^ 

Denne beskednere Form for Pibekraver lader sig forfølge til 
ned imod Aar 1580.^ Det var saaledes vistnok endnu indenfor de 
gamle Grænser, naar Fyns Biskop Aar 1577 befalede sine Præster 
kun at have enkelt, ikke dobbelt Piberække (<Ruer>) om Halsen.* 
Langt mistænkeligere lyder det derimod, naar Rektor ved Latin- 
skolen i København, Niels Krag, der i Embeds Medfør skulde lede 
Kirkesangen i Frue Kirke, samme Aar klagede over, at Studen- 
terne endelig vilde staa paa Pulpituret, for at Folk kunde se 
deres store Pibekraver.* Thi just paa denne Tid begyndte der 
fra Frankrig at gøre sig en stærk Overdrivelse gældende, idet 
man gav dem en Bredde af over en halv Alen, saa at de stod 
ud over Skuldrene som Fjerkraven paa en Brushane (Fig 21 b). 
Til saadanne Kraver medgik der mere Lærred end til en Skjorte. 
Det øvrige Europa kaldte dem spotvis for cMøllestenskraver», 
men efterlignede dem troligt. 

Det synes, som om det i Danmark især var Gejstligheden, 
der var ivrig for denne nye Mode. I hvert Fald gav dens Færd 
Anledning til gentagen Paatale. Vi har allerede set, hvorledes 
Studenterne rimeligvis var de første Svaler; de ordinerede Præ- 
ster gjorde dem snart Rangen stridig. Aar 1593 maatte saaledes 
Sjællands Bisp meddele sin Gejstlighed, at Øvrigheden førte Klage 
over Præsternes letfærdige Klædedragt De optraadte med de 
moderne høje Hatte, store Pibekraver, vide Bukser og store Knive 
ved Siden. Ja nogle var endog i den Grad fremmelige, at de 
alt havde anlagt den allernyeste Mode: stivt opstaaende Krave, 
«der staar om Halsen som en Krone, og mange vide ikke andet, 
end at det klæder dem vel, og de gjøre sig selv derved til Vid- 
undere».^ Fem Aar efter lød den samme advarende Røst, men 
i en mere blød, fortrolig Tone: Al letfærdig og overdaadig Klæde- 
dragt bør undgaas af Gejstligheden. <Lad os væ^e forsigtige, at 
vi ikke give Bagtalere Anledning til at formindske de Indtægter, 
der hidtil have været tilstaaet os>.^ Heller ikke denne Talen til 
Hjertet forslog imidlertid. Aar 1600 maatte der udstedes bestemt 
klart Forbud mod, at Præsterne brugte de store Pibekraver.''^ 

Slutningen af Aarhundredet betegner Pibekravernes Højde- 
punkt. Selv om i Norden ikke Alle gik med til den yderste 
Yderlighed, saa fandtes ved Aaret 1600 næppe nogen skikkelig, 
velstaaende Borgermand, uden at han til Fest mødte med en 



Linned bliver synligt. 39 

kradsende Pibekrave om Halsen.^ Videre kunde der ikke gaas. 
Der maatte tænkes paa ForandHng. En kortvarig Afveksling, der 
dog næppe ret slog an, opnaaedes ved at gøre Pibekraverne blaa. 
Præsten Hans Sthen mente i sin Vrede over denne Mode at turde 
erklære, at saadanne «blaadictens Kruser og Kraver om Halsen* 
vidnede om, at Vedkommende selv skulde ende i den blaa Hel- 
vedes Lue.* Denne Mode, der andetsteds gjorde Lykke, tabte 
sig imidlertid hurtigt i Norden, og Pibekraven selv veg for den 
brede, opretstaaende, der atter afløstes af den nedfaldende. 

Hvad der giver Pibekraven en særlig Interesse i Klædedrag- 
tens Historie, er, at den — efterat tidligere Forsøg var faldne 
uheldigt ud -— udtrykker Linnedets første, kraftige Fremtrængen 
som synlig Beklædningsgenstand, den hvide Farves sejrrige Krav 
paa at optages blandt de klædelige. Den Plads, der anvistes 
den, Halspartiet, har den siden vidst at bevare. Den brede Krave 
afløstes i det 17de Aarhundrede af det hvide Halsklæde. I det 
18de Aarhundrede udvidedes Omraadet, idet Linnedet kamformigt 
brød frem paa Brystet som Kalvekryds, bet 19de Aarhundrede 
har indført Flippen og den stærkt nedskaarne Brystaabning. 

Som bekendt har Pibekraven i Danmark og Norge holdt 
sig indtil vore Dage som særlig gejstlig Dragt. I saa Henseende 
har den delt Skæbne med de fleste gejstlige Ordensdragter i Eu- 
ropa, mandlige som kvindelige: engang fælles Modedragt for Alle, 
er de blevne fastholdte i et enkelt Land eller af en enkelt Orden 
og er saaledes gaaede over til at blive et afsluttet, fra Slægt til 
Slægt nedarvet, Kendingstegn. Medens den ydre Anledning til 
Bevarelsen i de fleste Tilfælde skjuler sig i Mørket, kan vi for 
Pibekravens Vedkommende nogenlunde tydeligt se, hvorfor just 
denne blev fastholdt. Den lutherske Gejstlighed fulgte i Begyn- 
delsen med Moderne, ligesom Læren selv stærkt prsegedes af 
vekslende Strømninger. Men da Læren henimod Aarhundredets 
Slutning begyndte at stivne i Dogmatik, vakte ogsaa Præsternes 
skiftende Dragt Anstød. Man fastholdt da som Ordensdragt den 
Mode, der ved Aarhundredets Slutning kirkeligt var godkendt. 

I Sverige, hvor Brydningen mellem Katolicisme og Luther- 
dom var stærkere, og den lange Deltagelse i Trediveaarskrigen 
medførte livligere Paavirkning fra det øvrige Europa, fortsattes 
ogsaa Udviklingen en Kende længere end i de to andre nordiske 
Lande. Endnu i Aaret 1634 brugte Gejstligheden her Pibekraver, 
c Juledag var jeg i en af Stockholms større Kirker. Tvende Præster 

stod Tcd Ahertt, begge luTde Ft^tkrmwer paa, lirilket ser be- 
synderligt ad>, skrirer et Medlem af et fransk Gesandtskab.^ 
Senere afekaffedes imidlertid denne Dngt, og den svenske Gcgst- 
li^ied anlagde en Halsb^lædning, der b^dt MdlemTefen mdlem 
den fordoms lantle Dragt og Moden Ted Midten af det 17de Aar- 
bnndrede. Dette bier det frrøntidige Standstegn. Dets mest frem- 
trædende Mærke var to bvide, firkantede &ii{^ier, der bang ned 
paa Brystet PibekraTen, som Gcjstli^edai saaledes opgaT, gik 
i enkelte Egne mærkdigt nok i Arv til Afannen og afbmgtes af 
denne. I Helsingdand Tar det i lange Tider Skik, at Brudgom- 
men mødte i Kirkoi i gammddags PræstdoaiTe og lang Præste- 
kappe. Først i Aaret 1760 afekaflfedes denne Skik i Delsbo Sogn» ' 

V. 

Idet Kappen og Kjortelen gradvis forkortedes, rullede lige- 
som Tæppet langsomt op for den hidtil saa temmelig skjulte 
Benbeklædning. 

De to vigtigste Klædningsstykker her havde været Brogene og 
Hoserne. Af disse spillede, i det mindste ved Middelalderens Slut- 
ning, Hoserne ubetinget den vigtigste Rolle. Kun de var ret udsatte 
for at blive sete, medens dé kortere Broge, der blot dækkede Hofte- 
partiet, saa godt som altid var skjulte. Naturligt vilde det have 
været, nu da begge Klædningsstykker blev synlige, at udstyre dem i 
Forhold dertil. Men dette kom i Strid med det gamle Sømme- 
lighedsbegreb, der betegnede Brogene som et Klædningsstykke, 
der ikke maatte vises. Man gjorde da først et Forsøg paa at 
lade Hoserne, saa vidt muligt, overtage ogsaa Brogenes Rolle. 

Hoserne blev altsaa omdannede. Først og fremmest for- 
langtes der, at de hos alle og enhver skulde have den tilbørlige 
Længde og naa op til Hofterne. Til et Par Hoser medgik nu 
et Stykke Tøj omtrent to Alen i Kvadrat.^ Dernæst syedes de 
sammen saa vidt gørligt. Hvor dette ikke kunde ske, anbragtes 
der en «Kile> eller Kapsel, som stundom dækkedes af en opløse- 
lig Roset eller Sløjfe. 

Efter disse forberedende Arbejder var Hoserne præsentable. 

Ganske anderledes svært blev det at følge Modens Bud med 
Hensyn til Udskæringer og Spalter. Paa intet Klædningsstykke 
var de saa nødvendige som paa de snævre Hoser baade ved 
Lænderne og paa Knæene. De bidrog jo væsentlig til at skaffe 
Bevægelighed og Frihed. Men saadan at spalte lige ind til Skin- 
det var dog baade for koldt og for uhøvisk. Under denne Form 
trængte ogsaa Moden kun igennem hos Landsknægte, hvis Drabe- 
lighed fandt Behag i sligt Bevis for, at de ikke kendte til Kulde. 

Hvo, der ellers ønskede Spalter, var henviste til Et af To. 
Enten kunde de fore Hosespalterne med andet Tøj ; men . dette 
ansaas dog for mindre smukt og var i Strid med den gamle 
Regel, at Hosen skulde være det inderste Stykke. Eller ogsaa 
kunde de jo gøre Hosen selv til Undertøjet og saa anbringe et 
spaltet og udskaaret «Overtøj> udenpaa. Denne Skik sejrede, og 

snart gik Alle, der gjorde Fordring paa at være passende klædt, 
med saadant <Overtøj> fra Hoften og ned mod Knæet (Fig. 16 
og 22). 

I Virkeligheden var dette Overtøj jo ikke andet end Broge, 
der var komne igen, blot saa gennemskaarne, at de tog sig ud 
som en Række brede Baand fra Hofte til Knæ. Datiden selv 

skulde imidlertid af Anstandshensyn 
vel vogte sig for at benævne dem 
Broge. De kaldtes altid for »Over- 
tøj*, hvorved de jo betegnedes som 
kun Hosetilbehør. 

Hoser med gennemskaarne 
« Overtøj* var i bestandig stigende 
Yndest i Norden til henimod Aar- 
hundredets Midte. Ser vi f. Eks. 
Fortegnelserne over Gustav Vasas 
og hans Sønners Klæder fra denne 
Tid, saa viser de os en Mængde 
« Overtøj*, medens der slet ikke 
nævnes de gammeldags « Broge* og 
kun omtales et eneste Par« Bukser*.^ 
Men da ved Aarhundredets Midte 
den sidste Kjortelflig svandt, idet 
Kjortelen blev til en blot og bar 
Trøje, stod man overfor en Form 
for Dragt, der med Rette maatte 
forekomme Datiden stødende. Man 
trængte aabenbart til Erstatning for 
det Nedhæng, som man var gaaet 
glip af. Paa den anden Side var 
det Hosernes medfødte Særret at 
vise Legemets Form. Af disse to 
modsatte Strømninger fremgik da 
det besynderlige Klædningsstykke, som Datiden kaldte for <P lud- 
derhoser*. Hensynsløst og modsigende allerede i sin Oprin- 
delse, gengav det Legemets Form foroven og endte som Skørt 
forneden. 

Klædningsstykket opstod, idet man udvidede «Overtøjets* 
Spalter, saa at der tilsidst ikke blev andet Dække tilbage end 
smalle Strimler, der som løse Ballonbaand hang ned foa Bælte- 




Fig. 22. Johan Ernst af Sachsen 

Coburg 1546. 

(Efter Lucas Cranach.) 



Pludderhoser. 



43 



stedet til Knæet. Samtidigt udposede man selve Hoserne, idet 
man noget under Hofterne gav dem en aldeles overdreven Vidde 
og lavede dem af tyndt Stof, saa at de hang ud af alle Spal- 
terne. Ifølge Tyngdens Lov sank de ned og slæbte som Skørter 
efter den, som bar dem, medens Hoftepartiet ofte frembød et 
højst anstødeligt Skue (Fig. 23 og 24). 

Moden bragtes til Danmark ved Pintse 1555 i^f nogle Lands- 
knægte, der skulde ^ene ombord paa Flaaden.^ Det første Ind- 
tryk var et blot latterligt, og Folkevittigheden sammenlignede 
straks dette nye, flagrevorne Klædebon med Pjalterne om Benene 
paa Tyve, der hang i Galgen. Men Eksemplet smittede hurtigt, 




Fig. 23. « Bryllupsgæster » 1553. (Efter H. Aldegrever.) 



først hos Hofsindeme^ og dernæst med rivende Fart nedefter. 
Allerede et halvt Aar efter maatte Sjællands Biskop med Sorg 
udbryde: «Den Hosedjævels Ild brænder allerede mange Steder 
her i Danmarks Rige, og tændes op jo mere og mere>. 

Hvad der forargede ved disse Pludderhoser var et dobbelt. 
Det var for det Første den utrolige Mængde Tøj, som brugtes 
dertil. 

Nu er alle Ting vendte omkring, 

Høviskhed agtes for ingen Ting. 

Af Synd og Ondskab monne hver Mand sig rose, 

Kaabe er Kjortel, og Kjortel er Hose. 

Man monne mere i et Par Hoser s^jære 

End tilforn i et helt Par Klæder monne være.' 

hedder det i et Digt fra hin Tid. Og endnu tydeligere udtryk- 
kes det samme i Biskop Peder Palladlus' fyndige Sprog: <En 
ung Bengel eller Spyttegjøg skal nu, længe førend det Gule vokser 
af Næbet paa ham, have flere Penge til et Par Hoser, end hans 
Fader havde Behov til sine Bryllupsklæder. For mig er tilkjende- 
givet, at det nu er almindeligt at købe 20, 30 eller 40 Alen Silke og 
Saien til Underfoder og Helvedes Flammer. Men» — tilføjes der 
lunt -^ ^hvorledes man kommer det deri, det lader jeg Skrse- 
deme sørge for; jeg holder saa for, at de beholde vel ogsaa deres 
Del deraf*. 




Pig. 24. Tyske Landsknægte. (Efter J. Ammon.) 

Et mere folkeligt Udtryk fik Misbilligelsen i Præsten Rasmus 
Reravius' Ord til Ungdommen: ^ 

Mangen slem <Omflat> [Laban] man finde maa. 

Der tør drage saadanne Hoser paa. 

Forlumpet, forhakket, saa lange og vide, 

At deri kunde vel lange Tide 

En fed So ligge med alle sine Grise 

Og deri puste, stønne og f . . .^ 



Brodden i disse Ord ligger ikke, som man nu vilde tro, i det 
sidste Udtryk. Det betegnede for Datiden kun en ærlig Sag. 

Men det ugudelige i Moden laa i denne himmelraabende Over- 
drivelse baade hvad Rumfang og Spalter angik, der syntes at 
forudsætte en Evne langt ud over den Mennesket af Gud nu engang 
tilmaalte. 

30 — 40 Alen var dog kun Begyndelsestrin i Raseriet. Selv i 
Danmark drev man det til i et Par Hoser at have <80 Alen, mere 
eller mindre, hvoraf otte til ti Mennesker kunde have haft nok>.^ 
Andetsteds gik man langt videre. I Tyskland berettes om Hoser, 
hvortil var medgaaede 130 ja indtil 200 Alen." Hvor der reg- 
nedes med saadanne Størrelser, glippede tilsidst Evnen til at op- 
dage Forskel, man modtog kun et ubestemt og fortumlende Ind- 
tryk af noget Uhyre. Denne Tallets bedøvende Klang udtrykte 
en Landsknægt ret træffende, da han havde købt sig 99 Alen 
Tøj til Hoser, og blev spurgt om, hvorfor han ikke havde taget Uge 
100. «Nej>, svarede han, <thi ni og halvfemsindstyve er et langt 
Ord, som falder vel i Landsknægtes Munde, men Hundrede er 
et stakket Ord og falder ikke saa vel ej heller saa stolt og hov- 
modigt i Talen». 

Det var i Reglen dyre Stoffer, der anvendtes til Pludder- 
hoserne. Hvo, der var i Stand dertil, bar Silke til flere Kroner 
Alen. Man forstaar derfor tilfulde, at den hele Mode kunde vække 
Betænkelighed hos Enhver, der saa alvorligere paa Sagen. Ikke 
uden Grund kaldte Christian den Tredie disse Hoser med det 
bitre Navn: Von Hus, Von Hof.® Et vel udstyret Par svarede i 
Værdi til flere Bøndergaarde. 

Men foruden denne pekuniære Side frembød Sagen en anden 
af fuldt saa mislig Art. Det hele Klædebon var i høj Grad an- 
stødeligt. Peder Palladius siger: «Vore unge Kompaner lade gøre 
Kilen forpaa med Helvedes Flammer og Klude umaadelig stor, 
[saa] at Djævelen sidder og koger [d: kigger] der ud paa alle 
Sider, aleneste til Forargelse og et ondt Eksempel, ja arme, van- 
vittige og uskyldige Piger forledes og forlokkes deraf .... Man 
siger for sandt, endog jeg har ikke selv set det, at i dette Aar 
en mægtig Mands Søn skulde have ladet sig gøre tre Kiler paa 
saadanne Pludderhoser. Jeg haver stort Under derpaa, at Jorden 
ikke har opslugt saadant et overgivent og gudsforgaaende Men- 
neske*.* 

. Det var maaske næppe ganske tilfældigt, at denne uvorne 
Mode baade opstod og kun trængte ret igennem indenfor de 
Landomraader, hvor Luthers Lære var bleven forkyndt. Med 

Sorg maatte man tilstaa, at « dette utugtige og uærlige Klædebon 
ingensteds i noget Land findes saa almindeligt og saa forfærde- 
ligt som i de samme Lande og Stæder, udi hvilke Gud har ud- 
øst sin Naade og har ladet prædike sit hellige Ord og rene 
Evangelii Lærdom. Hvo der har Lyst til at skue saadan ufledig 
[O: skarnsagtig] Rludedjævel, han tør ikke lede efter dem i Pave- 
dotnmen. Men gaa han i de Stæder og Lande, som nu nævnes 
lutherske og evangeliske, dér fanger han dem at se noget nær 
Hus fra Hus indtil paa den højeste Vederstyggelighed og Væm- 
melse ».^ I Frankrig spillede den hele Mode saa godt som ingen 
Rolle.« 

Men saa meget des mere Grund var der da for den luther- 
ske Gejstlighed til af al Kraft at bekæmpe Ondet. Rundt om 
prædikede Præsterne derfor imod Pludderhoserne. I Tyskland 
udgav Biskop Musculus et særligt Stridsskrift, hvori han godt- 
gjorde, at Uvæsenet skyldtes en enkelt, i høj Grad ondskabsfuld 
Djævel, « Hosedjævelen ». I Danmark oversatte Sjællands Biskop, 
Peder Palladius, Skriftet og ledsagede det med en fyndig Efter- 
skrift, afpasset efter danske Forhold. Bogen haves endnu og 
bærer den malende Titel: «En Formaning og Advarsel mod den 
lappede og forkludede Hosedjæveh. 

Dog, hvad hjalp al Prædiken og Skriven? Den udsendte 
Djævel hoverede øjensynlig og drev aabenbar Gæk med Prædi- 
kanterne. Biskop Musculus beretter selv, hvorledes det gik en af 
hans egne Præster. «Som han havde prædiket haardeligen og 
drabeligen paa Prædikestolen mod disse utugtige, forkludede 
Hoser, gjorde samme Hosedjævel ham det til Spot og Trods, at 
han hængte den anden Søndag saadanne lumpe Hoser tværiover 
fra Prædikestolen*. 

Tilsidst lader det til — hvis man tør tro disse Forfattere — 
at Bevægelsen er vokset selve Djævelen over Hovedet. «Som 
man siger for vist, at nu en kort Tid forleden var en frommer 
Mand hos en Maler og bestilte sig en Tavle [et Maleri] og bad, 
at han vilde male Dommedag derpaa med stor Alvorlighed og 
Gruselighed, og besynderlig, at han vilde male Djævelen paa det 
allergrummeste. Og Maleren gjorde sin allerstørste Flid dertil og 
malede Djævelen paa det allergrummeste med saadanne formale- 
dide [O: forbandede] Hoser med Overtøj, ligesom de unge Kompaner 
nu drage dem. Da er Djævelen kommen og gav den Maler en 
vældig Kindhest og sagde, at han havde gjort ham Vold og Uret, at 

han saa havde malet ham. Thi han sagde sig aldrig at være 
saa grum og gruselig, som han havde afkontrafejet ham med 
de pjaltede Lumpehoser eller Vadestøvle^». 

Under disse Forhold var der kun et yderste Middel tilbage, 
som Gejstligheden ogsaa ivrigt opfordrede til at anvende: den 
verdslige Magt maatte række den aandelige en hjælpsom Haand, 
bruge Sværdet, hvor Ordets Hørelse ikke var nok for de fc^r- 
stokkede Sind. 

Regeringen lod sig i flere Lande bevæge hertil. Men Mag- 
ten maatte anvendes med Snildhed, thi saa godt som alle de 
Forbud, der i hin Tid ellers var udstedte mod Overdrivelser paa 
Klædedragtens Omraade, havde kun ført til, at den forbudne 
Frugt fristede endnu mere. Det er interessant at lægge Mærke 
til, hvorledes man her, paa dette ene Punkt, hvor Faren ogsaa 
var mest overhængende, virkelig hævede sig et Øjeblik til at se 
klart, forstaa, hvad der ellers ikke var gaaet op for Tiden, at en 
Mode ikke lader sig besejre ved Magt, men kun ved Latter. 

Istedetfor disse unyttige Trusler med legemlige Straffe, Fæng- 
sel og Bøder, anvendte man da her for første og sidste Gang i det 
16de Aarhundrede et virksomt Middel. Allerede Biskop Musculus 
havde vist sig snedig som en Slange, da han opfordrede Øvrigheden 
til at cbestille en Hob skalkagtige Drenge, der kunde løbe efter Folk 
med Pludderhoser som efter Havtrolde og Fastelavnsgække», og des- 
uden <lade de unge Drenge paa Gaden kaste Skarn paa dem, og 
Pigerne desligeste raadne Æg». Kurfyrst Joachim af Branden- 
burg tog Sagen paa lignende Vis, da han lod tre Landsknægte 
med Pludderhoser gribe og anbringe i et stort, aabent Bur med 
Tremmer for. Her maatte de sidde og lade sig vise frem i tre 
Døgn, medens efter Kurfyrstens Befaling en Violinspiller forhøjede 
Munterheden hos den tilstrømmende Mængde ved at staa uden- 
for Buret og stryge paa sin Fedel. Et andet Sted gav Regeringen 
Befaling til, at Bødlen og hans Svend samt Rakkeren og hans 
Dreng skulde være klædte i Pludderhoser af allermest overdrevne 
Art. I Danmark endelig anvendte Christian den Tredie et Mid- 
del, der ganske vist nærmede sig stærkt til Vold, men hvorved 
Latteren dog i endnu højere Grad paakaldtes. For at helbrede 
sine Herremænd lod han anbringe paa Gader og Stræder Be- 
tjente med Knive, der ved et Par velrettede Snit gjorde Klæde- 
bonnet endnu mere flagrevomt og mangelftildt som Dække, end 
oprindeligt paatænkt. Ved saadan offentlig Sundhedspleje lykkedes 

det Kongen at faa Bugt med Ondet og atter vække hos sine 

Undersaatter «Lysten til god, tarvelig Skik>.^ 

I Sverige synes Sa^en at være bleven tagen paa en hel anden 

Maade. Her vides ikke at være blevet udstedt noget Forbud 

eller truflFet andre For- 
holdsregler. Vi ser 
tværtimod Erik den 
Fjortende selv paa et 
Billede fra Aar 1562 
fremstillet med Piud- 
derhoser (Fig. 25). Maa- 
ske har netop dette, 
at Kongen gav Tonen 
an, bidraget til at holde 
Moden indenfor nogen- 
lunde passende Græn- 
ser. De Pludderhoser, 
som Erik den Fjor- 
tende er iført paa Bil- 
ledet, er i hvert Fald 
kun lidet overdrevne 
og naar ikke længere 
end til Knæene. 




Pludderhoserne hav- 
de ført det sidste, af- 
gørende Bevis for Nød- 
vendigheden af, til kort 
Dragt at bære de gam- 
meldags Broge. Lidt 
efter Aarhundredets 
Midte afskaffedes da 
de løsthængende Baand 
(<Overtøjet>), og virkelige Broge inførtes paany. Nu som før lød 
imidlertid Navnet usømmeligt som Betegnelse for et synligt Klæd- 
ningsstykke. Man omdøbte dem da til <Bukser> og bar dem 
ugenert under dette nye Navn. Endnu i Aaret 1548 forekom i 
Gustav Vasas Klædekammer, paa en enkelt Undtagelse nær, lutter 



Fig. 25. Erik den Fjortende. 1562. 



Bulder. 

«Overtøj». Blandt Peder Oxes Efterladenskaber (f 1575) nævnes 
kun to « Overtøj*, Resten er « Bukser*.^ 

Som sædvanligt ved slige Overgange begyndte man ved Gen- 
indførelsen af Benklæderne med at gaa til Yderligheder. De 
første « Bukser« var ganske vist kun korte for og bag, men stod 
til Gengæld ud til alle Sider som 
to trivelige Græskar (Fig. 26), For 
at de ikke skulde tabe deres Huld, 
brugte man at udstoppe dem med 
Krølhaar; «tre Kalveskinds Fæ- 
haar til hvert Par» var Reglen.* 
En varm Overgang for dem, der 
kort forinden havde gaaet med 
Pludderhoser. 

Senere tabte Bukserne lidt 
efter lidt deres oprindelige Fylde. 
Inden man dog gik helt over til 
at lade dem falde i deres natur- 
lige Folder, dækkede man dem 
fortil, idet man lod Trøjen fra 
Halsen og ned over Underlivet 
skyde kamformigt fremad (Fig. 21 a 
og 27). Det er den samme Form, 
som endnu har holdt sig i de 
sydligere Landes Polichinel Figur, 
og som i Begyndelsen af det 20de 
Aarhundrede atter er bleven mo- 
derne som Kvindedragt. Datiden 
kaldte det for «Gaasemaver». I Nor- 
den synes disse at have spillet 
en vis Rolle henimod det 16de 
Aarhundredes Slutning. Præsten 
Niels Arctander anfører i sin Lig- 
tale over Niels Viffert som en 

særlig Ros, at den Afdøde ikke skøttede om «de forbandede lange 
Pibekraver (Ruer), de store hængende Buge» og anden saadan 
overdaadig Dragt. ^ 

Inden det 16de Aarhundredes Udløb naaede man til den 
Form for Knæbukser, der i de følgende to Aarhundreder skulde 
være den herskende. Hermed var deres Overvægt sikret. Siden 

Dagligt Liv i Norden. IV. 4 




Fig. 26. Grev Egmont. 
(Efter Simon de Passe.) 

da har Benklæder udgjort en overalt anerkendt, nødvendig Be- 
standdel af den europæiske Klædedragt. Run i Skotland forsøgte 
den keltiske Stamme en lidet betydende Modstand til Gunst for 
deres gamle Klædebon, Skørtet. 

Renæssancen gennemførte Knæbukserne som synlig Beklæd- 
ningsgenstand, fælles for det kultiverede Europa. Det næste store 
Udslag af de nye Folkeslags Aand, den franske Revolution, for- 
længede dem fra Knæet ned til Foden. 




Pig. 27. Deltagere i Festtog. (Efter J. de Ghein.) 



Henimod Aar 1900 viste Knæbenklæderne sig atter som 
«Sportsdragt». 

En Følge af Benklædernes Gennemførelse i det 16de Aar- 
hundrede blev Brugen af Lommer. Tidligere havde man baaret, 
hvad man ønskede at have hos sig, i en Pung eller lille Pose, 
der hang ved Bæltet, gerne paa højre Side. Men da nu Ben- 
klæder som Yderdragt blev almindelige, fandt man paa at an- 
bringe et Gemmested i dem. Idéen var ikke helt ny, forsaavidt 
man i Frankrig alt fra det Ilte Aarhundrede kan paavise en 

Kjortel med Lomme, og saadanne findes, om end meget sjæl- 
dent, omtalte i den senere Middelalder. Men lidt efter Midten 
af det 16de .Aarhundrede blev det almindelig Skik og Brug at 
have Lomme. De runde, udstoppede Bukser var som skabt til 
slige Bekvemmeligl^eder. Udvendigt kun lidet synlig, dannede Lom- 
men her om Sommeren en kærkommen Luftspalte mellem det 
meget Krølhaar, om Vinteren en lun lille Rede for forfrosne 
Fingre. Intet Under, at de hurtigt trængte igennem. 

Men næppe blev Lommerne almindelige, førend man op- 
dagede, at de var i høj Grad farlige. Nu kunde jo Enhver uden 
at vække Mistanke komme En nær paa Livet og saa pludselig 
trække en Dolk eller Pistol op af Lommen og gøre det af med 
En. Og hvo i Alverden var nu* mere i Stand til at se, hvem der 
var Tyven, naar denne ikke længere behøvede at gaa med Ko- 
sterne i Haanden, men straks kunde forputte dem i disse hem- 
melige Kældere! Af disse Grunde rejste der sig da en Storm mod 
Lommerne. I Tyskland nøjedes man med at udskælde dem for 
« Tyveposer* (Diebsåcke), i Frankrig blev det ved Forordning af 
1563 ligefrem forbudt at bære Lommer af Hensyn til Faren for 
Snigmord.^ De miskendte Lommer tyede under disse Forhold 
for en Stund til Ærmerne, indtil det endelig blev dem tilladt at 
vende tilbage til deres Hjemsted, Benklæderne, som de siden 
ikke har forladt. 

Det er rimeligt nok, at de samme Svingninger i Betragt- 
ningsmaaden, der fandt Sted i det øvrige Europa, har haft deres 
tilsvarende i Norden. Vi er imidlertid ikke nu i Stand til at 
paavise dem i det enkelte. Vist er det kun, at Lommer tidligt 
blev almindelige heroppe. Aar 1589 omtales de i Helsingør sora 
noget dagligdags, der ikke trænger til nærmere Forklaring : «Tyven 
bekendte*, hedder det i Stadens Tingbog, «at han saa Vippen 
af Pungen hænge udenfor Bukserne paa. Johan Frederiksen, og 
som Johan skulde gaa ud af en Dør, saa samme Tyv sin Lej- 
lighed og listede Pung og Penninge af Bukserne*.^ 

Interessant er det at lægge Mærke til, hvorledes man i de 
forskellige Sprog kom i nogen Forlegenhed med, hvilken Benæv- 
nelse man skulde give Lommerne. I Reglen synes man at have 
foretrukket at lade dem arve Navnet efter den frit hængende 
Beholder: «Pung», «Pose», « Taske*, der tidligere bares ved Bæl- 
tet. Paa Fransk og Engelsk kaldte man saaledes en Lomme for 
«Pung» (Fransk: poche, Engelsk: pocket), paa Hollandsk for Zack, 

4* 

paa Tysk for Tasche. Paa Pansk kaldte man dem først for 

«Taske». 

Mange der laa i Skarn og Aske, 

De have nu Guld og Penninge i Taske. 

hedder det i et Skuespil fra det 16de Aarhiyidrede/ og i en 
Mængde Ordsprog er denne Ordets tidligere Betydning bevaret. 
Senere trængte den, vistnok fra Italien stammende, Benævnelse 
«Fik> igennem, der endnu benyttes i Sverige og det nordlige 
Norge. I Danmark og det sydlige Norge derimod sejrede den 
lune, hyggelige Benævnelse: «Lumme». Hvor varmt der kunde 
være i en saadan synes at fremgaa af de nu forældede Tillægs- 
ord: «lummebagt», «lummestegt>. Disse tabte sig og større Kø- 
lighed indtraadte, da Lummerne udvandrede og efterhaanden be- 
folkede ogsaa Trøje, Frakke, Vest. Herved blev baade Lyd og 
Lukke mere aabent. Lumme blev til Lomme. Den hele Udvik- 
ling fra det 16de Aarhundrede til vore Dage er tydeligt gengivet 
i Benævnelsen paa dem, der vilde slige Gemmer til Livs. Hvad 
man oprindelig kaldte en «Taske- eller Pung-Snider» blev siden 
til en <Lumme-Søger>, i vore Dage: en «Lommetyv».^ 

VI. 

Naar man nu overser det lange Tidsrum, lige fra Oldtiden 
indtil Midten af det 16de Aarhundrede, i hvilket Hoserne uaf- 
brudt og saa godt som uforandrede har tjent til Beklædning, 
saa undres man uvilkaarligt over Kulturudviklingens Langsomhed. 

Thi de frembød store Ulemper. Først og fremmest var de 
ikke beregnede paa at skiftes. Som ethvert andet Yderklæd- 
ningsstykke brugte man dem saalænge, til de blev aflægs. Og 
Beholdningens ringe Størrelse viste noksom, at det ikke var 
Hensigten at lade dem holde Hviledage. Hvor vi kunne kon- 
trollere det, gik der lange Tider hen, stundom Aar imellem, at 
Vedkommende anskaffede sig nye Hoser, og altid var det kun 
et, højst to Par, ad Gangen.^ De uformuende Skolebørn i Sorø, 
der nød kongeligt Underhold, var gunstigt stillede, forsaavidt de 
erholdt to Par Hoser om Aaret, et Par tykke ved Mikkelsdag, 
et Par tynde ved Pintsetid. Gustav Vasa og hans Børn havde 
hver især ligesaa mange Hovedbeklædninger som Hoser. ^ Peder 
Oxe ejede til seksten Kjortler kun syv Par Hoser eller rettere 
Strømper, som de paa hans Tid var gaaede over til at kaldes.^ 
Endnu langt ind i det næste Aarhundrede lader Sporene sig for- 
følge. Ingeborg Rosenkrands, død 1636, efterlod sig saaledes ialt 
tretten Par Handsker, men kun fem Par Strømper.* 

Foruden denne store Ulempe havde de en anden, der heller 
ikke var ringe. De sluttede ikke fast til Benet, men var lavede 
af svært Stof, der, da det ikke var elastisk, maatte have omtrent 
samme Vidde overalt. Dette stødte dog kun Synet. Men det 
umagelige Stof havde desuden Sammensyninger, hvor Folderne 
af Skønhedshensyn vendte indad. Som en Pind langs Foden 
skar og gnavede disse, naar man bevægede sig. 

For Varmens og Holdbarhedens Skyld var det især to Slags 
Stof, der anvendtes til Hoser: Klæde og Læder. < Halvanden 
Alen Engelsk [Klæde] til et Par Hoser» er et staaende Udtryk t 
det 16de Aarhundrede. Fra Kongen og Dronningen til de lavest 
stillede gik alle med Klædes Hoser, om end naturligvis af forskellig 
Finhed.* Sé vi til udenlandske Forhold, f. Eks. til Skotland, 
saa gentager det samme sig. I Maria Stuarts Regnskaber fra 

lidt efter Aarhundredets Midte er det en stadig Udgiftspost: To 
Alen skotsk Klæde til Hoser til Dronningen.^ 

Kun ved enkelte, festlige Lejligheder brugte man Hoser af 
Fløjl eller Silke. Herluf Trolle efterlod sig saaledes et Par 
Fløjls Hoser, Peder Oxe flere af Silke.* I November 1559 fik den 
gamle Gustav Vasa sig syet et Par af Silkeatlask. ^ Det var mest 
Kvinder, der kunde bruge dem af saa sart et Stof. De fleste 
bekendte Damer fra Aarhundredets Midte besad flere Par saa- 
danne, især af rødt Fløjl. Mænd, der maatte være forberedte 
paa at bære dem udækkede i Regn, foretrak i Reglen selv til 
Fest det mere haardføre Klæde. 

Til Vinterbrug eller i daarligt Vejr var intet saa hensigts- 
mæssigt som Læder. Læderhoser brugtes baade af Mænd og 
Kvinder. Gustav Vasa besad den efter Datidens Forhold stor- 
artede Forsyning af ikke mindre end 35 Par Læderhoser. ^ Andre 
nøjedes naturligvis med langt mindre. Aar 1548 hører vi tilfæl- 
digt, at Dronningen af Sverige fik Hoser af Raadyrskind.^ I 
Sommeren 1556 fik de danske Prinsesser røde Læderhoser.* Ud- 
giften til < Hoseskind* var i Aarets Løb ikke ringe, hvor mange 
skulde forsynes. Aar 1563 betaltes f. Eks. ved det danske Hof 
1720 Kroner for Hoseskind og Sadelmagerarbejde.^ Endnu ind 
i det følgende Aarhundrede træfler vi en gammeldags Husmoder, 
der holder paa, at hendes Barn, der skal i Sorø Skole, bør ud- 
styres med Læderhoser.* 

Man vilde tage fejl, hvis man tænkte sig disse Læderhoser 
i Lighed med et Par langskaftede Støvler i Nutiden. De var 
ofte af det fineste Skind og aldrig sværtede som nutildags. Man 
havde dem i alle Farver: hvide, brandgule, kødfarvede, røde, 
rosinfarvede og papegøjegrønne. ^ Men hvor smukke de end 
kunde være, de led af samme Mangel som de Klædes. Naar de 
i længere Tid havde været brugte, kunde de ikke med Rette 
kaldes rene, og Ulykken var, at de ikke lod sig vaske. 

Den første store Forandring heri skete, da omtrent ved 
Aarhundredets Midte Priserne paa Linned sank saa betydeligt. 
Det blev da almindeligt, hvad tidligere havde været anset for 
en storartet Overdaadighed, som end ikke altid Konger tillod 
sig) at gaa med Linnedhoser om Sommeren. Fordelene ved 
disse var indlysende. 

Det er interessant at sé den Iver, hvormed Tiden greb 
dette længe savnede Gode. Kaster vi saaledes et Blik paa For- 

holdene ved det svenske Hof 1554, saa viser de os Gustav Vasas 
unge Dronning, Katharina Stenbock, i en sand Begejstrings Rus 
over de nye Forhold. Paa Stockholm Slot udleverede hun otte 
Alen fint hollandsk Lærred til at lave « Linhoser* af til Kongen 
og tretten Alen til de <unge Herrer*. Da man kom til Grips- 
holm i Juni Maaned, tog hun tolv Alen til sig selv og <Frøk- 
neme> til samme Brug. I Juli Maaned fik Kongen atter ti Alen, 
Frøknerne seks og <lille Magnus* halvanden Alen. I Oktober 
endelig paa Kopparberget udtog hun igen et Stykke hollandsk 
Lærred til Linhoser for sig og Frøknerne.^ Et saadant For- 
brug vilde blot et halvt hundrede Aar tilforn være blevet anset 
for en Umulighed. 

Ganske lignende Forhold lader sig iagttage i Skotland. Et 
Par Aar efter kunde Maria Stuari paa engang af 18 Alen hol- 
landsk Lærred lade sig forfærdige omtrent 30 Par Linhoser, en 
Forsyning, der med korte Mellemrum siden stadigt forøgedes.^ 

Iveren forplantedes nedefter. Aar 1582 anskaffede saaledes 
den unge Holger Ulfstand sig paa sin Rejse i Tyskland paa 
engang 7 Par Lærreds Sokker.* Fire Aar efter kunde det be- 
stemmes i Fundatsen for Sorø Skole, at hver af de fattige 
Elever engang om Aaret skulde have et Par Linnedhoser i For- 
æring.^ 

Brugen af Lærredshoser holdt sig endnu ned i det 17de 
Aarhundrede. Ingeborg Rosenkrands, død 1636, efterlod sig saa- 
danne.^ Aar 1669 omtales de som fremdeles brugelige i Dan- 
mark.® 

Der kan næppe være nogen Tvivl om, at denne Udvikling 
vilde være endt med, at man havde brugt Linhoser ikke blot 
om Sommeren, men om Vinteren tillige under Klædes- og Læ- 
derhoserne. Saavidt kom det imidlertid ikke. Det opnaaede 
Gode krydsedes af et nyt, et endnu større Fremskridt paa Til- 
virkningens Omraade. 

Alle de syede Hoser led fremdeles af to Ulemper, deres 
Mangel paa Elasticitet og det umagelige ved Sammensyningerne. 
Begge disse Mangler ophævedes ved det 16de Aarhundredes største 
Opfindelse paa dette Omraade: Strømpestrikningen. 

Det gaar med denne Opfindelse som med saa mange andre. 
Det, der først og fremmest undrer, er ikke, at den skete, men 
at den ikke var sket længe før. Strilming havde været kendt i 
Aarhundreder. Allerede i det 12te Aarhundrede strikkede man i 

Frankrig Handsker; senere srikkede man ogsaa Huer. Og dog 
gik der tre hundrede Aar hen, førend man fandt paa det til- 
syneladende saa simple at tilvirke Hoserne paa lignende Vis. 

Tre Lande kæmper om Æren af at have opfundet Strømpe- 
strikningen : Italien, Frankrig og Spanien. Florents vides at 
have begyndt paa at filere Damehoser. Ordet «Tricot>, hvor- 
med de strikkede Hoser benævnedes, er uden Tvivl af fransk 
Oprindelse. Det første Par endelig, om hvilket Historien melder, 
kom fra Spanien.^ Kort før sin Død (1547) modtog nemlig den 
engelske Konge Henrik den Ottende fra Spanien et Par strikkede 
Silkehoser, der med Rette vakte Forbavselse som noget ganske 
enestaaende. Hans Søn, Eduard den Sjette, ejede ligeledes kun 
ét Par, ogsaa fra Spanien. I Frankrigs Historie henlægges Ind- 
førelsen af strikkede Silkehoser enstemmigt til Aar 1559, da Hen- 
rik den Anden under Festlighederne i Anledning af Freden i 
Cåteau Cambrésis for første Gang optraadte i et Par saadanne. 
End ikke Festlighedernes sørgelige Slutning, Kongens bratte Død, 
då han under Turneringen fik et Landsestød i Hjelmens Visir, 
har formaaet al udviske Erindringen om hin vigtige Begivenhed.^ 

Den af Europas Herskere, der imidlertid fik mest Betydning 
for den nye Opfindelse, var dog sikkert Dronning Elisabeth i 
England. Ikke blot var hun, saavidt vides, den første Kvinde, 
der bar strikkede Hoser, men hun gjorde tillige alt for at gøre 
Opifindelsen saa frugtbringende som muligt. I Begyndelsen dreves 
Strikningen blot af Mænd. Aar 1564 udøvedes den saaledes i 
England alene af William Rider. Men med stor Iver drev Dron- 
ningen igennem, at Kunsten skulde læres af mange og fremtidig 
være en kvindelig Syssel. Under hendes Opmuntring begyndte 
da Strikningen, ikke blot med Silketraad, der i Følge Sagens 
Natur altid maatte blive kostbar og kun have ringe Marked, men 
først og fremmest med Uldgarn. Det var en udsøgt Opmærk- 
somhed og det bedste Bevis for hendes Bestræbelsers Kraft, da 
man ved hendes Indtog i Norwich 1579 ikke sendte hende blom- 
stérstrøende Børn i Møde, men havde opstillet en dobbelt Række 
Smaapiger, hvoraf den ene spandt Uldgarn, den anden strikkede 
Uldstrømper. 

Dronning Elisabeths Bestræbelser kronedes med Held; hun 
tilkæmpede sit Køn en ny og rig Virksomhed. Havde hendes 
Blik været endnu videre, vilde det kunne være lykkedes hende 
at føje hertil Grundlæggelsen af Englands Fabrik-Industri. Men 

j)åa dette Punkt laa Grænsen for hendes Fremsyn. Da Magister 
William Lee i Cambridge Aar 1589 opfandt « Strømpestrikke- 
stolen*, en kunstig Maskine, der i et Øjeblik kunde strikke flere 
hundrede Masker, var det ikke blot Strikkerskerne men Rege- 
ringen tillige, der efter Evne søgte at holde denne nye Fare 
nede. William Lee maatte flygte og tog efter Indbydelse af 
Henrik den Fjerde Ophold i Nordfrankrig, der blev Hovedsædet 
for Evropas Strømpetilvirkning. 

Opfindelsen naaede til Norden efter Pludderhosernes Tid. 
Som det vil erindres, afløstes Pludderhosernes «Overtøj> af vir- 
kelige Knæbenklæder. Da altsaa Kunsten kom herop, var det 
ikke længere nødvendigt at strikke indbyrdes forbundne Hoser, 
dér skulde dække Hoftepartiet; det var nok, naar de blot naaede 
et Stykke op over Knæet. Denne nye Form for Hoser kaldte 
man: Strømphoser,^ eller snart med det kortere Navn, der har 
holdt sig indtil vore Dage: Strømper. 

Det var dog langtfra alt, hvad der nu kaldtes Strømper, 
der var strikkede. Tværtimod, Folk i Almindelighed vedblev 
længe endnu at have Strømperne som i sin Tid Hoserne af 
Klæde, Fløjl, Læder eller Linned. Birgitte Gøyes Strømpeforsy- 
ning f. Eks. var Aar 1565, foruden de daglige af Klæde: et Par 
røde Fløjls, et Par sorte Fløjls, et Par sorte Damaskes og et Par 
af «Setteni> (en Slags Silketøj).^ Endnu en halv Snes Aar efter 
omtales blandt Mette Rosenkrands's Strømper ikke en eneste 
strikket.* Aar 1566 fik den lille Frants Gyldenstjerne lavet 
Strømper af Læder.* 1577 fik Arild Huitfeld syet et Par af 
Klæde for 3 Daler^. Aar 1605 bestemtes, at de fattige Skoledrenge 
i Ribe skulde have deres Strømper af laadent Faareskind.* Lin- 
nedhoser holdt sig som ovenfor omtalt til langt ind i det 17de 
Aarhundrede. 

Men det Nye var der dog. Den Form for Strømper, der 
skulde fortrænge alle andre, banede sig langsomt men sikkert 
Vej. Det første Par strikkede Strømper, der vides at være kom- 
met til Norden, anskafiedes betegnende nok af Erik den Fjor- 
tende i Sverige. Aar 1559 var Silkestrømper for første Gang 
komne til Syne i Frankrig, Aar 1562 kunde Erik den Fjortende 
optræde deri i Sverige, det maatte siges at være meget godt 
fulgt med. Selve disse faa Aar havde imidlertid været nok til 
at skabe Konkurrence i Tilvirkningen og derved synkende Priser. 
De første strikkede Hoser havde været Kostbarheder. Nu kunde 

strikkede Strømper leveres til 60 Kroner Parret. Kongen an- 
skaffede sig ogsaa straks fire Par.^ 

Adelen i begge Lande fulgte efter. Peder Oxe synes saa- 
ledes at have ejet strikkede Strømper, det samme gælder om 
Pontus de la Gardie.^ Om den Anseelse, som strikkede Strømper 
nød, faar man et Begreb ved at læse et Brev af 1586 fra Jo- 
han den Tredie til Grev Brahe. Blandt andre vigtige Hverv, 
som Kongen paalægger ham, er ogsaa det at skaffe et Par 
af de bedste Silkestrømper, som Doktor Theophili Broder skal 
have bragt med til Sverige.* Endnu i Aaret 1627 fik en Mand 
i Helsingør ti Daler til Laans paa et Par Silkestrømper.* Der- 
imod hører vi i Norden intet til den Form for Galanteri, der 
i Frankrig bød altid at overlade sin Udvalgte først at gaa 
nogle Dage med det nye Par Silkestrømper, førend man selv drog 
dem paa. 

Strikkede Uldstrømper trængte igennem i Norden samtidig 
med dem af Silke. Man havde tidligere gjort Forsøg paa at 
«knytte» korte Hoser, Sokker som de kaldtes, af grovt Uldgarn. 
Men denne højst ufuldkomne Tilvirkningsmaade ophørte af sig 
selv, da Strikningen blev almindeligere. Den sidste Gang cknyt- 
tede Sokker» vides omtalte, er Aar 1566, da en dansk Adelsmand 
under Krigen skrev hjem til sin Hustru om at sende ham et 
Par saadanne til Lejren.^ At cknytte*, kniple og sprange (bro- 
dere) havde før været den kvindelige Ungdoms næste Fag, naar 
det begyndte at gaa flinkt med Syningen.^ Nu føjedes hertil et 
n3rt, det at strikke eller, som man gerne .kaldte det, at «binde». 
«Den 23de August 1587 fik jeg Brev fra min Søster Kirstine med 
et Par Strømper, bundne og gran ferdit [helt færdige], Gud være 
med hende* ! skriver en fattig Student i sin Dagbog.^ En saa- 
dan Gave var større, end vi nu tænke os, thi ogsaa Uldstrømper 
vedblev Aarhundredet ud at være mærkeligt dyre. Endnu i 
Aaret 1596 var den staaende Pris i Stockholm, og vel altsaa i 
hele Norden, for et Par Uldstrømper 8—12 Kroner.* 

Vil man have en tydelig Maalestok for den Opsigt, som de 
strikkede Strømper vakte ved deres Fremkomst, og den Magt, 
hvormed de gjorde sig gældende, behøver man blot at lægge 
Mærke til enkelte af deres Virkninger. Her som altid førte 
Moden hurtigt til Overdrivelse. Det viste sig allerede i selve de 
nye Klædningsstykkers Antal. Vor Tid, der er vant til ganske 

anderledes høje Tal paa disse Omraader, har ikke ret nogen 
Følelse af, at Forholdet forandredes. Datiden derimod saa med 
Betænkelighed, at den gammeldags Tarvelighed, der Aaret rundt 
havde kunnet nøjes med et og samme Par Hoser, nu afløstes af 
en farlig Lyst til Afveksling, for hvilken tre, fire, fem Par 
Strømper ikke var for meget. 

Mere iøjnefaldende for os er imidlertid en anden Form for 
Overdrivelsen. Arm- og Benbeklædning havde hidtil saa nogen- 
lunde holdt Skridt sammen. Men nu var strikkede Strømper 
blevne indførte for Benenes Vedkommende ; de maatte da bringes 
i Anvendelse ogsaa for Armenes. Forsøget udførtes virkelig i 
Begyndelsen af det 17de Aarhundrede. Ligesom Benbeklæd- 
ningen endte i Strømper og Sko, saaledes endte nu ogsaa Arm- 
beklædningen i « Haandstrømper » og <Haandsko» (Handsker). Inge- 
borg Rosenkrands efterlod sig ikke mindre end ni Par < Haand- 
strømper«, medens hendes Forsyning af Fodstrømper kun ud- 
gjorde fem Par.^ Aar 1611 maatte Christian den Fjerde betale 
en ikke ubetydelig Regning for modtagne Nathuer, < Haand- 
strømper* og « Støvlestrømper ».^ Moden synes atter at have 
tabt sig efter en Snes Aars Forløb. 

Men hvad der ikke tabte sig, var Lysten til de strikkede 
Fodstrømper. Der maatte da sættes en Stopper for det stigende 
Forbrug, og Folket belæres om, hvem saadanne strikkede Strømper 
var bestemte for. Her møder os det mærkeligste Udtryk baade 
for den vakte Bevægelse og for hvorledes denne tog sig ud sét 
med Tidens Øjne. Efter at man i Tyskland oftere havde gjort 
Forsøg paa at hemme Uvæsnet ved Forordninger,^ skred endelig 
Christian den Fjerde til Aar 1636 for Hertugdømmernes Ved- 
kommende at udstede Forbud mod Brugen af strikkede Strømper. 
Fremtidigt maatte ingen uadelig Kvinde gaa med Silkestrømper. 
Borgemestres og Raads Hustruer og Døtre skulde som særlig 
Ære have Lov til at bære Uldstrømper, men Koner og Døtre af 
simple Borgere og Haandværkere maatte under ingen Omstæn- 
digheder understaa sig at bære strikkede Strømper.^ 

En Beklædningsgenstand, der Aarhundredet igennem havde 
været underkastet de samme Svingninger som Hoserne og Strøm- 
perne, var Strømpebaandene. Ved Aarhundredets Begyndelse 
forrettede de deres Tjeneste i det Skjulte under Kjortelen og 
fastholdt prunkløst Hoserne under Knæet. Det var denne Tarve- 

lighed, som Gustav Vasa senere forgæves søgte at kalde tilbage, 
då han som gammel af Sparsommelighedshensyn begyndte at gaa 

med Strømpebaand af <Kar- 
tek» istedetfor af Taft.^ Men 
da Benbeklædningen blev fuldt 
synlig, rykkede Hosebaandene 
op til højere Værdighed. I 
Virkeligheden var de slet ikke 
mere nødvendige, forsaavidt 
de lange Hoser jo maatte 
fastgøres ved Hofterne. Men 
som Smykke kunde Hose- 
baandene tage sig ud, og de 
udvikledes hurtigt til sirligt 
bundne Sløjfer og Rosetter, 
helst af Silke og forsynede 
med gyldne Spænder. 

Da Strømperne indførtes, 
voksede Baandene paany i 
Betydning. Dette laa ikke 
blot i, at Strømperne var 
korte og altsaa maatte fast- 
holdes ved Knæet, men Bru- 
gen af de strikkede Strømper 
havde lært at stille store For- 
dringer til Benbeklædningens 
Glathed, t Stramt som Skin- 
det paa en Tromme*^ skulde 
Strømpen slutte om Benet, 
hvad enten den var syet eller 
strikket, og dette kunde kun 
opnaaes ved Hjælp af Strømpe- 
baandet. Mod Aarhundredets 
Slutning indførtes da meget 
brede og kraftige Strømpe- 
baand, der som en Slags Bind 
om Benet paa én Gang skjulte 
Strømpens Begyndelse og forsvarligt fastholdt dén (Fig. 28). En 
saadan Størrelse medførte nødvendigt forøget Udsmykning. Først 
ind i det 17de Aarhundrede tabte Strømpebaandene atter i Om- 




Fig. 28. Christian den Fjerde som 

Barn. (Efter Hans Kniepers Tapet 

i Nationalmuseet.) 

fang og Betydning, da man begyndte at ombinde Benet og fast- 
gøre Strømpen ved Hjælp af Knæbuksernes nederste Rand. 



Den yderste Fodbeklædning i dét 16de Aarhundrede var af 
Navn den samme som i Nutiden: Sko og Støvler. Nærmere 
sét spillede disse imidlertid en ringere Rolle end nutildags. Fra 
Oldtiden af havde man været vant til at betragte det yderste 
Lags Betydning blot som den at dække Fodsaalen, tage mod det 
værste Slid under Gangen. Opstaaet af Sandalen var det ikke. 
alene sprogligt, at Skoen hos enkelte af de indvandrede Folk be- 
tegnedes som en blot Saal (Sko: Fransk = sou/zcr, af 5o/ea Saal). 
I Virkeligheden var den Middelalderen igennem ikke stort mere. 

Dette stemmede vel med den øvrige Benbeklædning. In- 
denfor Skoene bares jo Hoserne, af tykt Stof, Klæde eller Læder; 
de maatte i Regn og daarligt Føre skærme Fodens Overdel, 
tjene som en Slags Overlæder. Idet Skoens Rande saaledes kun 
gik svagt op om Fodens Sider, blev det nødvendigt at fastholde 
dem under Gangen ved Baand omkring Anklen, Skoremme eller 
Skotvinger som de kaldtes (Fig. 29). 

Støvler derimod brugtes kun saare sjeldent. Allerede selve 
Navnet (Støvle, Stiefel, af æstivalis: sommerlig) peger hen paa en 
Brug hel modsat Nutidens. Under Fredsforhold anvendtes de 
kun som et Luksusstykke, en Slags Sommer-Overtræk til Skærm 
for lyse Hoser paa Jagtture og deslige. Under Krigsforhold blev 
det i Begyndelsen af det 16de Aarhundrede mere almindeligt at 
bære langskaftede Støvler. Dog synes f. Eks. de tyske Lands- 
knægte at have sat en Ære i ikke at vise slig Blødagtighed. 
Den første Gang, vi høre Tale om dem efter en større Maale- 
stok i Norden, er i den nordiske Syvaarskrig. Under denne lod 
Frederik den Anden, da det Aar 1563 tegnede til et Vinterfelttog, 
Hæren forsyne med Knæstøvler. Hver Skomager i Danmark fik 
Befaling til skyndsomst at sy ti Par.^ Lidt senere under samme 
Krig skrev blandt andre Christoffer Gøye hjem til sin Hustru 
om ogsaa at skaffe ham et Par langskaftede Støvler. «Lad dem 
sy over mine egne Læster, de ligge i mit Kammer, og kan man 
skille dem ad bag i Hælen, derpaa kan Du kjende dem».* 

Det er troligt nok, men vi vide intet sikkert derom, at Al- 




Fig. 29. Ludvig Munk. (Efter Maleri paa Rosenborg.) 

muen i Norden har brugt en Slags Sko, der bedre dækkede 
Foden. I Slutningen af det 16de Aarhundrede omtales i Dan- 
mark « Bondesko > som en solidere Art.^ Her hjalp man sig til- 
lige med Træsko,^ men saadanne brugtes dengang saa lidt som 
nu i Sverige og i Norge. 

I disse gammeldags Forhold skete der en betydelig Foran- 
dring, da de strikkede Strømper fremkom. De var aldeles ikke 
beregnede paa at modstaa Regn eller Søle. Jo mere alminde- 
lige de blev, med des større Nødvendighed krævedes der en ny 
og bedre Dækning. Allerede i Slutningen af det 16de Aarhun- 
drede voksede derfor Skoen op, saa at den dækkede Vristen. 
Men den til Strømpen fuldt svarende Fodbeklædning, Støvlen, 
trængte først ret igennem i de følgende Aarhundreder. 

Med Skoens Form var der fore- 
gaaet et brat Omslag ved Begyndelsen 
af det 16de Aarhundrede. Indtil da 
havde her i Norden de lange Snabel- 
sko været eneherskende. Saa trængte 
den nye Mode hid, at gøre Skoene 
meget brede i Taaspidsen. Moden 
opstod i Frankrig og udbredte sig 
derfra over Holland, England og Tysk- 
land til Norden, medens man i Spa- 
nien haardnakket holdt paa, at Skoen 
skulde ende spids. De brede Næser 
gjorde megen Lykke, først kaldtes de 
for «Andenæb>, siden forslog end ikke 
denne Benævnelse, men de opkaldtes 
«Komuler». Overdrivelsen var da 
naaet saa vidt, at Spidsen af Foden 
var betydelig bredere end Foden selv 
(Fig. 13, 17, 19 og 30). 

Denne Mode, der ofte danner en 
af de sikreste Vejledere ved Bestem- 
melsen af gamle Billeders Ælde, her- 
skede uindskrænket i Nord- og Mel- 
lemeuropa fra Aar 1500 til 1550. Saa afløstes den af den spanske 
Indflydelse, der sammen med Pibekraven, den korte Kappe og 
Trøjen ogsaa bragte de spidsnæsede Sko. I ret maadeholden 
Form holdt disse sig Aarhundredet ud. Derimod naaede, saa- 




Fig. 30. Georg Spalatin 1543. 
(Efter Lucas Cranach.) 

vidt vides, aldrig til Norden, hverken fra Frankrig, . Spanien 
eller Italien, den der herskende, besynderlige Mode, at Damer 
bødede paa deres Vækst ved at gaa med Styltesko, de saakaldte 
<patins». Disse kunde være fra en halv til en hel Alen høje og 
maa sikkert have været meget vanskelige at bevæge sig Mt og 
naturligt med. De opgaves atter i det 17de Aarhundrede og 

gav Plads for den mindre og 
bekvemmere Form for Stylte, 
de høje Hæle, der siden da, 
med enkelte kortvarige Af- 
brydelser, har holdt sig til 
vore Dage. 

I nær Forbindelse med 
Skoenes ringere Betydning 
som Værn for Foden, stod 
det Stof, hvoraf de lavedes. 
Dette var langt fra altid Læ- 
der. Meget hyppigt var det 
Klæde, Fløjl eller dog særligt, 
fint Skind. «En halv Alen 
askefarvet Fløjl til Sko til 
kongelig Majestæt* (Gustav 
Vasa); <en Alen grønt Fløjl 
til Sko til min Frues Naade>. 
«Rødt Fløjl til Hoser, Trøjer 
og Sko til de unge Herrer » 
o. s. V., er Udtryk for denne 
Skik.^ De stemme ganske 
med de tilsvarende fra Skot- 
land: «Sort Fløjl til Sko til 
Dronningen (Maria Stuart) og 
en halv Alen Taft til Foer». 
«En halv Alen Fløjl til et 
Par Sko og et Par Tøfler til 
Dronningen« o. s. v.* Aar 
1560 i Februar Maaned be- 




Fig. 31. Henrik den Ottende af Eng- 
land. (Efter H. Holbein.) 



stilte Frederik den Anden sig paa én Gang seksten Par Sko, hvoraf 
de seks skulde være af Korduanskind.^ Lignende brugtes ogsaa 
meget af Sveriges Dronning, Karin Månsdatter.^ Korduanskind 
synes overhovedet at have været særligt yndet, ikke mindre end 

fem forskellige Maader at udstyre saadanne Sko paa — med 
høje Hæle, cmed indhallede Hakker», «udprikkede>/ med Pant- 
læder og med Korksaal — anføres i de københavnske Skoma- 
geres faste Priskurant af 1605.^ 

Skoenes Farve gjorde dem til et ganske anderledes livligt 
og fremtrædende Parti af 
Klædedragten end nuom- 
stander. De var kun sjæl- 
dent sværtede — «smurte», 
som det kaldtes, — i Reg- 
len havde de Læderets 
lyse Farve. Af Klæde og 
Fløjl forekom de i alle 
mulige Kulører. Og var de 
saa tilmed forsynede med 
Udskæringer af anden 
Farve — i Åarhundredets 
Begyndelse ofte femdelte 
som Foden selv (Fig. 31), 
senere lagte i allehaande 
Mønstre (Fig. 9, 20 og 32) 
— kunde de afgive et yderst 
broget Skue. Da i Be- 
gyndelsen af det følgende 
Aarhundrede høje Hæle 
kom i Brug, blev det Skik 
at give disse et særligt 
iøjnefaldende Anstrøg. Paa 
en Mindetavle over Borge- 
mester Albert Andersen i 
Skelskør sés t. Eks. denne 
afbildet med røde Hæle 
og Saaler.^ 

Naar Grænsen mellem 
Tøfler og Sko var saa svag 
som i Åarhundredets første 
Halvdel, er det let forstaaeligt, at Tøffelmagerne og Skomagerne 
i Danmark, der hver især kun maatte forfærdige sin Art Fodtøj, 
iaa i stadig indbyrdes Fejde. De enedes kun, naar det gjaldt 
om at bekæmpe Udlændinge, der truede med at tage Næringen 

Dagligt Liv 1 Norden. IV. 5 




Fig. 32. En engelsk Adelsmand. 
(Efter H. Holbein.) 

fra dem. ^. Disse synes imidlertid bedre end de indfødte at have 
kunnet sy; Kunderne til Behag. Man faai^ et Indtryk af detes 
Qven^gt, naar man sér selv Kancelliet udtrykke sig paa halv- 
tysk, hvor Talen er om Skomagerarbejde: Formedelst Hudernes 
tDyjrlng» kan Arbejdet ikke gøres « wolfeiler ».* Under Frederik 
den Anden var det især den hollandske Skomager i Færge- 
stræde^ og efter denne en frantzøsisk Skomager, Jacob Ricard, 
der synes at have baaret Prisen.* 

VII. 

Kvindedragtens Udvikling i det 16de Aarhundrede var af 
en ganske egen, sammensat Natur. To modsatte Strømninger 
mødtes og frembragte tilsammen et Resultat, der paa væsentlige 
Punkter var et Tilbageskridt fra det oprindelige. 

Den middelalderlige Grundregel havde været, at Mands- og 
Kvindedragt burde være ens. Begge Køn bar inderst en Skjorte 
og oven over denne den fodside Kjortel og Kappe. Kun de 
usynlige Broge dannede Forskellen mellem de to Arter Dragt. 

Da ved Renæssancen Mandsdragten frigjordes, skete dette 
gennem en Forkortning. Det Forbillede, der anviste Vejen, var 
Trøjen, det bekvemme Klædningsstykke, som var skabt af det 
daglige Livs Krav, men indtil da havde været holdt nede som 
blot Underdragt. 

Ganske paa lignende Vis tegnede det til, at Kvindedragtens 
Udvikling skulde foregaa. Ogsaa her var skabt et bekvemt 
Understykke: Livstykket, der egnede sig ypperligt til at antyde 
noget Nyt. 

I Samklang med Mandsdragtens Forandring, forkortedes da 
ogsaa Kvindeklædningen, det lange Slæb afskaffedes. Og efter 
en hel ny Grundregel, men hensigtsmæssigt og naturligt, deltes 
det hidtil sammenhængende Klædebon midtvejs i to: Livstykke 
og Skørt. 

Men her standsede Frigørelsen. Det var, som om den nye 
Tids Aand, forfærdet over sin egen Bevægelse, med ét besindede 
sig og atter tilbagekaldte, hvad den havde skænket. 

Det var jo ikke blot et løst og let Klædebon, der skulde 
dannes, men først og fremmest en Dragt til Værn for Kvinden. 
Livstykket omdannedes da til et stramt Korset, Skørtet til en 
stiv Kuppel. Og over det hele anlagdes atter den lange Kjortel, 
nu blot delt paa langs, saa at den ikke som forhen behøvede 
at drages paa over Hovedet; men som en Mandsdragt lod sig 
knappe. 

Dette er i store Træk det 16de Aarhundredes Udvikling. 
Hvad Renæssancen gav med den ene Haand, tog den atter med 
den anden. Men idet den saaledes fængslede Kvindefiguren og 

i* 

tvang hele den følgende Udvik- 
ling ind i en Bane, som selv 
den franske Revolution kun for 
en kort Stund har vovet at 
bryde, antydede den dog sam- 
tidigt to Muligheder for en kom- 
mende Befrielse. 

Hvert Folkelag greb sin. 
Af Klædebonnets Søndring i 
to: Livstykke og Skørt, frem- 
gik en fortræfifelig Arbejdsdragt. 
Det er betegnende, at i saa godt 
som alle Nordens nuværende 
Folkedragter, — Genklang af de 
skiftende Moder siden det 16de 
Aarhundrede — er denne Deling 
gennemført, skønt dén ikke al- 
tid har været synlig i de samme 
Moder ved deres Fremkomst. 
En hel modsat Vej indslog Sam- 
fundets øvre Lag, der fra den 
Stund, det stive Skørt var ind- 
ført, begyndte at anlægge Mands- 
dragt derunder. 

Den Dragt, der ved det 
16de Aarhundredes Begyndelse 
var den herskende, var i flere 
Henseender ret bekvem. Kjor- 
telen sluttede naturligt om Li- 
vet, hvor den fastholdtes ved 
Bæltet; fra Hoften til Foden 
faldt den ned i frie Folder. 
Et fælles gennemgaaende Træk 
var den firkantede Udskæring i 
Halsen, der hyppigst lod denne 
blot, sjældnere dækkedes af et 
Lin. Hos de højst stillede kom 
hertil endnu det lange Slæb og 
Fig. 33. Dronning Christine af Danmark. <*e s*«rkt udvidede Ærmeaab- 
(Stenrelief i København ) ninger, der som to sænkede 




Kvindedragt. 69 

Vinger hang ned paa Siden. I denne Dragt er Kong Hans' 
Dronning Christine afbildet paa det store Stenrelief, der en Gang 
prydede Københavns Slot (Fig. 33). Omtrent samme Dragt gen- 
findes paa et Portræt af hendes Samtidige, den franske Dronning 
Claudia (død 1524). 

Naar man saa, hvorledes denne Mode videre uddannedes i 
Aarhundredets første Aartier, skulde ingen have anet, hvor Ud- 




Fig. 34. To kvindelige Figurer. (Efter Hans Holbein.) 

viklingen sluttelig vilde ende. Alt gik endnu i Retning af det 
frie og ubundne. Kjortelen blev bestandig videre om Livet, 
Bæltet løsere, Folderne rigere forneden, og samtidig bredte Ud- 
skæringen sig foroven, saa at Skuldre og Bryst næsten ganske 
blottedes (Fig. 34 a). Det er uden Tvivl denne dristige Dragt, 
der endnu ikke var bleven bekendt i Norden, hvortil Erik Valken- 
dorf sigter, naar han i sit rørende Brev til Christiern den Anden 

med Melding om, at han lykkelig og vel er naaet med den 
kongelige Brud fra Holland til Helsingør, udtrykker sig saaledes: 
Hendes Naade er vel værd, at I modtager hende godt, thi hun 
er ædel, vis, dydig og dejlig. «Men hendes Naades Klædebon 
behager mig ikke vel».^ Det er samme Dragt, som en lidt 
senere Moralist, dog vist med nogen Overdrivelse, beskriver saa- 
ledes: «For nogle Aar siden havde Kvinder, Jomfruer og Piger 
nedenfor lange, efterslæbende Kjortler, men oven til var de ud- 
skaame hart ad til Bæltestedet og under Brystet. Det var for- 
argeligt*.^ 

Man var naaet til en saadan Yderlighed, at et Omslag na- 
turligt maatte indtræde. Den tilbagegaaende Bevægelse, der nu 
begyndte, var imidlertid af et underligt, uklart Præg. Tilsyne- 
ladende fulgte den Mandsdragtens samtidige Udvikling. Den 
lange Kvindekjortel blev gradvis indsnævret og forkortet. Midiens 
Folder glattedes ud og Slæbet svandt ind, indtil Sømmen overalt 
blot naaede Jorden. Og samtidig fandt den velbekendte Forskyd- 
ning opefter Sted, idet Brystaabningen lukkedes, alt som Slæbet 
tog af. 

Flygtigt set var man altsaa nu ogsaå for Kvinde dragtens 
Vedkommende inde paa en Retning mod det korte, til Legemets 
Form svarende Klædebon. Men Tidens ledende Kræfter styrede 
i Virkeligheden mod et andet Maal. Dette vil forstaas, naar vi 
nærmere betragter Datidens Toneangivende. 

Den Indflydelse, der afgjort var den stærkeste i Europa, 
var den spanske. Det var denne stive, kolde, afmaalte Retning, 
som Kejser Carl den Femte tilhørte, han, der, da han som tyve- 
aarig Yngling holdt sit Indtog i Antwerpen og modtoges med < en 
ejendommelig Form for Galanteri af Stadens skønneste og for^ 
nemste Jomfruer, alle kun klædte i tyndt, gennemsigtigt Flor, 
end ikke værdigede dette Optog et Blik. Til samme Retning 
hørte hans Søn, Philip den Anden, der forbød sin unge Brud, 
hidtil Modens Beherskerinde i Frankrig, nogensinde mere at 
veksle sit Klædebons Snit. 

I Modsætning hertil stod vel det franske Hof under Frants 
den Første og Henrik den Anden, med hele dets lette Tone og 
den nydannede Hofstat af skønne, meget frie Kvinder. Men alt 
Catharina af Medicis havde Finhed nok til at forstaa, at en saa- 
dan Kreds blev dobbelt tiltrækkende, naar den tilsyneladende 
kun dannede Ramme om en sørgeklædt Enke, den frie Tone 

dobbelt pikant, naar den paa Skrømt modsagdes af en streng 
og tvungen Dragt. 

I England taalte Henrik den Ottende ingen Spøg paa Risede- 
dragtens Omraade. Dronning Marias forsmaaede Kærlighed til 
hendes Mand, Philip den Ånden, var rede til langt større Ofre 
end det blot at paabyde den spanske Dragt. Og Dronning Elisa- 
beths aldrende Jomfruelighed blev ung paany, naar et strengt 
Klædebon bestandig mindede om, at den var frivilligt valgt. 

I Tyskland endelig afifødte den protestantiske Aand et nyt 
kvindeligt Ideal. I bevidst Modsætning til den katholske Opfat- 
telse, tænkte man sig den ypperste Kvinde hverken som den 
ungt, yppige eller den klbsterviede, men som den forstandige, 
med Børn rigt velsignede Husmoder. Til dette Billede af Kvin- 
den svarede bedst en lidt stiv, tætsluttende, ærbar Matronedragt. 

Ad de mest forskellige Veje naaede man da overalt til samme 
Resultat. Den korte, tæt sluttende Dragt burde forsvarligt under- 
bygges, saa at den hverken tillod den altfor frie Bevægelighed 
eller dristigt aftegnede Legemets Form. ^ 

Intet var i saa Henseende saa hensigt^svarende som de to 
nye Beklædningsstykker: Korset og Krinoline. 

Ifølge deres Oprindelse var disse, ligesom den Dragt de nu 
skulde tjene til at gøre stiv, et Udtryk for det lette og naturlige. 
De var Kjortelen delt i sine to Bestanddele, Livstykke og Skørt. 
Men omtrent fra Aar 1520 i Frankrig, — lidt tidligere vistnok i 
Spanien — begyndte man at gøre dem af meget stivt Tøj, begge 
snævre og tragtformigt tilspidsede mod Midien. Under denn^ Form 
kaldtes Livstykket for <vasquine» eller <basquine> og Skørtet for 
«vertugale», eller som det for Spøg fordrejedes til: «vertujé guar- 
dien» o: Dydsbeskytter. I Fortegnelsen over den svenske Prinsesse 
Elisabeths Udstyrssager (Aar 1581), er Navnet blevet til: «Fårdi- 
gard».^ Først ved Midten af Aarhundredet fandt man paa ikke 
blot at lave dem af Kanevas eller andet stivt Tøj, men tillige at 
styrke dem med Metaltraade og Fiskeben. Under forskellige 
Navne, men i Principet de samme, fandt de især f denne over- 
drevne Form stærk Udbredelse over hele Europa. 

Med Indførelsen af disse to Klædningsstykker var Kvinde- 
dragtens Udvikling i det 16de Aarhundrede afgjort. Alle de føl- 
gende Moder gik ud fra dem som det givne og var egentlig kun 
en videre Uddannelse af samme Grundtanke. Herved fik Kvinde- 
dragten i det hele en Fasthed og Sikkerhed, der lod den være 

diBn toneangivende, stadig nogle Aar forud for Mandsdragten^ 
hver Gang det gjaldt om at finde en endnu mere stiv og 
unaturlig Form. 




Fig. 35. Anna, Prinsesse af Danmark, gift 1548 med Kurfyrst August 
af Sachseh. (Efter K. v. Weber: Anna Churfurstin z. Sachsen.) 



Den første Følge af Korsettets Indførelse var Tildækningen 
af den blottede Hals. Kun nødigt forlod man her den gamle 
Skik at have i det mindste en firkantet Brystaabning. Man søgte 
først at bevare denne ved at tildække den med et hvidt, halvt 
gennemsigtigt Lin, saa med en Modest, den saakaldte <Koller>, 

og endelig med en Underkrave af Fløjel eller Klæde. Men ubøn- 
hørligt skred Udviklingen frem og standsede ikke, før Kjolen helt 
var lukket og havde skudt sig kvælende op om Hals dg Hage tillige. 
Som Eksempler paa den lange Modstand i Norden paa dette 
Punkt kan anføres, at hvide Halsklæder til at dække Brystaab- 




Fig. 36. Catharina af Sachsen- Lauenborg, Gustav Vasas 
første Dronning. 

ningen omtales næsten lige til Åarhundredets Midte. ^ Med saa- 
dant hvidt Halsdække er den danske Prinsesse Anna endnu 
afbildet, kort efter at hun Åar 1548 havde 8egtet Kurfyrst August 
af Sachsen (Pig. 35). Fru Anna Anefeld efterlod sig i Aaret 1550 
fire Kjoler opskaarne i Halsen.^ Prinsesse Dorothea af Danmark 

fik til sit Udstyr Aar 1561 endnu to «Koller».^ Aar 1577 tnaatte 
det forbydes Præstekonerne paa Fyen at gaa med Fløjiskraver.* 
Og endnu i Aaret 1581 fik den svenske Prinsesse ElisabeUi ikke 
mindre end tretten Kraver af Fløjl og Atlask til sit Udstyr.' 

Vil man omvendt have et Indtryk af, hvor hurtigt Sydens 
Fremskridt naaede herop, behøver man blot at betragte Portrætet 
af Gustav Vasas første Dronning, Catharina af Sachsen-Lauenborg. 

Skøndt hun døde alle- 
rede 1535, er hun dog 
naaet baade til det helt 
lukkede Bryst og til 
Pibekraven (Fig. 36). 
Disse sidste ind- 
førtes langt tidligere 
hos Kvinderne end 
hos Mændene. Ogsaa 
paa dette Punkt var 
Modstanden langvarig, 
thi kun nødigt opgav 
man, hvad man nys 
havde lært at sætte 
Pris paa, de smaa 
hvide broderede Kra- 
ver. Tilvirkningen af 
Kniplinger var opstaaet 
omkring Aar 1500^ og 
havde snart fremkaldt 
en levende Begejstring, 
især hos de adelige 
Kvinder, for al Slags 
Kravesyning og hvidt 
Broderi. Vi kan endnu 
fornemme denne Iver i et tilfældigt bevaret Brev fra hine Dage, 
et skriftligt Skudsmaal, som den lille Karine Lykkesdatter fik 
med sig hjem, da hun Aar 1529 forlod Ring Kloster, hvor hun 
havde gaaet i Skole: « Jomfru Karine har ikke været her uden 
et Aar, og kan hun godt Linnedsøm og at gøre Halsklæde-Kraver 
med de smaa c Heden-Søm > i Render, og veed vel, hvor hun 
skal fly det båade med aabne Gange og andre Render imellem. 
Og kan hun og vel gøre de Edderkoppe-Kraver baade smaa og 




;vJfl3^^ 



Fig. 37. Margarethe Lejonhufvud, Gustav Vasas 
anden Dronning. 

grove, som hun kan vel sely sige Eder. Og kan hun og virke 
tre eller fire Sinde; dog kan hun ikke vel kruse eller drage paa 
Lærred, for hun har ikke draget uden to Kraver, hun har endnu 
ingen Understandelse dertil, før hun fanger mere øvet sig derpaa 
og bliver lidt ældre».^ 

Al denne Kunstfærdighed [maatte nu opgives til Gunst for 
de pibede Kraver, hvor det alene var Strygningen, det kom an 
paa. Man lod da Broderiet gaa i Arv til de nyopfundne Lomme- 
tørklæder og rettede sig 
efter Modens Bud, hvad 
Kraverne angik. 

Vi har allerede tidli- 
gere set, hvorledes Mæn- 
denes Pibekraver i Løbet 
af Aarhundredets sidste 
Halvdel udviklede sig fra 
en ringe Begyndelse til 
de store Møllestens-Kra- 
ver. Dette var dog for 
intet at regne mod den 
Hurtighed, hvormed de 
uddannedes hos Kvin- 
derne. Man betragte blot 
de tre efter hinanden re- 
gerende Dronninger i Sve- 
rige fra Aarhundredets 
Midte: Gustav Vasas to 
sidste Hustruer: Marga- 
rethe Lejonhufvud og Ca- 
tharina Stenbock og Erik 
den Fjortendes ulykkelige 
Ægtefælle, Karin Månsdatter (Fig. 37, 38 og 39). Udviklingens 
enkelte Trin er her tydeligt angivne. At pibe disse Kraver og 
de dertil svarende Manchetter — «Rue-Forhænder», som de kaldtes 
paa Dansk — blev efterhaanden en Kunst, hvori der krævedes 
megen Øvelse for at være Mester. Den danske Prinsesse Anna, 
der var gift med Kurfyrst August af Sachsen, kunde ikke faa 
dem tilpas i sit nye Fædreland, men forskrev dem fra sin Tante, 
Hertuginde ElisabeUi i Mecklenborg.^ Frankrigs kvindagtige 
Konge, Henrik den Tredie, kom ved to Hovedbegivenheder i sit 








Fig. 38. 



Catharina Stenbock, Gustav Vasas 
tredie Dronning. 

Liv, hans Bryllup og hans Kroning, for silde til Kirken, saa at 
man i den Anledning glemte at synge Te Deum, begge Gange 
fordi han havde travlt med selv at stive og pibe sin Krave, i 
hvilken Kunst han overgik alle Samtidige.^ 

Med Hensyn til Hals og Krave var alt opnaact, hvad man 
kunde forlange i Retning af Stivhed og Anstand. Men Brystet 
lod endnu en Del tilbage at ønske. Det var aabenbart upas- 
sende, om man endnu trods Korsettets Tryk, kunde skælne 

Barmens Hveelving. For 
at hindre dette, anvend- 
tes to Midler. Korset- 
tet gjordes saa højt og 
stramt foroven som mu- 
ligt. Og dernæst vatte- 
redes der stærkt over- 
alt, hvor der manglede 
Fylde, saa at Figuren 
fik Lighed med et 
veldrejet Kræmmerhus 
(Fig. 36). Intet er maa- 
ske et bedre Bevis for 
den franske Prinsesse 
Elisabeths Smag , end 
at hun tvungen af sin 
Mand, Philip den Anden 
af Spanien til aldrig at 
fravige dette Snit, dog 
forstod at forme det til 
et tiltalende Hele (Fig. 
40). 

Armene havde hidtil 
bevaret en vis Frihed. 
Men i og for sig var det jo ligesaa anstødeligt at vise disses Form 
som Brystets. Naar man betænker, at det ligefra Romernes Dage 
indtil den franske Revolution aldrig har været Mode for Kvinder 
selv ved den største Fest at have blottede Arme,^ vil man lettere 
forstaa den Iver, der greb Datiden, for ogsaa at skjule disses Form. 
Dette kunde ske ved at udpuffe dem behørigt. Og intet var her 
naturligere end at anbringe et til Korsettet svarende Stykke paa 
hver Arm, behørigt udspilet med Fiskeben eller Metaltraade. 




Fig. 39. Karin Månsdatter, Erik den 
Fjortendes Dronning. 

Sin Yderlighed naaede denne Mode kort efter Åarhundredets 
Midte. Istedetfor de tidligere glatte Ærmer med kun halvt skju- 
lende Overkjortel -Ærmer eller de lagvis indsnørede Former ind- 
førtes nu rene Gevækster, især paa Skuldrene, hvor de lettest 
lod sig anbringe uden helt 
at hindre Armens Bevægelig- 
hed. Fig. 41 og 42 viser os 
Catharina af Medicis og Ma- 
ria Stuart, hver med sin 
Form for saadan udpufifede 
Skuldre. 

Fra Hoften og ned førte 
«Vertugalen» eller Krinoli- 
nen Kommandoen. Den be- 
stod gerne af Kanevas eller 
senere maaske mest af Filt, 
gennemtrukket med Fiskeben 
eller Metaltraade. I Tyskland 
(og i Norden?) kaldte man den 
i Spøg for en «Klokke», hvil- 
ket Navn siden bibeholdtes om 
det Klædningsstykke, der ar- 
vede dens Plads. Den band- 
tes ovenpaa Korsettet og ud^ 
gjorde saaiedes det underste 
« Skørt*. 

Dens Hovedbetydning be- 
stod i. at den udspændte .de 
overliggende Klædningsstyk- 
ker og saaiedes hindrede dem 
i at aftegne Legemets Form. 
Da det folderige Klædebon jo 
var afskafifet, og Kjortelen 
sluttede fast og glat om sit 
indre Stativ, fremkom herved 
en hel ny Maade at syne paa, hvor Stofifets Flade kom til at 
spille Hovedrollen. 

Dette stemmede vel med Tidens vakte Sans for «Besætning». 
Medens det tidligere havde været Kjortelens Folder, der gjorde 
Udslaget, fremkaldtes nu Skønhedsindtrykket væsentligt ved det 




Fig. 40. Elisabeth af Frankrig, gift med 
Philip II af Spanien. 
(Efter De la Mesangére.) 

spillende Liv af Knapper, Sløjfer, Baand og Borter, alt det meget 
«Passenient», der rigt tatoverede den glatte Flade. 

Her opstod imidlertid et Spørgsmaal, hvis A^ørelse skiftevis 
delte Europa i to forskellige Lejre. Korrekt burde man jo drive 
Strengheden saa vidt, , at kun det yderste Kliaefdebon, den egentlige 
Kjole, var synlig. Men hvilken Farvevirkning kunde man ikke 
paa den anden Side opnaa, ved at lade Overkjolen staa aaben, 
saa at indenfor dens skindforede eller guldbræmmede Kantning 
en ny Kjole viste sig med nyt Farveskær, med ny Besætning! 
Skønt Pligtens Stemme stadig lød, bukkede dog de enkelte 





Fig. 41. Catharina af 

Medicis. 

(Efter De la Mesangére.) 



Fig. 42. Maria Stuart. 
(Efter De la Mesangére.) 



Lande, om end til forskellige Tider, under for denne altfor fri- 
stende Lagdeling. 

Norden var her let at lokke. Dens Skønhedsbegreb gik 
netop i Retning af det spraglede, som jo ad denne Vej saa let 
lod sig frembringe. Og Spanien og Frankrig med deres strenge 
Fordringer om fuld Tilknapning laa saa Qærnt. Kun undtagelses- 
vis var man da heroppe helt korrekt. Blot til Ridning syntes 
man til Stadighed at have anvendt helt lukket Kjole. 

Som en Følge heraf uddannede der sig da i Skandinavien, 
ligesom for en stor Del i Tyskland, en ny Inddeling af Kjoler, 

der gjorde det dobbelt kostbart at være fuldstændigt forsynet. 
Man brugte nu baade Overkjoler, Livkjoler og Underkjoler. 
Oterkjpl^me deltes atter i de <vide> og de <enge>, hine beregnede 
paa at staa aabne ligefra Halsen, disse kun fra Midien og ned. 
Under en «vid» Overkjole maatte der nødvendigvis bæres Liv- 
kjole, under en « eng » kunde man nøjes med en Underkjole, der 
enten var et blot Skørt eller dog havde et tarveligt udstyret Liv- 
stykke, da dette jo ikke kunde ses. Fru Sidsel Urne havde 
saaledes tre «vide» Overkjoler, en af sort og en af hvidt Fløjl, 
en af leverfarvet Silke,^ Pontus de la Gardies Hustru havde syv.* 
Den danske Prinsesse Dorothea fik Aar 1561 til sit Udstyr 6 
«vide» og 18 <enge> Overkjoler samt 14 Underkjoler.^ Den svenske 
Prinsesse Elisabeth fik Aar 1581 20 «vide» Overkjoler, 22 Livkjoler 
og 13 Underkjoler.^ Christian den Fjerdes Dronning, Anna Ca- 
tharina, mødte her i Landet Aar 1597 med 20 <vide> og 14 <enge> 
Overkjoler.^ Det var andre Forhold, end da man ved Aarhun- 
dredets Begyndelse havde sin Datter rigt udstyret ved at give 
hende blot en Kjortel i hver af Regnbuens Farver. 

Der var da saaledes aabnet Vej for paa en Gang at vise to 
Lag Kjoler. Men hvad var der egentlig til Hinder for at vise 
Skørtet med? Jo flere Lag man fik Indtryk af, des mere pas- 
sende blev aabenbart Klædedragten. At lade det Skørt, der viste 
sig, være selve den hemmelige Gangkurv, gik dog ikke vel an, 
da Ribberne let kunde syne gennem Overtrækket. Man indførte 
da et særligt Skørt over Vertugalen, af Fløjl eller andet, beregnet 
paa at titte frem enten forneden af Livkjolen eller foran i en 
lille aaben Split. Herved fremkom endnu en Inddeling af Kjo- 
lerne i de lange og de <stakkede», de opskaarne og de uopskaarne. 
Denne sidste Betegnelse var særlig vildledende, da den baade 
kunde betegne, at Kjolen ikke var højhalset, og at den havde 
en Split forneden.^ 

Sit pudsigste Højdepunkt naaede endelig den hele Tilbøjelig- 
hed, da man foruden de tre forskellige Kjortellag indførte endnu 
et Qerde. Man tog et Forklæde paa, og for at intet herved skulde 
gaa tabt, drejedes Underkjolens Split hen paa Siden, hvor saa 
Skørtet fik Lov at syne (Fig. 43 a og b). 

Forklæder var især ret i Brug i Norden i Aarene 1560—90. 
Mette Rosenkrands besad saaledes eet rødt bræmmet Fløjls For- 
klæde paa Sølvbund>, <et rødt blommet Fløjls Forklæde paa 
Guldbund* og flere ringere af Fløjl og Silke.'' Sidsel Urne havde 

dem ligeledes af Fløjl i alle Farver.^ Den svenske Prinsesse 
EUsabeth fik til sit Udstyr ikke mindre end tyve Forklæder, 
hvoraf to vurderedes til 3200 Kroner Stykket.^ I Sverige lader 
det til, at man har brugt til saadanne Forklæder tillige at bære 
Halværmer og Brystsmække af samme Slags. Pontus de la Gar- 
dies Hustru besad saaledes seks Forklæder af Gyldendug og 
Fløjl, alle med tilsvarende Ærmer og Bryststykke.' 




Fig. 43. «En ærbar Frue og Jomfru i Festdragt*. 
(Efter H. Weigel: Trachtenbuch 1577). 



Paa Dansk gav man dette Klædningsstykke straks Navnet: 
Forklæde. Det tilsvarende af Linned derimod, til blot husligt 
Brug, synes undertiden at være blevet kaldet «Formave». Prin- 
sesse Anna fik fjorten Par saadanne med sig, da hun Aar 1548 
forlod Danmark.^ Paa Svensk kaldte man dem for < Forskørter*. ^ 
Paa Tysk derimod kaldte man dem blot for «Skørt» (Schurz 
eller Schurze), en stadig Kilde til Forvirring, i det mindste for 
Nordboere.® 

Vertugalens Hovedøjemed, at skjule Formen, var for største 
Delen opnaaet. Kun paa et enkelt Punkt stod endnu noget til- 
bage at ønske. Selve Hoftepartiet var altfor synligt. ' Her blev 
da gaaet lidt efter. Øjet skulde her, ligesom foroven, skuffes 
ved Udpuf. 




Fig. 44. Fransk Hofdragt under Henrik IV. (Efter De la Mesangére.) 

Omtrent ved Aarhundredets Midte begyndte man at paabinde 
Puder baade for og bag. De sidste, der anvendtes efter størst 
Maalestok, kaldtes for <fessues», de andre gik under forskellige 
Navne. Det er maaske saadanne, til hvilke der sigtes, naar det 
hedder, at Prinsesse Anna af Danmark Aar 1548 udstyredes med 
to Par cUpstotte Mawen».^ 

Dagligt LiT i Norden. IV. 6 



32 Kvindedragten anstødelig. 

cFessueme* voksede i Løbet af en halv Snes Aar i en for- 
uroligende Grad, indtil man endelig, ved Anbringelse af temmelig 
store Hoftepuder, begyndte at udligne deres Uformelighed. I 
Frankrig tiltog derpaa Hoftepuderne saa stærkt, at der allerede 
Aar 1561 maatte udstedes Forbud mod større Hoftebredde end 
to Alen i Tværsnit. Lidt efter lidt faldt dog Bevægelsen i Ro, 
og Dannelsen foregik jævnt over hele Omkresen. Ved Aarhon- 
dredets Slutning var Forholdet dette, at Legemets Form var 
ganske skjult. Fiskebensskørtet stod som en omvendt Urtepotte 
stivt og fladt ud fra Midien, opretholdt ved en usynlig Pudekrans 
og bærende selv et eget Kjolelag i Pibekraveform (Fig. 44). Da 
Prinsesse Anna Catharina Aar 1597 ægtede Christian den Fjerde, 
hørte der til hendes Udstyr et livfarvet og et grønt Fiskebens 
Skørt, hvert med sin tilsvarende Fløjls Pudekrans.^ 



Kvindekjortelens Udvikling, der begyndte saa frit, var saa- 
ledes tilsyneladende endt i lutter Unatur. Nærmere set gjaldt 
dette dog kun en snæver Kreds af Samfundet. Folkets lavere 
Lag, hvis Sysler ikke tillod dem fuldt at følge saa uhensigts- 
mæssige Moder, høstede desmere Nytte af Tidens væsentligste 
Fremskridt: Kjortelens Søndring i Livstykke og Skørt. Med en 
mærkværdig Hurtighed trængte denne praktiske Delingsmaade 
igennem. Se vi f. Eks. Listerne over Kvindeklæder, pantsatte 
af Landbefolkningen omkring Ribe henimod Aarhundredets Slut- 
ning, vil det vise sig, at Delingen her næsten overalt var gen- 
nemført.^ 

Men ogsaa foroven brød Moden Vej for en betydningsfuld 
Nydannelse. Fiskebens Skørterne var nemlig paa deres Vis fuldt 
saa anstødelige som nogen tidligere Dragt. Den tyske Præst, 
Lucas Osiander, udtrykte i en af sine Prædikener deres Hoved- 
mangel ved at sige: <Naar en Kvindesperson, iført Fiskebensskørt, 
staar nær ved et Bord eller vil sætte sig ned, saa løftes hendes 
øverste Klædedragt en halv Alen til Vejrs . . . Vovede en Skalk 
at gøre sligt ved en ærlig Kvinde, saa gjorde I ham hans Ret, 
om I slog ham i Næse og Mund, saa det blødte. Men nu lave 
I selv Klæderne, saa at de staa op, og dette kaldes en passende 
Prydelse*.^ 

Noget maatte der aabenbart gøres, saa meget mere, som de 



Benklæder. Bælte. 



S3 



lange Hoser mere og mere fortrængtes af de korte Strømper. 
Man blev da tiisidst ogsaaa i Norden tvungen ind paa den Vej, 
som de sydligere Lande allerede havde betraadt. Kvinder an- 
lagde mandlig Benbeklædning. 

Hvor stridende dette var mod gammel-nordiske Begreber, 
kan ses af, at det paa Island endog havde været anset for lovlig 
Skilsmissegrund, om Kvinde gik med Broge som en Mand.^ 
Endnu omkring Aar 1500 var det ukendt i Frankrig, at Kvinder 
bar Benklæder.^ Først noget senere opstod Skikken i Italien og 
bredte sig derfra til Frankrig og England. Maria Stuart og hendes 
fornemste Omgivelser vides f. Eks. 
Aar 1563 at have anskaffet sig saa- 
danne.^ I Tyskland derimod ved- 
blev man længe at kæmpe imod, og 
det 16de Aarhundrede ud synes dette 
Beklædningsstykke at have været 
ukendt i Danmark. 

Først ved Begyndelsen af det 
17de Aarhundrede trængte Skikken 
igennem ogsaa i Norden, i lang Tid 
dog blot hos de højest Stillede. 
Siden da har lidt efter lidt i Aar- 
hundredernes Løb en Mandsdragt 
udviklet sig under det kvindelige 
Klædebon. 

En Beklædningsgenstand, der 
tidligere havde været nødvendig, 
men efter Korsettets Indførelse ikke 
længer behøvedes, var Bæltet. Det 
bevaredes dog endnu Aarhundredet 
ud og anvendtes som tidligere til at bære Pose eller Pung og 
Nøgleknippe. «Hans Jacobsen og Jacob Larsen befandtes at have 
skaaret en Pung fra en Kvinde paa Gaden, og forvaredes derfor 
begge til videre Besked«, hedder det f. Eks. Aar 1577 i en af de 
mange Retssager, som disse Forhold naturligt fremkaldte.^ Selv 
til Festdragt, hvor Bæltet nu var ganske betydningsløst, hævdede 
det sin Plads og gik over til at blive et af Kvindedragtens mest 
fremtrædende Smykker (Fig. 36, 40, 42, 43 og 45). Guldbeslagent, 
besat med Ædelstene, forlænget, saa at dets ene, nedhængende 
Rem næsten naaede Jorden, gjorde det ypperlig Virkning paa den 

6* 




Fig 45. Kvinde i kort Kappe. 
(Efter J. Ammon.) 

foldefn Klædedragt. I Begyndelsen af det 17de Aarhundrede af- 
skaffedes det imidlertid temmelig pludseligt som Smykke. 

Over Kjortelen bares af Kvinder som Mænd den lange 
Kaabe. Ogsaa her viste sig en Tilbøjelighed til at forkorte, der, 
ligesom hos Mændene, ikke rastede, førend den engang lange 
Kappe stumpede af ved Hofterne. For Kvindernes Vedkommende 
opstod herved to Former for Kappe, dels den spanske, der ganske 
lignede Mændenes men vistnok tog sig fuldt saa godt ud med 

Kvindekjortel under (Fig. 45); dels den 
saakaldte cHarzkappe>, hvis væsent- 
ligste Kendemærke var, at Ærmehuller- 
ne var bibeholdte. Hvor Stof og Farve- 
pragt ikke bødede derpaa, havde denne 
Form noget eget 3mkeligt ved sig (Fig. 
46). Ikke desto mindre synes særlig 
denne Form at have fundet Udbredelse 
i Danmark, vel nærmest fordi den var 
herskende i Tyskland. Dronning Anna 
Catharina medbragte Aar 1597 tre 
«Harzkapper».^ 

Hvad der imidlertid i Norden be- 
tydeligt kølnede Interessen for de korte 
Kaaber, var ikke blot deres Uhensigts- 
mæssighed, men først og fremmest det 
vanærende, der ifølge Folkemeningen 
knyttede sig til dem. Lang Kaabe var 
Ærestegn, <Dannekvinde»-Dragt, me- 
dens det var utugtige Kvinder forbudt 
at bære andet end kort Kaabe. ^ Som 
en Følge heraf synes de nye, korte 
Kaaber kun at have fundet Udbredelse 
hos de Krese, der stod Hoffet nær; 
Folkets Flertal bevarede de gamle, ærbare. — Ved Begravelser 
var, nu som tidligere, alle iført lange Kaaber (Fig. 47). 

Et ganske eget Udtryk for det Værd, man tillagde lange 
Kaaber, lader sig paavise i Ribe. Her havde efterhaanden den 
Mode uddannet sig, at alle Kvinder skulde bære Kaaben, ikke 
om Halsen, men oppe paa Hovedet. Ved Bryllupper, ved Barne- 
daab, til alle Fester mødte man i denne Mummedragt, og Øvrig- 
heden udstedte forgæves Forbud derimod. Allerede Aar 1561 




Fig. 46. Kvinde i <Harzkappe». 
(Efter J. Ammon.) 

anordnede Lensmanden og Magistraten «med de fornemste Danne- 
kvinders Samtykke*, at sligt skulde ophøre, og en betydelig Bøde 
blev paaiagt Overtræderne.^ Men desuagtet holdt Skikken sig 
Aarhundredet ud, og først Aar 1607 fik man Bugt med Ondet. 
Det vedtoges da af alle Borgerne, at fra Jul samme Aar skulde 




Fig. 47. Kvinder i Ligfølget ved Frederik IFs Begravelse. 
(Efter en samtidig Afbildning.) 

deres Hustruer og Døtre igen smukt gaa med Kaabeme om 
Halsen; kun Enker og de, der bar Sorg for en nær Slægtning, 
samt Kvinder i Ligfølge, skulde fremdeles have Lov til at bære 
Kaaben paa gammel Maade.^ Aar 1611 maatte samme Forbud 
udstedes i Ringkøbing.^ 



VIII. 

Under den synlige Dragt havde der i Aarhundredemes Løb, 
især for Mændenes Vedkommende, efterhaanden dannet sig flere 
nye Lag af Klædningsstykker. I Danmark synes man i saa 
Henseende at være gaaet videst. Det er derfor en Spøg, som godt 
kan skrive sig ifra Shakespeares egen Tid, naar i England Graver- 
karlene i Hamlet indtil for ikke længe siden fremstilledes iført 
saa mange Underklæder, at det tog lang Tid, førend de kunde 
faa taget de behørige af og begyndt Arbejdet.^ 

I Danmark bares nemlig under Kjortelen først en Trøje, 
saa, dog ikke af alle, et Livstykke, svarende til den senere Vest, 
derpaa «Uldenskjorte», «Brystdug» og endelig Skjorten. tNaar Du 
tager din Skjorte paa», hedder det derfor i en Andagtsbog fra 
hine Dage, < då kom Kristi Uskyldighed ihu. ^aar du lægger 
din Brystdug, Uldenskjorte, Bindeliv, Trøje eller Livkjortel paa, 
saa tænk paa den Retfærdigheds Kraft, hvorom Paulus taler» o. s. v.^ 
Stundom, ved Vintertid, eller naar det ellers gjordes Behov, bar 
man vistnok ikke blot ét men flere Stykker af hver Slags. 

Paa Skjorten nær var de alle af uldent Stof, Vadmel, Klæde 
eller Fløjl, alt efter Vedkommendes Evne. Skøndt de var bereg- 
nede paa at dækkes af andre Klædningsstykker, var de dog ofte 
meget rigt udstyrede. Knud Rud mistede saaledes under Greve- 
fejden en Damaskes Brystdug foret med Maarskind.' Gustav 
Vasa besad i Aaret 1548 mindst femten Brystduge, hvoraf en af 
Gyldendug, fire af sort eller rødt Fløjl, alle forede med Maar- 
skind, en af sort Taft foret med Svaneskind, en af hvidt Da- 
mask foret med rødt Fløjl o. s. v.* Uldenskjorterne, der havde 
lidt mere Udsigt til at blive sete, var om muligt endnu præg- 
tigere. Gustav Vasa ejede blandt andet en af leverfarvet Silke- 
atlask foret med Graaværk,^ Pontus de la Gardie en af rød 
Silke,* den svenske Kansler, Conrad v. Pyhys, en af «rødt Skar- 
lagen, forbræmmet med gyldent Passement, med ti gyldne Knap- 
per i Brystet og to i Ærmerne* o. s. v.'' 

Som bekendt er denne Tilbøjelighed til mange Lag Klæd- 
ningsstykker senere bleven afsleben for Bybefolkningens Vedkom- 
mende; men den danske Landbefolkning har længe bevaret den 

usvækket. Endnu, eller dog indtil for kort siden, bar Bønderne 
saavel i Jylland som paa Sjælland ganske den samme solide Under- 
beklædning, som Adelen i det 16de Aarhundrede. Om det saa er 
Benævnelserne, saa er de omtrent de samme, idet kun < Livet » er 
bleven til cVest» og < Uldenskjorte* let omdannet til <Uldenskjøt».^ 

Kvinderne delte kun halvvejs denne Mændenes Trang. Me- 
dens Lysten til bestandig flere Skørter var i livlig Stigen det 
16de Aarhundrede igennem, nøjedes man for Brystets Vedkom- 
mende med forholdsvis tynd Beklædning. Dette stod uden Tvivl 
i Forbindelse med den Mode at have Barmen delvis blottet, der 
jo var herskende i Aarhundredets Begyndelse og kom igen lige 
ved dets Slutning. Saa vidt vides, bar de kun under Kjortelen 
et løst Livstykke, den saakaldte « Bindetrøje »,^ der i mange Til- 
fælde vistnok helt maatte vige, hvor Korsettet anlagdes. 

Det indre Beklædningsstykke, der undergik den største For- 
andring i det 16de Aarhundrede, var Skjorten. Skønt dens 
Form og Plads forblev den samme som fra gammel Tid, skete 
der et fuldstændigt Omslag ikke blot i dens Forfærdigelse, men 
først og fremmest i dens Betydning i det almindelige Omdømme. 

Skjorten havde fra Arilds Tid været anset for det inderste 
og nødvendigste Dække, Klædningsstykkernes Klædningsstykke. 
Som de andre var den bleven gaaet med, indtil den var opslidt. 
At skifte den faldt ikke mere ind end at skifte Kjortel og Kappe. 

Af disse to Egenskaber, dens Nødvendighed og stadig fort- 
satte Brug, havde efterhaanden udviklet sig en ganske egen Maade 
at betragte den paa. Den var bleven til Inderlighedens Sind- 
billede, Udtrykket for det trofaste Forhold mellem Mand og 
Kvinde. «Bær over med hende! jo bedre du farer med hende, 
des bedre har du hende. Mand skal jo holde af det Klædebon, 
som han haver næst sig>.' Den var bleven den naturlige Fæste- 
gave fra Kvinden til hendes Udkaame og et Tegn paa uskrømtet 
Venskab, naar den veksledes som Gave mellem Andre. Ifølge 
Folkevisen udtrykte derfor Erik Glipping sin Kærlighed til Marsk 
Stigs Hustru ved at bede hende sy sig en Skjorte. 

<Hil sidde I, Fru Ingeborg! 
Og ville I være mig huld. 
Da sy I mig en Skjorte af Silke, 
Bestikke den vel med Guld.» 

Og hendes Afvisning lød saaledes: 

Syr jeg Eder, Herre! en Skjorte, 
Belægger den med Guld, 
Spørger han det, unge Hr. Marsk Stig, 
Han bliver mig aldrig huld.»^ 

Denne Betragtningsmaade holdt sig endnu i det 16de Aar- 
hundrede. Den saakaldte <Daljunker> modtog saaledes Aar 1527 
Skjorter i Foræring af sin Fæstemø, Fru Inger til Østeraads 
Datter.^ Magdalene Krognos skænkede ved sit Bryllup sin Hus- 
bond en perlestukken Skjorte, og en til hver af Brudesven- 
dene.* Først ved Forordning af 1615 blev denne sidste Skik 
hævet.^ Skjorte som Venskabsgave forekom ligeledes hyppigt. 
I Tyskland var det en staaende Foræring mellem Fyrster, Hans 
den Ældre af Siesvig modtog blandt andet en ft^a Hertuginden 
af Preussen.^ Endnu i Aaret 1560 sendte Kurfyrstinde Anna af 
Sachsen en Skjorte som Gave til den norske Adelsmand Chri- 
stoffer Trondssøn, idet hun spøgefuldt tilføjede: t Havde Du ikke 
under vort Besøg i København (1559) kørt vore Jomfi*uer saa- 
ledes i Ring og givet dem Grund til at blive undselige, saa vilde 
de maaske have holdt paa, at den var bleven lavet bedre og 
smukkere ».^ 

I alt dette maatte der nødvendigvis ske en Forandring, da 
Brugen af Linned blev almindeligere og det blev Skik, at hver 
enkelt besad flere Skjorter. Tidligere havde de i Reglen været 
af Uld og kun hos meget rige af Linned eller Silke. Man vil 
kunne slutte sig til Tilstanden i Norden, naar man hører, at selv 
i Frankrig fandtes i det 15de Aarhundrede kun en eneste Dame, 
der ejede mere end to Lærreds-Chemiser, og dette var selve 
Dronningen.'' Under saadanne Forhold kan det ikke undre langt 
ind i det 16de Aarhundrede i Danmark endnu at høre Tale om 
en Silkeskjorte,® eller se, hvorledes to af Landets rigeste Familier 
vekslede Breve om at maatte laane en smukt udstyret Lærreds- 
skjorte.® 

Omslaget skete omtrent ved Aarhundredets Midte. Det var 
de synkende Priser paa Linned, der hidførte det. Men lægge vi 
Mærke til hvilke Priser, der var i Stand til at fremkalde Om- 
slaget, faar vi maaske det bedste Bevis for, hvor stærk en Trang 
der var til Stede, hvor dybt man følte Ulemperne ved det Gamle. 
De Priser, der indtråadte, var nemlig endnu meget høje. De 
afveg kun lidet fra vore Dages, skønt Pengene dengang havde 
langt større Værdi. Grove Skjorter til Arbejdsfolk kostede i 

Gennemsnit 2—3 Kroner i vore Penge, finere Skjorter 4—6 
Kroner. Christian den Fjerdes Skjorter i Aarene 1590—93 be- 
taltes med 16—24 Kroner.^ Endnu var ikke det Stof ret be- 
kendt, der i de følgende Aarhundreder skulde drive Priserne paa 
Linnedvarer bestandig nedad. I Aaret 1559 indførtes den første 
Balle Bomuld i England.^ 

Men jo højere Priserne var, desmere maa man undres over 
den Hurtighed og Kraft, hvormed Forandringen foretoges. Vi 
staa her ved den Hovedbegivenhed paa det daglige Livs Omraade, 
hvis forskellige Sider vi i det foregaaende enkeltvis har haft 
Lejlighed til at betragte. Indførelsen af Lærredslagener, Haand- 
klæder, Duge, Lærredshoser, Skjorter o. s. v., var altsammen kun 
enkelte Led af det samme, store Gennembrud. 

Under alle sine forskellige Former ytrede Omslaget sig med 
stigende Fart, især fra Aarhundredets Midte. For Skjorternes 
Vedkommende behøve vi blot at betragte Mærkepunkter som 
disse: Aar 1548 fik Prinsesse Anna af Danmark ikke mindre end 
seksten Særke til sit Udstjrr.* Aar 1565 kunde det skrives om 
Frederik den Anden: <Hans Naade har mere end tyve Skjorter 
endnu, som Hans Naade kan en Stund hjælpe sig hen med>.^ 
Ved sin Død 1575 lader det til, at Peder Oxe har efterladt sig 
60 Skjorter.* Aar 1612 maatte det forbydes jævne Borgerfolk i 
Lybæk at give deres Døtre mere end 20 Særke til deres Udstyr.^ 

Begejstringen havde oversteget sine Bredder, man var naaet 
saa vidt, at der maatte slaas af.^ 

I mærkelig Modsætning til denne store Interesse for Skjorter 
og de betydelige Summer, der ofredes derpaa, staar den Rolle, 
som de kom til at spille i Klædedragten. Fra den Stund, der 
lagdes saa megen Vægt paa dette Klædningsstykke, udelukkedes 
det samtidig fra den synlige Beklædning. Kun de løse eller paa- 
syede Pibekraver og Haandpiber var synlige. Skjorten ikke mere. 
Dette staar uden Tvivl i Forbindelse med Tidens Lyst til det 
Brogede. Tidligere havde Skjorterne hyppigt haft stærke Farver, 
Silke indbød jo dertil, og et Perlelad tog sig langt bedre ud 
herpaa. Endnu i Aaret 1565 høre vi om Skjorter med silkesyede 
Sømme af andre Farver, ja om «sorte, silkesyede Skjorter».® Men 
da Skjorterne blev helt hvide, tabte de deres Adkomst til at ses. 
Det var allerede meget, at denne Farve taaltes paa Pibekraver 
og Manchetter. 



90 



IX. 

Ved det 16de Aarhundredes Begyndelse var Hovedbeklæd- 
ningen atter vendt tilbage til mere naturlige Former. De tid- 
ligere Forsøg paa at skabe noget smukt ved at forlænge Hætten 

til en lang Hale, der hang ned ad Ryg- 
gen (Fig. 48), eller ved at forhøje det 
kvindelige Sæt til et flere Alen langt 
Kræmmerhus ombølget af Lin, var atter 
opgivne. Nu bares Halehætteme kun af 
Skoledrenge^ og enkelte gammeldags 
Gejstlige.* De høje Sæt var gaaede 
i Arv til Landbefolkningens Kvinder, 
der, hvis man tør slutte fra de endnu 
bevarede svage Spor i Folkedragterne, 
især i Sønderjyllands Vestegne synes at 
have fundet Smag deri. 

For begge Køns Vedkommende var 
den beklippede Hovedbedækning bleven 
formindsket til det mindst mulige, til 
Huen. Men Væksten skulde snart be- 
gynde paany. Den mandlige Hue førte 
an, den kvindelige fulgte efter. 

Den lave Hue kunde være hen- 
sigtsmæssig nok, forsaavidt den sluttede 
varmt og tæt om Hovedet, saa at man 
om Dagen ikke savnede Nathuen. Men 
smuk var den ikke. Og uden Skygge 
X tog den kun daarligt af for Sol og Væde. 

Lidt efter lidt begyndte der da Bestræbelser for at raade 
Bod herpaa. Den gejstlige Stand foretrak at gøre Pullen bre- 
dere, stundom ogsaa at forsyne selve Huen med en lille Nakke- 
klap (Fig. 49). Hos Adelen og Landsknægtene derimod voksede 
selve Hueranden, først i Form af løse Flige, der kunde knappes 
sammen eller slaas ned, som paa en «Stormhue> i Nutiden (Fig. 
12 og 50 a), siden som en tydeligt udpræget fast Skygge rundt 
om hele Hovedet. 




Fig. 48. Mand med Hætte. 



Baret. Hat. 

Saaledes opstod «Bonnetten» og «Baretten». De var ind- 
byrdes kun lidet forskellige. I Danmark kaldte man dem gerne, 
forsaavidt de bares af Mænd, for « Baretter*, forsaavidt de bares 
af Kvinder, for «Bonnetter». I Sverige synes tBonnet» at have 
været den hyppigste Fællesbetegnelse. De afveg ikke meget i 
Form fra en lav, rundpuUet Filthat i Nutiden, men Stoffet, hvoraf 
de var, gav dem desuagtet et derfra vidt forskelligt Udseende. 
De var nemlig af Klæde eller Fløjl, 
der kun sjeldnere holdtes stivt ved 
Metaltraade (Fig. 51 og 52), i Reg- 
ien derimod blødt gav efter og 
antog ret besynderlige Former, naar 
de anbragtes kækt opsmækket halvt 
skævt paa Hovedet. Det dristige 
og klædelige forøgedes yderligere 
ved den Prydelse, som næsten al- 
drig savnedes: en bølgende Struds- 
Qer paa Siden (Fig. 52 og 53). 

« Bonnetter » og « Baretter » var 
den almindeligste Hovedbedækning 
for Adelen i Aarene 1520—50. Gustav 
Vasa besad Aar 1548 syv saadanne 
af Guld- og Sølvdug, tyve af Fløjl 
i forskellige Farver.^ Udviklingen 
blev imidlertid ikke staaende her- 
ved. Den videre Uddannelse af Skyg- 
gen vedblev, indtil man naaede den 
bredskyggede Hat. Denne var 
ligesom Baretten af Klæde eller Fløjl, 
men vistnok hyppigst udspilet med 
indre Stivere. En yndet Prydelse 
her var ikke blot en enkelt Struds- 
eller Hejrefler, men en hel Krans 
af saadanne enten om Hattepullen 
eller yderst om Skyggeranden. Var saa Hatten selv af iøjne- 
faldende Farve, Gyldendug eller rødt Fløjl, og hver enkelt Fjer 
udstyret med « Duller* og «Vipser», Guldpailletter og Perler,^ saa 
kunde det hele nok tage sig glimrende ud. Virkningen forøgedes 
i ikke ringe Grad, naar den, der bar Hatten, sad til Hest, og 
Hestens Pande og Bagdel var udstyrede med tilsvarende, vældige 




Fig. 49. Martin Luther 1543. 
(Efter Lucas Cranach.) 

Hovedbeklædning. 



Fjerbuske. Slige store Hatte passede derfor bedst til Indtog 
og lignende Lejligheder. 

Men naar man nu om Natten var vant til en lun Nathue, 
der dækkede hele Issen og Baghovedet, saa frøs man dog allige- 




Fig. 50. Tyske Landsknægte 1524. (Efter Urs Graf.) 



vel med disse Baretter og Hatte, der i Reglen sad skævt og ikke 
nær dækkede, hvad der skulde dækkes. Her var ikke andet for, 
end at tage en Hue paa ogsaa om Dagen. Saa utroligt det lyder, 
trængte denne Skik igennem eller rettere holdt sig, trods de ny 
indførte Hattef ormer. Under Hatten bares som oftest en Hue, 
Lue eller Møsse. Som bekendt har denne Skik at bære baade 

Hue og Hat holdt sig indtil Midten af det 19de Aarhundrede hos 
den danske Landbostand ^ og holder sig endnu paa mangt et Sted 
i Sverig og Norge. 




Fig. 51. Kansler Johan Friis. Aar 1551. (Efter Maleri paa Rosenborg.) 



Da den spanske Indflydelse ved Aarhundredets Midte be- 
gyndte at gøre sig stærkt gældende, medførte den en hel ny 

Hattemode. Istedetfor de bredskyggede kom nu de meget høj- 
pullede i Brug. De lavedes ikke som de tidligere af Klæde og 
Fløjl, men gerne af Skind, helst Bæverskind eller endnu mere 
tykpelsede Arter. De kom til Norden omtrent samtidigt med 
Pludderhoserne og bidrog ved deres uvante Sukkertop-Form til 
at give den hele PersojOr et højst besynderligt Udseende (Fig. 24). 
Intet Under da, at sindige Mænd blev betænkelige. Sjællands 
Biskop, Peder Palladius, kunde alt Aar 1556 give den Oplysning, 

at disse høje, toppede 
Hatte skrev sig fra Tyr- 
kiet og sikkert var et 
Tegn paa, at alt det nu 
skulde gaa i Opfyldelse, 
hvorom en frommer 
Mand udi Dyringer Land 
for hundrede Aar siden 
havde spaaet, kort før- 
end « Skarns Folk» dræb- 
te ham. Gog og Magog, 
det vil sige Tyrken, 
skulde nu komme og 
fordærve hele Europa, 
«som er den tredie Part 
af Verden », og disse for- 
bandede, høje Hatte var 
vist et Tegn paa, at han 
alt var i Anmarch.^ 

Trods saa ildevars- 
lende Spaadomme gjorde 
Hattene dog megen Lyk- 
ke. Uden Frygt for Føl- 
gerne lod Frederik den Anden sine Hoffolk anlægge dem,* ved 
hans Kroning var Mange iførte saadanne. Naar undtages det ene 
Aar 1579, da Frederik den Anden befalede, at hans Drabanter 
ved en festlig Lejlighed skulde være iførte røde Fløjls Baretter,' 
synes ellers stadigt de høje Hatte at have hørt med til Hof- 
dragten. Ganske det samme var Tilfældet i Sverig (Fig. 54). 

Medens Adelen troligt fulgte efter, var der en anden Stand, 
der nødtvungen holdtes tilbage, det var Gejstligheden. Det gik 
dog ikke vel an, at den anlagde Gogs og Magogs Klædebon. Den 




Fig. 52. Gustav Vasa. 

maatte da finde sig i, at ogsaa Borgerstanden kom den i For- 
købet. Fra Helsingør f. Eks. bører vi, at to fremmede Hand- 
lende stod maanedsvis paa Gaden og solgte Hatte ud.^ Hist og 
ber vovede dog enkelte Gejstlige sig frem, men bestandigt blev 
der holdt godt Udkig fra oven. Paa Landemodet i Roskilde 1593 
og ligeledes Aar 1600, forbød Sjællands Biskop sine Præster at 
gaa med høje Hatte. ^ I Bahus blev endog en Præst kaldt til 
Orden, blot fordi han havde baaret en høj Hue med høj Ræve- 
skinds Bræm.^ Aarhun- ^^*..- 

dredet ud var da Gejst j£ 

ligheden henvist til den 
bredpuUede eller den 
hættelignende Hue. (Fig. 
10, 30 og 49). 

Hvad der især fri- 
stede ved disse høje 
Hatte, var ikke blot 
deres Ansélighed, men 
først og fremmest den 
Anledning, som de gav 
til at gaa med Hatte- 
baand. Det blev nemlig 
hurtigt Mode at have 
dette ikke af Hattens 
Farve men gyldent og 
med en straalende Roset 
paa Siden. Her øverst 
oppe, udækt af den stive 
Skygge, kunde alt sligt 
ret tage sig ud. Albert 
Oxe besad et Hattebaand 
af Guld, der vejede syv Lod.* Et af Christian den Fjerdes Hatte- 
baand havde en Værdi af hen ved 3000 Kroner.^ Selv Bønderne 
fulgte med paa dette Omraade. Om de skaanske Bønderkarle 
hedder det saaledes, at naar de havde faaet Fjer i Hatten og 
Sølvknapper som Kokarde, vidste de ikke, hvorledes de skulde 
gaa af lutter Stolthed, og mente sig at være Junkere.^ Det er 
de sidste Spor af denne Skik, der endnu holder sig i Kuskes 
lyse Hattebaand og Kokarder. 

Brugen af Hatte var trængt fredeligt igennem i Norden uden 




Fig. 53. Christian den Tredie. 

Hat. 



her som andetsteds at vække Standsstrid om Retten til at bære 
denne Bedækning. Et andet Spørgsmaal maatte imidlertid nu 
naturligt fremstille sig, det var om Retten til at beholde Hatten 
paa. Til Hatten knyttede sig et ubestemt Begreb om Selvstæn- 
dighed og Uafhængighed. I den lange Tid, man havde baaret 
den faste Hætte og siden Huen, havde Spørgsmaalet om Pligten 
til at blotte Hovedet hvilet. Men jo mindre tilbøjelig man var til at 
tage Hovedbedækningen af, blot fordi man kom ind i en Stue, 

des mere nødvendigt 
blev det nu at faa klaret, 
om og hvornaar man 
skulde gøre det som 
Ærbødighedstegn. 

Vi staa her over- 
for et af de vanskelig- 
ste Emner at finde Rede 
i. Saa underligt det 
lyder, er nemlig alt, 
hvad angaar Høfligheds- 
udtryk, særlig Maaden 
at hilse paa, noget af det 
mest omskiftelige. Hver 
Tidsalder fastslaar ube- 
vidst noget nyt, med 
Paastand om, at saaledes 
har det altid været. Det 
Nye, som Brugen af de 
høje Hatte medførte, og 
det bedste Bevis for, 
hvilken Opsigt Indførel- 
sen af dem vakte, var 
Spørgsmaalet, der nu rejstes om: hvorledes man ved Hjælp af 
dem skulde vise Høflighed. Skulde man som Ærbødighedstegn 
stryge dem helt, som man strøg Topsejl? Og i saa Fald for hvem? 
Eller skulde man nøjes med at tage dem af og straks efter sætte 
dem paa, altsaa blot kippe med dem? Eller var det maaske nok 
kun at hale i Tovene, løfte Haanden derop og vrikke Skyggen 
lidt op og ned? Eller kunde det endogsaa være tilstrækkeligt 
blot at vise sin gode Vilje ved at løfte Haanden derop men ikke 




Fig. 54. Johan den Tredie, Konge i Sverig. 

gøre noget ved Hatten? Som bekendt er Drøftelsen af disse 
Spørgsmaal i vor Tid endnu ikke afsluttet. * 

For det 16de Aarhundrede kom hertil endnu den Vanske- 
lighed, at man desforuden havde gamle, anerkendte Høfligheds- 
udtryk, ofte særlige for hvert Land, hvilke paa Grund af den 
livligere Samfærdsel allerede var begyndt at krydses og blandes. 

I Norden var den ældgamle Form for Hilsenat række 
hinanden højre Haand og gøre en bekræftende Bevægelse med 
Hovedet enten til Haandslaget eller til de samtidigt udtalte Ønsker 
om en god Dag. Fra Gudstjenesten havde man lært det sydlige 
Ærbødigheds Udtryk: at knæle. Dette anvendtes ogsaa overfor 
Kongen dog vistnok især kun ved halv kirkelige Handlinger som 
ved Ridderslagning og lignende, ellers næppe synderligt. Ærbø- 
dighed overfor Overordnede var maaske tidligere bleven udtrykt 
ved at holde Huen i Haanden. Brug af Jærnhue, Hætte, Binde- 
hue og lignende havde imidlertid i Middelalderen bragt denne 
Skik noget i Glemme. Nu var Ærbødigheds Udtrykket mod Over- 
mænd, særlig Kongen, samlet i det: at vise sig at være rede. I 
Kongens Nærværelse, og indtil han bød En at sætte sig, stod 
man op, havde baade Kappen og Huen eller Baretten paa, og 
venstre Haand paa Sværdhæftet. Med højre Haand kunde man 
gøre de faa Bevægelser, som Talen krævede. 

I Syden derimod hilste man ikke med Haand og Mund, men 
med Ben og Mund. Man knælede og kyssede Kongens Haand 
eller Sømmen af hans Kjortel. Ligemænd og Mænd og Kvinder 
indbyrdes omfavnede hinanden og trykkede et Kys paa hver 
Kind. I Rusland endelig kastede man sig næsegrus for Gud og 
Gzaren, medens Hilsen mellem Ligestillede bestod i Kys paa 
Munden. 

Disse tre Former for Skik havde tidligt begyndt at mødes 
og blandes. Romerkirken havde saaledes, som vi alt har set, 
ført Brugen af at knæle til Norden. Ad samme kirkelige Vej 
synes den sydlige Hilsen mellem Ligemænd, at kysse hinanden, 
at være bragt til det Qærne Island. En tydelig Midterlinie mel- 
lem Nord- og Sydeuropa gik dog igennem Frankrig. Her havde 
fra gammel Tid, maaske allerede fra den romerske Kejsertids 
Dage, udformet sig en selvstændig Mellemform for Hilsen. Lige- 
mænd, saavel Mænd som Kvinder gensidigt, hilste paa hinanden 
dels ved direkte Kys, del$ ved blot at kysse paa Fingeren og 
befordre Kysset videre ved en slængende Haandbevægelse. Over- 

D«^^ Liv 1 Norden. IV. 7 

for Kongen derimod og en meget højt stillet Overordnet viste 
man sin ÆrbøSighed paa en ejendommelig, paa en Gang gammel- 
romersk og mere nymodens Maade. Knælende omsluttede man paa 
romersk Vis med venstre Haand Vedkommendes Knæ, men bøjede sig 
samtidigt frem og kyssede ham oppe paa det Tykke af Benet. Der 
hørte megen Anstand til at udføre denne Ærbødighedsytring, saa at 
den tog sig ud. For Fremmede kunde det dog, i det mindste 
paa lidt Afstand, syne, som om man blot kyssede Hæftet paa 
Herskerens Sværd eller Daggert. Men rent umulig blev det at 
bevare Alvoren, naar der med Flid blandedes Spas ind med fi:*a 
en af Siderne. Under Henrik IV, der aldrig tog sig en Spøg 
nær, hændte det f. Eks. engang, at hans Hushofmester, Parfait, 
der havde sin Frispas, satte uventet Liv i Taflet. Han havde 
været saa heldig paa en vanskelig Aarstid at opdrive Henrik IV's 
Yndlingsret, Meloner, og bragte selv stolt sit Bytte ind, idet han 
to Gange raabte til Kongen, der sad ved Bordet: «Sire, kys mig 
bagpaa, jeg har et Par prægtige Tingester!*^ Endnu under Lud- 
vig XIV anvendtes denne Ærbødighedsform. Da f. Eks. Louis de 
Brienne maatte love Kongen at opgive sin Kærlighed til Frøken 
de la Valliére, som derpaa blev Ludvig XIV's Veninde, bekræf- 
tede han sit Løfte om aldrig mere at ville tale til hende ved 
allerunderdanigst at kysse Hs. Majestæts Bagdel.^ 

Et Spørgsmaal, der besvaredes højst forskelligt i Nord og 
Syd, var dette: Skulde en Hilsen til en Overordnet gengældes af 
denne? I Syd mente man ubetinget Nej. Derfor stødte Philip II 
alle Tyskere, da hans Fader Karl V havde kaldt ham til Augs- 
burg for om muligt at faa ham valgt til Kejser. Paa spansk Vis 
kunde det ikke falde ham ind at besvare Undersaatters Under- 
danighedstegn. Det kostede ham siden den største Overvindelse, 
da han i England som Marias Brudgom maatte, for at vinde 
Befolkningen, gøre sig gemen ved at stille sig paa lige Fod med 
den og hilse igen. Da den spanske Prinsesse, Maria Theresia, 
1660 blev gift med sin Fætter Ludvig XIV, og man i Frankrig 
holdt paa, at hun i det mindste burde besvare Hilsenen, naar 
Kongens Broder hilste hende, brast hun i Graad over dette 
urimelige Forlangende. I Spanien havde hun kun skullet hilse 
to: sin Fader, Kongen, og sin Moder, Dronningen.^ 

I Norden holdt man paa, at den ene Villighed var den 
anden værd. En Hilsen til en Overordnet burde altsaa gen- 
gældes, men dog naturligvis paa en Maade, der angav Afstanden. 

Man skulde ikke vise sig koldt nedladende, men heller ikke være 
altfor indladende, men ligesom betegne Højden véd en lidt bred, 
tvær Velvillie. I Danmark i det mindste sprængtes denne Form 
dog vistnok ofte hos de mere danskfølende Konger: Hans, Fre- 
derik II og Christian IV af et pludseligt Humor og Lune, der 
udenfor alle Regler brød igennem og synes at have vundet Hjer- 
terne for dem. 

I Frankrig endelig gjaldt ligefra Frants I til Ludvig XIV*s 
Tid den Grundregel, at Kongevæsen var kronet Ridderlighed. En- 
hver Hilsen og Høflighed, selv af den Ringeste, burde derfor 
selvfølgelig gengældes, og det paa en saadan Maade, at selve 
Svaret ligesom højnede, fordoblede og uddybede, hvad der laa i 
Tiltalen. At hilse var en kongelig Kunst, ingen blev saa stor 
en Mester heri som Ludvig XIV. 

I alle disse Regler og Forudsætninger dumpede nu pludse- 
lig de høje Hatte ned i det 16de Aarhundrede. Det kunde ikke 
skjules, at de udgjorde en « Hovedsag* og maatte som saadan 
søges indordnede i de gamle Forhold. Men hvorledes? Over én 
Ting synes man hurtigt at være bleven klar: Der burde hilses 
med dem. Men Enigheden i Nordeuropa synes kun at være 
naaet til det ene Punkt: at Hatten burde aftages i Kongens Nær- 
værelse. At dette var Skik i Danmark kan ses af en lille, tilfæl- 
dig Ytring af en fuld Mand i Helsingør 1584, som vi alt tidligere 
har haft Lejlighed til at anføre. Han truede med at ville anklage 
Borgemestre og Raad og det paa et Sted, hvor de skulde blive 
nødt til at tage Hatten af lige saa vel som han.^ At han hermed 
mente for Kongen kan der ikke være Tvivl om. At samme Skik 
fulgtes i England kan ses af den Gunstbevisning, som Dronning 
Maria gav Greven af Sussex. Hun tillod ham, «selv i Kongens 
Nærværelse at maatte sætte sin Hue, sin Baret, sin Nathue paa, 
ja hele to, om han vilde*. ^ I Frankrig gjaldt den Regel, at man 
skulde tage Hatten af ikke blot i Kongens, men ogsaa i Kron- 
prinsens Nærværelse. At dette var Skik, og at den havde særlig 
Værd i en seksaarig Kronprins' Øjne, fremgaar tydeligt af en 
Dagbog fra den Tid. tDen 6. April 1606 sad den lille Ludvig XIII 
i et Vindu, og en ved Navn Dumesnil gik forbi uden at hilse 
ham, fulgt af sin Lakaj, der gjorde ligesaa. Kronprinsen sagde 
da: «Hvem er det, som gaar forbi uden at tage Hatten af? 
Bompar! ud og grib den Lakaj*! Han løber ud og fører ham 
ind. Man hvisker da bagfra til Kronprinsen: «Aa, det er blot 

en daarligt oplært Mand og en Lakaj af samme Slags». Saa raa- 
ber Kronprinsen: c Lad ham gaa igen, Bompar! han er ligesaa 
QoUet som hans Herre!* Hvor livlig interesseret den seksaarige 
var i at indkassere denne sin Fyrsteret kan ogsaa ses af en Ok- 
toberdag samme Aar. cDen lille Kronprins gik til Messe. Hr. 
Birat gik foran med blottet Hoved, Hr. de Belmont bagefter med 
Hatten paa. Næppe opdagede den mindreaarige Hovedperson 
dette, førend han sagde til Hr. Birat: «Sæt kun Hatten paa!> — 
cTak, Monsieur, det behøves ikke!> — <Jo vist, sæt Hatten paa. 
De er gammel. Men De, Belmont, Hatten af!>^ 

Allerede paa dette Punkt: blottet Hoved i Kongens Nærvæ- 
relse, begyndte Skikken at vakle i Frankrig. Man havde hurtigt 
vænnet sig til at hilse ved Hjælp af Hatten. De tidligere Finger- 
kys var jo som skabte til at udgøre Led og Bestanddele af Hatte- 
greb. Men skulde nu alle, der var i Sal sammen med Kongen, 
have Hatten af, var man jo afskaaren med det samme fra at 
hilse paa moderne Vis med Haand ved Hat. Skikken svingede 
da tilbage til, at i større Forsamlinger, ved Maaltider o. s. v., 
skulde enhver efter at have bevidnet Kongen sin Underdanig- 
hed atter sætte Hatten paa. Hertil sigtes der, naar f. Eks. Saint 
Simon siger i sine Erindringer: « Fordum skulde man til Stadig- 
hed beholde Hatten paa. Naar i Kongens Nærhed en tog den 
af, gjorde de nærmeste Plads for ham, da dette var et Tegn paa, 
at han skulde tale med Kongen.^ 

I Danmark i det 16de Aarhundrede tog man Hatten af i 
Kongens Nærværelse. Paa Afbildninger af f. Eks. Ridderslagningen 
1559 eller Forleningen i Odense 1580 ses derfor alle de Tilstede- 
værende med blottet Hoved.* Det samme synes at have været 
Tilfældet ved særlig højtidelige Lejligheder, selv om Kongen ikke 
var nærværende. Paa et Billede f. Eks., der gengiver Fredslut- 
ningen i Stettin 1570 i det højtidelige Øjeblik, hvor Traktaten er 
vedtagen og vistnok oplæses, ses alle Udsendingene staaende med 
blottet Hoved, paa en enkelt, uopmærksom Person tilvenstre nær, 
der vender Ryggen til men synes at blive vist tilrette. At Trom- 
peterne paa samme Billede har beholdt Hatten paa antyder paa 
en fin Maade, at de lige skal til at blæse Freden ind.^ Derimod 
synes man ved andre Lejligheder, ikke blot ved selskabelige 
Sammenkomster og Forhandlinger, men selv ved Gudstjeneste at 
have beholdt Hatten paa, ligesom tidligere Baretten. Endnu om- 
kring Aar 1700 var det Skik i Nørrejylland, at ikke blot Menig- 

heden beholdt Huerne paa under Gudstjenesten, men selv Præ- 
sten stod for Alteret med Hat eller Hue paa Hovedet.^ 

Det er rimeligt nok, at der under disse Forhold har her- 
sket megen Tvivl, Usikkerhed og Uoverensstemmelse i, hvorledes 
man til en almindelig Hilsen skulde manøvrere med disse ny 
Hovedtøjer. Vi kan ikke i Enkelthederne godtgøre dette. Men 
det er næppe gaaet Norden bedre end Frankrig, hvor den ene 
Maade at haandtere Hatten paa til Hilsen hurtigt afløste den 
anden. Kun to Skikke synes for Nordens Vedkommende at kunne 
skimtes som mere almindelige, det er de to, der er gaaet saa 
dybt, at de har holdt sig hos Nordens Landbefolkning indtil 
vore Dage. Den ene skrev sig, i Frankrig i det mindste, alle- 
rede fra Barettens Dage og bestod i, at Hilsen udførtes ikke 
ved at aftage Hovedtøjet, men blot ved at trække Skyggen lidt 
op og ned i Panden. De første stive Skygger maa have virket 
fHstende til denne Haandbevægelse. Den gentages uvilkaarligt 
den Dag i Dag af hvert Barn, der faar sin første Kasket med 
fast Skygge, og den har holdt sig som nem og hensigtsmæssig 
overalt paa Landet i Norden. Den anden Skik bestod i, at Hilsen 
med Hat kun anvendtes overfor Mænd, ikke overfor Kvinder. 
Oprindelsen var maaske den, at disse ikke gengældte den paa 
samme Vis. I England er den ridderligt bleven udformet til, at 
en Herre ikke maa hilse en Dame, uden at hun først har an- 
tydet sin Tilladelse. Hos Nordens Landbefolkning har den i det 
mindste indtil for kort siden holdt sig i sin vistnok oprindelige 
Form : Mand hilser Kvinde ved at sige Goddag eller række Haand, 
men ikke ved Haandbevægelse til Hovedbeklædning. 

Hvorledes den i det 16de Aarhundrede begyndte Bevægelse 
paa Hilsenens Omraade vilde have udviklet sig, hvis den kun 
havde bestaaet i den blotte Hatteglæde, er vanskeligt at sige. Under 
almindelige Forhold vilde den vel være endt med at løbe sig 
træt, og Hatten tilsidst groet lige saa fast paa Hovedet som en 
østerlandsk. Turban. Men her var mere end blot Hat og Glæde 
ved en ny Hovedbeklædning. Hatten var kun Paaskud, den mere 
tilfældige Ytringsform. Under den laa det egentlig Virkende, Re- 
næssancens spirende Kraft, dens Trang til ogsaa paa Hilsenens 
Omraade at frembringe noget selvstændigt og nyt. Bevægelsen 
blev derfor ved. 

En ny og frugtbar Opgave fik den, da Gustav Adolf og Lud- 
vig den Fjortende omskabte Hærvæsenet og frembragte Uniform 

og Militær i moderne Forstand. En militær Hilsen maatte nu 
skabes. Den blev, uden Vaaben, en Efterligning af Hattegymna- 
stiken, <Haanden til Huen». Under Vaaben, slog den sig løs i 
nye «Præsenter>-Greb med det bajonetbesatte Gevær og i ^ne 
firedelige Stillinger af den dragne Kaarde. At <synke Sablen* som 
det for Officerer hed, da Skikken naaede Danmark. 

Et nyt og voldsomt Udslag fik Hilse-Bevægelsen, da ved en 
Naturrevolution en hel ny Dannelse under Navn af Parykken 
skød op under Hatten. Herved blev denne saa langt fra over- 
flødiggjort, at* den nu ganske blev fri og helt kunde hellige sig 
til Hilsen. Med dybe Buk kunde man nu hilse paa Bekendte 
og samtidigt feje Jorden med Hatten. Uden at fryse kunde man 
rustet med Allongeparyk baade gaa barhovedet over Slotspladsen 
og staa længe med Hat i Haand for en Overordnet. En Ændring 
indtraf vel, da ifølge Moden i det 18de Aarhundrede alle skulde 
være gamle og hvidhaarede ved Hjælp af Pudder. Den tokantede 
Hat forvandledes herved til et Slags aflangt Laag over Meltønden. 
Men des større blev ogsaa Høfligheden, naar man i Blæstvejr 
desuagtet tog den af og ligesom overdryssede Genparten med 
Ærbødighed. Da efter den franske Revolution den høje, sorte 
Hat, der kun havde holdt sig i Live hos Ligbærerne, atter gen- 
opstod til Ære og Værdighed, har den i det 19de Aarhundrede 
moret sig med hos de enkelte europæiske Folk eller indenfor 
de enkelte Stænder hos disse at gennemgaa alle sine forberedende 
Øvelser fra fordum. Snart har den siddet mukkent fast under Parla- 
mentsmøder i London eller som Matadorskilt paa Vej til og fra 
Børsen selv i beskedne Handelsbyer; snart er den fløjet dybt af 
i Paris eller med Sabelsving hos civilklædte Militære; snart har 
den i Løndom lystret en uøvet Ynglings prøvende Haand foran 
Spejlet. Saa rask og rørig er den endnu, at den er draget til 
Japan, Kina og Afrika og har lært gule og sorte Folkeslag, hvori 
europæisk Civilisation hovedsagelig bestaar. Uformærkt er den 
paa denne Rejse dog bleven udvekslet med, at Europæerne til 
Gengæld have antaget til Hverdagsbrug en Hovedbeklædning som et 
overskaaret Græskar med Skygge, den saakaldte lave Filthat. 
Men, Silke eller Filt, har Mandshatten indtil nu troligt kæmpet 
under det gamle, trehundredaarige Løsen, der lød saa nyt og 
løjerligt, da det første Gang klang i det 16de Aarhundrede: Ved 
Hjælp af mig hilses der. 

Den kvindelige Hovedbedækning udviklede sig i Over- 
ensstemmelse med den mandlige. Efter at de høje Hovedtøjer 
var afskaffede, indførtes ogsaa her Huen. Denne sluttede tæt 
til Hovedet og gik især langt ned i Nakken. Forhaaret lod 
den i Begyndelsen ligge blot, senere dækkedes ogsaa dette, saa 
at Haaret var ganske skjult. Blandt de mange Klager, der i Aaret 
1563 førtes over den store 
Usædelighed i Maribo Kloster, 
var ogsaa den, at Jomfruerne 
her vovede at vise sig med 
blottet Hovedhaar i Mænds 
Nærværelse.^ Omtrent fra Aar 
1570 blev det dog atter Skik 
at lade Tindingehaaret være 
synligt, medens selve Issen 
gerne dækkedes af en Snip 
paa Huen. Disse to Moder: 
helt eller kun halvt skjult For- 
haar, kæmpede saa med hin- 
anden Aarhundredet ud. Endnu 
i Aaret 1634 paastaar en Ud- 
lænding, at det var Skik i Dan- 
mark at gaa med Haaret helt 
skjult.^ Paa denne Tid var 
dog i Samfundets øverste Krese 
Huen allerede afskaffet. 

Huen var af tæt Tøj, hyp- 
pigt af Klæde eller Fløjl. Den 
egnede sig ganske særligt til 
kostbar Udstyring, og guld- 
besatte Huer eller « Perlehuer* 
hørte derfor til de mest yndede 
Smykker. (Perlehue, se f. Eks. 
Fig. 35-39.) 

Da Huen hos Mændene afløstes af eller rettere forøgedes 
med Baretten, fulgte Kvinderne straks med. Nærmere set var 
denne Forandring dog for Nordens Vedkommende af en meget 
tvivlsom Art. Medens man f. Eks. i Frankrig virkelig optog 
Baretten og anbragte den som Dække {»aa Hovedet (Fig. 55), gik 
man i Tyskland og Norden kun ud paa at værne om Perlehuen, 




Fig. 55. Margaretha af Frankrig, 

Frants Ts tredie Dronning. 

(Efter de la Mesangére.) 

Baret paa Hne. 







Fig. 56. Birgitte Gøye. (Efter Maleri paa Herlufsholm.) 



saa at ingen af dens Kostbarheder blev skjulte. I den Anled- 
ning anbragte man Baretten ikke paa Issen, men paa det ene 
Øre og indskrænkede dens Størrelse til det mindst mulige. Dette 

gav vedkommende Person noget over al Maade kækt og udfor- 
drende ved sig. Se vi f. Eks. Prinsesse Anna af Danmarks 
(Fig. 35) eller Birgitte Gøye's Portræter (Fig. 56), saa forandrer 
dette ene Punkt kendeligt hele Indtrykket af Figuren. Selv paa 
Ligstene svækkes ikke Virkningen. Erik Krabbe mellem sine to 
Hustruer, hvoraf den ene er matroneklædt, den anden har Ba- 
retten paa Snur, tager sig ud som Herkules paa Skillevejen mel 
lem Dyden og Lasten (Fig. 57). 




Fig. 57. Ligsten over Erik Krabbe og hans to Hustruer. 



Ganske den samme Fremgangsmaade anvendte man, da 
senere Hatten afløste Baretten. Man fulgte med, men formind- 
skede Hatten til en saadan Ubetydelighed, at den end ikke vilde 
have passet til det mindste Barn. Dronning Sophia af Danmark 
i denne Dragt gør paa enhver Uindviet Indtrykket af i Spøg at 
have anbragt et Dukkelegetøj paa Hovedet (Fig. 58). Det var 
klart, at med saadan en lille Hat kunde der ikke, selv om man 

Hat paa Hue. 



havde villet, ydes Genhilsen til Mandens. Den maatte hæftes 
fast for at sidde der. Højt regnet kunde den kun gælde for et 
Forstaaelsens Nik til den mandlige Mode, et bly lille Pip eller 
Kluk til Svar paa Hannens fortryllende Toner. 




Fig. 58. Dronning Sophia af Danmark. 



Kun ved én Lejlighed dækkedes Perlehuen ganske, det var, 
naar Sørgedragten anlagdes ved Begravelser, hvor jo efter Da- 
tidens Skik Kvinder fulgte saavelsom Mænd. Ved slige Lejlig- 

heder indhylledes hele Hovedet i Flor, hvis lange Snipper hang 
ned ad Ryggen (Fig. 47). Det var denne nonnelignende Dragt, 
hvori det ogsaa var Skik at afbilde Afdøde, især paa Ligstene. 
Enkedragten afveg noget herfra, idet Hovedet her kunde be- 
væge sig friere, i 
Reglen kun med 
et hvidt Lin som 
Overkast over Huen 
Fig. 59). 

Saavel ved Be- 
gravelser som ellers, 
især vel paa Rejser, 
brugtes det under- 
tiden at tilhylle og- 
saa det nederste af 
Ansigtet. Hertil tjen- 
te de saa kaldte 
«Mundduge>. De 
bandtes i Nakken 
og dækkede Mund 
og Hage. Prinsesse 
Anna fik seksten 
saadanne af fint 
Linned med sig til 
Sachsen 1548.^ Og- 
saa ved disse ud- 
dannede den Skik 
sig at anbringe Per- 
ler og Guldpailletter 
ligesom paa Perle- 
huerne. Mette Ro- 
senkrands f. Eks. 
efterlod sig en 
saadan guldbesat 
»Munddug*.* 

Men naar alt andet var dækket, var det besynderligt ikke 
ogsaa at sørge for Næsen. I Frankrig indførtes der da en Art 
Masker, der var til at sætte fast bag Ørene og skjulte Næsen, 
men lod Øjnene frie. De kaldtes «cachenez>. I Frankrig og de 
sydlige Lande overhovedet gjorde de megen Lykke. Ogsaa til 




Fig. 59. Marta Eriksdatter Lejonhufvud, gift med 
Svante Sture. 



lOS Haarsætning. 

Norden naaede de op. Prinsesse Anna fik seksten <Næse dæk- 
kere* med sig fra Danmark.^ 

Efterhaanden var der ikke meget tilbage at se af de nor- 
diske Skønne. Man forstaar Hertuginden af Brunsvig, der til 
samme Kurfyrstinde Anna udtalte sin Beklagelse over, at naar 
hun indhyllet i alt dette, der jo var nødvendigt for Teintens Be- 
varelse, tilsidst skulde binde sig det tætte Slør for Øjnene, kom 
hun næsten altid til at forrykke det alt Paabundne eller krølle 
sin Pibekrave. Kurfyrstinde Anna gav et omstændeligt Svar med 
Oplysning om de Smaafif, hun selv anvendte ved saadan Lejlig- 
hed.^ Nærmere set var disse dog egentlig kun en Omskrivning 
af, at man burde have et let Haandelag. Hvor sligt eller andet 
manglede, skød man aabenbart en Genvej til den hele Formum- 
ning, naar man som Kvinderne i Ribe straks resolut tog <Danne- 
kvindekaaben> over Hovedet. 



Hvad Haarsætningen angik, afveg man ikke fra den mid- 
delalderlige Skik: omtrent i et Aarhundrede at gennemløbe alle 
de forskellige Yderligheder. Man begyndte for Mændenes Ved- 
kommende med at have Haaret tæt afklippet efter en lige Streg 
i Panden og meget langt i Nakken, saa at det faldt ned over 
Skuldrene. Hertil bares intet Skæg. Denne Skik fulgtes baade 
af Kong Hans og hans Broder, Frederik den Første. Den unge 
Christiem den Anden anlagde Skæg, men dette ansaas uden Tvivl 
endnu for stridende mod god Tone. Idetmindste skrev Erik Val- 
kendorf, der saa utrætteligt arbejdede paa at gøre alt godt for 
den kongelige Brud, som han førte med sig til Danmark : < Jeg 
beder Eders Naade ydmygeligen, at I modtager Eders Naades 
Fyrstinde med største Stads og lader de Burgundiske og os alle 
i Danmark mærke, at hendes Naade er Eder kjærlig og velkom- 
men. Og lader nu straks rage Eders Naades Skæg af, 
for mange Sagers Skyld! saa kan Eders Naade med saa- 
dant, som forskrevet staar, stoppe Munden paa os allesammen».' 

Hvis Christiern den Anden har efterkommet dette Raad, maa 
han, for at følge Moden, kort efter paany have ladet det vokse 
ud igen. Omtrent Aar 1520 slog nemlig Skikken om, og det blev 
nu højeste Mode at bære stort Skæg. Christiern den Anden 
findes ogsaa stadigt afbildet med et saadant, medens hans Onkel 

og Efterfølger, Frederik den Første, vedblev at være glatraget, 
som Brug var i hans Ungdom. 

Omtrent paa samme Tid afskaffedes ogsaa i Udlandet det 
lange Haar. For Frankrigs Vedkommende var Grunden den, at 
Frants den Første Aar 1521 ved et Spilleparti, hvor det lader til 
at være gaaet muntert til, blev ramt i Hovedet af en Brand fra 
en Kærte. For at forbinde Saaret maatte man afklippe hans 
lange Haar, og da Hofmændene ikke vilde svigte deres Konge, 
lod ogsaa de allesammen deres Haar afklippe.^ Saaledes blev 
Frankrig korthaaret. 
Herfra bredte Moden 
sig til Tyskland, c Den 
20de Februar 1552 be- 
gyndte jeg at lade Haa- 
ret vokse ud paany, 
hvilket ikke havde 
været Tilfældet siden 
1528», skriver en tysk 
Modeherre i sin Dag- 
bog.« 

I Norden synes 
man i nogen Tid at 
have kæmpet imod. 
Gustav Vasa bar saa- 
ledes endnu Haaret paa 
den gamle Vis, lige af- 
klippet i Panden og 
længere i Nakken, om 
end ikke saa langt, som 
Brug var ved Aarhun- 
dredets Begyndelse (Fig. 52). Først med Christian den Tredie 
sejrede den nye Skik i Danmark (Fig. 53). Dog vedblev endnu 
enkelte Trofaste at bære Haaret paa gammeldags Maade. En af 
de mest udholdende synes Admiralen, Peder Skram, at have været 
(Fig. 60). Ogsaa Studenterne bar fremdeles Haaret paa den gamle 
Vis.* Under de følgende Konger i Norden blev Haaret bestandig om 
muligt kortere og Skægget længere. Erik den Fjortende (Fig. 61), 
Johan den Tredie (Fig. 54), Frederik den Anden, alle bar de 
Haaret tæt afklippet og Skæget studset paa Kinderne, men endende 




Fig. 60. Peder Skram. 

i et langt, helst tvedelt Hageskæg. Det var en Selvfølge, at deres 
Mænd bar det ligesaa (Fig. 62). 

Saalænge Frederik den Anden levede, var den lille Christian 
den Fjerde ander Saksen (Fig. 28). Naar man i Mørke strøg ham 
imod Haarene, kunde man se det gnistre.^ Sligt vilde aldrig være 
blevet opdaget i Aarhundredets Begyndelse. Men da han var 
bleven sin egen Herre, benyttede han Lejligheden til at anstille 

meget dristige Forsøg 
i Retning af nye Maa- 
der at bære Haaret 
paa. En af disse var 
saaledes at lade Haa- 
ret i Tindingerne vokse 
langt, flette det i to 
Piske og derpaa bøje 
dem bag om Ørene, 
saa at de stak frem 
som to stive Spidser 
ved Siden af Kinderne.^ 
Hvad der lettede Op- 
bindingen under Ørene 
i ikke ringe Grad, var 
den Mode, som Da- 
tiden synes at have 
hilst med en vis Begej- 
string, Brugen af Øren- 
ringe for Mænd. En 
af de første i Nor- 
den, der vides at have 
anlagt denne nye Pynt, 
var Niels Sture i Sve- 
rig, hvem Erik den Fjortende Aar 1567 myrdede med egen Haand 
(Fig. 63). Saavidt man kan se, lod Christian den Fjerde stun- 
dom Tindingepiskene stikke ud gennem de store Ørenringe. 

Som Ældre indførte Christian den Fjerde den lange, flettede 
Marelok paa den ene Side af Hovedet, en Haarsætning, der vist- 
nok forekom Samtiden lige saa besynderlig som hans Ungdoms 
Forsøg. De Fleste var allerede nu i Færd med at anlægge Paryk. 
Frankrigs Konge, Ludvig XIII, var nemlig 1631, skønt han 
kun var 30 Aar gammel, med ét bleven skaldet.' Dette burde 

Fig. 61. Erik den Fjortende af Sverig. 

dækkes, og troligt fulgte, som for hundrede Aar siden, først 
Hoffet, saa Frankrig, saa hele Europa med. Christian den Fjerde 
stod ganske ene og forladt med sin Marelok. Skønt med frodig 
Haarvækst lod ogsaa hans Søn, Frederik den Tredie, stadigt sin Isse 
barbere, ganske som Ludvig XIV, for en tre-fire Gange om Dagen 
at kunne anlægge ny Allongeparyk. Sligt var saa indlysende be- 
kvemt. Parykkerne lod sig jo krølle, uden at Hovedet behøvede 
at være under. «Det er i Sandhed forbavsende, at en saa hen- 
sigtsmæssig Mode kun 
har været kendt saa 
kort».^ I det 18de Aar- 
hundrede synes Paryk- 
kerne selv at have ind- 
set dette. De blev alle 
gamle og hvidhaarede 
af Pudder. Men des 
skarpere i deres Dom. 
Mod Aarhundredets Slut- 
ning var naturlig Haar- 
vækst paa Isse eller 
Kind en Raahed, som 
enhver søgte at skjule 
og skamfuld undsaa sig 
over. Først ved den 
franske Revolution er- 
hvervedes atter Frihed 
til at bære Skæg og 
eget kortklippet Haar. 

For Kvindernes 
Vedkommende tilstedte 
Hovedbeklædningen kun 

ringe Spillerum for forskellige Haarsætninger. Kun ved en eneste 
Lejlighed i Livet var det tilladt at bære udslagent Haar, det var, 
naar en Jomfru stod Brud. Ved hendes senere mulige Bryllupper, 
saavel som til daglig, havde hun derimod at skjule < Kvindens 
Prydelse* med den ærbare Hue. I saa Henseende var man langt 
strengere i Norden end i Tyskland. Medens det her blev Mode 
i Aarhundredets anden Halvdel at bære en Fletning ned ad 
Nakken (Fig. 43 b), tilstedtes aldrig slig Usømmelighed i Norden. 

Al Interessen samlede sig da om den Smule Forhaar, der 




Fig. 62. Niels Gyllenstjerna (1526—1601). 



112 



Haarsætning. 



var synligt. Men Kresen blev bestandig snævrere, og ved Aar- 
hundredets Midte lukkedes den ganske. Ubarmhjertigt slgulte 
Huen de sidste Tindingehaar. (Fig 35 og 56.) Det lød næsten 
som Spot, naar det i en i de Aaringer fordansket Bog tillodes 
Kvinderne at pleje deres Haar: 

Dog ej med cKirsekvad* og cGlintevand> 
Ei vride det i Pinde, at det krølle kan.^ 



Alt sligt var der jo nu 
slet ingen Anledning til. 
Saa meget des større 
var den Iver, der ud- 
foldedes, da den totale 
Formørkelse begyndte 
at vige, og omkring Aar 
1570 to halvmaanefor- 
mige Rande viste sig 
paa hver sin Side af 
Huens Pandesnip. Det 
gjaldt om at pleje disse 
Smaapartier efter bed- 
ste Evne. Det er i saa 
Henseende højst beteg- 
nende, at den første 
Mode, der nu opstod, 
var at underbygge dem 
med Valke, hvorved den 
Smule, der fik Lov at 
vise sig, kom til at syne 
langt mere. 
Det var uden Tvivl omtrent samme Haarsætning, som vi 
kende fra Maria Stuarts Portræt fra en lidt tidligere Tid (Fig. 
42). For Danmarks Vedkommende kan vi maale Iveren ved Hjælp 
af forskellige, endnu bevarede Breve. Det lykkedes at indforskrive 
en Kvinde, der ganske særligt forstod sig paa at lave saadanne 
Valke, og om denne Kvinde, der bortførtes fra Gaard til Gaard, 
blev der nu en overordentlig Rifl. 

tKjære Søster! som Du og formelder i Din Skrivelse og er 
begjærende, at den Kvinde, som er her hos mig, som gjør de 




Fig. 63. Niels Sture. 

Valke, at naar hun faar afgjort for mig, at hun da maatte komme 
til Dig, saa maa Du vide udi Sandhed, at jeg ikke endnu til visse 
veed, hvor snart hun kan faae mit Tøj færdigt, og maa Du troe 
for vist, at det første hun faar afgjort for mig, vil jeg lade en 
af mine egne Vogne age hende til Dig, saa hun vist skal komme 
til Dig det allerførste mig muligt er>.^ 

I dette Brev fra Mette Rosenkrands til Birgitte Bølle faar 
man kun en Anelse om den Ventendes Utaalmodighed. Men denne 
giver sig et meget uforbeholdent Udtryk i et Brev som dette fra 
Anna Bråde: 

c Allerkjæreste Søster! Som Du skriver om den Valke-Kvinde, 
da er mit Bud for længe siden igen kommen. Han talede med 
hende, hun var hos Ane Erik Hardenbergs, og der skulde hun 
være i otte Dage, og saa skulde hun til Ane Christoffer Gylden- 
stjernes og gjøre Valke for hendes Datter; saa hun svarede, at 
hun kunde for ingen Del komme til mig før Set Hansdag, der- 
som jeg kunde tøve saa længe, da vilde hun gjerne komme til 
mig. Om dit Bud kunde faae bedre Svar, det veed jeg ikke. 
Gud for sin kjære Søns Skyld unde mig Lykke til, at 
jeg kunde faae hende! ellers blive de lilla Sætter (?) fordær- 
vede, jeg skal lade gjøre til hende. Jeg kan troe, jeg faaer at 
bie en Stund ogsaa efter disse Qorten Dage. Gud give, hun 
vilde endda komme!* ^ 

Ved Aarhundredets Slutning afskaffedes i Samfundets højeste 
Krese atter Huen, og Haaret, der nu fik Lov til helt at ses, 
opsattes gerne i høje. Bagværk-lignende Former (Fig. 44). Som 
det var at forudse, vakte denne Mode Forargelse, ikke mindst, 
da den ledsagedes af stærkt blottet Barm. Det er imidlertid et 
Bevis for Modens Magt, at ikke de spottende Betegnelser for 
denne Dragt, men det matte Gensvar herpaa er gaaet over til at 
betegne noget letfærdigt. I Frankrig vidste man intet andet at 
udsætte paa dem, der forargede sig over den nye Mode, end at 
de selv gik med graa Støvler. Det dertil sigtende Navn cGrisette» 
har holdt sig indtil Nutiden. 

X. 

Vi har hidtil væsentlig dvælet ved Klædedragtens vekslende 
Snit i det 16de Aarhundrede. Den hele til Grund liggende Be- 
vægelse forstaas imidlertid først ret, naar vi tillige betragte den 
mærkelige Udvikling, som samtidig gjorde sig gældende paa 
Stoffets Omraade. Her, hvor det ikke alene kom an paa Smag, 
kunde Tidens Trang til det Nye, Rige og Prægtige ganske ander- 
ledes skaffe sig Luft. Renæssancens Virkninger paa dette Om- 
raade viser sig derfor ogsaa i saa stærke Overdrivelser, at Nor- 
dens Historie hverken før eller efter kan opvise Magen. 

Hvad der mindre falder i Øjnene, men dog maaske tyde- 
ligst udtrykker Strømningens Kraft, er den store Forandring, der 
foregik med den nordiske Bondedragt. Tidligere havde denne 
været forfærdiget af hjemmelavede Stoffer, fremfor alt af Vad- 
mel. I det 16de Aarhundrede forandredes helt dette Forhold, 
og udenlandsk Klæde blev det almindelige Beklædningstof. Alle- 
rede 1546 kunde Gustav Vasa klage over, at de svenske Bønder 
ikke vilde slide andet end engelsk og hollandsk Klæde.^ Ind- 
førslen af Klæde steg i Stockholm i Løbet af 33 Aar (1536—69) 
fra 1362 Stykker til 4816 Stykker, altsaa til det firdobbelte, i Gefle 
i Løbet af tolv Aar fra 125 til 1301 Stykker, altsaa til det ti- 
dobbelte.^ Et ganske lignende Omslag lader sig iagttage i Dan- 
mark. I et af Tidens Skuespil udtrykker en Bonde sin Foragt 
for det hjemmelavede Uldtøj saaledes: 

Min fattige Hustru^ jeg mig fik, 

Baade ulden og nøgen hun for mig gik. 

Medens derimod Velstand betegnes saaledes: 

Min Broder nu store Heste rider, 

Hans Kone «Leidsk» [o: Klæde fra Leiden] og t Engelsk* slider.' 

Paalidelige Oplysninger fra Ribe-Egnen fra Aarhundredets Slut- 
ning viser os, at Forandringen her var tilendebragt, saa at frem- 
med, især engelsk Klæde nu var Landbefolkningens Hovedbe- 
klædningsstof.^ 

Som bekendt har i intet af de tre nordiske Lande Bønderne 
senere været i Stand til at vedligeholde denne Overdaad. Ti- 
dernes Ugunst har nødt dem til at vende tilbage til det gam- 
meldags Vadmel. Selv i vor Tid er Tilstanden endnu næppe 
naaet op i Linie med Forholdene i det 16de Aarhundrede. 

Det var en Selvfølge, at Købstad-Almuen ikke gav Bøn- 
derne noget efter. Ved festlige Lejligheder forslog her ikke en- 
gang Klæde. Man faar et mærkeligt Indblik i, hvad ogsaa her 
de følgende Tider har haft at slaa af paa, naar man læser en 
Bestemmelse som denne: Ingen Tjenestepige skal efter denne 
Dag bære Fløjls Slag, Maars- og Hermelins Slag, Fløjls Tøfler, 
Guldlad eller Perler, hvilket er imod Kongl. Majestæts Reces, 
alt under en Bøde af 3 Daler, hvilke straks er at udgive og 
pante hende af, saa tidt hun det bruger.^ 

Det var naturligvis Adelen og den højere Borgerstand, 
hvorfra Eksemplet udgik. Lysten til kostbare, straalende Stoffer 
kendte her ingen Grænser. Indførslen af Silkevarer steg for 
Stockholms Vedkommende under Gustav Vasas Regering fra det 
beskedne Tal 98 Stykker i Aaret 1536 til den storartede Sum af 
1700 Stykker i Aaret 1559.^ Det var aldeles fabelagtige Masser, 
som en %nkelt kunde bruge afFløjl, Silke, Klæde og andre Be- 
klædningsstoffer. Gustav Vasas tredie Dronning, Catharina Sten- 
bock, og de fem kongelige Døtre fik saaledes i det ene Aar 1559 
udleveret til deres eget Brug: 68 Alen Gyldendug, 115 Alen hvidt 
Sølvmor (Sølver-Bliant), 60 Alen Gyldenatlask, 555 Alen Fløjl, 
208 Alen Damask og over 1200 Alen cSkellert*. Hertil kom en 
hel Del Silke-Atlask, almindeligt Atlask og Taft, for hvilke Tal- 
lene ikke er anførte. De to unge Prinser, Magnus og Carl, der 
dengang var sytten og ni Aar gamle, brugte i det samme Aar 
til deres Klædedragt: 134 Alen Fløjl, 16 Alen Silke-Atlask, 38 
Alen Damask, 13 Alen Fløjls tPassement», 207 Alen tSkellert?, 
14 Alen Taft, og 5 Stykker (150 Alen?) «Sindab.* 

Hvad der fremfor alt vakte Begejstring, var de guld- og 
sølvindvævede Stoffer, Gyldenstykke og «Bliant> eller: Fløjl, 
Atlask, Silke paa cGuldbund og Sølvbund>, som det i Danmark 
gerne kaldtes. Erik den Fjortende holdt til sit eget Brug ikke 
mindre end syv Guldvævere paa Stockholm Slot.* Ellers til- 
virkedes disse Stoffer mest i Italien, og gennem tre store Han- 
delshuse i Tyskland, et i Leipzig og to i Numberg,^ førtes de 
videre til Norden. I Aaret 1555 var der ikke mindre end fem 

S* 

Kræmmere i København, der handlede med Gyldenstykke og 
cBliant*/ Stundom gjorde man de øvre Traade ikke af forskel- 
ligartet Farve, men hvide eller gule som Underlaget selv, under- 
tiden ogsaa ligefrem af Guld eller Sølv, saa at det hele blev en 
Art Metalvæv. Den danske Prinsesse Anna fik saaledes til sit 
Udstyr Aar 1548 blandt andet en hvid Bliants Kjole, en gylden 
Bliants og en gylden Kjole, Guld paa Guld.' 

Det var klart, at saadanne Stoffer maatte være i høj Grad 
kostbare. 60 Kroner for Alen var langt fra noget usædvanligt. 
Gustav Vasas ene Datter fik f. Eks. ved sit Udstyr 1562, ikke 
mindre end 160 Alen gylden Atlask og 24 Alen gylden Damask 
til 60 Kroner Alen.' Men ogsaa de simplere Stoffer, ensfarvet 
Klæde og Fløjl, kunde være dyre nok. Vi høre Tale om Fløjl 
til 12—16 Kroner Alen,* Klæde endog til 32 Kroner Alen.^ Saa- 
danne Priser vinde i Forstaaelighed, naar man véd, at samtidig 
kostede en fed Okse kun 36 Kroner.^ Selv langt ned i Borger- 
standen skyede man ikke at betale Klæde med Priser, der nu 
vilde {forekomme urimeligt høje. Anders Sørensen Vedels Hustru 
skriver saaledes om en af sine Sønner, der var kommen i Sorø 
Skole: <Lad ham med det første faa en god engelsk Klædning 
til en fem [Species-] Daler Alen, den kan han ogsa# bruge i 
Vinter ».' 

Farverne paa disse Stoffer var, som vi alt vide, saa iøjne- 
faldende som muligt. Det var Tidens Smag at gøre Dragten 
stærkt spraglet ved at lade skrigende Farver mødes. De gen- 
nemskaarne Klæder gav rig Lejlighed hertil, de mange forskel- 
lige Lag i Kvindedragten ikke mindre. Skarlagenrød, brandgul, 
papegøjegrøn, leverfarvet, himmelblaa og askegraa var især yn- 
dede. Betegnelser for Farver, som Nutiden vilde have ondt ved 
at forstaa, forekommer ofte: Neglikefarvet, hvid neglikefarvet, 
tintebrunt, fiolbrunt, gul livfarvet, livfarvet carmoissin, rødt i 
blaat, papegøjegrønt i brandgult o. s. v. Skaf mig noget <ret 
smukt, sælsomt Klæde, saa meget som til femten Herremænd, 
og fem Alen Fløjl til hver», skrev Frederik den Anden engang 
til Christoffer Valkendorf,' da Opfindelses-Evnen svigtede ham. 

At det ikke blot var ved Hoffet, at disse mange Farver tri- 
vedes, men helt ned i Samfundets lavere Lag, kan sés af mange- 
haande Klædefortegnelser. I et af Tidens Skuespil udbryder en 
Borgerdatter ved Tanken om sin Ungdomstid: 

Jeg var saa hovmodig i de Dage, 

At jeg vidste aldrig hvad jeg vilde drage: 

BruDt og blaat og dystergrønt, 

Høj Fiolfarve, det var ret skønt; 

Brandgult og saa lavendelblaat, 

Leverfarvet og askefarvet graat. 

Sligt havde jeg nok, det var min Dragt.^ 

En egen Maade at gøre den enkelte Farve levende paa, var 
ved at trykke Mønster deri. Saa godt som alle skulde have 
deres Fløjl ctrykt i Blommer*. Om det saa var Bræmmerne 
paa Præstekjolerne, saa var de hyppigt saaledes mønstrede.^ 
Det synes, som om denne Paatrykning undertiden er bleven 
foretaget her i Landet, medens Stofferne selv alle forskreves fra 
Udlandet. Selv om noget askefarvet graat Atlask, der var købt 
til Christian den Fjerde, hedder det, at det blev «trykt i adskil- 
lige Slags Blommer til Prinsens Behov ».^ Blandt Gustav Vasas 
Beklædningssager paa Stockholm Slot omtales to Stykker Kobber, 
som man plejer at trykke Fløjl med.* 

En overvejende Part af disse Dragter var forede med Skind. 
Dette var en gammel Skik og stemmede vel med Datidens Op- 
varmningsforhold. Ogsaa heri foregik der imidlertid i Aarhun- 
dredets Løb en Forandring. Hvad der tidligere havde været 
brugt alene ved Vintertid mod Kulden, blev lidt efter lidt en 
nødvendig Pragt, der anvendtes Somnaer som Vinter. 

Almuen nøjedes i Reglen med en lammeskindsforet Kappe 
og Hue, men hos de højere Stænder steg Kuldskærheden i en 
mærkelig Grad. Gustav Vasa havde ikke blot skindforede Kap- 
per, Kjortler, Trøjer, Vamse, Huer og Vanter, men selv Ben- 
klæder (Overløj), ja Uldenskjorte og Brystduge forede med Skind. ^ 
Peder Oxe havde baade skindforet Brystdug, Slobrok og Nathue.^ 
Om et Par Brystduge, forede med Strudsedun, som Kurfyrsl 
August fik sig, skrev hans Hustru, den danske Prinsesse Anna: 
«Hans Kærlighed synes godt om dem og bærer dem gerne ned 
om Maven for Fordøjelsens Skyld*.' Kvinder bar ikke blot 
Skindfo'r under Kappen og Kjolen, men selv under Skørtet, In- 
dertrøjen, ja under det indre Livstykke. Mette Rosenkrands 
havde to saadanne forede med Skind, det ene fløjlsbetrukket.® 

I Aarhundredets sidste Halvdel hørte en skindforet Kappe 
med til festlig Sommerbeklædning. Ved Prinsesse Elisabeths 
Bryllup, ved Frederik den Andens Rejse til Holsten 1561, ved 

Christian den Fjerdes Kroning, lutter Begivenheder, der foregik 
i den varmeste Sommertid, fik Adelsfølget Befaling til at møde 
klædt i Pelsværk.^ 

Det Skind, der anvendtes, var af meget forskellig Art. I 
daglige Dragter var det sjældent andet end Kaninskind, Hare-, 
Katte- og Egemskind, hvilket sidste gik under Navnet «Graa- 
værk». De tre smaa Søstre, Karine, Else og Dorthe Gylden- 
stjerne, gik saaledes alle med Kattefo'r i deres Vinterkjoler og 
Skørter. Den 22de November 1564 fik Dorthe et Kattefo'r, der 
havde siddet under hendes afdøde Moders Kjole, og desuden en 
cManteh Kattefo'r til at fore sig en Vinterkjole med. Aaret efter 
paa samme Dag fik hun Graaværk til et Skørt, som Bundt- 
mageren lavede for hende, og desuden Graaværk til selv at 
fore sig en sort, engelsk Trøje. ^ For Slesvigs Vedkommende for- 
bød Hertug Johan Adolf Aar 1601 Borgerkoner at have andet 
Fo'r i deres Kaaber end Kaninskind, Graaværk og i det højeste 
røde og hvide Ræveskind.^ 

Hos de højststillede og til Fest var det finere Skind, der 
anvendtes, især af Maar, Odder, Sobel og Hermelin. Disse 
brugtes ogsaa ofte blot til Kantning. Saaledes fik f. Eks. den 
lille Else Gyldenstjerne i Aaret 1566, samtidig med at hun fik 
Kattefo'r i sit Skørt, en Kaabe og en Trøje kantet med Maar 
og to Trøjer endogsaa kantede med Hermelin.^ Maars- og Herme- 
lins Bræmmer omtales overhovedet hyppigt. Hvor der skulde 
være fuldt Fo'r heraf, gik en stor Mængde Skind med. Under 
en Fløjls Kjole, der tilhørte den danske Enkedronning Dorothea, 
sad saaledes 77 Sobelskind, under en anden 55, under en Kappe 
75 Maarskind.^ Yndet Fo'r under Mandsklæder var foruden 
Maar især Ulve-, Losse- og sorte Ræveskind. Peder Oxe 
havde fem Losseskinds- og to Ulveskinds-Kjortler,^ den lille Chri- 
stian den Fjerde og hans Broder Ulrik fik Aar 1590 hver en 
Kjortel med Ulveskind, to Aar efter nye af samme Art.^ Sort 
Ræveskind betaltes stundom seksten Gange saa højt som almin- 
deligt rødt.* 

Lysten til at bære kostbare Skind som Fo'r var ligesaa ud- 
bredt i Udlandet som i Norden. Grev Henrik af Schwarzburg 
skrev ikke uden Grund fra Brussel: c Man gaar her saa pragt- 
fuldt klædt, at jeg skammer mig over at bære mit bare Fløjl; 
send mig snarest noget kostbart Pelsværk>.* Disse Forhold drev 
Priserne paa Skindvarer til Vejrs ogsaa i Norden, hvorfra de 

hentedes. Fra Stockholm udførtes Aar 1569 ikke mindre end 
138000 Egern- og Hareskind, fra Viborg i Finland Aar 1558: 
286000, og i samme Aar 18000 Hermelin-, Odder- og Maarskind.^ 
Det var derfor selv i Norden meget dyrt at følge sin Lyst. Et 
Losseskind kunde koste indtil 36 Kroner,^ et udsøgt Ulveskind 
24 Kroner,^ et Maarskind 4 Kroner.^ Og hvad hjalp det, at en 
Maar var større end en Hermelin, naar Moden bød kun at bruge 
Struberne til et Fo'r som det burde være. 

Hvo, der kunde, fulgte imidlertid med. Man sparede maaske 
lidt, hvor det gik an, som Enkedronning Dorothea, efter hvis 
Død det kom op, at alle Bagstykkerne i hendes Sobelskinds 
Kapper og Kjoler kun var forede med Sobelskind af meget tar- 
velig Beskaffenhed.^ Men selv med den største Behændighed 
kunde man dog ikke undgaa at betale betydelige Summer. Det 
samlede Fo'r i alle de Klædninger, som den svenske Prinsesse 
Anna Aar 1563 fik til sit Udstyr, vurderedes til ikke mindre end 
32000 Kroner.^ Under saadanne Forhold var det sikkert en 
meget velset Foræring, som de fire dapske Gesandter modtog 
Aar 1562 ved Afskeden i Rusland: Hver en Gyldenstykkes Kjortel 
foret med Sobel, en stor Sølvskaal, to Tønder pakkede med 
Sobelskind og 4000 Graaværk.'' 

I alt dette skete der et temmeligt brat Omslag, da i det 
følgende Aarhundrede de ny indførte Kakkelovnes Virkninger be- 
gyndte at vise sig, og Moden at bære Skindfo'r for Nordens 
Vedkommende tabte sig i en mærkelig Grad. Den ældgamle 
Skik maatte vige for nye Forhold, og en af Renæssancens smuk- 
keste Prydelser bortfaldt. 



Klædningernes Yderlag var kostbart, Foret ligesaa. Men 
dyrest af alt var dog to Former for Anvendelse, som der hørte 
det 16de Aarhundredes Tankegang til, for fuldt at gennemføre. 

Det havde tidligere været en indgroet Opfattelse, at et 
Klædebons Godhed afhang af dets Varighed, Stadsstykker gik i 
Arv fra Slægt til Slægt. I Modsætning til denne gammeldags 
Tarvelighed og Soliditet, begyndte der imidlertid i det 16de Aar- 
hundrede at gøre sig en hel ny Betragtningsmaade gældende, 
hvis Virkninger ogsaa blev kendelige i Norden. Det ansaas nu 

for upassende at optræde oftere i en og samme Dragt. 
Den Enkeltes Rigdom og Smag burde netop vise sig i en be- 
standig Afveksling, der aldrig tillod Øjet at vænne sig til eller 
at genkende det samme Klædningsstykke. 

Hermed var der aabnet et bundløst Dyb for forøget Ødsel- 
bed. Om end Trangen delvis kunde imødekommes ved Tilvirk- 
ning af straalende men mindre boldbare Tøjer, saa var det dog 
umuligt ad denne Vej at faa Regningen til at stemme. Det at 
være paa Moden og at kunne bevæge sig ved Hove, blev nød- 
vendigvis en Kilde til uafbrudt igenkommende Udgifter. 

I Udlandet antog hele denne Retning forbavsende Omfang. 
Om den franske Prinsesse Elisabeth (Fig. 40), der blev gift med 
Philip den Anden af Spanien, fortæller saaledes en samtidig Be- 
undrer,^ at hun ypperligt vidste at omgaa sin Mands Urimelig- 
hed. Hans Forbud mod at skifte Mode holdt hun sig ganske 
vist efterretteligt, men til Gengæld indførte hun at besætte hver 
Dragt paa en ny Maade, og aldrig at bære samme Dragt, den 
være sig nok saa kostbar, mere end én Gang. Ad denne Vej 
lykkedes det hende at blive ham lige saa dyr, som om hun havde 
faaet Lov til at veksle Snit. En venetiansk Gesandt, der Aar 
1577 besøgte Paris, beretter, at det ved Hoffet dér var Skik gen- 
tagne Gange om Dagen at veksle Dragt, og at ingen Hoftnand 
kunde optræde passende, uden at være forsynet med 25—30 for- 
skellige Stadsdragter.^ Dronning Elisabeth af England, der trods 
al sin Myndighed stadig appellerede til mandlig Beundring, ef- 
terlod sig ved sin Død ikke mindre end 3000 Dragter.* 

I Norden træffer vi tydelige Spor af, at den samme Lyst 
til Afveksling var ved at trænge igennem hos de højere Stænder. 
Allerede Frederik den Første maatte udstede Forbud imod, at 
Adelsmænd enten anskaffede sig selv eller udstyrede deres Døtre 
med mere end seks Silkedragter.^ De enkelte Fortegnelser over 
Klæde-Beholdninger, som vi endnu kunne undersøge, viser os 
ofte en paafaldende rig Forsyning. Peder Oxe synes saaledes at 
have ejet 34 Kjortler.* I Gustav Vasas Klædekammer paa Stock- 
holm Slot fandtes i Aaret 1548 ikke mindre end 30 Trøjer, 52 
Hovedbeklædninger og 51 Par Hoser.® 

Et ganske eget Udtryk skaffede denne Trang til Afveksling 
sig i de bestandig skiftende Hoffarver. Under Christian den 
Tredie og Frederik den Anden synes Hofsindernes Dragt, der 
bestemtes af Kongen og svarede til en senere Tids Uniformer, 

sjælden to Aar i Træk at have været ens. Aar 1538 var den 
saaledes gule Kjortler og gule Hatte, Aar 1540 en anden Farve 
Kjortler, graa Hatte samt Pikkelhuer under Hattene. Aar 1543 
skulde Kjortlerne atter være gule, men med hvide, brune og 
røde Streger paa Bryst og Arm, og i det ene Ærme et grønt 
Stykke Tøj kantet med hvidt og med de samme Streger i. Hoserne 
og Trøjerne maatte denne Gang være efter eget Valg, men en 
sort Fløjls Pelsrok over det hele, samt gule Hætter og en gul 
Hat over disse igen. Aar 1548 var Kjortlerne sorte, Kappen og 
Hoserne graa. Det følgende Aar blev Kjortlerne leverfarvede og 
Hoserne af hvidt Klæde. Ved Frederik den Andens Tronbesti- 
gelse 1559, bestemtes først violbrun Farve til Kjortlerne, men 
denne Farve afbestiltes atter, og de blev sorte. Hoserne gule. 
Aar 1561 bares askefarvede Kjortler med kronet F paa den ene 
Arm, askefarvede Pelsrokker bræmmede med sort Fløjl, sorte 
Hatte og Hoser. Aaret efter skulde Hoserne være røde, o. s. v. 
o. s. v.^ 

En saadan bestandig Vekslen maatte naturligvis være meget 
kostbar, ligesom den ogsaa var højst ubekvem for de Paagæl- 
dende. Hvert Foraar gaves gerne Parolen for Sommerens Hof- 
dragt, og ridende Bud afsendtes' da med skriftlig Besked og ved- 
lagt Tegning til de paa Landet* boende Hofmænd. Vi har endnu 
ikke faa af disse Breve med Mønstertegninger. Fig. 13 viser os 
den Tegning, der omsendtes Aar 1543. 

Medens hele denne Skik med de mange forskellige Klæde- 
dragter var en udenlandsk Plante, der kun delvis slog Rod i 
Norden, var der en anden sydlig Mode, der straks blev hilset 
med Jubel heroppe og senere netop her udvikledes til en over- 
ordentlig Højde. Det var den Skik at besætte Klædebonet 
med ædle Stene og Metaller. 

Selvfølgelig var Lysten til at bære Smykker gammel i Nor- 
den. Men her som andetsteds havde den hidtil været holdt in- 
denfor visse Grænser. Metalrigdommen var ikke stor, ædle 
Stene en Sjældenhed og Brugen af Rustninger havde givet 
Trangen til Smykker en naturlig Retning mod Vaabenprydelser. 
Saa kom det store Omslag, da det nyopdagede Amerika og den 
direkte Forbindelse med Indien bragte Sølv og Guld, Perler og 
Ædelstene i Masser til Europa. Samtidig medførte Brugen af 
Krudtvaaben en skarpere Sondring mellem Vaaben og Smykker; 
Rustningerne veg og gav Plads for det blotte Klædebon, der 

trængte til Metalglans. Da saa tilmed den lange Kappe afløstes 
af den korte Klædning, aabnedes en hel ny Skueplads for Smykker 
og Besætning. 

Som saa ofte ved slige Lejligheder ledsagedes hine store 
Omvæltninger af en lille Opfindelse, der gav dem forøget Be- 
tydning. Brugen af Diamanter havde hidtil kun været ringe i 
Europa, da man ikke forstod sig paa at slibe dem. Saa fandt 
i Aaret 1476 en Guldsmed i Brugge paa at gnide to Diamanter 
imod hinanden saa længe, indtil der fremkom en glat Flade. 
Det stærke Straaleskær slog ham, og hurtigt uddannedes den 
Kunst ved Slibning med Diamantstøv at tildanne den døde Over- 
flade til et Væld af Straalebrydninger.^ 

I Forening nærede alle disse Betingelser hin umættelige Lyst 
til Anbringelse af ædle Stene og Metaller, der blev et Særkende 
for Renæssancen. I de sydlige Lande, især i Italien, fremgik 
heraf den mærkeligste Samvirken mellem Kunst og Haandværk. 
Næsten enhver af Renæssancens berømte Mestre har stundom 
virket som Guldsmed og herved bidraget sit til at iklæde Tidens 
Smag ædlere Former. Selv i Norden gjorde denne Trang sig 
gældende. I flere nordiske Byer f. Eks. Odense, København og 
Stockholm, uddannedes lidt efter lidt en Samling af dygtige Guld- 
smede, der efter Evne hævede deres Haandværk til virkelig 
Kunst. Men hos Folkets Flertal holdt naturligvis den hele Til- 
bøjelighed sig indenfor en Forestillingskres, hvor det skønne og 
vægtige umiddelbart faldt sammen. 

Bevægelsen lader sig for Nordens Vedkommende føre tilbage 
til en bestemt Lejlighed, da det første Stød gaves. I Aaret 1501 
holdt Kong Hans's Datter Elisabeth Bryllup med Markgreven af 
Brandenburg, og ved Festlighederne i Steinthai i denne Anled- 
ning saa de danske Adelsmænd, at blandt de tyske Gæster bar 
ikke blot Fyrster, Grever og Riddere Halskæde, men selv almin- 
delige Adelsmænd havde anlagt en Snor om Halsen med et Par 
vedhæftede Ringe. Dette maatte naturligvis efterlignes, og Skik- 
ken førtes med hjem til Danmark,^ hvor den i faa Aar udvik- 
ledes til en forbausende Højde. Snart bar alle Adelsmænd ikke 
en Snor med Ringe,' men en virkelig Kæde fire, fem Gange om 
Halsen. Det var en Selvfølge, at deres Hustruer og Døtre 
maatte have lignende. Og inden Aarhundredet var omme, var 
det Skik, at ikke blot enhver, der stod Brud, men alle velstaa- 
ende, borgerlige Kvinder til almindelig Fest ligeledes bar gylden 

Halskæde. Aar 1560 bestemtes det saaledes i Aalborg, at ingen 
Brud maatte bære mere end fire Halskæder.^ Og Aar 1601 for- 
ordnedes det for Slesvigs Vedkommende, at Borgerdøtre først 
maatte begynde at bære en Guldkæde med deres fyldte 12te 
Aar, medens det tillodes deres Mødre at bære to.^ 

Men der var jo egentlig slet ingen Grund til at indskrænke 
Anbringelsen af Guldkæder alene til Halsen og Brystet. Her var 
Pladsen dog altid forholdsvis snæver. Langt rigeligere var den 
nedefter, hvad enten man saa vilde lade Kæderne hænge ned 
ad Ærmerne eller som Kantning løbe omkring hele Kjortlens 
Nederdel. 

Ogsaa dette gennemførtes. Ganske som om Halsen begyndte 
man først med en Snor, saa gik man over til hele Kæder. 
Guldsnorenes Tid varede i Norden omtrent til Aarhundredets 
Midte.^ Saa gik man videre til Guldkæderne. I Danmark fik 
saaledes Prinsesse Anna Aar 1548 en hvid cBliants> Kjole bræm- 
met med Guldkæder,^ og Prinsesse Dorothea Aar 1561 en viol- 
brun tavlet Fløjls Kjole, crøed dobbelt Belægning Guld omkring 
og gennemtrukken med Guldkæder.^ Aar 1552 holdt Gustav 
Vasa for tredie Gang Bryllup og ægtede den unge Catharina 
Stenbock. I den Anledning havde Jost Guldsmed i tre Uger 
travlt med at bearbejde en hel Del Dukater og Gylden, som 
Kongen havde leveret ham. Resultatet blev en 32 Alen lang 
Guldkæde, der skulde anbringes paa den «naadige Frues og 
Frøknernes Gylden- og Sølvdugs Kjortler.** Den sidste Gang vi 
i det 16de Aarhundrede hører Tale om Guldkæder til Kjoler, 
var, da Enkedronning Sophia af Danmark under Rigsraadets 
lydelige Indsigelse sørgede for Udstyr til sine to Døtre. Hverken 
hun eller Danmark skulde have Skam af deres Dragt. Derfor 
fik ogsaa Guldsmed Fuiren i Odense Befaling til at lave Kæden 
paa 60 Alens Længde.^ 

Alle disse Guldkæder var dannede i meget forskellige For- 
mer. Der var «Ringkæder>, «S-Kæder», med hvert enkelt Led i 
Form af et «S», «Murkæder», Panserkæder*, «Tomkæder», »Slet- 
kæder* ^ og hvad de alle hed. Nemmest slap man dog, naar 
man lavede Kæden ligefrem af Guldmønter, hver enkelt Mønt 
blot bulet ud og med et Hul paa hver Side. Denne Art Kæder 
synes at have været meget almindelige,^ de havde den Fordel, 
at Værdien angav sig selv. Fælles for alle Arterne var, at de 
efter Nutids Begreber var overordentlig grove. Allerede Birgitte 

F\g,'^64, Enkedronning Dorothea af Danmark. (Efter en Afbildning i 
Pinakotheka Dano-Norvegica. St. Kgl. Bibliotek.) 

Gøyes Portræt (Fig. 56) giver os et Indtryk heraf. Endnu syn- 
ligere er det paa en Mængde af Malerierne i Gripsholms rige 
Samling. Leddene i Hertug Albrechts Kæde er saa store som 
en almindelig To-Øre, i Claes Horns som en Fem-Øre, Dronning 
Catarinas Kæder ligne Hunde-Lænker.^ 

Hvad der ikke lidet forøgede deres drabelige Udseende, var 
deres Længde. Man havde Halskæder paa 10—14 Alen. Paa 
Johan Ranzaus Hustru gaar Kæden fem Gange om Hals og 
Bryst,* paa Birgitte Gøye mindst seks, paa Hertuginde Christina af 
Holsten syv Gange.* Vægten svarede hertil. Henrik Rammel bar 
til Stads en Vægt af 92 Tyvekronestykker om Halsen. Den 
Qortenaarige Christian den Fjerde en Vægt af 120, Christofifer 
Valkendorf endog af 190 Tyvekronestykker.* 

Hermed var dog langt fra Halsens Tynger til Ende. I 
Reglen endte Kæden i et forsvarligt « Klenodie«, der hang foran 
paa Brystet. Men hertil kom desuden for alle velstaaende Kvin- 
ders Vedkommende et særligt og meget solidt Halsbaand eller 
rettere Halsbind af Guld, der ligeledes endte i et tungt Klenodie 
(se Fig. 35 og Fig. 56). Storfyrsten af Ruslands Pynt beskrives 
derfor saaledes af Jacob UlMd: Om hans Hals hang et Guld- 
smykke med adskillige Ædelstene, moksen paa den Maade som 
vore adelige Kvinder i Danmark pleje at bruge.^ Stundom, 
men sjældnere, dannede dette Halsbaand et uhyre Ltenkesmykke, 
der i lutter svære Led strakte sig lige ned til Taaspidsen. Vi 
har Enkedronning Dorothea afbildet med en saadan Kæmpe- 
prydelse (Fig. 64). 

Hørte et saadant Klenodie til Sjældenhederne, saa var det der- 
imod en Nødvendighed at have et Bælte, af Guld hos Rigere, af 
Sølv hos mindre Bemidlede. Dette indskrænkedes nødigt til blot 
Midiens Længde. Man skælnede mellem «Guldbælter» og «lange 
Guldbælter», hvis Snip hang ned imod Foden. Mette Rosen- 
krands var udstyret med begge Arter,^ Gustav Vasas to Dron- 
ninger af Navnet Catharina er afbildede med Guldsnippen op- 
hæftet som et Sabelgehæng,^ paa Claes Horns Hustru gaar Guld- 
bæltet omkring Livet lige ned til Fødderne og ender i et « Kle- 
nodie«.^ I Rostock forbødes det Borgemestres og Raadmænds 
Hustruer at have Guldbælter tungere end to Pund.^ 

Perlehue. 



Hals, Bryst, Liv og Nederdel omgærdede med.^ gyldne Kæder, 
kunde der tænkes noget mere fængslende! Hovedet yar og bley 




Fig. 65. Anna, Prinsesse af Danmark, gift med Kurfyrst August af Sachsen. 
(Efter Maleri paa Rosenborg. — Den samme som Yngre Fig. 35.) 

dog det Punkt, hvorfra Pragten bedst kunde syne. Mændenes 
Hatte baand med «Klenodiet> og Kvindernes Perlehuer spil- 

lede derfor med Rette en afgørende Rolle. Vi har allerede om- 
talt Guldhattebaandene og deres Diamantsmykkers Værdi. Perle- 
huerne gay dem intet efter. Hvad der her yderligere forøgede 
Kostbarheden, var den Skik, at man burde besidde flere af dem. 
Fire, fem, seks Perlehuer var den staaende Forsyning.^ Det 
tarveligste Udstyr var paasyede Guldmønter. Saadanne brugtes 
ogsaa af Mændene i deres Underhuer. Knud Rud mistede saa- 
ledes under Grevefejden «fire Møtser, som der hang Guldstykker 
i».* Langt mere straalende var dog Perler, Ædelstene og Dia- 
manter anbragte paa Guldbund. Det funklede og skar i Øinene 
selv ved den mindste Vending af Hovedet. En af de prægtigste 
Perlehuer fra den Tid er uden Tvivl den, hvormed den danske 
Prinsesse Anna, gift med Kurfyrst August af Sachsen, findes 
fremstillet paa det ypperlige Portræt, der nu bevares paa Rosen- 
borg (Fig. 65). Guldladet er som oversaaet med Perler og Ædel- 
stene. Om al denne Herlighed bevarer endnu kun de danske 
Bønderpigers forgyldte Hue-Nakke en svag Erindring. 

Paa Hænder og Fødder nær var nu alle Pladser optagne. 
Ogsaa disse blev imidlertid inddragne. De Fløjls Sko kunde 
besættes med Perler. Og ved Hænderne havde man Valget imellem, 
om man vilde beklæde dem med Fingerringe og Armbaand 
eller dække det hele med Perlehandsker. I Aarhundredets første 
Halvdel foretrak man den første Maade. Ingen Finger blev for- 
urettet, alle blev de besatte. 

I hvo mig faar, han faar god Lykke, 
Jeg har nok baade Klæder og Smykke. 
Til hver min Finger har jeg en Ring, 
Et skønt Sølvbælte og anden god Ting, 

udbryder en ung Pige i et af Tidens Skuespil.' Birgitte Gøye 
er afbildet med Ring ogsaa paa Tommelfingeren. Sidsel Urne 
efterlod sig 24 Ringe. Af disse vejede de to Forlovelsesringe, 
begge skænkede hende af Albert Oxe, tilsammen to Pund og to 
og et halvt Lod.^ 

Under saadanne Forhold kunde Handskerne kun spille en 
liden Rolle. De var endnu i Reglen de gammeldags Vanter, 
der kun brugtes, naar Kulden tvang dertil. Ved Fest mødte man 
altid barhaandet. Saaledes stod Forholdene omtrent til Aarhun- 
dredets Midte, da syntes der at ville indtræde en Forandring, 
idet Fingerhandsker blev moderne. Perlestukne maatte de kunne 

opveje en ringbesat Haand. En Tid syntes man at være i Tvivl, 
da fandt man paa en meget heldig Løsning. I Aarhundredets 
Slutning mødte alle til Fest med bare Hænder som fordum, 
men holdende et Par perlebesatte Handsker i venstre Haand. 
(Fig. 25, 28 og 40). 

Nu var alt fiildt besat. Selv den mest opmærksomme vilde 
ikke kunne opdage et Ledemod, der ikke var guldbehængt. Tiden 
lod sig dog ikke forknytte. Man kunde jo strø Perler og Guld 
ud over den hele Person i Almindelighed. Trøstigt skred man 
til Arbejdet. Perlestikkerne maatte anbringe Perleprydelser over- 
alt paa Klædebonet. Erik den Fjortende, der i saa Henseende 
var den mest umættelige, holdt ikke mindre end femten Perle- 
stikkere paa Stockholm Slot, der havde at arbejde for ham alene. 
En af dem lønnedes med den anselige Sum af 800 Kroner om 
Aaret, de andre fik det halve. ^ Den svenske Prinsesse Anna fik 
til sit Udstyr en «Perlekjole» til 3000 Kroner. Prinsesse Elisa- 
beth fik en til 20000 Kroner. ^ 

En fuldt saa yndet Mode som at perlebesætte Klædningen, 
var at anbringe de saakaldte «Guldstifter>. Disse omtales i en 
Mængde af Datidens Fortegnelser over Velstaaendes Klædedragter.^ 
De var en Slags Knapper, der lod sig anbringe efter Behag paa 
Ærmer, Skuldre, Ryg og hvor man ellers lystede. De var enten 
blot af Guld eller med en Roset af Diamanter og Ædelstene. 
To særlig yndede Former var gyldne Blomster, især Roser og 
Liljer med Ædelstene i Midten, eller ogsaa en Agemlignende 
Figur, der tog sig ud som Bagkroppen paa en Bi. Malerisam- 
lingen paa Gripsholm frembyder mange Eksempler paa begge. 
Dronning Elisabeth af England findes blandt andre afbildet i en 
Kjole, hvor Guldstifterne er anbragte i overordentlig Mængde. 
Paa Afstand sét ligner det en Sværm af Guldbier, der alle med 
Velbehag bore sig ind i det tykke, røde Fløjl. Den danske Prin- 
sesse Dorothea fik paa sin violbrune Fløjls Kjole med Guld- 
kæderne om, indsat 73 almindelige Guldstifter og desuden en 
hel Del andre, hvori der var anbragt 30 Rubiner og 49 Safirer. 
Mette Rosenkrands havde endogsaa Guldroser paa et Par af 
sine Strømper.* 

Ved ingen Lejlighed var man saa rundhaandet med An- 
bringelsen af alle disse Guldprydelser, som naar en Brud skulde 
pyntes. Det var en kvindelig Ærespost at være den, der « ud- 
redede* Bruden. Hermed fulgte Forpligtelsen til at stille alt sit 

eget til fri Raadiglied og desuden skafife tillaans fra Venner og 
Bekendte. Der er en egen Bitterhed i en Skrivelse som denne 
fra Anna Lykke til Birgitte Bølle: . . . «Jeg har givet Eders Foged 
en forseglet Æske, hvori ligger Eders fire Smykker og salig Bir- 
gitte Trolles lille Rubinhalsbaand. Hendes Jomfra, Birgitte Ro- 
senkrands, var tilstede, da jeg modtog det, og hun talte alle 
Leddene paa Halsbaandet; der var 25. Jeg har slet ikke brugt 
noget af samme Smykker, thi jeg smykkede ikke Jomfru Inge- 
borg Hartvigsdatter, som jeg havde lovet og var tilbuden*.^ 
At være Brud i hine Dage var da en betydelig Kraftanstrengelse. 
Forgæves søgte man at indskrænke Vægten ved at begrænse 
Smykkernes Antal. I Ribe maatte en Brud kun bære tre Hals- 
kæder, i Aalborg fire.* Hvor Smykkerne imidlertid vejede i 
Pundevis, forslog sligt kun lidet. Det var langt fra uden Eks- 
empel, at en Brud segnede under Byrden. 

Men ogsaa i en anden Henseende tyngede disse Smykker. 
Det var klart, at slig Overdaadighed maatte virke i høj Grad 
ødelæggende. Ganske vist laante man sig frem, som vi har sét. 
Det var vel heller ikke altsammen Guld, hvad der glimrede. 
Med Rette siger uden Tvivl en Kræmmer i et af Datidens 
Skuespil : 

Finants kan jeg og bruge dertil 
For Almues Folk, inaar jeg vil: 
Spansk Messing for Guld jeg sælge kan, 
Dermed bedrager jeg mangen en Mand; 
Besynderlig Piger og unge Kvinder, 
Der saadanne Smykker have kær i Sinde, 
Dem kan jeg sætte Briller paa, 
At de vide aldrig, hvad de faa.' 

Men i de store Træk sét, var det dog en yderst betænkelig Rus, 
der havde grebet hele Folket, og enhver, der havde klart Blik 
herfor, maatte med Grund nære Frygt for Følgerne. 



Det er af særlig Interesse at laegge Mærke til, hvorledes de, 
der befandt sig midt i Bevægelsen, dømte om al denne Over- 
daadighed. Alt imens de selv reves med af Strømmen, følte de 
Trang til at opløfte en advarende Røst. Følgen blev en Række 
af Formaninger og Forbud, der, magtesløse fra Fødslen af, kun 

DagUgt Liv i Norden. IV. 9 



130 Overdaadigheds Følger. 

tjente til at afinærke Udviklingens Trin, men ikke formaaede at 
standse den. 

Formaningerne udgik især fra Gejstligheden. Ingen har 
her kæmpet saa tappert imod, som Sjællands Biskop, Peder 
Palladius. Han søgte at godtgøre, at alle de nye Moder var 
stridende imod Guds Vilje, hvilket klarligt fremgik af, at de 
straks blev efterfulgt af Landeplager. Fik man ikke den spanske 
Skab her i Landet, da man indførte spanske Moder, og de frant- 
sdsiske Pokker, da man klædte sig paa fransk! «For tredive Aar 
siden kom Guds Fortørnelse herind fra England*, saa frilgte den 
«engelske Svedesyge» efter, og nu for nogle Aar siden kom den 
«hede Syge af Skotland* for lige saadanne Sagers Skyld. 

Lidt efter lidt vokser imidlertid Bevisførelsen Forfatteren 
selv over Hovedet. Han gribes af Iver for at forklare alle Syg- 
dommes Oprindelse. «Den spedalske Syge, der synes at være 
vandret hid fra Jødeland*, den faldende Sot, den «Draabe eller 
Slag, som man bliver røri med og kaldes almindelig Popelsi* 
o. s. V. Fra alle Verdens Hjørner manes Onderne frem, og den 
eneste følgerigtige Slutning, som Peder Palladius dog undlader at 
drage, vilde være den, at man helst burde opgive at gaa med 
Klæder, for at man kunde faa det saa godt som «udi den gyldne 
Alder, der var før Syndfloden*.^ 

Det er kun en mat Efterklang af samme Tankegang, naar 
Rektor Niels Bredal en halv Snes Aar efter synger: 

Siden Danske fik engelske Klæder at drage, 

Monne de og engelske Svedesyge have. 

Da frantsoske Klædebon kom her i Land, 

Kom og frantsoske Pokker blandt Kvinde og Mand. 

Desligeste med flere nye Klædebon og Sygdom at have, 

Som er en Advarsel og timelig Plave.* 

Men i Begyndelsen af det næste Aarhundrede blev disse 
Advarsler fra oven dog altfor tydelige. I Mørkhøj ved Køben- 
havn fødtes en Pige med en høj, bred Ophøjning bag i Nakken, 
«lidt spidsagtig, i Mønster som hine virkede Huer eller med 
Staaltraad oprejste Sørgehatte og andre saadanne forargelige 
Huer, som nu af Kvindekønnet bruges*.* 

Et Par Aar efter fødtes i Nakskov en Dreng, hvis tykke 
Ben grangivelig c var at ligne ved de store vide Bukser*, medens 
Fødderne «var ligesom de Støvler med store opsmøjede Kraver*.* 

Det var for meget. Præsten i Gladsaxe slog til Lyd og udgav 
en Beskrivelse af «det sørgelige Spektakel og Vundertegn i Mørk- 
høj*. Den tykke Dreng i Nakskov blev aftegnet og beskreven. 
Bevægelsen voksede. Sagen kom for i Rigsraadet, det afgav sin 
Betænkning, og sluttelig skrev Christian den Fjerde til det teo- 
logiske Fakultet: « Vider, at eftersom aldeles ingen Tvivl er om, 
at Gud den Allermægtigste jo højligen fortørnes af den store 
Hoflfart, som Menneskene i denne Tid følge, særdeles med deres 
Klædebon, toppede Luer og anden letfærdig Dragt, saa at endog 
Gud i Himlen sin særdeles Mishag til saadant ved underlige 
Fødsler og adskillige Tegn tidt og ofte giver tilkende. Thi bede 
vi Eder og naadigst ville, at I dette flittigen af Guds Ord over- 
veje og os Eders Betænkende meddele, hvad deri gudeligen 
kunde anordnes*.^ 

Klædedragtens Forbedring syntes nær, nu da den verdslige 
Magt tog Gejstligheden paa Raad for at oprette det forsømte. 
I Virkeligheden var dette dog kun en gensidig Falliterklæring. 
Begge Magter havde vist sig ude af Stand til at bekæmpe Ondet 

Thi ved Siden af Gejstlighedens frugtesløse Formaninger 
var Aarhundredet forud gaaet en lang Rældie af Regerings- 
Forbud, der ikke havde virket en Smule' mere. Det 16de Aar- 
hundrede var Luksus-Lovenes Tid. Man begyndte i Frankrig, og 
alle de øvrige Lande fulgte med. I Frankrig udstedtes alene i 
de en og tredive Aar 1545—76 ikke mindre end otte vidtløftige 
Love imod den stigende Overdaadighed i Klædedragt.* Selve 
deres Antal viser deres Magtesløshed. 

I Norden tog Frederik den Første alvorligt fat Aar 1528. 
For at cafskaffe den Guds Fortørnelse over det hofifærdige Klæde- 
bon* forbødes det Adelsmænd og deres Hustruer og Døtre at 
have mere end tre Par Silkeklædninger hver. Ingen maatte mere 
købe Bliant og Gyldenstykke; Perlekjortler skulde helt afskaffes 
og ligesaa de brede Dame-Bonnetter, — Hullet, hvorigennem hele 
Forordningens Indhold skulde drysse ud, var imidlertid tydeligt 
angivet i Forordningen selv. Den tillod nemlig at slide, hvad 
der alt var tilskaaret og perlestukket.^ En Snes Aar efter, da 
Virkningerne ret skulde vise sig, var ogsaa Forordningen i den 
Grad ude af Kraft, at Alverden gik med Bonnetter, Perlekjortler 
brugtes som tilforn, og Regeringen selv tillod alle cKræmmere* 
i København at handle med Bliant og Gyldenstykke.^ 

Aar 1547 udstedtes der en ny kongelig Forordning. Denne 

9* 

Gang lod man Gud være udenfor, men gav til Gengæld Bestem- 
melserne et mere folkeligt Snit ved at meddele, at de var tagne 
cefter den menige Adels Begær*. Disse selvfornægtende Sjæle 
havde bedt om, at det fremtidig maatte være dem og alle andre 
forbudt at bære Gyldenstykke, Bliant, Sølvmor, Perler eller Guld- 
og Sølvsnore paa Klæderne. Hvo der gik med sligt, skulde have 
Dragten forbrudt til nærmeste Hospital. Dog var det en Selv- 
følge, at Kongen, Dronningen og deres Børn skulde være und- 
tagne. Ligeledes maatte Dronningens Jomfruer gaa med Guld- 
og Sølvstykke, dog kun «den Stund de er i Gaarden og ikke 
længere ». 

Til Løn for denne Opofrelse skulde Adelen saa have den 
Nydelse, at det blev alle Borgerlige forbudt at gaa med Fløjl, 
Damask eller Silke. Alt sligt skulde straks afleveres til nærmeste 
Hospital. Kun maatte de ugifte unge Piger, — man mærke 
«menige Adels» Galanteri — bære en lille koket €Fløjls-Bindike> 
paa Hovedet.^ 

Forordningen udkom. Hospitalerne blev ikke rigere, Kræm- 
merne ikke fattigere. Den maatte udstedes paany Aar 1558,^ med 
samme Resultat. 

Men det blev bestandig værre. I Ribe drev Tjenestepiger 
det til at gaa med Fløjl, Hermelin og Perler.' Og for Adelens 
Vedkommende var snart Gyldenstykke og Perlekjoler kun Fattig- 
dom mod, hvad der nu forlangtes. Ædelstene paa Huen, Dia- 
manter i Halsbaand og Bælte, Guldkæder om Kjolen og juvel- 
besatte Guldstifter strøet over hele Dragten. Det kunde umuligt 
gaa. Aar 1576 rettedes da en skarp Forordning mod alt dette 
Uvæsen. Alle disse nye Unoder skulde være forbudte. Som sæd- 
vanligt skulde alt sligt afleveres til nærmeste Hospital og enhver 
lade sig nøje med Gyldenstykke og Bliant og et Par Ædelstene 
i Halssmykket,^ — rigtignok lutter forbudne Sager ifølge de sidst 
udstedte Love. 

Nogen Tid efter tog man ogsaa fat i Sverige. To Forord- 
ninger udstedtes, den første Aar 15S5, den anden 1589. Genstan- 
den var den samme. Kun havde man her opstillet den nye 
Form for Bøde: at skulle underholde en Landsknægt.^ 

Virkningen af alle disse Love var i Norden som andetsteds 
en og samme. Gentagelsernes Hyppighed viser det. Endnu i 
Aaret 1618 fornyedes i Danmark Forbudet mod Brugen af Gylden- 
stykke, Sølvers^kke, Guld- og Sølvsnore og Guldstifter med Ædel- 

stene. ^ Det var derimod noget ganske uvant, at Regeringen fire 
Aar efter virkelig gjorde sig den Ulejlighed at tilbagekalde denne 
Forordning, efterdi Hs. Majestæt havde «forfaret, at Guld- og 
Sølvsnore med bedre Fordel end Silkesnore kunde bruges*.^ 

Spørge vi om Aarsagen til, at alle disse Regeringsforbud saa 
ganske forfejlede deres Hensigt, saa laa denne allerede synlig i 
Forordningerne selv. Det var aabenbart en aldeles forkert Maade 
at angribe Ondet paa, i samme Aandedræt at fordømme al denne 
Overdaadighed og saa alligevel opstille den som et Gode, der 
kun tilkom de højeste Stænder. Enhver kunde paa Forhaand 
sige sig selv, at man ved denne Rangforordning kun føjede en 
ny Tiltrækningskraft til de i Forvejen alt saa fristende Sager. 
Vilde man ikke, som i Tyskland ved Pludderhoserne, gaa den 
modsatte Vej og gøre dem til Embedsdragt for Bødlen, saa kunde 
man sætte Strafifen nok saa høj, true som i Frankrig 1561 med, 
at Skræderne skulde piskes af Skarpretteren, og Kræmmerne 
have deres Betaling for de ulovlige Klæder forbrudt.^ Alt sligt 
vilde, selv om det virkelig kom til Udførelse, kun blive Modens 
Martyrium, der gik forud for dens sikre Sejr. 

Dette Forordningernes Fejlsyn var imidlertid selv netop et 
Udslag af det samme, som de søgte at bekæmpe. Til Grund for 
begge laa den fælles Begejstring for det glimrende, det 
kostbare. Aldrig har noget Aarhundrede i den Grad troet paa 
dettes Magt som det 16de Aarhundrede. Disse stærke Farver, 
dette Gyldenskær over alt, er et af Renæssancens ejendommeligste 
Kendetegn. Dens Klædedragt var ikke et tilfældigt Modetræf. Ti- 
dens inderste Trang kunde kun skafife sig Luft i saadanne Udtryk. 

Det vil da forstaas, at det var én og samme fælles Drift, 
hvad enten saa Erik den Fjortende satte Sveriges Indtægter over- 
styr for at faa sig en ny, endnu skønnere Diamant, eller for- 
maaende Velyndere morede sig med at pynte en fattig Pige som 
Brud. Og kun med denne Forudsætning bliver enkelte Ejen- 
dommeligheder ved Klædedragten i det 16de Aarhundrede os 
fuldt forklarlige. 

Vi kan nemlig spore en Bevægelse paa Klædedragtens Om- 
raade, der tilsyneladende peger vidt ud over Tidens øvrige Tanke- 
gang. Medens Standsforskellen (øvrigt var dybt indgroet i Tidens 
Bevidsthed og i det 16de Aarhundrede vel snarere vandt end 
tabte i Styrke, møder vi det Særsyn, at indenfor Klædedragtens 
Enemærker gør sig den dristigste Fordring paa Frihed og Lighed 

gældende. De fleste samtidige Forfattere er opmærksomme herpaa. 
Saaledes hedder det hos en af dem:^ 

Menneskene monne sig saa udsmykke 

Med Silke, Fløjel og Gyldenstykke. . . . 

Ikke alene Fyrster og Herrer, 

Men og de som fast ringere mon være, 

At man ikke kan i denne Tid 

Gøre nogen Forskel eller Underschied 

Mellem en Hertug, Greve og Herremand 

Mellem Borger, Bonde og Embedsmand [o: Haandværker]. 

Lignende Ytringer komme ofte igen.^ Især vakte det med 
Rette Forbavselse at se, hvorledes Bønderne og Tyendet grebes 
af Bevægelsen. Bønderkarle med Fjer i Hatten, Tjenestepiger 
smykkede til Fest rigere end Adelskvinder for et Par||Menneske- 
aldre siden, kunde ikke andet end vække Anstød. 

Og dog vilde man sikkert misforstaa det hele, hvis man 
heri saa Udtryk for en virkelig Frihedsbevægelse, Forløbere for 
en senere Tids Fordringer paa Lighed og Broderskab. I det 
16de Aarhundrede var det ikke Lysten til social Lighed, der af- 
fødte en fælles, ensartet Dragt, men Kappelysten efter det mest 
straalende Klædebon fremkaldte et tilfældigt Skin af en tilgrund- 
liggende Frihedsbevægelse. 

Naar vi undre os over det 16de Aarhundredes [Ødselhed i 
Klædedragt, har vi kun delvis Ret hertil. Den var nemlig fra 
en vis Side set naturligt fremkaldt af Datidens Pengeforhold. 
Hvor skulde man anbringe sine Penge? Statspapirer kendtes 
ikke. Jordegods var Borgerstanden udelukket fra at maatte op- 
købe. Der stod da kun tilbage at laane dem ud paa sikre Hæn- 
der eller anbringe dem i Løsøre. Men intet Løsøre var saa nær 
ved at svare til virkelig Værdi som Klæder og Smykker. Hvad 
enten man gemte hundrede Gylden paa Kistebunden eller bar 
dem som en Kæde om Halsen, forvaredes de lige vel. Hatte- 
baand. Knapper, Kæder og Stifter var derfor lige saa meget Ud- 
tryk for Vedkommendes Formuesvilkaar som for hans Pragtlyst. 
Endnu langt ind i det 19de Aarhundrede maaltes i Danmark en 
Bondemands Velstand efter Sølvknapperne i hans Vest og Trøje. 

Men hertil kom, — og her staar vi overfor et af Renæs- 
sancens reneste Udtryk — Tiden glædede sig ikke blot over disse 
Kostbarheder som Udtryk for Velstand, den troede i Virkelig- 
heden paa dem. Det kostbare og glimrende, det gode og held- 

bringende gik umiddelbart i ét for den. Disse Smykker, disse 
pragtfulde Farver og Stoffer yar langt mere end blotte Prydelser; 
paa hemmelighedsfuld Vis virkede de til Bedste for Besidderen, 
Glimt af den lønlige Kraft, hvis forløsende Ord Guldmagere og 
Filosoffer søgte at udgranske. 

«Jeg havde længe haft ondt i mit ene Ben. Saa kom jeg 
for nogle Aar siden til Nederlandene og saa, at alle de gamle 
Kvinder dér bar skarlagenrøde Kjortler. Paa mit Spøi^smaal: 
hvorfor? svarede man mig, at denne Farve mægtigt styrker Lem- 
merne. Jeg lod mig ogsaa sy en, og efter en Maaneds Forløb 
gjorde mit Ben ikke mere ondt». Saaledes skriver den gamle 
Grevinde Dorothea af Mansfeld til den danske Prinsesse Anna, 
idet hun samtidig oversender hende en rød Underkjole.^ 

Under Pesten Aar 1588 skrev Johan den Tredie af Sverige 
til sin Søn Sigismund: c Vi have fornummet, at iblandt andre 
ædle Stene skulle og Smaragder og Hyazinther have en stor 
Kraft imod Pest, og fornævnte Hyazinther endda mere end Sma- 
ragder, endog de i Værd agtes mindre. Vi raade derfor, at vor 
kære Søn ville beflitte sig paa nogle Hyazinther, jo flere og større 
desbedre, hvilke vor kære Søn altid kan bære paa sig nær Livet, 
efterdi det er et aldeles godt og forsøgt Præservativ*.' 

Henrik Ranzau meddelte sine Sønner følgende gode Raad 
mod Beruselse: c Jeg bruger altid at bære en stor Amatyst paa 
Brystet, da nogle holder for, at den hjælper imod at blive druk- 
ken, fordi den ikke tillader Vædskeme at stige op til Hjernen. 
Det forekommer mig, at den hjælper».^ 

Med langt større Sikkerhed kunde han dog udtale sig om 
andre, paalideligere Virkninger af Guld og Ædelstene: cl skulle 
altid have i Eders Hænder Koraller, Rav, vellugtende Pulver 
eller kostbare Ædelstene. I skulle bære Ringe med Smaragder 
og Safirer. Stundom skulle I putte en Amatyst i Munden 
eller noget Krystal, en Granat, noget rent Guld og Sølv, eller 
noget meget hvidt Sukker. Thi stor er vel Urternes Magt, men 
større er de ædle Stenes, der sikkert ere udrustede med hemme- 
lige Kræfter*.* 

Under saadanne Omstændigheder var det indlysende, at: 
det at drikke af Guld- og Sølvbægre har ikke liden Betydning 
for Sundheden, ligesom det ogsaa er gavnligt at slukke glødende 
Guld eller Sølv i Drikken*.* 

Men var alle disse kostbare Sager gode til udvortes Brug, 

skulde det dog være højst besynderligt, om de ikke ogsaa vai^ 
det til indvortes. Man forsøgte virkelig at anvende dem saaledes. 
Aar 1545 fandt den berømte tyske Læge, Dr. Johan Megabachus^ 
paa at tillave en Olie af Rav, og denne vandt hurtigt Ry som 
Lægemiddel. Blot et Par Draaber i et Bæger Vin havde de 
mærkværdigste Virkninger. Men dyr var den, et Lod kostede 
tyve Kroner. Dog hvad var dette imod Kostbarheden af de 
andre Lægemidler! Perletinktur og Amatystvand kostede jo 
over 200 Kroner. Da Pave Clemens VII Aar 1534 blev meget 
syg, anvendtes flere af disse dyrebare Midler, tilsidst endog det 
ypperste af alle: Diamantpulver. I Løbet af faa Dage nød han 
for 12000 Kroner. Derpaa døde han.^ 

XI. 

Inden vi forlade Klædedragten, maa vi endnu blot betragte 
selve den Maade, hvorpaa Paaklædningen foregik, og hvad 
der efter Datidens Begreber hørte til for at være fuldt paa- 
klædt og i Orden. 

Begreberne herom var naturligvis højst forskellige. Der var 
vid Afstand mellem hvad de mest forfinede og hvad Folkets 
Flertal fandt nødvendigt. Men dog lader sig netop her en Be- 
vægelse spore, hvis Udstrækning og Omfang det naturligvis er 
vanskeligt i det enkelte at bestemme, men hvis Retning ikke er 
til at tage fejl af. Fremskridtet, som vi hidtil paa alle Omraader 
af Datidens Vilkaar har fulgt, lod sig her for en Stund lokke i 
et Baghold og paa Vildspor. Forholdet forstaas bedst ved at sés 
under det simple Synspunkt: Renlighed. 

Samle vi, hvad vi fra forskellige Sider har lært at kende 
som de Goder, Datiden enten havde opnaaet eller dog var ved at 
tilkæmpe sig, saa bestod disse jo især i Brug af Linned og der- 
med Lejlighed til hyppigere at kunne skifte Inderklædning; Brug 
af Strømper istedetfor det ene Par Hoser; Anvendelse af Lagener, 
der lod sig vadske; større Varme i Værelset ved Hjælp af Kak- 
kelovn, i Seng ved Hjælp af Dyner; nemmere Adgang til Vand 
og Mulighed for at kunne vadske sig nu, da Haandklæder og 
Vadskefade begyndte at blive mere almindelige end tilforn. Maalt 
med Nutids Øjne tager alle disse Fremskridt ligesom Fart og 
uvilkaarligt forkorte vi Afstanden til de Forhold, som i vore Dage 
er de herskende. 

Allerede herved begaa vi en Fejl, thi ethvert Fremskridt 
kræver Tid, ofte lang Tid, for virkeligt at mangfoldiggøres og 
fuldt at tilegnes. Men hertil kom, at til alle hine Fremskridt 
svarede et samtidigt, stærkt Tilbageskridt: Lukningen især i Dan 
mark af de ofifentlige Badstuer og den heraf følgende, aftagende 
Brug af varme Bade. Paa en højst uheldig Maade droges herved 
først Danmark, senere lidt efter lidt ogsaa Norge og Sverige, ind 
i den syd- og mellemeuropæiske Udvikling, der af sædelige Grunde 
opgav de ældgamle Badstuer og den almindelige Badning. Frank- 
rig og Tyskland blev for Norden de toneangivende. Mere og 



138 Badning. 

mere skiltes vi fra den Form for Renlighedskrav, som især i 
Holland og tildels i England, trods de ændrede Forhold dog 
vedblev at gøre sig gældende. 

I Frankrig, Tyskland og Norden blev med stigende For- 
staaelse den ny Forklaring denne : Badning og Vadskning er ikke 
længer nødvendige for den, der har Lejlighed til at skifte Be- 
klædning. Det aller renligste er netop at vadske og bade ikke 
Krop men Klædning. Legemet er ligesom Sjælen inde i Klæd- 
ningen. Sjælen lader sig ikke rengøre uden i moralsk Henseende. 
Det sande Bad, den sande Renselse er at rense og vadske Sjæle- 
hylstret, Klædningen. Ved et underligt Træf naaede denne For- 
klaring til Danmark omtrent samtidig med, at her just de gun- 
stigere Betingelser var tilstede for Vadsk, ogsaa af Klædningens 
sorte Sjæl. Vandledning endog ind i Slottes og Herregaardes 
Sovekamre, Tin- eller Messingvadskefade og Haandklæder som 
fornemt Sovekammer -Tilbehør, alt var som rede til at tage de 
dertil trængende under grundig Behandling. Men Tidsaanden 
drejede atter af. Følgen blev en vigende Anvendelse af de ny- 
opnaaede Goder, en Tilbagegang i Renlighed hos Folkets øvre 
Lag, ganske svarende til den, som vi for Boligernes Vedkommende 
har sét hos Landbefolkningen især i Danmark henimod Aar 1800. 
Da var forresten Fortryllelsen hos Folkets øvre Lag og Bybefolk- 
ningen alt ved at hæves. Det 18de Aarhundredes franske Filo- 
soffer, især Rousseau, havde forkyndt det Naturliges Ret med saa 
megen Varme, at den rev mange med sig. Hvad var naturligere 
end Vand, ferskt og salt Vand? I Danmark flyttede omkring 
Aar 1800 den rigeste Bybefolkning om Sommeren først ud til 
Ferskvandssøerne, saa til Havkysten. I det 19de Aarhundrede 
voksede Sommer-København langs Sundet op forbi Helsingør og 
videre til Gilleleje. Koldt Vand blev det sikre Lægemiddel mod 
indre og ydre Sygdomme. Badeanstalter ved Kyst, i By og i 
hver enkelt Bolig toges med stigende Begejstring i Brug. Selv 
Landbefolkningen puttedes modstræbende deri, naar den tvungen 
af den almindelige Værnepligt nødtes til By. Først i det 19de 
Aarhundrede fuldbyrdedes altsaa det, som Renæssancen havde 
baaret frem imod og delvis tilstræbt. I de mellemliggende Aar- 
hundreder havde Befolkningen kun drevet det til at stikke Foden 
i Vandet, men finde Vandet for vaadt og derfor klæde sig 
paa igen. 

Naar vi med dette Kendskab til Udviklingens Gang ser paa 

Morgenpaaklædningen i det 16de Aarhundrede, har vi Forudsæt- 
ningen til at forstaa og omfordele meget, som ellers vilde vild- 
lede. De snavsede Tiggermunke i Aarhundredets første Aartier, 
— hvis hele Morgentoilette bestod i at skutte sig lidt, en Slurk 
godt 01 og saa ud for at tigge til Huse — disse fedtede Frem- 
toninger, der tilsidst blev Datiden saa modbydelige, at den lod 
sig bevæge til derpaa at lave Reformation og skænke Konge og 
Adel det rige Klostergods, forekommer ikke os saa meget værre 
og frastødende end mange andre. Med Kendskab til den siden 
da foregaaede Reformation paa Renlighedens Omraade har vi lige 
saa godt et Øje til Farisæerne som til disse Toldere. Vi tro ikke 
paa Renheden af Fingrene mod Aarhundredets Slutning, hvis 
hele Renselsesproces var lidt Krads i Haaret, Stryg paa Bag- 
smækken og derpaa alle fem i Saucefadet. Vi holde os ærbødig 
paa Afstand, naar En triumferende melder, at han heldigvis ikke 
er som andre, der gaar halvandet Aar med samme Par Skind- 
hoser; ved Hjælp af to Par Sokker kan han nu skifte hveranden 
Maaned og ganske undvære Bad. Og vi bliver ikke overbeviste, 
naar Datiden med stille Inderlighed gaar ud fra, at det bedste, 
renligste Dampbad, der unødvendiggør hvert andet, er et Natte- 
leje selvfemte i en dynefyldt Himmelseng. 

For os staar med andre Ord Afstanden mellem det 16de 
Aarhundredes Begyndelse og dets Slutning trods alle de virkelige 
Fremskridt alligevel som ringe. For at bruge en fransk og kon- 
gelig Maalestok: Vi ser ingen synderlig Forskel mellem Dronning 
Margrete af Navarra og hendes Barnebarn Henrik den Fjerde. 
Margrete af Navarra lader i et af sine Kærlighedsdigte den 
Skønne sige til sin Tilbeder: «Se disse mine dejlige Hænder! 
Skønt de ikke har været vadskede i otte Dage, overstraale de 
dog langt Eders*. Om Henrik den Fjerde erklærede en af de 
mange Kvinder, der stod ham særligt nær: «han stank som et 
Aadseh.^ 

Saaledes forberedte, er vi i Stand til uden at besnæres at 
forstaa, hvad der ligger i Udtalelser, selv af de mest forfinede 
Nordboere i det 16de Aarhundrede. Vi vælge til Eksempel Henrik 
Ranzau, der ubetinget var en af sin Tids rigeste og mest for- 
vænte Mænd. I sin Bog «0m at bevare Sundheden*, der oprin- 
delig blot var forfattet til Brug for hans Børn, men som siden 
udkom paa Latin i mange Oplag i Tyskland, raadede han ikke 
blot sine Børn saa godt han formaaede, men stillede sig ogsaa 

efter Evne i europæisk Positur som elegant Levemand. Af begge 
Grunde er hans Skrift ypperligt til at faa Forstand af, naar 
Spørgsmaalet er om, hvor vidt Datidens Forreste var. 

Henrik Ranzau beskriver Morgentoilettet — Overgangen 
fra nøgen blot med Nathue i Dynehavet til fuld Paaklædning — 
saaledes:^ 

cNaar I vil til at staa op, skal I først strække alle Eders 
Lemmer. Herved trækkes nemlig Livsaanderne til Yderdelene, 
Hjernen bliver klar og Legemet faar sin fulde Kraft. Derpaa 
skal I gnide hele Legemet nogle Gange med Hænderne, Bryst, 
Ryg og Underliv let, men stærkere paa Arme og Ben, enten med 
Hænderne alene, eller med et Klæde, der har ligget til Varme. 
En saadan Gnidning er iøvrigt fuldt saa nødvendig om Aftenen. 
I kan, ligesom jeg, stille Eder ved Arnen og lade Eders Tjenere 
give Eder denne Gnidning og Ryghakning. Det hjælper fortrin- 
ligt til den flerde Fordøjelse, som foregaar i Aarerne. Lad til- 
sidst Eders Negle gaa let igennem Hovedbunden fra Panden til 
Nakken.* 

cidet I staar ud af Sengen, maa I straks sørge for at tage 
noget paa Hovedet og Fødderne. Morgenkulden er yderst farlig 
for Nakken. Eders Klæder skal, førend I tager dem paa, være 
bestænkede med vellugtende Vande. Lad dem om Vinteren tillige 
være tørrede ved Ild af Egetræ eller andet Brænde, der ikke oser.* 

«0m Sommeren anbefaler jeg især en Dragt af Hjortelæder, 
thi Hjorten er et længelevende Dyr og en Fjende af Gift og Slan- 
ger. Jeg bruger saadanne Klæder ogsaa om Vinteren, men saa 
naturligvis under den anden Klædning. Om Vinteren passer bedst 
Klæder forede med Maar-, Ulve- eller Ræveskind. Dog maa saa- 
danne bestemt fraraades, naar der er Pest, thi Haarene opfanger 
let og holder paa den smitsomme Luft.> 

Værd at lægge Mærke til er her et dobbelt. Dels anbefaler 
han øjeblikkelig at dække Hovedet, der, varmt af Dyner og Nat- 
hue og om Dagen altid tildækt af Hue eller Hat, ikke taaler at 
være blottet. Dels holder han paa som en Nødvendighed, at 
Klæderne skal være tørrede ved Ild af Ved, der ikke oser, og 
derpaa være bestænkte med duftende Vande. Gennem den hele 
Anordning lige fra Massagen foran Kaminen til Klædernes Af- 
dampning, Tørring og Bestænkning skimtes tydeligt nok en hel 
Stab af tjenende Aander, et talrigt Tyende og tilsvarende For- 
vænthed. Nutiden vilde — maaske paa Neglene i Hovedbunden 

fra Pande til Nakke nær — finde det hele fortræffeligt, paa en- 
gang forstandigt og fornemt, uden at ane Spor af Uraad. Da- 
tiden vidste bedre, hvor Skoen trykkede, og havde en fyldigere 
Forstaaelse af Ordene. 

Thi selv om man havde Raad som en Krøsus og Hoser i 
alle Farver, baade gule, grønne, røde, sorte og himmelblaa, saa 
at man vel kunde skifte, saa undgik man sjældent at faa dem 
vaade gentagne Gange i Dagens Løb, enten ved Regn, Ridt eller 
Uføre. Herimod hjalp det naturligvis at lade dem afdampe og tørre, 
førend man stod op. Men den Lugt, den Lugt, der hang baade i 
Hoser og Skindvams! Duftende Vande hældt derpaa forslog kun 
for et Øjeblik. Det var Galgenfrist. Ingen vidste dette bedre end 
de mest forfinede selv. Henrik Ranzau gør den træffende Be- 
mærkning, at under Pest er langhaaret Skindfoer farligt, da det 
lettest opfanger og holder paa S mittespirerne. Han siger ikke, 
men véd kun altfor vel af Erfaring, at Luften i Datidens Op- 
holdsrum ofte var forpestet. Ogsaa den hang som fint Spind 
fast ved de lange Haarspidser, den drillede den rige og forvænte 
mere end den fattige, men ingen af dem kunde unddrage sig. 

Vi kender gennem det tidligere omtalte nogle af de væsentlige 
Grunde til den slette Lugt i det 16de Aarhundredes Boliger. 
Vi véd, at den ikke mindst stammede fra Forhold, som Datiden 
forgæves benævnede c Hemmelighed ». Thi den forraadte sig selv 
og var lige trykkende med sin Fortrolighed, selv under de rigeste 
Forhold, i Windsor som i Københavns Slot. Men hertil kom en 
anden Grund, der mere hæftede ved den enkelte. Datiden havde 
andre Begreber om naturlige « Udtalelser* end Nutiden. 

I Middelalderen og saalænge Katolicismen herskede i Norden 
havde der paa dette Omraade været udøvet en vis Tvang. Vel 
havde Kirken ikke fuldt ud paaskønnet Renlighedspleje, men 
tværtimod i visse Maader forkastet den som Verdslighed og Synd. 
Datidens Tiggermunke var da ogsaa som Nutidens lavere spanske 
Gejstlighed den mest snavsede Del af hele Befolkningen. Men med 
Hensyn til Gudstjenesten havde der hersket strenge Regler. Den 
græsk-romerske Oldtidsskik var gaaet i Arv: ingen maa ofre med 
utoede Hænder. At forglemme sig foran Alteret, særlig under 
Messen, var en svarlig Synd. Skete det i selve det Øjeblik, For- 
vandlingen foregik, var det en Dødssynd. Men Renæssancens 
Begejstring for det Naturlige og Lutherdommens Ophævelse af 
Faste og de gamle Paabud havde nu sprængt alle Regler. Hvad 

var naturligt, hvad var saa hjerteligt ment som de menneskelige 
Udtryk, — Opbud og Nedbud — med Tak for Guds Gaver! Et 
mildt « Velkommen*, en frejdig Tak for 01 og Mad. I alt sligt 
ytrede sig naturligvis Forskel mellem Stand, Køn og Alder. Det 
var rørende barnligt og ret fra første Haand, naar alle de 
Smaa, en for hver Aargang, glade lod sig mærke i den fælles 
Stue før Sengetid, mens ogsaa Lyset osede, fordi ingen under 
den fælles Munterhed havde Tanke for at pudse det. Omvendt 
kunde det naturligvis blive, vel især en Udlænding, for meget, 
naar han f. Eks. paa Vejen over Land til Stockholm og tilbage, 
stadig ved Middagsbordet i de lave Bønderstuer blev tiltalt af 
Mand, Kone og Børneflok i et og samme, klangfulde Dobbeltsprog. ^ 
Det gik imidlertid hermed som med saa meget andet, Opdragelse 
og Takt gjorde Skel mellem plumpt og belevent. At slige Udtryk 
ret var efter Folkets Smag, kan sés af de mange Kælenavne der- 
for, som Sproget dengang omfattede. Men der var naturligvis 
Forskel her som i saa mange andre Forhold. Det samme var 
dog ikke det samme. Ogsaa Port og Porthunde hørte til i Bo- 
liger. Men hvilken Forskel dog paa, om Bæstet kom farende 
ud med Glam som en uopdragen Køter, eller om den ydmygt 
logrende, næsten kærtegnende kom En venligt i Møde. 

Det er betegnende for Henrik Ranzau, hvad han andetsteds 
i samme sin Bog siger herom. Han lærer sine Børn: «Hold al- 
drig en Vind tilbage, naar I er alene!* Hermed tog han Parti 
for det Naturliges Ret; han tilføjer, at det modsatte er unaturligt 
og sundhedsfarligt. Han tog selvfølgelig dette sit Stade med 
Omsigt og med en Verdensmands Belevenhed, c Naar I er alene». 
Men alligevel tog han Parti i Dagens brændende Spørgsmaal, den 
Strid, der dengang skilte Gotogermaner og Franskmænd. Paa 
gotogermansk Side havde Hovedtalsmanden hidtil været den be- 
rømte Erasmus fra Rotterdam. I sit Skrift af 1530 cOm Høflig- 
hed i Omgang*, Grundloven for Datidens dannede Optræden, 
havde han lært: «Man skal aldrig tilbageholde en Vind. Er man 
i Selskab med andre, skal man blot ledsage den med en vild- 
ledende Hoste. »^ Ved denne Lære havde Erasmus som Renæs- 
sancens Forkæmper kastet Handsken til den strengere Retning, 
hvis Hovedtalsmand Jean Sulpice (1483) var. «Hvor meget saa 
Naturen trænger paa og vil, at du skal slippe en Vind og lade 
den fare, anspænd al din Kraft, knib Bagmusklerne sammen og 
hold den tilbage! Vogt dig vel for at følge Stoikernes Lære, der 

holdt paa, at alt sligt var tilladt og lovligt*.^ I bunden Stil, paa 
Vers og som tænkt Tvistepunkt mellem Elskende var dette Emne 
blevet ivrigt behandlet i Frankrig.* Og ikke uden Virkning havde 
man endog bortført Erasmus selv ved gentagne Gange at over- 
sætte hans Bog paa Fransk, men udelade hans Vranglære.^ 

Nu tog altsaa Nordboen Henrik Ranzau Parii i den gamle 
Strid og lagde et vægtigt Lod i Vægtskaalen for den friere Syns- 
maade. Hermed antog Spørgsmaalet mere og mere Præg af at 
være et Tvistepunkt mellem Katoliker og Kættere. Hvor Djævelen 
her drev sit Spil, var fra kirkelig Side let at se. Fra modsat 
Side gjorde man Spas hermed og paastod, at selv ikke Fanden 
kunde fange det flygtige Emne. Det var Svar paa Tiltale, naar 
man blandt Protestanter kaldte c Hemmeligheden* for «Paven». 
Men det blev et Udtryk blandt de mange for, hvor skadeligt det 
var for Frankrig, at Kætteren Henrik den Fjerde besteg dets 
Trone: at man nu ogsaa her vovede at tage Parti for Erasmus. 
Et Par Aar efter Kongens Mord understod En sig at bearbejde 
Erasmus' Lære og i følgende Gengivelse endog tilegne Sønnen 
Ludvig Xni den: «Der er nogle, som befale den unge at holde 
en Vind tilbage ved at knibe sig sammen. Men det kan umuligt 
være sand Høflighed at paadrage sig Sygdom for at faa Navn af 
velopdragen. Hvis det er den unge muligt at træde til Side, 
saa gøre han dette og befri sig i Ensomhed! Hvis ikke, bør han, 
som det gamle Ord hedder, skjule Mavelyd med Hoste. Ellers 
skulde man jo med samme Ret forbyde Folk at «gaa paa Gar- 
deroben*, thi det er som bekendt farligere at holde en Vind til- 
bage end blot at holde sig>.^ 

En grundig Eftertid har betegnet den hele Strid som et 
Udslag af Forskellen mellem 01- og Vindrikkende Lande. Man 
kommer dog uden Tvivl Sandheden nærmest, naar man over 
Forskellen ikke glemmer Ligheden. Endnu i Slutningen af det 
16de Aarhundrede hed det i Frankrig, at hver enkelt Adelsmand 
kendtes paa Lugten.^ Mangehaande sammensat, urenlig Luft var 
derhos fælles for Datidens Stuer og blev værre, hvor Badning 
afskaffedes. Den hæftede sig til Vamsfoerets Haarspidser, selv 
om man saa befandt sig i Louvre eller Windsor, paa Køben- 
havns eller Stockholms Slot. Man vidste kun ét Middel til at 
bekæmpe Lugten, det var ved Hjælp af en stærkere Modlugt. 
Heraf Tidens Iver for at lave Blomstervandé. I Londons Teatre 
brølede Tilskuerne, naar det blev for galt: «Ryg med Enebær !» 

Det var derfor en Velsignelse, da man i det 17de Aarhundrede 
indførte at mætte Luften med Tobaksrøg og i det 18de at stoppe 
Næsen med Snustobak. Først i det 19de Aarhundrede opdagede 
man, at den crene Luft er uden Lugt*. 

cNaar I har tilhyllet Legemet* — fortsætter Henrik Ranzau 
i sin Belæring til sine Børn — «skal I omhyggeligt, men dog 
ikke altfor voldsomt rede Haaret med en Elfenbens Kam, fire 
Strøg fra Panden til Nakken*. 

Hurtigt sete, gør disse Ord nu intet synderligt Indtryk. Da- 
tiden beundrede dem. Kam af Elfenben, hvor han er rig! Fire 
Strøg, hvor han er sirlig! Ingen vilde dengang ane et Misforhold 
mellem Elfenbenskammen og de blot fire Strøg. Thi disse Strøg 
var netop det nye og fine. I umindelige Tider havde alt af Han- 
køn nøjedes med de ovenomtalte «Negle gennem Hovedbunden 
fra Pande til Nakke>. Denne Hændernes Dobbeltkam med fem 
Tænder i hver, var jo Naturens egen Haarrenser. Hvor maatte 
ikke Heste og Hunde misunde Naturens Herre dette hans For- 
trin! Kam havde selvfølgelig længe været kendt, men det var et 
Kvindeværktøj, en efterlavet Haand til at kæmme det lange Haar 
og til at lade blive deri for at fæste det op om. Ogsaa Mænd 
kunde dog stundom trænge til Kam. Derfor var det et af de 
mest yndede Kærtegn og Venskabsbeviser, at en Kyinde kæmmede 
og rensede en Mands Haar, «løskede» ham, som det kaldtes. Naar 
han i den Hensigt knælede med Hovedet i hendes Skød, var han 
lige saa vel tilpas og from som en Hest, en Tyr, en Hund, man 
kløede med Dupskoen af sin Daggert. 

Hvor nyt og fremskredent Henrik Ranzaus Raad til sine 
Børn var, kan bedst ses ved Sammenligning med, hvad Erasmus 
1530 havde udtalt om samme Sag. Han havde kun forbudt at 
huse Smuds og Smaadyr i Haaret og i Selskab kradse sig i 
Hovedet, saa at man overføg Naboen. I den Anledning havde 
han krævet, at man førend man tog til fornemt Gæstebud skulde 
kæmme sig.^ Hans franske Oversætter og Bearbejder Pierre 
Saliat (1537) gik heller ikke videre. Først dennes Efterfølger 
Galviac (1560) lærte, at man burde hver Morgen kæmme sit Ho- 
ved, strygende forfra bagud efor saaledes at drive alle de onde 
Sager tilbage, der ellers kommer ned over Øjne og Ansigt». Dog 
skal man alligevel vogte sig for c at slaa med Hovedet og ryste 
Manken; sligt gør kun Heste, der pruster >.* 

Var fire Strøg med en Redekam det højeste, hvortil Datiden, 

og endda kun dens mest forfinede (Jdkaarne drev det, vil man 
kunne slutte sig til Tilstanden i Almindelighed. Det vrimlede. 
Hvor haardfør end hin Slægt var, saa led den herunder og følte 
det. Det var nemt nok at sige til Børn: « Lopper og saadant lad 
fare og gaa! — Ser du det paa en anden, gør ikke Spe! — Lad 
som du det monne ikke se!»^ Men selv baade saa og følte man 
dem. Tilstanden maales bedst ved Massen af Raad, baade mod 
de kravlende, springende og natligt snigende. Disse Raad var 
lige saa talrige som un3rtti^e. Thi ingen enkelt kunde sikre sig, 
naar de smaa Sataner holdt tilhuse allevegne: hos Medskabnin- 
ger, tobenede som firbenede, ligefra Husherren til Borgestubefolk- 
ningen og den gabende Jagthund paa Gulvet, i Paneler, Bænke, 
Senge, Spærlagen, Skindpels, hjemme og ude, i Rejsestald og paa 
Smakke. Ikke uden Grund gentog Sjællands Biskop to Gange i 
sin Visitatsbog: «Man tør ikke sætte Lus i en Skindkjortel, hun 
kommer der vel selv.* 

Hvor trang og vildsom Vejen har været til de Renligheds- 
begreber^ som Nutiden har naaet, ses bedst af et af de kraftige 
Midler, som Datiden i sin Fortvivlelse greb til. For os, der er 
oplært i, at Væde og Træk er bedste Værn, forekommer det 
fremmed, næsten stødende. Des bedre viser det os, hvad der 
gentager sig overalt, at den simpleste Løsning gerne er den svæ- 
reste at finde. Vand og Vinduer er ikke, som vi kunne synes, 
medfødt Tilbehør til Menneskebolig. Det er langsomt tilkæmpede, 
sent forstaaede Goder. 

I Frankrig kom man under Kampen mod Utøj til den Er- 
faring, at Haarvækst var gunstig for Snyltedyr. Den Slutning 
laa da nær, at Renlighed kræver Haarene borttagne. Ud fra 
denne Forudsætning viser sig det, som vi tidligere har hørt om 
de fra Frankrig udgaaende Moder, i et nyt Lys. Naar under 
Frants den Første Haaret blev kortklippet og under Ludvig den 
Trettende Parykken indførtes som Dække over den glatragede 
Isse, saa skyldtes begge Forandringer kun delvis Fyrsteluner og 
Hofmænds Efterligning. Bagved laa en dybere Bevægelse, den 
voksende Tro paa, at stærk Haarvækst svarede til Urenlighed. 
Allerede før 1521 havde denne Tro i Frankrig bevæget alle frem- 
skredne Mænd og Kvinder til at underkaste sig den smertefulde 
Kur at lade hvert enkelt Haar paa Legemet udrykke. Og naar 
efter Aar 1631 Mændene lod Hovedhaar og Skæg afrage og 

erstatte med den let aftagelige Paryk, saa gjorde de herved kun 
Skridtet fuldt ud ved at bekæmpe al Haarvækst. 

Egentlig burde hvert enkelt Haar udrykkes for ikke at 
komme igen. Men da dette voldte Smerte, indskrænkede mange 
sig blot til Afragning. Det foretoges i det 16de Aarhundredes 
første Aartier paa Badstuerne og udgjorde en ikke ringe Indtægt 
for <Badskæreren». Da de offentlige Badstuer efterhaanden luk- 
kedes i Frankrig, blev denne Renligheds Forholdsregel vistnok 
noget begrænset, men vandt i Fornemhed. Kunsten gik i Arv 
til Barbererne. Skikken holdt sig i Frankrig indtil den store 
franske Revolution. Endnu under Ludvig den Sekstendes Rege 
ring hedder det: alle Prinser og Stormænd iagttage den ved visse 
Lejligheder.^ 

Skikken synes ikke at have bredt sig til Norden. Den var 
selv i Frankrig maaske blot en ubevidst Efterklang fra Romer- 
tiden under dennes Forfald. Den synes at forudsætte som Ideal 
den nøgne Marmorstatue og svarede i visse Maader til Romer- 
tidens Forsøg paa ved Hjælp af Pimpsten at hvidne og glatte 
Lemmerne. For Nordboerne maatte den hele Fremgangsmaade 
forekomme baade unaturlig og unyttig. jDen danske Prinsesse 
Kurfyrstinde Anna af Sachsen havde Ret, naar hun — iøvrigt i 
anden Forbindelse — skrev til en af sine Veninder, der udbad 
sig et Middel til at Qæme vansirende Haar: «Jeg kender nok 
kunstige Midler til at faa Haar bort; men de vokser altid ufor- 
mærkt ud igen». 

Nærmest ved vor Tids Begreber var Henrik Ranzau, naar 
han sluttelig lærte sine Børn : cDerpaa skal I vad ske alle Sanse- 
redskaberne, altsaa Øjne, Øren, Næse, Tunge og Tænder, kort 
sagt hele Ansigtet med koldt Vand. Det er ikke nok for Øjnene 
blot at vadske dem. Dyp Ansigtet ned i Vandet og aabn dem 
dernede! Engang imellem skal I bag efter stænke dem med 
Rosenvand eller Fænnikelvand. Nakken maa I aftørre med et 
grovere Klæde>.* 

Disse Ord var imidlertid dem, der maatte forekomme Da- 
tiden mest fremmede. I Virkeligheden betegnede de ogsaa kun 
et kortvarigt Udslag af den nordiske Springvandsbegejstring, der 
snart atter tabte sig. Før Henrik Ranzau havde man f. Eks. i 
Frankrig 1560 kun drevet det til en saadan Formaning: «Den 
unge skal hver Morgen vadske sin Mund og sine Øjne>.^ Og 
efter Henrik Ranzaus Tid gik Bevægelsen i Frankrig, der mere 

Og mere blev det toneangivende Land, i modsat Retning. I en 
Bog, «Galanteriets Lovbog* (1640), hedder det; «Man bør hver 
Dag have den Uleilighed at vadske sine Hænder, og man bør 
lade sit Ansigt vadske næsten lige saa tidt, og en Gang imel- 
lem sit Hoved*. Aar 1782 udtaltes det: «Det er renligt hver 
Moi^en med hvidt Linned at tørre Smudset af Ansigtet. Men 
det kan ikke anbefales at vadske sit Ansigt med Vand, thi dette 
gør Ansigtet modtageligt for Kulde om Vinteren, Hede om Som- 
meren*. I Overensstemmelse med denne Opfattelse undgik man 
da i det 17de og 18de Aarhundrede mere og mere Brugen af 
Vand. Det var ikke blot Dronning Christina af Sverige, hvis 
Hænder under hendes Ophold i Frankrig beskrives som ukende- 
lige af Smuds. Ogsaa enkelte af Ludvig den Fjortendes Sygdomme 
er man nu tilbøjelig til at forklare som simpelthen Følge af 
Mangel paa Renlighed.^ 

I første Øjeblik forekommer denne Beskrivelse saa utrolig, 
at man uvilkaarlig stempler den som Overdrivelse. Og dog stem- 
mer den vel med hele den Tankegang, der begyndte at gøre 
sig gældende i det 16de Aarhundrede. Man var selvfølgelig ikke 
bevidst urenlig. Tværtimod, man fandt sig selv overordentlig 
renlig. Men Begreberne om Renlighed var blot forskellige fra 
Nutidens. Man holdt, som vi har sét. Legemet rent ved blot at 
vadske Dragten. Man holdt, som vi ligeledes har paavist. Luften 
i Stuerne ren ved at dæmpe og mætte den forpestede Lugt 
ved en Modlugt af vellugtende Brændsel, Røgelse, Parfume og 
Blomstervand. Man holdt endelig Hænder og Ansigt sirlige, ikke 
ved at vadske dem virkelig rene, men ved at overtrække dem 
med et nyt Lag af Sæbe, Salve, Sminke og Pudder. 

Hvor yndet Salve var kan ses af, at man anvendte den 
ogsaa til Tænderne. Henrik Ranzau anbefalede vel sine Børn 
Brug af Tandpulver og lærte dem flere Sammensætninger. En 
lød f. Eks. saaledes: Tre Æggeskaller, tre Kvintin røde Koraller, 
to Kvintin hvid Silketraad brændt til Aske, alt omhyggeligt stødt 
og blandet. Men den danske Kurfyrstinde Anna i Sachsen til- 
lavede selv sin egen «Tandsalve»* og var heri i Overensstemmelse 
med det forfinede Europa. Skønt Brug af Tandbørster ikke var 
ubekendt, anvendte man heller den tildækkende Fremgangsmaade. 
I Samklang hermed holdt hun sine Hænder hvide ved en egen 
Art Sæbe og vellugtende Salve. Det er betegnende ikke blot for 
hende, men for Tiden i det hele, at alle disse Sæber, Salver og 

10* 

Parfumer ikke var at faa til Købs, men betragtedes som Hem- 
meligheder, der nødigt røbedes, selv til de bedste Venner. Bir- 
gitte Gjøe fik vel Lov at give hende gode Raad, men fik ikke 
tilsvarende Oplysninger. Tilvirkningen foregik i Smug. Kuifyrst- 
inde Anna tillavede saaledes selv alle sine Sager, ingen Mands- 
person blev det betroet at hjælpe med i hendes Laboratorium. 

Derimod mødtes Mænd og Kvinder mere og mere i Anven- 
delsen. Det var ikke blot Kvinder, der sminkede sig og hvid- 
nede Næse og Pande med Pudder. Henrik den Tredie af Frankrig 
var dækket af et tykt Lag af begge Dele. Allerede Aar 1566 
kunde en tysk Bog advare mod at faa Vandstænk paa sig eller 
danse sig varm, naar man havde Blyhvidt eller rød Farve paa 
Kinderne.^ I Slutningen af det t6de Aarhundrede kom hertil for 
Kvindernes Vedkommende Skønhedspletter. I Frankrig bar inden 
Aar 1600 alle Kvinder saadanne ^mouchesT^ (Fluer). Forgæves var 
man vittig og paastod, at de vistnok maatte have flere inde i 
Hovedet. Forgæves paastod man, at det var Helvedsmærker, Tegn 
fra Belzebub paa, at man hørte ham til. Kort ind i det 17de 
Aarhundrede tilegnede Mændene sig dem ogsaa, og ingen søm- 
melig Gejstlig kunde optræde uden med det behørige Antal Skøn- 
hedspletter. Naturligvis anvendte man alt sligt egentlig mod sin 
Vilje, kun af Hensyn til andre. Kvinderne for Mændenes Skyld, 
Mændene for Kvindernes. Allerede Kurfyrstinde Anna skrev: 
«Det er ingen Synd, at en Kvinde sminker sig, naar hun gør det 
for at behage sin Mand».^ Henrik den Tredie gjorde det uden Tvivl 
alene for sine Damers Skyld. Gejstligheden vel for at behage Gud. 

Hvorledes man imidlertid end vil bedømme disse Mod^ 
der alle hver paa sin Vis krævede Hensyn til sig ved Moi^en- 
toilettet, — én Ting staar fast, de hvilede paa et andet Grund- 
begreb om Renlighed end Nutidens. 



Hvad der især i Aarhundredets første Halvdel gjorde det 
meget vanskeligt at sikre sig et net Ydre, var de ufuldkomne 
Spejle. Disse var nemlig endnu fremdeles ligesom i Oldtiden 
af Metal, og hvor blanke de end kunde være, saa gengav de dog 
kun sjældent et ret tydeligt Billed. 

Det var derfor et Fremskridt, der hilsedes med Jubel, da 
man opfandt Glasspejle. Allerede i det 13de Aarhundrede havde 
man anstillet Forsøg i denne Retning og prøvet paa at belægge 

Glas med Blade af Tin. Forsøget var imidlertid atter opgivet. 
Saa fandt man i det 16de Aarhundrede paa at belægge Glassets 
Bagside med en Blanding af Tin og Kviksølv.^ Det hjalp. Hur- 
tigt udbredtes disse nye Vidundere og gjorde fortjent Lykke. 
Endnu i Aaret 1543 omtales blandt den svenske Kansler Pyhys' 
Ejendele, som i dette Aar blev beslaglagte, kun et Staalspejl. ^ 
Allerede Aar 1560 kunde Smaaspejle af Glas leveres i Stockholm 
til samme Priser som de af Staal. Ønskede man dem af Krystal, 
var de naturligvis langt dyrere.* Man skelnede mellem « store » 
og «smaa» Spejle (speculum).^ De store var omtrent som en 
Tallerken, de smaa langt mindre.^ Pontus de la Gardie ejede 
tre store Krystalspejle, det ene forgyldt og staaende paa Piller.* 
Peder Oxe besad to « store Spejle* og saa en lille Mærkværdig- 
hed: et Kammehus af Ben med Kam, Spejl og Børste.'' 

Glæden over disse nye Spejle og Trangen til at have dem 
ved Haanden, fremkaldte naturligt den Skik at bære dem paa sig. 
I Lommen kunde de ikke godt gemmes, og Kvinder havde jo 
desuden, ingen Lommer; det blev da Mode at bære dem i en 
Kæde enten om Halsen eller om Livet (Fig. 44). Smukt indfat- 
tede tog de sig paa Afstand ud som et Smykke. Moden begyndte 
i Frankrig. cO Gud!* sukker en af Datidens Forfattere, »hvilken 
Fordærvelse, at vi se Spejle, hængende foran paa Maven, blive 
baarne med ind i Kirken. Saa stærkt har nu Djævelen i Frank- 
rig sledet sig løs fra sin Lænke; dette er for Gud og Mennesker 
langt mere fordømmeligt end alle andre Afskyeligheder. Vel bæres 
de endnu kun af løse Kvinder og Jomfruer med Masker paa, 
men om føje Tid vil der næppe være en Borgerkone ~ de er 
jo alt godt paa Gled — uden at hun kommer .anstigende med 
Spejl paa Maven». Fra Frankrig trængte Skikken til Tyskland 
og videre til Norden.® 

Ved Siden af Spejlene fik mod Aarhundredets Slutning 
Urene deres Plads (Fig. 44). Man fandt nemlig paa at lave 
ganske smaa saadanne, beregnede paa at kunne bæres. Enhver 
skulde ogsaa her vel vogte sig for at skjule slige Klenodier i en 
Lomme, — Benævnelsen Lommeur er af senere Oprindelse -— de 
anbragtes frit hængende ved en Kæde i Bæltet. Til denne ud- 
satte Plads var de bedre udrustede end Spejlene. De havde 
nemlig ingen Glasside, men skærmedes overalt af en Kapsel, der 
efter Omstændighederne var af Horn, Perlemoder eller Metal. 
Deres Indhold og Form afveg ikke lidet fra en senere Tids. 

Den indre Kæde bestod af en Tarmstreng/ Kassens Ydre var 
tykt og kluntet. De kaldtes gerne efter Tilvirkningsstedet for 

< Numberger-Æg> . 

Til fuldstændigt Toilette hørte endnu adskillige Sager, blandt 
hvilke maa fremhæves Lommetørklæder, Ørenringe og tildels 
Briller, samt for Kvinders Vedkommende Vifter, for Mænds Vaaben. 

Brugen af Lommetørklæder opstod vel ikke, men tog et 
overordentligt Opsving i det 16de Aarhundrede. Tidligere havde 
Folk i Almindelighed til Næsens Pudsning alene betjent sig af 
Fingrene; nu benyttede man tillige dette nye Stykke, idet man 
vistnok i Beglen delte den hele Akt i to, hvoraf den første Del 
foregik paa gammeldags Vis, medens til Slutning den moderne 
Luksus blev udfoldet. Disse nye Stykker kaldtes ikke for 

< Lommetørklæder* og bares ikke heller i Lommen, men holdtes 
i Haanden eller var stukne i Bæltet. Deres almindelige Navn 
var: c Næseklud* eller « Næsedug* , en Benævnelse som har holdt 
sig endnu i Sverige, og i Danmark først tabte sig i det 18de Aar- 
hundrede. 

Det var dog langtfra alle, der kunde forudsættes at være i 
Besiddelse af dem. I en Bog fra hine Dage, betitlet: «Alle chri- 
stelige Jomfruers Ærekrands*, hedder det vel: <Naar Hoste, Ny- 
sen, Gaben eller andet kommer Dig paa iblandt andre Folk, da 
vend Dig lidet bort, om Du kan, eller hold en Næseklud for 
dit Ansigt*.^ Men Digteren Niels Bredal udtrykker sig med mere 
Forbehold: 

Naar Du Næsen rense eller tørre vil, 
Saa hav en synderlig Næsedug dertil, 
Eller at kaste det paa Jord vær straks rede. 
Det skal Du med Foden borttræde, 
Lad dine Fingre ikke derved røre. 
Eller dine Klæder dermed at besmøre.' 

Hvor fremmelig Norden var, ses maaske bedst af, at heller 
ikke Frankrig var videre. Det var jo først i Aaret 1530, at Eras- 
mus havde anbefalet Brug af Lommetørklæde, idet han dog, lige- 
som Niels Bredal efter ham, havde stillet frit Valg mellem det 
og Anvendelse af to Fingre samt Fodudtræden.* I Frankrig var 
man omtrent ved det 16de Aarhundredes Midte ikke videre end, 
at man fandt det fornødent at opfordre Ungdommen til, naar 
der spistes Kød af Fad, da ikke at pudse Næsen med de samme 

Fingre, der puttedes i Fadet, men til Pudsning anvende venstre 
Haand.^ Det tør da maaske formodes, at samtidigt just ikke 
<alle kristelige Jomfruer* i Norden har besiddet Næseklud. 

Omvendt kan vi ligeledes fra franske Forhold slutte til, 
hvor langsomt Brugen af Lommetørklæde til Næsepudsning banede 
sig Vej selv hos Samfundets Øverste. Omtrent hundrede Aar 
efler forefaldt følgende Optrin blandt franske Adelsmænd. Turenne 
(t 1675) og en hel Del andre af den franske Adel spiste til Mid- 
dag hos en Standsfælle. Under Bordet paakom der Værten Trang 
til at faa Næseluft. Han satte da, som passende var, en Finger 
paa det ene Næsebor og pustede til, alt med saa megen Ele- 
gance og Behændighed, at det gav Knald som et Pistolskud 
og Forladningen ramte den lige overfor staaende Kamin. Under 
Selskabets Jubel benyttede Turennes Nabo Anledningen til at 
gribe dennes Haand og spørge: «De blev da ikke saaret?»^ 

Dette Optrin afgiver tillige et betegnende Eksempel paa den 
Mode, der alt var i Opkomst i det 16de Aarhundrede og holdt 
sig lige til den store franske Revolution: at pudse Næsen med 
en bestemt Art Skrald. Ikke blot Pistolskud men allehaande 
Instrumenter og Dyrelyde efterlignedes lige fra Kukken til Katte- 
mjaven. 

Derimod iagttog man i det 16de Aarhundrede megen Alvor 
og Højtidelighed overfor Nysen. Den Skik at udtale gode Ønsker 
for den nysende var ældgammel. Allerede hos Romerne havde 
de tilstedeværende brugt at sige: < salve !> Lignende Skikke fulgtes 
af andre Folk, og i det 16de Aarhundrede var det Europa over 
almindelig Brug at tage tilbørligt Hensyn, naar nogen nøs. Paa- 
kommende Nysen betragtedes som en Indgriben, en Tilkende- 
givelse fra en højere Magt. Den varslede noget afgørende, godt 
eller ondt. I en enkelt Form for Pest f. Eks. betød den, at man 
var angreben, i andre Sygdomme at man vilde komme sig. Nøs 
man, idet man sagde noget, gjaldt dette som en Bekræftelse med 
Ed. fDet nøs man paa». Det var uheldigt, naar en Brud nøs 
paa Bryllupsdagen. Omvendt maatte Djævelen ufejlbarligt nyse, 
naar han saa et Kors. Nøs et Genfærd tre Gange, og man pas- 
sede at besvare dets Nysen paa rette Maade, var det forløst med 
det samme. Naar man selv om Natten nøs i Søvne, var dette 
et Udtryk for, at en Sjæl i samme Stund var bleven forløst.^ 

Af disse og mange andre mer eller mindre klare Grunde 
blev der straks Tavshed, naar i et Selskab En skulde til at nyse. 

Vedkommende selv korsede sig, og naar det hele var omme, frembar 
alle deres gode Ønsker. Almindelige Mennesker sagde gerne: 
«Gud signe !» eller «Krist signe !> Lærde viste deres større Dan- 
nelse ved at sige: Prosit [gid det maa være til Gavn! Til Lykke!]. 
Til begge svarede den, der havde nyst: Tak. Det hed derfor i 
Datidens Børnelærdom: 

Naar Gisp eller Nys vil yppe sig 
Hold for Munden, gør Kors for Dig! 
Gør det en anden, da sig: «Krist signe !» 
Man skal tjene Ijverandre alle vegne.* 

I Frankrig var man ikke færdig hermed. Alle, der var tilstede, 
hilste tillige paa den Nysende ved at tage Hatten af, og denne 
tog efter at have korset sig sin Hat af til Gengæld.^ Skikken 
at hilse med Hatten ved denne Lejlighed synes først i det 17de 
Aarhundrede at være naaet til Norden. I det 18de maatte man 
altid have højre Haand parat til at lette paa Hatten, saa saare 
man havde budt den, man mødte, en Pris Snustobak og Nysen 
altsaa var i Anmarch. Derimod spillede Lommetørklæde lige fra 
første Færd ved dets Komme i det 16de Aarhundrede en smuk 
Rolle ved Nysen. Det var tidligere høflig Skik blot at vende sig 
lidt til Siden og holde Haanden for Munden, naar man skulde 
nyse. Nu blev det fornemt ved samme Lejlighed at tage sin 
Næseklud af Bæltet og udfolde den foran Ansigtet. Selv om det 
blot truede med Nysen, kunde alle kristelige Jomfruer herved 
faa Lejlighed til tydeligt at godtgøre, at de havde en saadan, og 
benytte den paa saa smuk en Vis til tugtelig at skjule Ansigtet. 
Som det var at forudse, antog den nye Nødvendigheds- 
genstand, særlig hos Kvinder, snart overdrevne Former. Lomme- 
tørklæderne udstyredes med Broderier og Kniplinger, saa at de 
blev rene Kostbarheder. En yndet Maade at forskønne dem paa 
var at anbringe en Kvast i hvert af de fire Hjørner. Nye Møn- 
stre var Genstand for livlig Efterspørgsel. Da Enkedronning 
Sophia skulde sørge for Udstyr til sine to Døtre, skrev Henrik 
Ranzau til hende fra Holsten, at hans Hustru havde truflTet et 
Lommetørklæde syet i et sjældent Mønster til en Pris af lOQ 
Kroner. Da Mønstret var saa smukt og usædvanligt, havde han 
købt det paa eget Ansvar og sendte det hermed.^ Intet Under 
at Regeringerne i de forskellige Lande under saadanne Forhold 
følte sig opfordrede til at skride ind. I Magdeburg blev der 

saaledes Aar 1583 udstedt en Prisliste over, hvor kostbare Lomme- 
tørklæder hver Stand maatte tillade sig at anskaffe. 

Det er ret interessant at lægge Mærke til, hvorledes den 
middelalderlige Skik, at skænke en Skjorte til sin Elskede, efter 
Lommetørklædernes Opkomst gik i Arv til disse. For en Stund 
blev Lommetørklæder det staaende Elskovspant saavel i Tysk- 
land som i Norden. Da denne Skik fristede til særlig Luksus, 
blev den imidlertid forfulgt fra oven. I Dresden blev det f. Eks. 
Aar 1595 forbudt de lavere Stænder at give slige Fæstegaver. 
Spor af Skikken har holdt sig indtil vore Dage i enkelte Sel- 
skabslege og det ubestemte Begreb om Udvælgelse, som endnu 
stundom knyttes til det at kaste sit Lommetørklæde til En. 

Ved Aarhundredets Midte blev det almindeligt, at ogsaa 
Mænd bar Ørenringe. Vi har allerede set, hvorledes Niels 
Sture endog bar Ørenlokker (Fig. 63), og den unge Christian den 
Fjerde brugte saa store Ørenringe, at der var Plads til at stikke 
en Haarpisk gennem dem. Skikken holdt sig hos de højere 
Stænder nogenlunde uforstyrret lige til den store franske Revo- 
lution. Som bekendt har den endnu ikke helt tabt sig hos Nordens 
Almue. Det synes, som om man stundom knyttede til Ørenringe 
Begrebet om noget skærmende og afværgende, og derfor bar 
indfattet i dem Sager, der tillagdes hemmelighedsfulde Virkninger. 
Det var Rester af denne gamle Tro, naar Bønderne i Nordsjæl- 
land endnu i Begyndelsen af det 19de Aarhundrede lavede deres 
Ørenringe af Kirkebly, for derved at skræmme Djævelen bort.^ 
Christian den Fjerdes Elskede, Vibeke Kruse, bar i et Par Øren- 
ringe nogle smaa Stumper Kobber, der sagdes at være udtagne 
af hans Hoved, da han saaredes i Slaget paa Kolberger-Hejde.* 

Det 16de Aarhundrede blev Vidne til Brillernes Frem- 
komst. De ældste Briller lignede Nutidens t Næseklemmer », idet 
de savnede Stænger. Glassene var ganske runde. Derfor benæv- 
nedes de ogsaa i Frankrig: <smaa Maaner» (lunettes). Del nor- 
diske Navn < Brille* skal komme af, at man i Begyndelsen lavede 
dem ikke af Glas men af Beryll. De gjorde, som del var at 
formode, megen Lykke, og hurtigt uddannede den Mode sig at 
bære Briller, selv om Ens Syn ikke var svagt. 

Vi er ikke fuldt i Stand til at forfølge denne Modes Frem- 
komst og Udbredelse for Nordens Vedkommende. Der er imid- 
lertid ingen Grund til at antage, at Efterabernes Flok her skulde 
have været ringere end andetsteds. Kun ét, ret betegnende Vid- 

nesbyrd kan vi paavise, det er, at Briller for den almindelige 
Bevidsthed snart gik over til at betegne, ikke noget Synet for- 
stærkende, men en Slags Skyklapper, der hindrede En i at se 
saa godt som ellers. At «sætte En Briller paa» blev da et Ud- 
tryk for at føre En bag Lyset. En af Datidens Forfattere lader 
Absalod sige, da han foreslaar at skufife David: <En Brille vi 
vor Fader opsætte !»^ I et ovenfor (S. 129) anført Vers, udtryk- 
ker en Kræmmer sin Evne til at narre unge Piger, naar de købe 
Guldstads, i følgende Ord: 

Dem kan jeg sætte Briller paa, 
At de vide aldrig, hvad de faae.' 

Endog Frederik den Anden skriver i et Embedsbrev saa- 
ledes til Jørgen Daa: tDu vil nok sætte os Briller og Voksnæse 
paa».* Og en Præst forhører en Kvinde om, hvem der er Fader 
til hendes Barn, med følgende Ord: Han bad hende ikke sætte 
Briller paa den almægtigste og alvidende Gud, der alting véd og 
ser og strafifer alle dem, der saadant understaar sig at gøre>.^ 

I bestemt Modsætning til denne Opfattelse opstod imidlertid 
ogsaa en anden, der har holdt sig indtil vore Dage, nemlig den, 
at anse det for en Uhøflighed at betragte En gennem Briller. Alle- 
rede paa Frederik den Tredies Tid fik denne Opfattelse et klart 
Udtryk. Den franske Rejsende, Huet, der ivrigt ønskede at faa 
Kongen og Dronningen at se, og derfor, da han var nærsynet, i 
Kirken betragtede dem gennem Briller, paadrog sig herved i den 
Grad Kongens Forbitrelse, at Huet fandt det raadeligst straks at 
forføje sig bort fra København.^ 

En Toiletgenstand, der blev mere og mere almindelig, sta- 
dig dog kun iblandt Kvinder, var Viften. Den ældste Form, 
der var den brugelige ved Aarhundredets Begyndelse, mindede 
stærkt om sin østerlandske Oprindelse, idet den, blot i formind- 
sket Maalestok, svarede til dem, der endnu bruges i Indien. 
Den bestod af Fjer og lignede en flad Fjerkost med en Roset i 
Midten. Dens Forbillede var uden Tvivl Paafuglehalen, og hyp- 
pigt anvendtes ligefrem PaafugleQer deriil, hvis Metalglans og 
naturlige Spejl gjorde dem selvskrevne til dette Brug. 

Noget ind i Aarhundredet opstod imidlertid, vistnok i Italien, 
en hel ny Form, der lignede en lille Skralde eller et stift ud- 
spændt Flag. De forfærdigedes af Silke og gav rig Anledning 

til Udsmykning saavei ved Broderi paa Flaget som Indlægning 
paa Skaftet. 

Den sidste Form endelig, der blev opfunden i Aarhundre- 
dets anden Halvdel og snart skulde fortrænge alle andre, var 
den, der bruges den Dag i Dag, den halvmaaneformige. Den 
havde den store Fordel, at den kunde foldes sammen og frem 
bød iøvrigt rigere Lejlighed end nogen af de tidligere til koste- 
ligt Udstyr. De første Vifter af denne Slags synes at være frem- 
komne ved det franske Hof og omtales som overordentlig kost- 
bare. Ved Aarhundredets Slutning var en Vifte af denne Art et 
ligesaa nødvendigt Tilbehør til Rvindedragten som Spejl og Ur. 
Som disse anbragtes den i en Kæde ved Bæltet, hvor altsaa nu 
Tidens tre vigtigste Fremskridt hang udstillede. 



Til den mandlige Paaklædning hørte med Nødvendighed 
Vaaben. Enhver, selv Drenge, gik bevæbnede. Vel var der udstedt 
i Danmark ikke faa Forbud mod at bære Vaaben i Byer, men 
disse Forbud overholdtes kun for de allerfarligste Vaabens Ved- 
kommende. At komme dragende ind i By med spændt Arm- 
brøst eller ladt Gevær, medførte uden Tvivl endnu Paatale, men 
ingen synes at have taget sig nær, om man iøvrigt gik fuldt be- 
væbnet. 

De hyppigste Vaaben var Spyd, Sværd og Dolk. Spyd bares 
gerne som en Art Stok, der sattes til Side i Forstuen, naar man 
besøgte Folk. Havde man i Købstad glemt at tage det med, var der 
sjældent langt hjem, saa at det i en Fart kunde hentes, om det 
gjordes fornødent. Om Aftenen afgav Spydet en højst nødven- 
dig Støttestav for enhver, der vaklede hjem, fulgt af sin Lygte- 
mand. Alle Borgere var som Medlemmer af Borgervæbningen 
forpligtede til at besidde slig en cSpids> (Spiesz), som det gerne 
kaldtes.^ Navnet: Spidsborger er i en senere Tid gaaet over til 
en halvkomisk Betegnelse for en ægte Borgermand; oprindeligt 
brugtes det i fuldt Alvor for at skelne dem fra de fremmede, 
hvervede < Lanseknægte*. 

Hvad der gjorde Spydet til et mindre farligt Vaaben, end 
det ved første Øjekast skulde synes, var den lemfældige Brug, 
som man i Reglen gjorde af det. Naar Folk kom i Skændsmaal, 
var de som oftest hinanden saa nær paa Livet, at der ligefrem 

ikke var Plads til at stikke med Spyd. Vi hører derfor ofte Tale 
om, at den og den har cslaaet* en anden med sit Spyd/ sjæld- 
nere derimod, at Nogen er bleven <stukken> dermed. Man synes 
næsten altid at være begyndt med at slaa med Skaftet som med 
en Stok, og først naar Striden udartede eller den ene Part flyg- 
tede, at have brugt Odden til Stød. Som en Følge deraf fore- 
kom der i Datidens utallige Gadekampe og Slagsmaal et forholds- 
vis ringe Antal Drab ved Spyd. De fleste dødelige Saar til- 
føjedes med Sværd eller Dolk. 

Sværdet var det gammeldags Vaaben, der i umindelige Tider 
havde været brugt i Norden. I Slutningen af Middelalderen var 
det tiltaget meget i Størrelse og Tyngde for at kunne virke paa 
de bestandig almindeligere Rustningsplader. Men som Rustnin- 
gerne i det 16de Aarhundrede veg for Skydevaabnene, saaledes 
tabte disse tunge Sværd sig nu mere og mere, og afløstes af 
Kaarder, beregnede baade til Hug og Stød. Af Mellemeuropas 
Lande gik Frankrig i Spidsen. Paa Frants den Førstes Tid blev 
det her Skik i Stedet for de store uhaandtérlige Sværd, der, 
naar man ikke just var til Hest, bestandig maatte bæres i Haan- 
den og derfor stundom manglede, just naar man skulde bruge 
dem, til Stadighed at bære en let Kaarde fastgjort ved Bæltet. 
Hurtigt udviklede sig Evnen til at bruge disse Vaaben, en ny 
Fægtekunst, hvor det behændige Stød afløste de tidligere tunge 
Slag. Til Norden naaede det nye Vaaben over Tyskland, og 
Navnet cD egen* bley heroppe den almindelige Benævnelse derfor. 

En saadan < Degen* var et yderst farligt Vaaben. Blev den 
først dragen, beroede det som oftest paa et blot Tilfælde, om 
den ene af Parterne skulde blive livsfarligt saaret. Thi selv om 
man begyndte med den flade Klinge, behøvedes der blot en 
uheldig Vending, en uberegnelig Tumlen af den ene berusede 
Part, til, hvis Modstanderen stod i Dækstilling, at løbe sig Kaar- 
den gennem Livet. Utallige var de Slagsmaal, der begyndte med 
Mundhuggeri halvt i Spøg og rent ved et Uheld endte med Drab. 

Foruden Kaarden, der bares ved venstre Side, havde man 
gerne i Bæltets højre Side hængende en Dolk. Manglede denne, 
saa bar dog selv Drenge altid et uundværligt Vaaben hos sig, 
nemlig en Kniv, der vistnok ligeledes var fastgjort i Bæltet. Der 
fandtes en Mængde Overgangsformer lige fra den lange Dolk og 
Daggert og ned til den korte Kniv. Det er Nutiden umuligt at 
skelne ret mellem disse mange Navne paa Knive af forskellig 

Længde. Kun Et synes fælles for dem alle, at de yderst sjæl- 
dent var til at lukke sammen, men saa godt som altid bares i 
Skede. 

Det kunde synes i høj Grad misligt, saaledes at betro selv 
Børn Vaaben, om hvis Fare den daglige Erfaring noksom bar 
Vidne. Paa den anden Side var det langt mere end blot den 
barnlige Stolthed, der vilde være bleven krænket, om man havde 
taget dem fra dem. Disse Knive brugtes nemlig paa mange Maa- 
der, ikke mindst ved Maaltiderne. Naar Maden vinkede, drog 
alle, store og smaa, fra Læderet, Kniven fik travlt, den smurte 
og skar eller jog som Harpun tilbunds efter Kød i del varme 
Saucefad. 

Det var naturligt, at Landbefolkningen og enhver, der var 
paa Rejse, rustede sig yderligere end Folk i By. Selv til korte 
Ture udenfor Købstadporten glemte man ikke at tage Spydet 
med. I et af Datidens Skuespil beskriver derfor en Købmand 
sin Søndagsvirksomhed saaledes: 

Om Søndagen og andre hellige Dage 

Udi Kirken gør jeg ingen Umage. 

Naar andre did gaa, baade Læg og Lærde, 

Tager jeg et Spyd op paa min Herde, 

Saa lader jeg ud til Landsbyen glide^ 

Jeg nænner end ikke min Hest at ride* o. s v. 

Et ypperligt Vaaben var selvfølgelig en Bøsse. I Norge og Sve- 
rig brugte man desuden meget Stridshamre og især Økser. I 
Danmark havde Bonden et godt Værge i Høtyven eller Forken, 
der nødigt lodes hjemme, naar han agede til Købstaden.^ Intet 
er maaske saa oplysende om de almindelige Begreber paa dette 
Omraade som de Bestemmelser, der blev trufne med Hensyn til 
Præster paa Landet i Danmark. Sjællands Biskop maatte for- 
byde sine Præster at møde til Kirke med Bøsse eller bevæb- 
nede forrette Gudstjeneste. Derimod tillod han dem Aar 1572 al 
have et Spyd liggende i Vognen, og Aar 1584 fik baade Præsterne 
paa Sjælland og de paa Fyn Lov til at have et Sværd i Vognen ; 
«dog at de bruge disse Vaaben kun til Forsvar ikke til Angreb*.* 
At Præster gik med Kniv i Bæltet fulgte af sig selv.* 

Der kunde kun i meget ringe Grad raades Bod paa alle de 
heraf følgende Ulemper. De værste Yderligheder søgte man at 
undgaa ved Bestemmelser som disse : at alle Kirkegængere skulde 

sætte deres Vaaben fra sig i Vaabenhuset. Ved Lavsgilder skulde 
ligeledes Vaabnene afleveres, førend Drikningen begyndte. Det var 
Studenterne i København strængelig forbudt at bære Spyd, Sværd 
eller Raarde o. s. v.^ Men det var kun lidet, der opnaaedes herved. 
Madkniven havde man jo altid hos sig, og selv de ubevæbnede Stu- 
denter, der maatte nøjes med at svare: ^Lars Kiltekniv», naar 
bevæbnede tHofkarle» raable det yndede Skældsord: «Halepeter» 
eller « Peter Skofte> efter dem, viste i mangt et natligt Sammen- 
stød, at de, naar det kom til Stykket, kunde bruge mere end 
Mund og stundom lade Modstanderne blive liggende paa Pletten.^ 

Vi skal i en anden Sammenhæng nærmere betragte Følgerne 
af denne Almenvæbning, der i Forbindelse med Tidens Varm- 
blodighed og Hang til Drukkenskab frembragte højst ejendomme- 
lige Tilstande. Her skal vi nøjes med blot ved et Par Eksemp- 
ler at belyse, hvorledes slige Forhold tog sig ud i det daglige 
Liv, hvorledes virkelig enhver bar Vaaben og forstod at bruge dem. 

I August 1582 gik en Murmester og hans Svend paa Vejen 
fra Helsingør sydefter. Undervejs indhentedes de af en Vogn, 
hvori sad en Tømmermester og hans Svend, der vilde til Hørs- 
holm. Murmesteren raabte til den kørende: «Faar jeg snart mine 
Penge, som Du er mig skyldig?* Straks sprang Tømmermesteren 
af Vognen og løb ind paa de gaaende med sit Sværd. Mur- 
svenden holdt sit Spyd imellem og bad dem forliges. Tømmer- 
svenden sprang da ogsaa af og løb under Raabet: c Hvad, To mod 
En!> frem med sin Økse. Svenden med Spydet vilde tale ham 
til Rette, men den anden løb under Spydet og truede ham med 
Øksen. Da greb den første sin Daggert og stak ham i Livet, 
saa at han straks døde. Drabsmanden flygtede til Skoven, men 
blev senere greben og henrettet.* 

En Familiescene i Ribe 1598 beskrives saaledes: Paa Fest- 
dagen den 1ste Maj kom Raadmand Anders Sørensen ind til sin 
Søstersøn, Magister Svanning. Senere kom ogsaa en Herredsfoged 
derind, og de sad nu fra Kl. 3 til 9 sammen i «ærlig og fred- 
sommelig Glædskab», dog bemærkes det, at Herredsfogeden « fluks 
blev drukken >. Kl. 9 var en af de andre Gæster bukket under 
og falden i Søvn. Herredsfogedens Hustru stod ude paa Gaden 
og raabte paa ham for at faa ham hjem. Raadmandens Tjener 
kom ind for at hente sin Herre. Paa Vejen hjem maatte Raad- 
manden dog ind at se ogsaa til sin Svigersøn, Biskop Hegelund, 
og hans lille Søn, der laa for Døden. Spydet sattes i Forstuen. 

Herredsfogeden gik ind med og havde sit Sværd hos sig. I 
Dagligstuen traf de Bispen og den lille Patient, Døtrene kom 
ligeledes ind samt Bispens Amanuensis, og snart kaldte ogsaa 
Raadmanden sin Tjener ind i Stuen. I Forening sad de nu og 
spøgede, drak og sang Psalmer. Saa skulde Raadmanden ud i 
Gaarden og fulgtes af sin Tjener og Bispens Amanuensis. Lidt 
efter skulde Herredsfogden samme Vej. En Pige, der bragte 
mere 01, løb han omkuld i Gangen, tabte sin Hat og stod snart 
barhovedet i Gaarden, svingende sit Sværd over Hovedet og 
raabte: <Jeg er en gammel Hofmand ». Raadmanden kastede 
Hatten hen til ham, men han satte sig i Fægtestilling. Raad-. 
manden sendte da sin Tjener ind efter Spydet, fældede det mod 
ham og sagde: <Det skulde være mig en let Sag, hvis jeg vilde 
Dig noget». Derpaa sænkede han atter Spydet, men Herreds- 
fogeden tumlede snublende mod ham og gennemborede hans 
Ben med sit Sværd. Saaret var livsfarligt. Alle ilede ud. Herreds- 
fogeden listede bort, kastede Sværdet paa Gaden, hvilket dog 
fandtes af nogle Skoledrenge. Et Par Dage efter døde Raadman- 
den, Herredsfogden dømtes fredløs.^ 

Til nærmere Oplysning om Forholdene kan tjene, at den 
her dræbte Raadmand Anders Sørensen selv i sit 20de Aar havde 
begaaet et Drab, samt at hans Søn blev dræbt, og en af hans 
Søstersønner dømt fredløs for begaaet Drab. 

En Sommeraften 1585 sendte Christen Riber i Helsingør 
Pigen hen efter en Kande 01. Paa Vejen fik hun nogle Knubs 
af Hans Kjøbenhavns Hustru, Marine. Christen Riber gik da hen 
til Hans' Dør og bad ham straffe sin Kvinde i denne Anledning. 
Denne Opfordring blev meget ilde optagen. Ægteparret løb ud 
i Gaarden, hentede Sten og begyndte et Bombardement paa 
Christen Riber, der stod paa Gaden. Efter nogen Tids Forløb 
aabnedes Døren, Hans fortsatte Kastningen med Sten, sam- 
tidigt med at Marine gjorde et Udfald, væbnet med en Skovl. 
Christen drog sin c Degen*, og nu begyndte et livligt Haand- 
gemæng. Christen huggede under Kampen dyb Terts, nedenfra 
opefter, og ramte hende paa Haandleddet, saa Haanden fløj af. 
Hun lod imidlertid ikke til at lægge videre Mærke hertil, men 
førte Skovlen kraftigt med den anden Haand. Da Sagen kom for 
Retten, »forligtes de venligt», idet Christen betalte hende 27 Daler 
for den mistede Haand. ^ 

Peder Sandberg til Vestergaard kom i Aaret 1589 kørende 

forbi Anders Bjelkes Gaard Bellinggaard. Anders Bjelke bød ham 
indenfor. De sad saa og drak sammen, og under Samtalen lovede 
Bjelke ham et Jægerhorn, saafremt han kunde blæse i det. Han 
kunde virkelig, og Jægerhornet blev hans. Derpaa drak de videre, 
skød til Maals, drak igen og endelig skiltes de ad i Venskab, 
idet Anders Bjelke og hans Hustru fulgte ham paa Vej, medens 
Vognen kom bagefter. Da de var skiltes ad, kom Bjelke til at 
tænke paa sit Jægerhorn, og da han mødte Sandbergs Vogn, 
just som den skulde køre ud af Porten^ smak han Porten i og 
sagde, at Vognen kom ikke ud, førend han fik sit Horn. Peder 
Sandberg vendte tilbage for at se, hvor Vognen blev af, men 
modtoges af Anders Bjelke, der kom løbende selv sjette og for- 
langte, han skulde slaas som en ærlig Mand. Sandberg sprang 
bag et Gærde, men kom dog frem for at kæmpe Tvekamp med 
Bjelke. Sandberg huggede med cDegen», Bjelke stak med Spyd. 
Under Kampen løb Bjelkes Foged bagfra til og huggede med sin 
Degen et Stykke af Nakken paa Sandberg, «saa stort som et 
Saltkar*. Sandberg vendte sig og stak ham, saa han styrtede. 
Men i samme Øjeblik ramte Bjelke ham med Spydet, saa han 
tumlede ind i Gærdet. Da Bjelke vilde gennembore ham med 
Spydet, huggede Sandbergs Kusk med sin Bøsse dertil, saa at 
Stangen knækkede. Derpaa gennemborede Sandberg Bjælke med 
sin Degen, og Angriberne ledte den Døende bort. Retten frifandt 
Drabsmanden, da det var simpelt hen Nødværge.^ 

En Nat i Januar 1593 løb Harder Jepsen hujende og skri- 
gende om paa Ribe Gader. Vægterne kom til, og det lykkedes 
dem at faa baade Kaarde og Daggert fra ham. Han havde dog 
endnu to mindre Knive hos sig, hvormed han ihjelstak to Væg- 
tere. Han henrettedes i Februar Maaned. Hans Fader var slup- 
pen langt nemmere fra det, da han i sin Tid uden Aarsag dræbte 
sin Karl.* 

En tolvaarig Skoledreng i Aarhus jog sin Kniv i Underlivet 
paa en Kammerat, saa at denne kort efter døde. Konsistorium 
anbefalede ham senere til et Præstekald, han behøvede jo ikke 
at søge Embede just i samme Stift, hvor det var sket.* 

Den 2den Juli 1570 stak en ung Dreng ved Navn Paaske en 
af Hørerne ved Bergens Skole med en Kniv i Brystet, saa at han 
straks døde. En Maanedstid efter begik en Borger sammesteds 
tredie Gang Drab, og Peder Reidarsøn i Trondhjem omtrent 
samtidigt femte Gang.* 

Da de to Naboer, Torgjer og Jørgen, oppe i Thelemarken 
Kristi Himmelfartsdag 1593 fulgtes ad fra Kirke, hvor de havde 
været til Alters, bad Jørgen, om Torgjer, der bar en sleben 
Økse i Haanden, ikke vilde gaa foran. Da han gjorde det, skød 
han ham bagfra med sin Bøsse.^ 

Disse Eksempler paa, at man altid gik fuldt væbilet og ikke 
undlod at bruge sine Vaaben, kunde fortsættes i det Uendelige. 
Kun sjældent bidrage de til at kaste et mildere Lys over Tiden, 
som naar det hedder, at Borgerne i Odense brugte at <opgaa 
paa Raadhuset med deres Vaaben og Værge og true Borgemestre 
og Raad>, hvilket Kongen alvorligt paamindede dem om at lade 
være med.* For den, der ikke kender Forholdene, stiller Brøden 
sig her som langt større, end den var. Det utilladelige laa blot 
i, at de brugte Trusler, thi bevæbnede var de jo til enhver Tid. 

Sporene af denne Fortids Bevæbning er nu for en stor Del 
udviskede i Norden. Længst har de holdt sig i Sverig og Norge, 
hvor Befolkningens brede Lag endnu ofte bærer Kniv i Bæltet. 
Paa enkelte Gaarde i Thelemarken og Gudbrandsdalen gemmes 
endnu de gamle Stridshamre, der rigtignok i lange Tider kun 
har tjent som Stokke. Paa lignende Maade tabte Øksen sig, der 
endnu i Midten af det 17de Aarhundrede ses at have været baaret 
til daglig i Valdersdalen. Snart fulgte den kun med til Gæstebud 
og Kirke som en Slags gammeldags Pragt og tjente langt mere 
til Støtte end til Værn. Den yngste Stridsøkse, der nu findes 
opbevaret, bærer Aarstallet 1704. 

Sværdet synes i Norge at være blevet aflagt længe før end 
Øksen, maaske allerede ved Reformationstiden, da det i Byerne 
afløstes af Kaarden. Dog holdt det sig saavel i Thelemarken som 
i Sætersdalcn lige ned mod Aar 1800 som et nødvendigt Tilbe- 
hør til Brudgomsdragten. Det var Brudgommens Pligt at bære 
et sligt, omviklet om Hæftet med et hvidt Tørklæde. Under 
Bryllupslaget skulde han gøre et Hug dermed i den øverste 
Bjælke i Gavlvæggen for at vise, at Sønnerne ikke var vanslæg- 
tede fra Fædrene. Paa gamle Vægge i Sætersdalen ses endnu 
Spor af mange saadanne, velførte Hug.* 

I Danmark vedblev man at bære Kaarden langt ned i det 
18de Aarhundrede. Endnu ved Midten af det 19de saas Lavs- 
brødrene i Festdragt med Kaarde ved Siden. Spydet derimod 
tabte sig hurtigt efter det 16de Aarhundrede. Bladet bortfaldt og 
ombyttedes med en Guld- eller Sølvknap. I det 18de Aarhundrede 

havde Stokken endnu nogenlunde Spydsksafls Højde og bares 
som dette ved et Greb midt om Skaftet. Henimod den franske Re- 
volution blev Stokken imidlertid kortere og kortere og maatte tilsidst 
helt bøje Nakke, da dens øverste Ende omdannedes til Haand- 
greb. Dette Haandgreb var maaske endnu en ubevidst Efterlig- 
ning af Stridshammeren og Øksen, der jo ligeledes var endte 
som Spadserestokke. 

Kniven i Bæltet forsvandt i Danmark, efterhaanden som 
Gafler indførtes. Begge blev fra nu af et Bordtilbehør. De en- 
kelte Stænder, der fremdeles havde Brug for Kniven til deres 
daglige Dont, indførte lidt efter lidt den uskadeligere Foldekniv. 
Hos Bybefolkningen blev denne bestandig mindre. Den gamle 
Daggerts sidste fredelige Hverv var indtil 1850 som Pennekniv 
at spidse GaaseQer, senere at radere, sluttelig at skære Spidsen 
af Cigarer. 

fg. — 'H. Rørdam: Københavns Universitets Historie III 105. — Mon 
ikke Slutningsordet i Kansler Johan Friis's Svar-Digt til Gustav Vasa (H. 
Rørdam: Historieskrivningen og Historieskriverne i Danmark og Norge. 
Kbhvn. 1867. S. 76) skal forstaas i Overensstemmelse hermed? 

Sit Fængsel s^'al han sig fra, 

Fik en Fordans med K^en i Lybæk. 

Ko-Svans ! 

Det Fornærmelige i Udtrykket Ko-Svans vilde da komme til at ligge i 
dets Betydning af: Skoledreng (Bame...pe.) — * Originalen, fra en Kor- 
stol i Westerås, findes i Nationalmuseet i Stockholm. — * Kongl. Hofvet 
no. 2. Inventarium på Kgl. M^j.'s Lifklådekammer på Stockholm Slot 
1548. S. R. A. Trykt i Historiska Handlingar II (Sthlm. 1862). S. 6. 

— * Sveriges Historia från åldsta tid till våra dagar II (Stockholm 1877) 
Fig. 338. 

S. 21. ^Se ogsaa f. Eks. Jørgen Sadolin. (Danske Magazin V 193.) 

— 'Nye kirkehistoriske Samlinger II 488. — 'Suhm: Samlinger til den 
danske Historie II, 2, 146. — ^ Niels Hemmingsen: Pastor. Hafniæ 1562. 
S. 128—81. 

S. 22. ^ Tegneiser over alle Lande 10. og 21. Januar 1559. R. A. 

— Sjællandske Tegneiser 10. Oktober 1580. — 29. Oktober og 3. No- 
vember 1585. — 15. Oktober 1586. — 16. og 29. April 1588. R. A. — 
Nye Danske Magazin I 142. — Edvardsen Friis: Schielschior Kiobstæd« 
S. 420 — 21. — * Hauch: Minder fra min Barndom og Ungdom (Kbhvn. 
1867). S. 14. 

S. 23. ^ Norske Magasin II 242. — * Biskop Jens Nilssdns Visitats- 
bøger. Kristiania 1880. S. 202—3. 

S. 24. ^H. Rørdam: Københavns Universitets Historie II 701—3. 

IV 275—77. — Nyt historisk Tidsskrift V 187. — Norske Magasin I 270 
<og 281. — Kirstine Ulfstands Begravelse. Dokum. t. Klevenfelds Stam- 
tavler. (Ulfstand) 1570. R. A. — Sidsel Niels Parsbjergs dito. Sammesteds. 
(Parsbjerg) 1566. R. A. — Sjællandske Tegneiser 12. Mai 1588. R. A. 

— Samlinger til jydsk Historie og Topografi II 161. — I Køge brugte man 
at bære Lys foran Kisten selv ved borgerlige Begravelser. Dette forbødes 
1595. Sjællandske Tegneiser 2. April 1595. R. A. — o. s. v. — * H. Rør- 
dam: Københavns Universitets Historie III 307. — Alt 1587 omtaler en 
Student, at han har baaret Lig, men da den Afdøde var en anden Stu- 
dent, tør heraf intet sluttes med Hensyn til Skikkens Almindelighed. 

Kirkehist. Samlinger 3die Række II 486. — ' De ^ed S. 24 Anm. 1 anf. 

Steder. — tGivet for et Stykke Klæde til Peblingerne: 16 Daler Givet 

Peblingerne til Aabod paa det Klæde^ som de fik, for det var ikke godt nok: 
24 J)C>. Dokumenter til Klevenfelds Stamtavler (Ulfstand) 1570. R. A. — 
Nyt historisk Tidsskrift V 187—88 o. s. v. — * H. Rørdam : I^øbenhavns 
Universitets Historie III, 111. — * Worms Skolehist, Videnskabernes Sel- 
skabs Skrifter XI 372. 

S. 25. ^Henr. Ranzau: De conservanda valetudine. (Lipziæ 1573) 
p. 94. 

S. 29. ^ Resen: Frederich den Andens Krøniche, S. 43. — * Under 
Hofdragten af 1543 var der f. Eks. Trøje. Danske Samlinger. Klæde- 
dragt no. 377. R. A (Danske Magazin V 2.) — 'Gustav Vasas « Jakker » 
1543, se Historiska Handlingar II (Sthlm. 1862). S. 7—8. — Aar 1548 se: 
Kongl. Hofvet no. 2. Inventarium på Kgl. Majs. Liffklede-Cammar 1548. 
S. R. A. — * Min Fru Værtinde har ladet hente nyt Læder hjem til mig 
og Jørgen at forfærdige os c Vamse » ... Brev dat. Leipzig 1535. Abend 
Set. Petri et Pauli. Dokum. t. Klevenfelds Stamtavler (Bilde) R. A. 

S. 30. ^ Se f. Eks. Sjællandske Tegneiser 10 Oktober 1579. R. A. 

— * Naar Trøje omtales hos fornemmere Folk i Aarhundredets sidste Halv 
del, nævnes næsten altid tillige Kjortel. cTrøjen* er i saa Fald = Under- 
trøje; <IQortel» er Overtrøjen. — 'En formaning oc atuarsel om den lep- 
pede oc forkludede Hosedieffuel. Kbhvn. 1556. Blad B. B 2 og C 1. 

S. 31. * Historisk Tidsskrift I. Kbhvn. 1840. S. 186. 

S. 33. ^ Joh. Spangenberg: Ecteskabs Ordens Speyel oc Regel. Kbhvn. 

1601. S. 119 og 208. (Fortalen er underskreven 1544.) — »Quicherat: 
Histoire du costume en France; deuxiéme edition. Paris 1877. p. 352. 

— 'Sammesteds. — ^Historiska Handlingar II (Sthlm. 1862). S. 5 ffg. 

S. 34. ^Københavns Diplomatarium III 119—25 og IV 664. — *Aar 
1540 havde f. Eks. Gustav Vasas Drabanter lysegult Underlag for Spalterne 
i det ene Ærme Kgl. Vitterh. Historie och Antiquit. Acad. Handlingar 
III (Sthlm. 1793). S. 92. — 'Danske Samlinger for Historie, Topografi, 
Personal- og Literaturhistorie I 275. — Smlgn. Elias Caspar Reichard: 
Matthåua und Veit Konrad Schwarz nach ihren merkwfirdigsten Lebens- 
umstånden beschrieben. Magdeburg 1786. S. 35, 36, 38, 44 o. s. v. 

S. 35. ^ Se f. Eks. Sveriges Historia från åldsta tid till våra dagar 
III 116—17. 

S. 38. *H. Weiss: Kostflmkunde. Neuere Zeit. II 643. — * Se f. Eks. 
Anders Sdrensen Vedels Portræt, malet 1578 (Wegener: Hist. Efterr. om 
A. S. V. fol. S. 99 Anm. 25) eller Billedet i Niels Hemmingsens Postille 
overs, af H. Reravius. Kbhvn. 1576. S. 137. — 'Bloch: Den tyenske 
Gejstligheds Historie. S. 41. — *Nye Kirkehistoriske Samlinger IV 286. 

— * Nye Kirkehistoriske Samlinger V 32. — ® Nye Kirkehistoriske Sam- 
linger V 44. — ' Nye Kirkehistoriske Samlinger V 48. 

S. 39. ^Se bl. a. Edvardsen Friis: Schielschiør. S. 268—69. — 
'Hans Christenssdn Sthen: Ligprædiken over Mette Ulffstand. Kbhvn. 

1602. Bl. D. 8. 

S, 40. * Charles d'Ogier: Dagbok dfver dess resa i Sverige 1634. 
(Sthlm. 1828.) S. 21. — * K. N. Lenæus: Delsboa lUustrata. (Sthlm. 
1764.) S. 204. 

S. 41. * Af tre Alen bredt Klæde gerne 5 — 6 Kvarter. Danske Ma- 

gazin VI 318 og 3die Række VI 6. — Maimøhus Lensregnskab 1541: 
Borgekokken til Hoser 5 Kvarter engelsk Klæde; Mester Hans Voldmester 
til Hoser 2 Alen dito; Jacob Redesvend til Hoser iVs Alen; Ridefogden 
4Vj Alen (3 Par); Slotsfogdens Svend iV« Alen. R. A. — Naar Hoserne 
ikke skulde gaa helt op, kaldtes de med det gamle Navn : Sokker. Christ. 
Gøye til sin Hustru 1565: Send mig en Alenjsort Engelsk til to Sokker. 
Dokum. t Klevenfelds Saml. (Gøye) R. A. 

S. 42. ^ Kongl. Hofvet no. 2. Inventarium på Kgl. M^j.'s Lifklåde- 
kammer på Stockholm Slot 1548. — Dito: Inven taria opå Hertog Johans 
Cleder 1553. S. R. A. — Trykte i Historiska Handlingar II (Sthlm. 1862). 
— Jeg benytter Lejligheden til at tilbagekalde min (i Danske Samlinger 
2den Række, 6te Bind, Side 174 Anm. 7)^dtalte' Gisning om Betydningen 
af « Overtøj >. 

S. 43. ^ Om dette og det følgende se: En formaning oCg|atuarsei om 
den leppede oc forkludede Hosedieffuel. (Kbhvn. 1556.) Oversat og for- 
synet med Efterskrift af Peder Palladius. — 'A. Huitfeld: Danmarckis 
Rigis Krønicke. 4to. Pars IX Bl. Xx 3. — 'Bøme Speigel, fordansket af 
Niels Bredal. Kbhvn. 1568. 4to S. 23. 

S. 44. ^ Hus-Taffle vdsæt paa Dansk aff Rasmus Hanssdn Reravius. 
Paa ny trykt 1639. — Fortalen Bl. C. 7. 

S. 45. ^A. Huitfeld: Danmarckis Rigis Krønicke. 4to. Pars IX Bl. 
Xx 3. — 'Hefoer-Alteneck: Trachten des christlichen MiUelalters III 120 
—21. — 'A. Huitfeld: Danmarckis Rigis Krønicke. 4to. Pars IX. BI. Xx 
3. — Krag og Stephanius : Christian den Tredies Historie. Oversat. (Kbhvn. 
1776.) S. 386« — *En formaning oc atuarsel om den leppede oc for- 
forkludede Hosedieffuel. Bl. B. — Ungeheure Hosenlåtze geseliten sich 
dieser Tracht wurdig bei, und waren oft entweder :3!0 gebildet, dass sie 
das, was sie bedecken sollten, in der Form nachahmten, oder gar so, dass 
sie es bei jeder Bewegung enthOllten. Otto Henne- Am-Rhyn : Allgemeine 
Kulturgeschichte. IV (2te Aufl. Leipzig 1879.) S. 585. 

S. 46. * En formaning oc atuai*sel o. s. v. Bl. C 3. — * Quicherat: 
Histoire du costume en France. Paris 1877. deuxiéme edition. 

S. 48. ^Arrild Huitfeld: Danmarckis Rigis Krønicke. 4to. Pars IX 
Bl. Xx 3. — Krag og Stephaniuf : Christian den Tredies Historie. Kbhvn. 
1776. Oversat. S. 386—87. 

S. 49. * Danske Samlinger, 2den Række VI 174—75. — Historiska 
Handlingar II (Sthlm. 1862). S. 5—42. — Aar 1557 fik den danske Prins, 
Hertug Magnus, syet tre Par Overtøj og et Par Bukser. Diplomatarium 
Flensborgense II 1038—40. — * Weiss: Kostumkunde (Neuere Zeit) II 
(Stuttgart 1872) 641. — Quicherat: Histoire du costume en France. (Paris 
1877). p. 383. — 'Niels Lauritzsdn Arctander: Ligprædiken over Niels 
Jonssdn Viflfert. Kbhvn. 1596 BL C 6. 

S. 51. ^ Quicherat: Histoire du costume en France. Paris 1877. p. 
400—02. — * Helsingørs Tingbog, 12. Juni 1589. R. A. 

S. 52. ^ Danske Samlinger I (Kbhvn. 1865—66) 262. — * Om Bevis- 
steder og Henvisninger se nærmere O. Kaikar: Ordbog til det ældre danske 
Sprog. «Lumme>. 

S. 53. ^ Se f. Eks. Mogens Gyldenstjemes Regnskabs-Bog over Ud- 
gifter til hans Børn. no. 1320 C. N. K. S. — o. fl. St. — *Nyerup: Hist.- 
statist. Skildring af Tilstanden i Danmark og Norge III 1, (Kbhvn. 1804)] 

S. 35. - Historiska Handlingar II (StWm. 1862). S. 5—42. — »Danske 
Samlinger, 2den Række VI 174—75. — * Nye Danske Magazin VI 62—64. 

— ^ Klædesiioser til Fattige, se f. Eks. Universitets Udgifter 1540, Danske 
Magazin 3die Række VI 6. — Til Hoffets Damer: Kgl. Vitterhets Historie 
och Antiquitets Academiens Handlingar III (Sthlm. 1793). S. 93 ffg. — 
TU Børn: N. K. S. no. 1320 C. — Til Tyende: Malmøhus Lensregnskaber. 
R. A. — Til Gustav Vasa: Historiska Handlingar II (Sthlm. 1862). S. 9 
ffg. — Tilskæring af Klædeshoser Betingelse for Optagelse i Københavns 
Skræderlag. Københavns Diplomatorium II 504. o. s. v., o. s. v. 

S. 54. ^ Inventaires de la Royne Decosse, Douairiere de France. 
Edinburg 1863. Jeg skylder Hr. Prof. Schiem Tak for at have gjort mig 
opmærksom paa disse interessante Regnskaber. — ' Danske Adelsbreve. 
Fase. 23. Gøye Salig Herluf Trolles Klæder. R. A. Kbhvn. — Danske 
Samlinger, 2den Række VI 175. — * Råkenskaper rdr. Guld, Silfver, 
Perlor. 1552—73. Utgift på Ko. Mttz. Sidentyg 1559. S. R. A. — * Hi- 
storiska Handlingar (Sthlm. 1862) II 11. — * Handlingar rérande Skandi 
navlens Hist. XXXVII 53. — * Rentemester Regnskab 1556. R. A. — 
^ Rentemester Regnskab 1563, Joachim Becks: c Hoseskind købte, og Rem- 
mesnidere og Sadelmagere for Arbejde = 99 Vs V og 451 Vi Daler ». R. A. 

— I Joh. Grundtvig: Frederik den Andens Statshusholdning (Kbhvn. 1876). 
S. LXXV, er < Hoseskind* her fejlagtigt forklaret som < Hestehuder* (Horse- 
skind.) -^ ^Danske Magazin 3die Række I 46. — • Historiska Handlingar 
II (Sthlm. 1862) 11—42. 

S. 55. ^ Råkenskaper rør. Guld, Silfvor o. s. v. 1552—73. (Låreffts 
Register 1554). S. R. A. — * Inventaires de la Royne Decosse, Douairiere 
de France. Edinburg 1863. S. 128: Plus je deliure a Mademoiselle de 
Raalle vng reste de toille de HoUande, qui a este employe pour faire des 
chausses pour la Royne, contenant 18 aulnes. — Smlgn. S. 137. — S. 147 
af 3*/4 Alen hollandsk Lærred laves 6 Par tchose* til Dronningen. — 
*Cancelliets Aflevering. Skab 14, Pakke 151. Holger Ulfstands Rejse- 
Udgifter. R. A. — *Nyerup: Hist. stat. Skildring af Tilstanden i Danm. 
og Norge III 1, 35. — *Nye Danske Magazin VI 63. — * Processer XII 
8. R. A. 

S. 56. * Quicherat: Histoire du costume en France. Paris 1877. 
p. 384. — Weiss: Kostumkundé. Neuere Zeit 2te Abtheilung (Stuttgart 
1872). S. 528 og 554. — "Foruden de sædvanlige Kilder, Baudrillart: 
Histoire du luxe III (Paris 1880). p. 434. 

S. 57. ^Top. Saml. Odense no. 8. R. A. Trykt f Vedel Simonsen: 
Bidrag til Odense Byes ældre Historie III 87—88. — ' Birgitte Gøyes 
Klæder 1565. Adelsbreve Fase. 23. Gøye. Rigsarkivet Kbhvn. — * Danske 
Samlinger 2den Række VI 176. — * Mogens Gyldenstjemes Regnskabsbog 
over Udgifter til hans Børn. No. 1320 C. N. K. S. — * Danske Magazin 
V 4, 343. Flikning af Strømper omtales oftere i samme Regnskab. — 
• P. N. Thorup : Disciplenes Stilling i de lærde Skoler fordum og nu. (Ribe 
Skoleprogram 1819.) S. 16. 

S. 58. ^Råntekammer bdcker 1562: Joenn Personns Utgifft 1562. 
S. K. A. — * Danske Samlinger, 2den Række VI 175. — Framlidne Her 
Ponti de la Gardie ågedeler. Anno 1586. S. R. A. — Danske Magazin 
I 63. — »CC. Gjørwell: Svenska Magazinet. (Sthlm. 1766). S. 706. 

— ^Helsingørs Tingbog 5 Marts 1627. R. A. — * Skrivelse fra Christoffer 

Gøye til Birgitte Bølle dat Elfsborg 2 August 1566. Dokum. t. Kleven- 
felds Stamtavler, R. A. — * «Hun lærte at knytte, kniple og sprange og 
andet saadant, som Ungdommen plejer at tilholdes», siges der om en 
Adelskvinde født 1542. J. Nielsdn: Ligprædiken over Fru Karine Gylden- 
stjerne. Kbhvn. 1596. Bl. A. 6. — 'Kirkehistoriske Samlinger, 3die 
Række II 487. — ' »Gamstrømperc i ikke ringe Antal til den tyske Præ- 
dikant, Didrik Lakaj, Jon Persson o. s. v. o. s. v., omtales til følgende 
Priser: IV« Daler, 2 Daler (hyppigst), 10 fC, (En Speciedaler = 4 A). 
Råkenskaper dfver de Furstliga Hofhålningame 1565—95. S. R. A. 

S. 59. ^ Nye Danske Magazin VI 62—64. — * Rentemester Regnskab 
1611. R. A. — 'Saaledes f. Eks.: Emewerte Policey Ordnung der Statt 
Pranckfort 1598. p. 4. «Es soli hinfuro kein Manns Person oder junger 
Geseli gestrickte Strtimpff, so vber vier oder zum bdchsten fQmff Gulden 
werth seyn, antragen, bey Stra£f zween Gulden. O. fl. a. St. — *Chr. 
IV's Policeyordn. 27 Septbr. 1636 f. Schleswig & Holstein. Gluckstadt 
1636. C. 4. 

S. 60. ^Dalin: Svea rikes historia III 1,607. — *H. Weiss: Kostflm- 
kunde Ilte Abtheilung (Stuttgart 1872). S. 590. 

S. 61. ^ Tegneiser over alle Lande 1 og 7 Oktober 1563. R. A. (V. 
Simonsen : Bidrag til Odense Byes Historie II 2,is9.) — ' Dokumenter til 
Klevenfølds Stamtavler. (Gøye). Skrivelse af 1565 fipa Christoffer Gøye til 
Birgitte Bølle. R. A. 

S. 63. ^Københavns Diplomatarium II 441. — * Trsesko til fattige 
Disciple i Ribe. P. N. Thorup: Disciplenes Stilling i de lærde Skoler 
fordum og nu. Ribe Skoleprogram 1819. S. 16. — Historisk Tidsskrift 
III 307. Aar 1658 siges om Kvinderne i Danmark: »Ikke blot paa Landet 
men ogsaa i Stæderne bære de Sko af Træ c. — c Bønderne i Sverige gaa 
med Læder-, ikke med Træsko ». Charles d'Ogier: Dagbok dfver dess resa 
i SveHge 1634. Sthlm. 1828. S. 8. — Hans Hildebrand: Sveriges Medel 
tid, l,i6s. 

S. 64 ^Se f. Eks. Utgifift på Konung. Mattz Sidentyg 1559. S. 
R. A. — 'Inventaires de la Royne Decosse Douairiere de France. Edin-^ 
burg 1863. p. 125. — ' Tegneiser over alle Lande, 7 Februar 1560. R. A. 
(Trykt i Kbhvns. Diplomat. IV 568.) — *Ahlqvist: Karin Månsdotter. 
Sthlm. 1374. S. 12. 

S. 65. * Kbhvns. Diplomat. II 523—24. — * Edvardsen Friis: SchieK 
schiør Kjøbstad. S. 264. 

S. 66. ^Se f. Eks. Jyske Tegneiser 6 December 1591. R. A. — 
* Kbhvns. Diplomat. II 523. — »Kbhvns. Diplomat. IV 568. — *Nye 
Danske Magazin I 138. — Rentemester Regnskaber 1588 og 1591. R. A. 

S. 70. ^Danske Magazin II 29. — 'Joh. Spangenberg: Ecteskabs. 
Ordens Speyel oc Regel. Kbhvn. 1601. S. 119. (Fortalen er underskre- 
ven 1544.) 

S. 71. * Kongl. Hofvet no. 2. S. R. A. 

S. 73. ^Se f. Eks. Malmøhus Lehnsregnskab 1561. R. A. (Anna 
Miszener med flere omtales som brugende Linned Halskla^ie). — ' Doku- 
menter til Klevenfelds Stamtavler (Anefeld). R. A. (Vedel Simonsen: 
Samlinger til Hagenskov Slots Historie. S. 44). 

S. 74, * Prinsesse Dorotheas Udst3rr. Pergaments Breve. Brunsvig 
no. 5 c. R. A. — * Bloch: Den fyenske Gejstligheds Historie. S. 44. — 

« Kongl. Hofvet no. 2. S. R. A. — * Først Aar 1636 overførtes Opfindel- 
sen til Tyskland (fira Venedig.) Weiss: Kostfimkunde Ilte Abtheilong. 
S. 625. 

S. 75. ^Skrivelse fra Mette OvesdaUer til Fru Sophie Esge Bildes. 
Dat. Ring Kloster Set Pedersdag ad vinculam 1529. Adelsbreve, Fase. 7. 
Bille. Rigsarkivet. Kbhvn — * K. v. Weber: Anna Churfurstinn zu 
Sachsen. Lpzg. 1865. S. 175. 

S. 76. ^ P. de FEstoile: Journal de Henri III, ou memoires pour 
servir å l'histoire de France. A la Haye 1744. I. p. 179 Note 59. — 

* Fremhævet gentagne Gange af Viollet-le-Duc (Dictionnaire raisonné du 
mobilier fran^is, Tome III^— IV) og gendrives næppe ved Keysers Udta- 
lelser (Efterladte Skrifter II 2,7i). 

S. 79. ^ Dokumenter til Klevenfelds Stamtavler. (Oxe). Inventarium 
over Albret Oxes Efterladenskaber. 6 Marts 1577. R. A. — ^Pontus de 
la Gardies ågedeler. Acta Historica. S. R. A. — 'Inventarium over 
Prinsesse Dorotheas Udstyr. Pergamentsbreve. Brunsvig no. 5 c. R. A. 
— * Inventarium over Prinsesse Elisabeths Udstyr. Kongl. Hofvet no. 2. 
S. R. A. — ' Inventarium over Dronning Anna Catharinas Udstyr. Perga- 
mentsbreve. Ægteskabssager no. 34. R. A. — ® «En halvstakket Kjor- 
tel 'af blommet Fløjl ». Dokumenter til Klevenfelds Stamtavler. (Oxe) 
Inventarium over Albrit Oxes Efterladenskaber. R. A. — En sort, lang 
Fløjls Kjole — En sort, uopskaaren Fløjls stakket I^ole — En stakket 
Fløjls ^ortel. Danske Samlinger, 2den Række VI 175—76. — ^ Danske 
Samlinger, 2den Række VI 175—76. 

S. 80. ^Dokumenter til Klevenfelds Stamtavler (Oxe). Inventarium 
over Albrit Oxes Efteriadenskaber. R. A. — * Inventarium over Prinsesse 
Elisabeths Udstyr af 6 Maj 1581. Kongl. Hofvet no. 2. S. R. A. — 

* Pontus de la Gardies ågedeler. Acta Historica. S. R. A. — * Pergaments- 
breve. Sachsen no. 9. R. A. — * Pontus de la Gardies ågedeler. Acta 
Historica. S. R. A. — 'I de mange paa Tysk afiTattede nordiske Inven- 
tarier søgte man paa forskellig Vis at gøre sig forstaaelig. I det oven- 
nævnte over den svenske Prinsesse Elisabeths Klæder skelnedes saaledes 
mellem almindelige Schfirze og Schurze, welche sie uber die Kleider vor- 
binden. 

S. 81. * Pergamentsbreve. Sachsen no. 9. 

S. 82. ^ Pergamentsbreve, Ægteskabssager no. 34. R. A. — * Sam^ 
linger til jysk Historie og Topografi. III 182—85. — 'I. P. Schmidt: 
Fastelabends-Sammlungen. Rostock 1742. S. 12 — 13 (L. Osiander i en 
Prædiken af 1594.) 

S. 83. ^ Laxdæla Saga. Gap. 34 og 35. — ' Det er i saa Henseende 
karakteristisk, at Olivier de la Marche, der i sit Digt: Parement des 
dames de Thonneur, opregner alle kvindelige Klædningsstykker, ikke om- 
taler dette. Han ønsker sin Dame les pantoufles de Fhumilité, les sou- 
liers de bonne intelligence, les chausses de persévérance, le jarretier de 
ferme propos, ist chemise d'honnéteté o. s. v. o. s. v., men kender aaben- 
bart intet til Benklæder. Quicherat: Histoire du costume en France. 
2me edition. Paris 1877. p. 334. — * cSept aulnes de HoUande pour 
faire six paire de callesons pour la Royne». Inventaires de la Royne 
Decosse Douairiere de France. Edinburg 1863. p. 126 og 138. — ^ HeU 
singørs Tingbog 21 Oktober 1577. R« A 

S. 84. * Pergamentsbreve, Ægteskabssager no. 34. R. A. — 'I Chri- 
stiern II's Ordinans var det ligefrem forbudt Skøger at bære Kaabe. (Kol- 
derup Rosenvinge: Gamle danske Love IV. S. 108.) I Praksis fortolkedes 
dette vistnok som i Aalborg 1556, at Skøger kun maatte bære kort Kaabe 
(Samlinger til jysk Historie og Topografi II 145). Smlgn. Norske Magasin 
I 555—56. — Norsk Historisk Tidsskrift, 2den Række II 297. 

S. 85. ^Nye Danske Magazin II 273—76. — 'Thorup: Historiske 
Efterretninger om Riberhus. Ribe Skoleprogram 1835. Bilag S. 20—21. 

— Øst: Archiv for Psychologie, Hist., Lit. og Kunst. 1824. I, 195. — 
'P. N Frost: Beskrivelse over Købstaden Ringkøbing. Borris 1817. S. 22. 

S. 86. ^ Junge: Den nordsjellandske Landalmue. Nye Udgave. Kbhvn. 
1824. S. 353. — * Hans Christensøn (Sthen): En liden Haandbog til Øvelse 
udi Gudelighed. Kbhvn. 1578. Blad D 3. — De fattige Elever i Sorø 
Skole fik hvert andet Aar en « Underkjortel » af engelsk Klæde og en c Ul- 
denskjorte«. Nyerup: Hist. statist. Skildring af Tilstanden Danmark og 
Norge. III 1,85. — 'Vedel Simonsen: Familie-Efterretninger om de danske 
Ruder. I, 100. — * Historiska Handlingar II (Sthlm. 1862). S 14—15. — 
* Samme Skrift. S. 13. — **Pontus de la Gardies ågedeler. Acta histo- 
rica. S. R. A. — ' Historiska Handlingar I. (Sthlm. 1861.) S. 19. 

S. 87. * Blicher: Topografie over Vium Præstekald Viborg 1795, 
S. 192 — 94. — Junge: Den nordsjellandske Landalmue. Kbhvn. 1824. S. 
352—53. — Dansk Historisk Tidsskrift I, 185—86. — * Den svenske Dron- 
nings Jomfruer Aar 1540 havde deres « Bindetrøjer » af Sardug. Kngl. 
Vitterhets Historie och Antiquitets Academiens Handlingar. III 111 — 12. 
Mette Rosenkrands havde to skindforede Livstykker. Danske Samlinger, 
2den Række VI 177. — »Peder Palladius: En Visitatz Bog udg. af Sv. 
Grundtvig S. 87. 

S. 88. ^Udvalgte danske Viser fra Middelalderen. II 118. — * Norsk 
historisk Tidsskrift III 261. — »Danske Magazin IV 316—17. — * Brasch: 
Gamle Ejere af Bregentved. S. 58 fg. — ' Raumer: Historisches Taschen- 
buch VI 324—25. — «K. v. Weber: Anna Churfurstin zu Sachsen. Lpzg. 
1865. S. 193. — 'Dansk Maanedsskrift udg. af Steenstrup 1864. 1,87. 

— 'Inventarium dat. Fliginghe 16 August 1556 over Ærkebisp Mr. Tor- 
ben Billes Efterladenskaber. Svenske Jordebøger 59. 2. R. A. — •Skri- 
velse af 1538 fra Fru Ide Munksdatter til Fru Sophie Esge Bildes. Doku- 
menter til Klevenfelds Stamtavler (Rosenkrands). R. A. 

S. 89. * Uddrag af mange forskellige^ især Lensregnskaber. — Chri- 
stian den Fjerdes Skjorter: Rentemester Regnskaberne 1590 — 93. — 
^ Dansk Maanedsskrift udg. af Steenstrup 1864, I, 86—88. — * Pergaments- 
breve. Sachsen no. 9. R. A. — *Brev fra Eggert Ulfeldt til Fru Sidsel 
Ulfstand, af 26 Maj 1565. Adelsbreve Fase. 58. Ulfstand. Rigsarkivet 

— *Paa den halve Lod kom 30 Skjorter. Danske Samlinger, 2den 
Række VI 182. — ^Ordnung des Raths der Freyen Statt Lubeck 1612. 

— B. 3 — E. — ' Det vil af det Ovenstaaende fremgaa, at jeg har 
forladt den i « Historiske Skitser* S. 175 udtalte Mening, at Lærreds- 
skjorter Aar 1577 endnu kun sjældent var i Brug hos den danske Adel. 
Skildringen dér vil, saaledes som jeg nu opfatter Sagen, næppe passe paa 
Forhold ud over Aar 1550. Jeg støttede min tidligere Opfattelse paa saa 
vægtige Vidner som Berlepsch: Ghronik vom ehrbaren und uralten Schnei- 
dergewerk. S. 133 fg. og H. Weiss; Kostumkunde. II 679. Det fore- 

kommer mig imidlertid, at de nu firemdragne Beviser i Forening med 
adskillige andre, som det vilde blive for vidtløftigt at anføre, bestemt 
pege hen paa, at Overgangen fra den tidligere almindelige Brug af Uld- 
skjorte til Brugen af Linnedskjorter maa være sket for den danske Adels 
Vedkommende omkring Aar 1550. — ® « Sorte silkesyede Skiorter*. Skri- 
velse af 26 Juli 1565 fra Eggert Ulfeld til Fru Sidsel Ulfstand. Adelsbreve, 
Faso. 58. Ulfstand. Rigsarkivet. 

S. 90. ^Engelstoft: Universitets Annaler. 1813. S. 31. — 'Poul 
Eliesens danske Skrifter. I 462—63. 

S. 91. * Historiska Handlingar II. Sthlm. 1862. S. 15—16. — 
^Enkelte Detailler se bl. a. Historiska Handlingar II Sthlm. 1862. S. 
17—21. 

S. 93. Sjunge: Den nordsjællandske Landalmue. Kbhvn. 1824. 
S. 212 fgg. 

S. 94. ^ En Formaning oc Atuarsel om den leppede og forkludede 
HosediefiFuel. Kbhvn. 1556. Blad E. 2. (Peder Palladius' Efterskrift.) — 
' I alle Forordningerne om Hofdragt fira Fr. II's første Aar paabydes Hatte. 
R. A. — »Sjællandske Tegneiser 10 Oktober 1579. R. A. 

S. 95. Danske Magazin, 3die Række II 197. Anm. — ^ Nye kirke- 
historiske Samlinger V 32 og 48. — » Biskop Jens Nielssøns Visitatsbøger. 
Kristiania 1880. S. 202—3. — * Inventarium over Alb. Oxes Efterladen 
skaber. Dokumenter til Klevenfelds Stamtavler (Oxe). R. A. — *N3rt 
historisk Tidsskrift IV 245. — **Jac. Albretsen: Underuisning om Tienere. 
Kbhvn. 1610. S. 106. 

S. 98. ^ «I1 commen^ å crier par deux fois: Sire, embrassez moi 
la cuisse, car j'en ai de fort bons,» Memoires de Sully édit. de Fabbé de 
rÉcluse II 603. — * «Ah, mon cher maitre! dis-je en lui accolant la cuisse, 
je ne lui (mademoiselle de la Valliére) parleroi de ma vie*. Memoires 
de Loménie de Brienne, anført i A. Franklin: Les soins de toilette p. 85. 

— »A. Franklin: Les soins de toilette p. 85, 

S. 99. * Nærværende Skrift II 75. — * Weiss: Kostiimkunde II 569. 

S. 100. ^A. Franklin: Les soins de toilette p. 76—77. — * Saint- 

Simon: Memoires II (Paris 1881) p. 275. — »Resen: Frederik II's Krønike. 

— *Smstds. 

S. 101. ^ Kirkehistoriske Samlinger II 1, 494 og V 1, 203—4. 

S. 108. ' E. Pontoppidan: Annales ecclesiæ Danicæ III 393. — 
'Schlegel: Sammlungen z. dån. Geschichte. I 93 og 104. 

S. 107. * Pergamentsbreve. Sachsen no. 9. R. A. — 'Danske Sam- 
linger, 2den Række VI 171. 

S. 108. ^ Pergamentsbreve. Sachsen no. 9. R. A. — * K. v. Weber: 
Churfurstinn Anna. S. 172. — »Danske Magazin II 28. 

S. 109. ^ Quicherat: Histoire du costume en France. Paris 1877. 
p. 367—68. — 'E. C. Reichard: Matthåus vnd Veit Konrad Schwarz nach 
ihren merkwurdigsten Lebensumstånden. Magdeburg 1786. S. 88. — 
»Suhm: Nye Saml. til den Danske Historie. III 100. 

S. 110. Schlegel: Geschichte Christian d. Vierten v. N. Slangen. I. 
(Kopenhagen und Leipzig 1757) 62. Anm. 7. — *Se de mange Afbild- 
ninger i Pinakotheca Danica paa det Store kgl. Bibliotek. — » A. Franklin : 
Les soins de toilette p. 61. 

S. 111. ^Abbé Legendre: til est surprenant q'une coififuré aussi 

commode qu'est la perruque, n'ait esté en usage que depuis le regne de 
Louis XIII*. (Mæurs des Francois. p. 233). Efter A. Franklin, a. 
Skr. S. 61. 

S. 112. ^ Bøme-Speigel fordansket af Niels Bredal. Kbhvn. 1568. 
S. 17. 

S. 113. ^Skrivelse fra Fru Mette Rosenkrands til Birgitte Christoflfer 
Gøyes, dat. Kbhvn. d. 17 Marts 1571. Adelsbreve. Fase. 53. Rigsarkivet. 

— *Fru Ane Bråde til Fru Birgitte Christoffer Gøyes, dat. Eskildstrup d. 
28. Maj 1574. Adelsbreve, Fase. 10 Bråde. Rigsarkivet. 

S. 114. E Ekholm: Den Swenska Fatt)uren. Femte Opningen. 
Sthlm. 1769. S. 52—53. — * Hans Forssell: Sveriges inre Historia II. 
Sthlm. 1875. Tabeli I a-c. — » Danske Samlinger I 268 og 269. — * Sam- 
linger til jysk Historie og Topografi 111182— 83. 

S. 115. ^I Teksten staar ikke c Slag » alene men cDolslag» maaake 
en Art «Modest». Nye danske Magazin II 274. — 'Hans Forssell: Sveriges 
inre Historia II. Tabel I a. — * Vtgifft på Konung. Mattz Sidentyg 1559, 
i Samlingen: Råkenskaper rdrande Guld, Silfver, Peiior o. s. v. 1552 — 73. 
S. R. A. — ^ Råntekammar-bdcker 1564 og 1565. Hans Joenszons Utgift. 
S. K, A. — *Raumer: Hist. Taschenbuch VI 235—46. 

S. 116. ^Pontoppidan: Origines Hafhienses S. 355. — "Pergaments- 
breve. Sachsen no. 9. R. A. — * Partzler som Phalsgreffinnen bekommitt 
till sitth brdllop Anno 62. S. R. A. — ^ Sammesteds og Sjællandske Teg- 
neiser 27. Juni 1578. R. A. — *25 Alen Klæde til Chr. IV*s og hans 
Søskendes Klædninger å 8 Daler Alen. 11 Juli 1589. Danske Kongers 
Historie no 73 dd. R. A. — * Rentemester-Regnskab 1590—91. Et Par 
Stald-Øxne = 18 Daler. R. A. — 'Danske Magazin, 3die Række I 46. 

— « Sjællandske Tegneiser 22. April 1581. R. A. 

S. 117. ^Danske Samlinger I, 274. — *Se f. Eks. Afbildningen i 
Edvardson Friis: Slgelskjør. S. 272. — * Rentemester-Regnskab 1589—90. 
R. A. — * Historiska Handlingar II. Sthlm. 1862 S. 25. — * Historiska 
Handlingar II. Sthlm. 1862. S. 5—25. — ® Danske Samlinger, 2den 
Række VI 176—77. — ' K. v. Weber: Anna, Churfurstin zu Sachsen. S. 
179-80. — « Danske Samlinger, 2den Række VI. S. 177. 

S. 118 ^ Danske Magazin V 3. — Tegneiser over alle Lande, 17 
April 1561. R. A. — Sjællandske Tegneiser 27 Februar og 2 Maj 1596. 
R. A. — *No. 1320. c. fol. N. K. S. — »Joh. Adolphs Ordnung von 
Kleidung, Hochzeitung etc. 1601. Schleswig 1605. B. — * No. 1320 c. 
fol. N. K. S. — * Glucksborgske Arkiv, Pakke Ib. R. A. — « Danske 
Samlinger, 2den Række VI 174—77. — 'Rentemester-Regnskab 1590—91 
og 92—93. R. A. — ^Hans Forssell: Sveriges inre Historia II 24. Note 
5. — ®Raumer: Hist. Taschenbuch VI 235—46. 

S. 119. *Hans Forssell: Sveriges inre Historia II Tabel II a og b. 

— * Samme Skrift II 24. Note 5. — »Fire Ulveskind å 5 Daler Stykket. 

— Otte dito å 6 Daler til Chr. IV og Hertug Ulrik samt deres Drenge. 
Rentemester-Regnskab 1590 og 1592. R. A. — * Hans Forssell: Sveriges 
inre Historia II 24 Note 5. — * Glucksborgske Arkiv, Pakke I b. R. A. 

— ^Loenbom: Uplysningar i Swenska Historien II. Sthlm. 1769. S. 
21—22. — 'Resen: Frederich den Andens Krønike. S. 71. 

S. 120. ^P. de Bourdeille de Bråntome: Memoires. Les vies des 
dames illustres. Leyde 1722. p. 189. — * H. Weiss: Kostumkunde. Neuere 

2eit. S. 564. — Baudrillart: Histoire du luxe. III 438. — 'H. Weiss: 
Kosttimkunde. Neuere Zeit. S. 568. — * Dansk Magazin V 76. — * Nemlig 
^ Gange 17. Danske Samlinger, 2den Række VI 174. — •Historiska Hand- 
lingar II. Sthlm. 1862. S. 5—25. 

S. 121. * Danske Magazin V 2—12, og 4de Række II 77 og 175. — 
Tegneiser over alle Lande, 18. Marts 1559 og 17 April 1561. R. A. 
(smlgn. Vedel Simonsen: Familie-Efterr* om de danske Ruder II 47.) — 
Danske Samlinger. Klædedragt, no. 377: Aar 1543, 1 og 20 Marts 1559. 
16 April 1561 og 8 April 1562. R. A. — Sjællandske Tegneiser 12 M^j 
1572, 18 Marts 1573, 10 Oktober 1579, 22 April 1581. R. A. 

S. 122. * Paul Lacroix et Ferdinand Seré: Le moyen åge et la re- 
naissance. Tome III (Modes et costumes) fol. XV. — 'A. Huitfeld: Dan- 
marks Riges Krønike. 4to. VI 160. — ' Denne Skik synes hurtigt at have 
tabt sig i Danmark. Paa et Portræt af Dronning Elisabeth af England, 
malet 1563, der findes paa Gripsholm, sés hun endnu med en Fingerring 
hængende i en Silkesnor om Halsen. 

S. 123. ^Samlinger til jysk Historie og Topografi II 155. — »Joh. 
Adolphs Ordnung von Kleidung etc. 1601. Schleswig 1605. B. 2. — 'I 
Sverige florerede de under Gustav Vasa. Se f. Eks. Historiska Handlingar 
I 21 og 22. II 5—7. — Endnu i Aaret 1576 nævnes i Danmark blandt 
den afdøde Kaptajn Klercks Klæder: en sort Fløjls Kappe omsyet med 
Guldborter, en sort Fløjls Kjortel omsat med Guldsnorer, en hvid Fløjls 
Klædning besat med Guldborter. Helsingørs Tingbog, 9 Marts 1576. R. A. 

— * Pergamentsbreve. Sachsen no. 9. R. A. — * Pergamentsbreve. Bruns- 
vig no, 5 c. R. A. — ® GwU lefiFredt Gulsmedeme pro anno 1552, i Sam- 
lingen; Råkenskaper rør. Guld, Silfver, Perlor o. s. v. 1552—73. S. R. A. 

— ^ Rentemester-Regnskaber 1588—89. R. A. — ® De fleste af disse Arter 
omtales i Registret over Albrit Oxes efterladte Gods. Dokumenter til 
Klevenfelds Stamtavler (Oxe). R. A. — «Se f. Eks. Joh. Adolphs Ord- 
nung von Kleidung etc. 1601. (Schleswig 1605.) B. 2. 

S. 125. Katalog 6fver Portrått-Samlingen å Gripsholm. (Sthlm. 1876) 
no. 1331, 925 og 427. — * Danske Magazin IV 33; — * Gripsholm. Katalog 
<af 1876) no. 1310. — * Henrik Rammels Kæde 300 Ungerske Gylden. 
Sjællandske Tegneiser 2. November 1589. R. A. — Christian den Fjerdes 
386 Ungerske Gylden. Rentemester-Regnskab 1592. R. A. — Christoffer 
Valkendorfs 600 Ungerske Gylden. Sjællandske Tegneiser 12 Januar 1585. 
R. A. — * Resen: Frederik den Andens Krønike. S. 419. — ® Danske 
Samlinger, 2den Række VI 171—72. — ^Gripsholm. Katalog (1876) no. 
426 og 427. — ' Ligstenen i Upsala Domkirke. — * Des Raths der Stads 
Rostock newe Kleiderordnung 1587. S. 13. 

S. 127. ^ Mette Rosenkrands havde fire Perlehuer, Sidsel Urne seks, 
den danske Prinsesse Anna fik otte med sig o. s. v. — * Vedel Simonsen: 
Familieefterretninger om de gi. Ruder. I 100. — * Danske Samlinger 1 
209. — Kvinde med Ringe paa alle Fingrene omtales bl. a. i E. C. Rei- 
nhard: Matthåus und Veit Konrad Schwarz. Magdeburg 1786. S. 18. — 
* Inventarie-Liste over Albert Oxes efterladte Gods. Dokumenter til Kle- 
venfelds Stamtavler (Oxe). R. A. 

S. 128. ^ Råntekammar-bdcker 1564 og 1565. Hans Joenszons Ut- 
:gift. S. K. A. — 'Loenbom: Uplysningar i Swenska Historien II. Sthlm. 
1769. S. 21—23. — Inventarium over Prinsesse Elisabeths Udstyr af 6 

Juni 1581. Kongl. Hofvet no. 2. S. R. A. — »Se f. Eks. Historiska 
Handlinger I 21 og II 5 — 8. — Pergamentsbreve. Brunsvig no. 5 c. R. 
A. — Kgl. Hofvet no 2. Elisabeths Udstyr. S. R. A. — Albrit Oxes 
Efterladenskaber. Dokumenter til Klevenfelds Stamtavler (Oxe). R. A. 
o. s. V. o. s. V. — * Pergamentsbreve. Brunsvig, no. 5 c. R. A. — Danske 
Samlinger, 2den Række VI 176. 

S. 129. ^Anna Lykke til BirgiUe Bølle 9 Oktober 1574. Dokum. 
til Klevenfelds Stamtavler (Lykke). R. A. — *Nye Danske Magazin II 
274. — Samlinger til jysk Historie og Topografi II 155. — »Danske Sam- 
linger I 200 

S. 130. ^ En Formaning oc Atuarsel om den lappede oc forkludede 
Hosedieffuel. Kbhvn. 1556. Blad D 4— E. — ' Børne-Speigel fordansket 
af Niels Bredal. Kbhvn. 1568. S. 23. — »Hans Niels6n: Sdrgeligt Spec- 
tackel oc Vundertegn seet vdi Mørckøye. Kbhvn. 1625. — *Vnderlig oc 
ofuer-naturlig Fødsel seet i Nagskou i Laaland 1628. Kbhvn. 1629. 

1 Molbech: Nordisk Tidsskrift III 420. — Christian den Fjerdes 
Breve ved Molbech. I 457 Anm. — Werlauff: Historiske Antegnelser til 
Ludv. Holbergs atten første Lystspil. Kbhvn. 1858. S. 203—4. — * Baud- 
rillait: Histoire du luxe IIL (Paris 1880)440. — » Danske Magazin V 
75 — 76. — * Københavns Diplomatarium II 278. 

S. 132. ^Kolderup Rosen vinge: Gamle danske Love IV 229—30. — 
"Samme Skrift. S. 271. — »Nye Danske Magazin II 274. — * Kailund- 
borgske Reces af 21. November 1576. — 'Samlaren III, Sthlm. 1773. S. 
346. — Anmårkningar i Swenska Historien, samlade af et Sålskap. 
S. 211. 

S. 133. ^ Forordning af 1 Maj 1618. — * Forordning af 20 Maj 1622. 
— »Quicherat: Histoire du costume en France. S. 398. 

^Rasmus Hanszøn (Reravius): Hus-Taffle. Udgaven 1639. Blad C. 
7. Skriftet oprindeligt trykt 1572. — *G. Spangenberg: Den christelige 
Husstafel, fordansket af Jacob Henricksdn 1561, paany prentet 1605. Blad 
F. 4: cNu kan en Herre næppe saa højt klæde sig, at Undersaatter ville 

jo strax efter. Er der Nogen til Hove, som bar noget Nyt at føre 

der kan næppelig forløbe en Maaneds Tid, at vore Stadsjunkere og vore 
Brudens Jens vil jo strax have det med. Saa gaaer det og til iblandt 
Kvindfolk, Borgersker og Bondekvinder, de ville og slet være Adel og 
Fruer lig. — Jac, Albretsdn: En kaari Vnderuisning om Bøme-Tuct. 
Kbhvn. 1607. Blad M. 7. — Dito; En kort Vnderuisning om Tienere. 
Kbhvn. 1610. S. 106 o. s. v. 

^ K. V. Weber: Anna Churfurstinn zu Sachsen. Leipzig 1865. S» 
171—72. — *C. C. Gjørwell: Svenska Magazinet. Sthlm. 1766. S 713. 
»H. Ranzau: De conservanda valetudine. p. 146 — 7. — * Samme Skrift. 
S. 91. — * Samme Skrift. S. 38—39. 

S. 136. ^Raumer: Hist. Taschenbuch VI 362—70. 

S. 139. ^TaUemant des Reaux: HistorieUes I 8 og 147. Anført i 
A. Franklin: Les soins de toilette S. 26 og 29. 

S. 140. ^Om dette og følgende se H. Ranzau: de conservanda vale- 
tudine p. 46. 82—85. 93—94. 

S. 142. * Die Reisen des Samuel Kiechel. Stuttgart 1866. — * Eras- 
mus: de civilitate morum. Basel 1530. p. 26: tussi crepitum dissimulet. 

S. 143. 'A. Franklin: Les soins de toilette p. 163. — * Samme 

Skrift p. 6—9. — »Samme Skrift p. 165—73. — * Samme Skrift p. 179. 

— *^ Samme Skrift p. 29. 

S. 144. ^Erasmus: de civilitate morum. Basel 1530. p. 22 og 44« 

— * A. Franklin: Les soins de toilette, p. 167 og 171. 

S. 145. * Niels Bredal: Bøme-Speigel. Kbhvn. 1568. — * En Visi 
tatzbog af Peder Palladius v. Sv. Grundtvig S. 103 og 129. 

S. 146. ^A. Franklin: Les soins de toilette, p. 9—12. 22. — *H. 
Ranzau: De conservanda valetudine 82 — 85. 93 — 94. — »A. Franklin: 
Les soins de toilette 170. 

S. 147. ^ Samme Skrift p. 32 og 37. — * H. Ranzau: De conser-^ 
vanda valetudine 82 — 85. — K. v. Weber: Anna, Churfurstinn zu Sachsen. 
S. 163—64. 

S. 148. ^ Joh. Ludov. Viuis: Von einer christlichen Frawen. Deutsch 
durch Christoph. Brunonem. Frkft. 1566. Bl. XV. — * K. v. Weber: 
Anna, Churfurstinn zu Sachsen. S. 163 — 64. 

S. 149. ^Viollet le Duc: Dictionnaire misonné du mobilier fran^is 
II 129. — 'Historiska Handlingar I 19. — * H. Forssell: Sveriges inre hi- 
storia II 21. — * Spejl staves i det 16de Aarhundrede: cSpegeb. Se f. 
Eks. Danske Samlinger I 258. — Hier. Just. Ranchs danske Skuespil udg. 
af Birket Smith. S. 34. — *Viollet le Duc: Dictionn. rais. d. mobilier 
II 129. — ^Pontus de la Gardies Efterladenskaber. Acta historica. S. 
R. A. — 'Danske Samlinger, 2den Række VI 183. — *E. C. Reichard: 
Matthåus und Veit Konrad Schwarz. Magdeburg 1786. S. 12 Anm. — 
Quicherat: Histoire du costume en France. 2me edition p. 400. 

S. 150. ^ Dansk Maanedsskrift udg. af M. Steenstrup 1864. I, 89. 
'Luc Martini: Alle christelige Jomfruers Ærekrantz. Sor6e; uden Aar. 
(Originalen 1580) Blad F. 6—7. — * Bøme-Speigel fordansket af Niels Bre- 
dal. Kbhvn. 1568. pag. 19. — * Erasmus: de civilitate morum. 1530, p. 12. 

S. 151. ^ A. Franklin: Les soins de toilette p. 26. — 'Samme Skrift 
p. 27. — *Se f. Eks. P. E. Muller: Skand. Lit. Selsk. Skrifter 1805. II 
85. — Kjøbenhavns Skilderi. 1813 no. 65 og 1820 no. 20. — G. L. Baden: 
Smaa Afhandlinger S. 291. — Grimms Deutsche Mythol. II 1071. — 
Wuttke: Der deutsche Volksaberglaube. Berlin 1869. § 287, 304, 309, 
316, 378, 768, 770. 

S. 152. Niels Bredal: Børne-Speigel. Kbhvn. 1568. — * A. Franklin: 

